
In  viaţa  cea  nouă 


CEASUL  ADEVĂRULUI 

Scrisoare  irenică  a  Bisericii  Ortodoxe  Române 
către  organizaţiile  internaţionale  şi  tuturor  fraţilor  români 

din  afara  graniţelor  ţării 

După  decenii  de  sclavie  sub  dictatura  comunistă  şi  după  nenumărate  suferinţe 
provocate  de  dictatura  Ceauşescu,  Dumnezeu  şi-a  întors  iarăşi  ochii  către  poporul 
nostru,  a  văzut  numeroasele  sale  jertfe ,  mai  ales  cele  ale  copiilor  şi  adolescenţilor 
nevinovaţi  ucişi  de  mecanismul  represiv  al  dictaturii,  ne-a  ridicat  din  umbra  mor¬ 
ţii  şi  ne-a  făcut  iarăşi  liberi. 

Ne  bucurăm  de  acest  dar  sfînt  al  libertăţii  şi  dorim  să  adresăm  mulţumirile 
noastre  cele  mai  'sincere  şi  expresia  recunoştinţei  noastre  Bisericilor  creştine 
din  lumea  întreagă,  organizaţiilor  creştine  internaţionale  şi  tuturor  fraţilor  noştri 
români  care  locuiesc  în  afara  pămîntului  lor  natal,  pentru  solidaritatea  şi  iubirea 
fraternă  pe  care  le-au  arătat  în  timpul  suferinţelor  poporului  român  —  mai  întîi 
sub  această  dictatură  monstruoasă,  apoi  mai  cu  seamă  în  cursul  recentei  revoluţii. 

Eliberată  de  teroarea  provocată  de  represiunea  regimului,  ca  şi  de  obligaţia 
de  a-l  slăvi  pe  dictatorul  megaloman,  opresorul  propriului  lui  popor  şi  distrugăto¬ 
rul  de  biserici  şi  sate,  ierarhia  Bisericii  Ortodoxe  Române  dă  slavă  lui  Dumnezeu 
şi  mulţumeşte  tuturor  credincioşilor  care  prin  devotamentul  lor  au  ajutat-o  —  în  con¬ 
diţii  extrem  de  grele  —  să  menţină  vie  credinţa  creştină  şi  să  facă  să  rodească  în 
activităţile  ei  bisericeşti :  în  formarea  teologică  a  preoţilor,  în  restaurarea  de  bise¬ 
rici  şi  mănăstiri.  în  publicarea  unei  bogate  literaturi  teologice  şi  dezvoltarea  unei 
intense  activităţi  ecumenice. 

Cu  acelaşi  prilej,  în,tr-un  spirit  de  pocăinţă  (metan od a)  evanghelică,  regretăm 
faptul  că  sub  dictatură  unii  dintre  noi  n-au  avut  întotdeauna  curajul  de  martiri 
şi  n-au  recunoscut  public  durerea  ascunsă  şi  suferinţele  poporului  român.  In  acelaşi 
chip,  regretăm,  de  asemenea,  şi  faptul  că  pentru  numeroasele  realizări  pozitive  ale 
Bisericii  a  trebuit  plătit  tributul  laudelor  obligatorii  şi  artificiale  adresate  dicta¬ 
torului. 

Acum,  deci,  că  Dumnezeu  ne-a  izbăvit  de  frica  şi  minciuna  ridicate  la  rangul 
de  adevăr  oficial,  Sfîntul  Sinod  a  elaborat  un  program  de  renaştere  spirituală  şi 
înnoire  a  vieţii  Bisericii  Ortodoxe  Române  care  reprezintă  majoritatea  poporului  ro¬ 
mân.  Acest  program  cuprinde:  recunoaşterea  şi  comemorarea  eroilor  martiri  căzuţi 
pentru  libertate,  credinţă  şi  demnitate  în  timpul  dictaturii  comuniste  (fie  ei  credin¬ 
cioşi,  preoţi  sau  episcopi),  reconstrucţia  bisericilor  demolate  de  dictator,  zidirea  de 
noi  biserici  acolo  unde  se  face  simţită  nevoia  lor,  cateheza  copiilor,  adolescenţilor 
şi  adulţilor,  repunerea  în  funcţiune  a  organizaţiilor  caritative  ale  Bisericii  (spitale, 
orfelinate,  case  de  retragere),  a  funcţiilor  de  preoţi  ai  unor  instituţii  ( armată ,  şcoli, 
închisori),  intensificarea  activităţii  misionare  a  Bisericii  în  interiorul  noii  societăţi 
libere  şi  pluraliste,  reforma  învăţămîntului  teologic,  înnoirea  spirituală  a  parohiilor 
şi  mănăstirilor,  ca  şi  căutarea  unui  nou  suflu  pentru  activităţile  ecumenice  ale 
Bisericii. 

Această  mişcare  de  renaştere  spirituală  a  poporului  român  este  în  acelaşi 
timp  o  mişcare  de  împăcare  şi  înfrăţire  a  românilor  din  lumea  întreagă  pe  care 
dictatura  a  căutat  să-i  divizeze. 

In  acest  spirit,  Sfîntul  Sinod  al  Bisericii  Ortodoxe  Române  a  anulat  sanc¬ 
ţiunile  şi  interdicţiile  pe  care  dictatura  i  le  impuse  să  le  aplice  unor  deserveaţi 
ai  ei  sau  unor  Biserici  din  motive  politice.  Credem  că  această  anulare  a  sanc¬ 
ţiunilor  aplicate  pentru  motive  politice  este  un  act  de  dreptate  şi  împăcare,  ca 
şi  un  pas  înainte  spre  realizarea  unităţii  românilor. 

Dumnezeu  să  ne  ajute  să  folosim  darul  sfînt  al  libertăţii  spre  slava  Sa  şi 
spre  o  apropiere  paşnică  între  fraţi  de  acelaşi  sînge,  între  Biserici  ca  şi  naţiunii 
Vă  dorim  tuturor  un  An  Nou  fericit  şi  binecuvîntat! 

Sfîntul  Sinod  al  Bisericii  Ortodoxe  Române 
(Traducere  după  „Service  Orthodoxe  du  Presse*4  nr.  145, 

februarie  1990,  p.  21 — 22). 


PASTORALA  DE  ANUL  NOU  A  SFlNTULUI  SINOD 

Iubiţii  noştri  fii  duhovniceşti,  slujitori  ai  sfintelor  adtare, 
vieţuitori  ai  mînăstirilor  şi  binecredincioşi  creştini! 

Cu  ajutorul  lui  Dumnezeu  şi  voinţa  neclintită  a  poporului  nostru ,  în  pri¬ 
mul  rind  a  tineretului,  România  păşeşte  sub  ochii  noştri  şi  intră  într-o  nouă 
perioadă  a  istoriei  noastre  naţionale .  Strămoşii  noştri  rosteau  acest  cuvînt  cu 
adine  înţeles:  vox  populi  —  vox  Dei,  Vocea  poporului  —  vocea  lui  Dumnezeu. 

Evenimentele  pe  care  le-am  trăit  au  adeverit  şi  astăzi,  în  această  măreaţă 
mişcare  de  redeşteptare  a  neamului:  Vocea  poporului  a  fost  vocea  şi  puterea  lui 
Dumnezeu.  De  aceea  şi  mulţi  dintre  eroii  acestei  biruinţi  minunate  a  adevărului, 
in  aceste  zile,  au  rostit:  „Dumnezeu  ne-a  ajutat “,  „ Dumnezeu  este  cu  noiul 

Se  cuvine  o  dată  mai  mult  să  evocăm  fapta  pilduitoare,  jertfelnică  a  tine¬ 
rilor  noştri  împlinită  în  duhul  creştin.  Au  venit  şi  au  participat  la  demonstraţie 
cu  toţii  în  număr  copleşitor  de  mare,  însufleţiţi  de  candela  credinţei  în  drep¬ 
tate  şi  demnitate,  cu  inima  lor  curată  şi  plină  de  iubire,  în  mîinile  lor  purtînd 
luminări  şi  flori.  Mîini  purtînd  numai  arma  adevărului,  care  este  temeiul  liber¬ 
tăţii,  precum  spune  Domnul  nostru  Iisus  Hristos:  n Adevărul  vă  va  face  liberi * 
(Ioan  '8,  32).  Cită  speranţă  şi  bucurie  ne  dau  nouă  aceşti  tineri,  pentru  viitorul 
patriei  noastre,  care  după  ce  prin  lupta  pentru  libertate  au  deschis  uşa  ener¬ 
giilor  încătuşate,  se  consacră  menirii  fireşti,  creării  valorilor  spirituale  şi  ma¬ 
teriale. 

Iubiţi  fii  duhovniceşti, 

Să  trăim  viu  acest  moment  istoric  naţional!  Să-l  trăim  în  plinătate,  în 
toate  dimensiunile  şi  implicaţiile  lui,  ca  preoţi,  monahi  şi  monarhii,  elevi  şi  stu¬ 
denţi  ai  şcolilor  teologice,  credincioşi  ai  Bisercii  Ortodoxe  Române.  Să  mulţu¬ 
mim  din  adîncul  inimilor  noastre  Prea  Bunului  Dumnezeu  pentru  marele  dar  al 
libertăţii  şi  demnităţii  noastre  de  făpturi  zidite  după  chipul  Creatorului.  Să  răs¬ 
pundem  cu  rîvnă  sfîntă,  sinceră  autorităţii  de  stat  legal  constituită  prin  voinţa 
poporului,  adică  Consiliului  Frontului  Salvării  Naţionale,  tuturor  apelurilor,  de¬ 
cretelor  şi  dispoziţiilor  necesare  ceasului  de  faţă,  cu  încredinţarea  că  slujim  bi¬ 
nele  obştesc  şi  potrivit  Sfîntului  Apostol  Pavel:  „Nimănui  cu  nimic  nu  fiţi  datori , 
decît  cu  iubirea  unuia  faţă  de  altul;  căci  cel  care  iubeşte  pe  aproapele  a  îm¬ 
plinit  legea "  (Rom.  13,  8). 

Să  iubim,  se  înţelege  cu  iubire  jertfelnică,  în  fapte  şi  adevăr,  aşa  cum  au 
dovedit-o  toţi  fraţii  noştri  pe  frontul  libertăţii  în  aceste  zile. 

Drept  urmare,  să  contribuim  cu  toţii  la  Fondul  Solidarităţii  Creştine  al  Bi¬ 
sericii  Ortodoxe  Române  şi  la  contul  public  „Libertatea  1989“. 

Să  constituim  în  parohii  şi  mînăstiri  comitete  pentru  ajutorarea  familiilor 
îndoliate  sau  a  acelor  familii  ce  au  unii  din  membrii  lor  răniţi,  în  suferinţă.  Să 
fim  prezenţi  în  spitale,  orfelinate,  azile.  Să  simţim  şi  să  dovedim  cum  spune 
iarăşi  Sfîntul  Apostol  Pavel:  „Dacă  un  mădular  suferă,  toate  mădularele  suferă 
împreună;  si  dacă  un  mădular  este  cinstit,  toate  mădularele  se  bucură  împreună“ 
(1.  Cor.  12,  26). 

Trăim  cu  toţii  drama  consecinţelor  funeste  ale  unei  politici,  sistematic,  anti- 
religioase  şi  anticulturale,  căreia  i-au  căzut  pradă  numeroase  sfinte  lăcaşuri,  alte 

monumente,  opere  de  artă ,  iar  în  ultimele  zile  ale  dictaturii  a  pricinuit  alte  nu¬ 
meroase  distrugeri. 

Să  păşim,  iubiţi  fii  duhovniceşti,  cu  credinţa  în  Dumnezeu  şi  în  duhul  ade¬ 
văratei  libertăţi  de  care  ne  bucurăm  astăzi,  la  tămăduirea  rănilor,  refăcînd  şi  re¬ 
zidind  sfinte  biserici,  nu  numai  pe  cele  căzute  pradă  buldozerelor,  ci  şi  cele  ne¬ 
cesare  credincioşilor  din  cartiere  noi  şi  diverse  localităţi. 

In  acelaşi  timp,  însă,  trebuie  să  evităm  ispita  din  timpul  dictaturii  şi  să  nu 
răminem  doar  la  reconstrucţia  bisericilor  din  piatră  şi  cărămidă  şi  la  adminis¬ 
traţia  gospodărească,  ci  să  ne  străduim  să  refacem  şi  biserica  interioară  a  su¬ 
fletelor  noastre,  să  rezidim  şi  viaţa  spirituală  a  poporului  nostru. 

Să  avem  în  vedere  renaşterea,  formarea  şi  cultivarea  caracterului,  a  sufle¬ 
tului  tinerilor  şi  adulţilor  cărora  trebuie  să  li  se  ofere,  prin  cuvînt  şi  pildă,  apa 
şi  hrana  cea  vie  a  Evangheliei  şi  Bisericii  lui  Hristos. 

In  acest  sens,  trebuie  să  dăm  viaţă  programelor  de  formare  şi  educaţie  re¬ 
ligioasă  ale  Sfîntului  Sinod ,  elaborate  de  mai  multe  ori ,  dar  stingherite  şi  blo¬ 
cate  de  politica  antireligioasă  a  dictaturii,  preocupată  de  influenţa  crescîndă  a 
valorilor  religioase ,  creştine  in  sinul  populaţiei. 

In  acelaşi  timp,  iubiţi  fraţi  şi  surori,  să  avem  grijă  „să  păzim  unitatea  Du¬ 
hului  intru  legătura  păcii 14  (Efeseni  4,  3),  pentru  ca  victoria  renaşterii  României 
să-şi  aducă  roadele  cuvenite.  Să  veghem  ca  libertatea  înfăptuită  să  nu  fie  um¬ 
brită  de  vechile  patimi.  In  acest  înţeles  ne  îndeamnă  şi  Sfîntul  Apostol  Petru 
zicind:  „Trăiţi  ca  oameni  liberi,  dar  nu  ca  şi  cum  aţi  avea  libertatea  drept  aco - 
perămînt  răutăţii,  ci  ca  slujitori  ai  lui  Dumnezeu "  (I  Petru  2,  16). 

A  rinduit  Dumnezeu  ca  să  vă  adresăm  acest  cuvînt  pastoral  al  tuturor  mem¬ 
brilor  Sfîntului  Sinod,  în  aceste  măreţe  şi  cu  adevărat  istorice  zile,  ca  pe  o  che¬ 
zăşie  a  dragostei  şi  preţuirii  noastre  pentru  curajul  şi  jertfelnicia  de  care  aţi 
dat  dovadă. 

Sîntem  încredinţaţi  că  îndrumările  noastre  părinteşti  vor  prinde  viaţă  în 
inimile  dumneavoastră. 

Iar  acum,  în  întîmpinarea  Anului  Nou,  îmbrăţişîndu-V â  duhovniceşte,  ne 
rugăm  şi  zicem  împreună:  ,£)oamne,  binecuvîntează  cununa  anului  bunătăţii 
Taleu! 


Membru  Sfîntului  Sinod 
al  Bisericii  Ortodoxe  Române 


CHEMAREA  CEASULUI  DE  FAŢA 


Cu  preţ  de  sînge  tînâr,  prin  acţiunile  şi  jertfele  unei  armate  viteze  în  care 
a  bătut  inima  românească  şi  s-a  înfrăţit  cu  poporul  din  prima  clipă ,  revoluţia 
împotriva  tiranului  şi  a  tiraniei,  care  au  întunecat  sufletele  românilor,  zeci  de 
ani,  a  izbîndit.  Acum  sîntem  liberi.  Cei  mai  tineri  sînt  liberi  pentru  întîia  oară 
din  viaţa  lor. 

Să  dăm  slavă  lui  Dumnezeu  pentru  aceasta.  Să  ne  amintim  veşnic  de  mar¬ 
tiri  şi  să  nu  uităm  că  pe  jertfa  lor  s-a  clădit  libertatea  şi  viitorul  nostru.  Şi  să 
nu  ne  uităm  datoriile  faţă  de  dînşii.  Să-i  bucurăm  cu  fapta  noastră  creatoare, 
cu  dăruirea  noastră,  pentru  tot  ceea  ce  putem  face  fiecare,  mai  mult  şi  mai  bine. 

Moştenirea  lăsată  de  dictatură,  pe  toate  tărîmurile ,  sufletesc,  cultural- artis¬ 
tic  şi  material,  e  ca  cea  de  după  un  potop ,  de  după  un  incendiu,  de  după  un 
cutremur  dezastruos.  Teroarea,  suspiciunea,  cenzura,  schimbarea  conţinutului  cu¬ 
vintelor  —  căci  peste  tot  minciuna  trebuia  numită  adevăr  —  mutilarea  sufle¬ 
telor  şi  minţilor  copiilor,  toate  cer  acum  eforturi  de  purificare,  de  îndreptare,  de 
corectare.  Dar  mai  cer  ceva:  cer  ceva  în  loc.  Trăsături  noi  de  caracter,  o  altă 
gîndire ,  alte  idei  despre  frumos,  adevăr  şi  dreptate,  aşa  cum  sînt  ele  cu  adevă¬ 
rat.  Valorile  morale  pe  care  ni  le-au  transmis  moşii  şi  strămoşii  noştri,  printr-o 
credinţă  din  care  şi-au  făcut  crez  de  viaţă  şi  de  nemurire,  trebuie  să  redevină 
temelia  vieţii  noastre  de  toate  zilele,  la  sate  şi  la  oraşe,  în  sufletele  ţăranilor  ca 
şi  în  ale  muncitorilor  şi  intelectualilor.  Ele  trebuie  să  unească  pe  toţi  fiii  po¬ 
porului  nostru  într-o  simţire  şi  într-un  ideal.  Să  fie  trăsătura  comună  tuturor. 
Să  ne  recunoaştem  prin  ele  ca  fraţi  şi  să  ne  iubim  mai  mult.  E  şi  porunca  lui 
Dumnezeu,  dar  e  şi  porunca  sîngelui  din  care  ne-am  alcătuit  ca  popor  „din  De- 
cebal  cel  harnic  şi  din  Traian  cel  drept**. 

Ce  frumos  a  ştiut  poetul  să  prindă  in  cuvinte  chipul  modelelor  noastre  ori¬ 
ginarei  să  fim  harnici,  să  fim  drepţi I 

Dictatura  a  dărîmat:  noi  să  clădim. 

Dictatura  a  deformat:  noi  să  îndreptăm.  i 

Dictatura  a  pervertit:  noi  să  purificăm. 

Dictatura  a  încerdat  să-L  înlăture  pe  Dumnezeu,  impunîndu-ne  închinarea 
la  un  idol  monstruos:  noi  să-L  readucem  şi  să-l  primim  pe  Dumnezeu  în  sufle¬ 
tele  şi  în  viaţa  noastră. 

Dictatura  a  vrut  să  omoare  un  popor:  poporul  a  reînviat  din  morţi  şi  şi-a 
redobîndit  prin  jertfe  nemurirea. 

Chemarea  ceasului  de  faţă  e  să  . înţelegem  bine  toate  acestea  şi,  cu  omenia 
şi  cuminţenia  românească,  scoase  in  sfîrşit  la  lumină,  să  trecem  toţi  la  înfăptui¬ 
rea  de  noi  înşine  şi  de  ţară  nouă. 

Chemarea  ceasului  de  faţă  e  chemarea  la  muncă  în  sfîrşit  cu  adevărat  pen¬ 
tru  noi  înşine.  Şi  la  o  bună  înţelegere  a  libertăţii.  Să  învăţăm  să  fim  liberi,  spun 
tot  mai  mulţi.  Să  învăţăm  ce  e  aceea  democraţie,  căci  şi  acest  cuvînt  a  fost  pervertit. 
Să  învăţăm  însă,  mai  presus  de  toate,  să  fim  oameni.  Căci  dictatura  s-a  stră¬ 
duit  sistematic  să  ne  dezumanizeze,  să  facă  din  noi  roboţi.  Poporul  zicea  din 
străbuni:  „Cutare  e  omul  lui  Dumnezeu**.  Să  învăţăm  să  fim  şi  oamenii  lui  Dum¬ 
nezeu.  Cei  care  nu  ştim.  Cei  ce  n-am  ştiut.  Cei  care  n-am  fost  lăsaţi  să  ştim. 
Căci  „omul  lui  Dumnezeuu  e  omul  în  care  se  întîlneşte  Cerul  şi  pdmîntul,  omul 
in  care  coboară  Dumnezeu  şi  se  sălăşluieşte  cu  darul  şi  cu  iubirea  Lui.  Un  ast- 

fel  de  om  să  înviem  In  noi.  Acesta  va  şti  să  răspundă  aşa  cum  se  cuvine  che¬ 
mării  ceasului  de  faţă. 

îndemn  preoţimea  să-şi  înmulţească,  prin  slujire ,  predică  şi  rugăciune,  pu¬ 
terile  harice  şi  întreaga  vocaţie,  precum  şi  datoria  preoţească  le-o  porunceşte , 
s-o  pună  în  slujba  renaşterii  „omului  lui  Dumnezeu 

Poporul  nostru  cel  binecredincios  înţelege  prin  „omul  lui  Dumnezeu “  pe 
•omul  bun.  Pe  omul  fără  viclenie.  Pe  omul  săritor  la  nevoile  aproapelui.  Pe 
omul  care  iartă.  Pe  omul  care  judecă  drept.  Pe  omul  de  la  care  nu  vei  pleca  cu 
mîinile  goale,  dacă  te -ai  dus  să-i  ceri  ceva.  Pe  omul  care  nu  te  va  înşela  nici¬ 
odată.  Pe  bunicul  blajin.  Pe  bunica  darnică.  Pe  tatăl  şi  pe  mama  care  îşi  în¬ 
dreaptă  toată  grija  spre  copii.  Pe  dascălul  generos  care  îi  învaţă  pe  alţii  numai 
bine. 

Preotul  trebuie  să  fie  prin  definiţie  „omul  lui  Dumnezeu şi  să  facă  din 
toţi  cei  care  i-au  fost  daţi  în  grijă  „oameni  ai  lui  Dumnezeu*4! 

Chemarea  ceasului  de  faţă  către  absolut  toţi  fiii  ţârii  eliberate  de  tiranie 
e  să  fie  în  aşa  fel,  încît  despre  fiecare  să  se  poată  spune:  „Iată,  acesta  e  omul 
lui  Dumnezeu!** 


Dr.  ANTONIE  PLAMADEALA 
Mitropolitul  Ardealului 


Studii  şi  articole 


PROVOCAREA  ÎNNOIRII  ÎN  BISERICA. 

URGENŢA  CRITERIILOR  ŞI  PERSPECTIVELOR  ! 

In  momentul  cînd,  la  începutul  lunii  decembrie  a  anului  de  graţie  al  isto¬ 
riei  româneşti,  1989,  pregăteam  publicarea  în  traducere  şi  în  serial  în  paginile 
ultimului  număr  pe  acel  an  al  revistei  teologice  şi  bisericeşti  a  preoţimii  orto¬ 
doxe  din  Transilvania,  a  ciclului  celebrelor  34  de  Cateheze  ale  Sfintului  Noul 
Teolog  Simeon,  ca  tot  atîtea  jaloane  şi  repere  ale  unui  atît  de  necesar  şi  actual 
„ program  de  înviorare  şi  înnoire  al  vieţii  religioase  în  Biserica  Ortodoxă 44 ,  nu 
bănuiam  încă  acuitatea,  intensitatea  şi  urgenţa  cu  care  Miracolul  f, revoluţiei “ 
renaşterii  naţionale  din  Decembrie  de  sub  jugul  strivitor  al  totalitarismului  co¬ 
munisto -ateist  —  renaştere  şi  reînviere  totală,  făcută  cu  putinţă  prin  incredibi¬ 
lul  Botez  al  sîngelui  şi  dorinţei  săvîrşit  prin  sacrificiul  tinerilor  acestui  popor, 
sub  semnul  lui  Imanuel,  eveniment  unic  în  istoria  europeană  şi  mondială  con¬ 
temporană  ale  cărui  definire  reală,  dimensiuni  simbolice  şi  interpretare  spirituală 
de  profunzime  rămîne  încă  de  înţeles  şi  aprofundat  adecvat  —  avea  să  pună  în 
faţa  Bisericii  Ortodoxe  Române  necesitatea  unei  ample,  profunde  şi  autentice 
înnoiri  spirituale,  morale  şi  intelectuale  a  vieţii  ei  care  s-o  facă  aptă  să  contri¬ 
buie  decisiv  la  regenerarea  morală  şi  spirituală  a  naţiunii  redeşteptate. 

Necesitatea  irepresibilă  de  înnoire,  purificare,  reîntoarcere  la  firesc,  la  va¬ 
lorile  umane  şi  spirituale  tradiţionale  şi  dintotdeauna  ale  poporului  nostru,  în 
conformitate  cu  identitatea  lui  spirituală  proprie,  necesitate  resimţită  acut  în 
toate  domeniile  vieţii  sociale  româneşti,  după  cinci  decenii  de  dictatură  totali¬ 
tară  şi  represiune,  de  pervertire  a  valorilor  autentice,  de  promovare  a  antivalo- 
rilor  şi  propagare  a  unei  ideologii  ateiste  mincinoase  şi  agresive,  de  subminare 
planificată  a  bazelor  morale  ale  poporului  român,  de  grava  criză  şi  confuzie  in¬ 
telectuală  şi  spirituală,  s-a  repercutat  în  mod  cu  totul  dureros  în  viaţa  tuturor 
nembrilor  Bisericii  Ortodoxe  Române  strămoşeşti;  ierarhi,  preoţi,  profesori  de  teologie, 
studenţi,  laici  şi  intelectuali  angajaţi  responsabil,  mai  mult  sau  mai  puţin  con¬ 
ştient  sau  avizat,  fiecare  după  harisma  şi  talantul  natural  propriu,  în  destinele 
şi  rosturile  ei  duhovniceşti  şi  pâmînteşti,  veşnice  şi  vremelnice. 

Alături  de  ritualul  neconvingător  şi  anacronic,  al  mesajelor  de  adeziune, 
apelurilor,  îndemnurilor  şi  scrisorilor  pastorale,  în  sfîrşit,  Sf.  Sinod  a  trecut  la 
elaborarea,  în  termeni  administrativi  încă  şi  generali,  a  unui  program  de  re- 
orientare  generală  şi  restructurare  organizaţională  a  vieţii  întregii  Biserici  Or¬ 
todoxe  Române  cu  priorităţi  de  ordin  instituţional-ierarhic,  misionar,  educaţio¬ 
nal,  caritativ,  ecumenic,  etc.  Relativ  uşor  de  elaborat  şi  previzibil  în  liniile  lui 
directoare,  acest  program  se  menţine,  inevitabil  şi  necesar,  la  nivelul  exterior  al 
instituţionalului.  Ori,  necesitatea  înnoirii  se  manifestă  deosebit  de  acut  şi  dureros  de 
sensibil  la  nivelul,  sau  mai  exact,  pe  dimensiunea  spirituală  interioară  şi  perso¬ 
nală,  a  Bisericii,  şi  aici  imperativele  ei  sînt  în  esenţă  două:  pe  de  o  parte  nece¬ 
sitatea  unei  viziuni  („teoretice14)  de  ansamblu  coerente  asupra  fiinţei  spirituale 
a  Ortodoxiei  şi  semnificaţiei  prezenţei  ei  în  contextul  unei  societăţi  pluraliste 
post-totalitare  de  tip  modern  şi  post-modern,  iar  pe  de  altă  parte,  exigenţa 
unei  cit  mai  rapide  înnoiri  religios-morale  („practice41)  a  tuturor  membrilor  ei, 
in  căpiţe  et  in  membris ,  de  la  Patriarh  şi  pînă  la  cel  mai  umil  preot  de  ţară  şi 
credincios  dreptmăritor. 

Şi  aceasta  în  condiţiile  unei  presiuni  sociale  considerabile  deloc  ignorabile 
din  partea  unei  bune  părţi  a  opiniei  publice  care  acuză:  compromisurile  şi  con- 

cesiile  făcute  de  ierarhia  ortodoxă  regimului  comunist,  păcatul  asocierii  la  cultul 
delirant  autodivinizator  al  personalităţii  dictatorului,  acceptarea  manipulării  na¬ 
ţionaliste  în  interior  şi  „ecumenic"-propagandistice  în  exterior,  triumf  alismul 
găunos  care  masca  dezastrul  multilateral  dezvoltat  al  naţiunii,  lipsa  de  curaj  în 
asumarea  mărturisitoare  a  sacrificiului  suprem  şi  martiriului  personal,  după  mo¬ 
delul  întemeietorului  ei,  şi  incapacitatea  de  a  opune  şi  organiza  o  rezistenţă  spi¬ 
rituală  şi  morală  eficientă  totalitarismului  comunist;  uitîndu-se  poate  prea  uşor, 
faptul  că,  multe  din  compromisurile  făcute  (cu  excepţia  celor  ce  vizau  direct  o 
parvenire  socială  şi  ierarhică)  aveau  drept  scop  salvarea  posibilităţii  de  a  pro¬ 
paga  şi  difuza  public  singura  concepţie  despre  lume  şi  viaţă  opusă  principial  ideo¬ 
logiei  comuniste,  singura  alternativă  oficial  admisă  la  marxism-leninismul  în  va¬ 
rianta  lui  neostalinistă  ceauşistă,  în  care  singură  propovăduirea  existenţei  lui 
Dumnezeu  era  deja  un  act  de  rezistenţă  spirituală  şi  că  cu  toate  presiunile  şi  li-, 
mitările  pe  care  nu  le-a  putut  depăşi,  Biserica  a  fost  singura  instituţie  care  mai 
menţinea  şi  păstra,  fie  şi  numai  formal  şi  în  interior,  memoria  valorilor  tradi¬ 
ţionale  în  care  se  exprimă  fiinţa  şi  identitatea  noastră  naţională  şi  cărora  fie¬ 
care  generaţie  este  chemată  să  le  dea  un  conţinut  alcătuit  din  substanţa  exis¬ 
tenţei  şi  aspiraţiilor  ei  spirituale  mai  mult  sau  mai  puţin  transfigurate. 

Incepînd  cu  data  de  22  Decembrie  —  ziua  de  pomenire  a  Sfintei  Muceniţe 
Anastasia  („învierea")  şi  a  învierii  şi  renaşterii  naţionale  —  instituţia  Bisericii 
Ortodoxe  Române  se  află  într-o  incontestabilă  —  şi  inevitabilă,  am  adăuga,  în 
condiţiile  date  —  situaţie  „crificd"  generalizată  (în  sensul  etimologic  originar  al 
grecescului  Jcrzszs  =  judecată).  Din  exterior  ca  şi  din  interior,  eclesia  care  a  mo¬ 
delat  şi  menţinut  de  milenii  identitatea  spirituală  profundă  şi  profilul  moral 
distinct,  etosul  poporului  român,  este  ţinta  a  nenumărate  atacuri  personale,  critici, 
judecăţi  şi  interpelări,  publice  şi  private,  mai  mult  sau  mai  puţin  violente,  mad 
mult  sau  mai  puţin  obiective  şi  avizate,  mai  mult  sau  mai  puţin  binevoitoare, 
cind  nu  sînt  de-a  dreptul  interesate,  tendenţioase  şi  calomnioase.  Perfect  jus¬ 
tificate  în  conţinutul  lor,  deşi  de  cele  mai  multe  ori  parţiale  şi  unilaterale,  multe 
din  ele  se  disting,  din  păcate,  printr-o  notă  hipercriticistâ  şi  o  tentă  excesiv  de 
negativistă;  balanţa  „axiologică"  între  negativ  şi  pozitiv,  între  critic  şi  construc¬ 
tiv,  este  periculos  înclinată  în  favoarea  negativului  şi  criticismului,  negativism 
de  natură  să  creeze  reacţii  de  neîncredere,  deprimare  şi  descurajare  în  sufletele 
multor  credincioşi  ortodocşi  cinstiţi  şi  de  bună-credinţă,  şi  o  destabilizare  gene¬ 
rală  la  nivelul  întregii  Biserici. 

Lâsînd  de  o  parte  judecăţile  exprimate  „din  afarâ“  şi  limîtîndu-ne  doar  la 
opiniile  şi  acţiunile  „dinăuntru",  se  observă  alături  de  o  voinţă  reală  cinstită  şi 
dezinteresată  de  înnoire,  şi  unele  fenomene  regretabile  de  manipulare  certă  a 
criticii  şi  presiunilor  colective  în  direcţia  unor  interese  egoiste  personale  sau  de 
grup,  dominate  de  arivism  şi  oportunism.  Chiar  atunci  cînd  este  vorba  de  ma¬ 
nifestări  sincere  şi  dezinteresate,  din  partea  multor  preoţi,  studenţi,  seminarişti, 
credincioşi  practicanţi,  de  multe  ori  nevoia  reală  şi  autentică  de  înnoire  a  vieţii 
Bisericii  nu-şi  găseşte  şi  cele  mai  adecvate  căi  de  manifestare  şi  moduri  de  ex¬ 
presie,  sporind  de  multe  ori  deruta  şi  haosul,  în  loc  să  contribuie  eficient  la  re¬ 
ducerea  şi  eliminarea  lor.  In  general  există  o  contradicţie  generală  între  formele 
de  expresie  şi  conţinutul  înnoirii  reclamate  pe  drept  cuvînt.  Mai  precis,  se  ma¬ 
nifestă  o  îngrijorătoare  lipsă  de  funcţionare  a  criteriilor  spirituale  care  să  ga¬ 
ranteze  autenticitatea  interioară  şi  spirituală  a  „reformelor"  şi  înnoirilor  —  de 
multe  ori  înţelese  rudimentar  şi  decepţionant  ca  simple  schimbări  în  ierarhie  şi 
personalul  de  conducere  al  instituţiei  ecleziale  —  atît  de  imperios  şi intem¬ 
pestiv  revendicate.  Pe  ansamblu  se  observă  o  neîngăduită  superficialitate  în  con¬ 
siderarea  Bisericii  ca  mister  şi  femomen  spiritual  divino-uman  ireductibil,  ma¬ 
nifestată  in  absenţa  unei  viziuni  spirituale,  interioare,  asupra  Bisericiii  şi  în  ten¬ 
dinţa  evidentă  de  reducere  practică  a  ei  la  nivelul  unei  simple  societăţi  religi¬ 
oase  de  ameliorare  etică  a  umanităţii,  supusă  aceloraşi  reguli  şi  mecanisme  de 
funcţionare  sociologice  ca  orice  altă  colectivitate  umană.  Se  confundă  sobor- 
nicitatea  cu  sindicalismul,  sinodaiitatea  cu  parlamentarismul,  se  cere  chiar  o  „re¬ 
voluţie"  şi  „sindicate"  (cu  „platforme  —  program"  etc.)  în  Biserică  şi  în  institu¬ 
tele  de  formare  teologică.  Se  amalgamează  astfel  în  mod  nepermis  realităţi  dis- 

tinete  şi  inconfund abile  între  ele,  cum  sînt  Eclesia  şi  societatea  civilă,  estompîn- 
du-ae  şi  relativizîndu-se  îngrijorător  diferenţa  radicală  de  criterii  şi  de  etos 
existentă  între  ele  în  baza  originii,  temeiului  şi  finalităţii  lor  perfect  distincte. 

Desăvîrşită  în  temeiul  şi  în  latura  ei  divină,  Biserica  este  pînă  la  sfîrşitul 
veacurilor  nedesăvîrşită  şi  perfectibilă  în  membrii  ei,  pe  latura  ei  umană  perso- 
wială,  socială  şi  istorică,  în  care  trebuie  să  manifeste  divinitatea  ei  ca  plenitu¬ 
dinea  unei  vieţi  noi,  divino-umane,  din  ce  în  ce  mai  evidente  şi  extinse  în  uma¬ 
nitate  şi  istorie.  Ca  atare,  în  latura  ei  umană  Biserica  trebuie  să  fie  în  fiinţa  ei 
o  viaţă  şi  o  comunitate  nouă,  mai  exact  mereu  şi  în  acelaşi  timp  înnoită  şi  în¬ 
noitoare  în  Duhul  Sfînt,  atît  a  ei  înseşi  cît  şi  a  întregii  umanităţi,  culturi  şi  is¬ 
torii.  Este,  deci,  evident  că  această  înnoire  adevărată  a  Bisericii  nu  se  poate 
realiza  pornind  de  la  periferia  şi  existenţa  ei  văzută  „socială44  şi  istorică,  ci  nu- 
tnai  dinspre  centrul  şi  modelul  ei  spiritual  unic  şi  etern  care  este  Iisus  Hristos, 
Fiul  lui  Dumnezeu  întrupat,  ,4eri  şi  azi,  şi  în  veci  Acelaşi44  (Evr.  13,  8),  prezent 
în  Biserică  prin  Duhul  Sfînt,  aşa  cum  a  fost  El  înţeles  şi  trăit  în  Biserică  de 
către  Sfinţii  ei  Mucenici  şi  Părinţi. 

Orice  „înnoi re“  autentică  a  Bisericii  lui  Hristos  trebuie  să  ţină  seama  de 
faptul  că: 

—  originea  ei  se  află  în  Crucea,  smerenia  şi  ascultarea,  în  ultimă  instanţă, 
în  Kenoza,  deşertarea  de  Sine  a  Fiului  lui  Dumnezeu  prin  oare  a  lucrat  teoza  sau 
îndumnezeirea  noastră  (Fii.  2,  6 — 11),  ca  umplere  a  umanităţii  Lui  istorice  şi  ecle- 
ziale  de  viaţa  cea  nouă  a  Duhului  Sfînt; 

—  criteriile  vieţii  şi  cugetării  ei  sînt  cele  duhovniceşti,  înrădăcinate  în  în¬ 
ţelepciunea  Crucii  şi  Duhului  Sfînt,  Duhul  lui  Hristos,  care,  deoisebit  de  înţelep- 
ciunile  veacului  acestuia,  cîştigă  plinătatea  prin  renunţare,  înălţarea  prin  pogo- 
rîre,  puterea  prin  slăbiciune,  viaţa  prin  moarte  (I.  Cor.  1 — 3); 

—  etosul  ei  este  etosul  iubirii  jertfitoare  de  Dumnezeu  şi  de  semeni  mani¬ 
festate  în  unirea  lor  cu  Dumnezeu  şi  întreolaltă,  după  chipul  Sfintei  Treimi, 
„spre  desăvîrşirea  sfinţilor,  la  lucrul  slujirii44,  în  unitatea  „zidirii  Trupului  lid 
Hristos 44  (Efes.  4,  1—16); 

—  finalitatea  ei  este  renaşterea  spirituală  a  credincioşilor  la  viaţa  cea  nouă 
în  Hristos  ca  pregătire  pentru  viaţa  veşnică  fericită  a  lor  în  comuniunea  esha- 
tologicâ  a  împărăţiei  Sfintei  Treimi. 

Toate  acestea  au  fost  şi  rărnîn  şi  vor  rămîne  valabile,  ca  să  vorbim  aşa, 
şi  în  perioada  istorică  „pre“  —  cît  şi  în  cea  „post-revoluţionară“.  Nici  o  „înnoire44 
a  vieţii  Bisericii  nu  poate  revendica  schimbarea  şi  înlocuirea  lor,  căci  atunci 
înnoirea  şi  reforma  respectivă  ar  fi  echivalentă  cu  inovaţia  sau  erezia  dogma¬ 
tică  (teoretică)  sau  ecleziologică  (practică)  şi  n-ar  mai  fi  o  înnoire,  ci  o  dena¬ 
turare  a  vieţii  creştine  ca  urmare  a  păcatului  omenesc,  o  prevalare  periculoasă  a 
mentalităţii  lui  Adam  cel  vechi  asupra  lui  Adam  cel  nou,  în  dimensiunea  umană, 
•iocială  şi  istorică  a  Bisericii.  Astfel  că,  în  ultimă  instanţă,  interpretată  şi  eva¬ 
luată  corect,  ca  regăsire  a  identităţii  şi  vocaţiei  proprii,  , înnoirea44  autentică  a 
Bisericii  nu  înseamnă  altceva  decît  o  reafirmare  şi  punere  în  lucrare  mai  evi¬ 
dentă  în  existenţa  ei  socială  văzută,  a  „minţii  lui  Hristosu  (I.  Cor.  2,  16;  Fii.  2, 
5  ş.u.)  în  totalitatea  mădularelor  care  alcătuiesc  Trupul  Lui  eclezial,  „pînă  ce  vom 
ajunge  toţi  la  unitatea  credinţei  şi  a  cunoaşterii  Fiului  lui  Dumnezeu,  la  statura 
bărbatului  desăvârşit,  la  măsura  vîrstei  plinătăţii  lui  Hristos;  ca  să  nu  mai  fim 
copii  şi  jucăria  valurilor,  purtaţi  încoace  şi  încolo  de  orice  vînt  al  învăţăturii, 
prin  înşelăciunea  oamenilor,  prin  vicleşugul  lor,  spre  uneltirea  rătăcirii,  ci.  ţi - 
nînd  adevărul  în  iubire,  să  sporim  întru  toate  pentru  El,  Care  este  Capul-Hris- 
tos,  din  Care  tot  Trupul  bine  alcătuit  şi  bine  închegat  prin  toate  legăturile  care-i 
dau  tărie,  îşi  săvîrşeşte  creşterea,  potrivit  lucrării  măsurate  fiecăruia  din  mădu¬ 
lare,  şi  se  zideşte  întru  iubire 44  (Efes,  4,  13 — 16). 

Adevărata  „înnoire44  în  Biserică,  cea  interioară,  permanentă  şi  esenţială  este 
deci,  chestiune  de  ortopraxie  şi  nu  de  Ortodoxie  („înnoitorii44  în  Ortodoxie  sînt,  de 
fapt,  ereticii)  şi  este  un  alt  nume  pentru  sfinţenie,  iar  modelele  autentice  de  ade¬ 
văraţi  înnoitori  ai  vieţii  Bisericii  nu  sînt  alţii  decît  Sfinţii.  Adevărata  „înnoire44 
în  Biserică  este  o  evidenţiere  mai  pregnantă  în  spaţiu  şi  timp,  în  diferitele  epoci 
şi  contexte  istorice,  sociale  şi  culturale,  a  sfinţeniei  Bisericii,  adică  —  a  lui  Hristos 

—  ca  rodire  şi  expresie  a  unităţii,  apostalicităţii  şi  catoliaităţii  (sobornicităţii)  ei; 
o  manifestare  mai  evidentă  a  „minţii**  şi  „vieţii"  lui  Hristos,  Adam  cel  nou,  în  cei 
ce  cred  întru  EU  şi  care  sint  chemaţi  neîncetat  să  se  „schimbe  la  chip  prin  înno¬ 
irea  minţii**  (Rom.  12,  2),  să  „umble  întru  înnoirea  vieţii **  (Rom.  6,  4)  şi  să  „slujească 
întru  noutatea  Duhului “  (Rom.  7,  6),  „dezbrăcîndu-<se  de  omul  cel  vechi  care  se 
strică  prin  pofte  amăgitoare**  şi  îmbrăcîndu-se  în  omul  cel  nou  care  este  făcut 
după  chipul  lui  Dumnezeu  în  dreptatea  şi  sfinţenia  adevărului"  (Efes.  4,  23,  24  şi 
Col.  3,  9—10),  căci  ,4acă  este  cineva  în  Hristos,  este  făptură  nouă"  (II.  Cor.  5,  17; 
Gal.  6,  15).  Iar  această  înnoire  spirituală  reală  a  omului  în  Hristos  în  Biserică  nu 
se  realizează  decît  pe  calea  cea  „nouă"  deschisă  şi  arătată  de  Domnul  în  viaţa 
Sa  pâmintească:  calea  înfrînârii,  rugăciunii,  ascultării,  smereniei,  Kenozei  şi  Crucii. 
In  ultimă  instanţă,  ambiţia  diabolică  de  a  realiza  „omul  nou**  pe  altă  cale  decît  cea 
a  smereniei,  kenozei  şi  Crucii,  nu  reprezintă  altceva  decît  esenţa  spirituală  a  uto¬ 
piilor  totalitariste  „revoluţionare"  teo-  şi  hristo-  mahe,  o  ispită  demonică  respinsă 
de  Mintuitorul  prima  dată  pe  muntele  Karantaniei,  iar  ultima  dată  pe  dealul  Că- 
păţînii  (Golgota).  Cea  mai  mare  şi  unica  „ revoluţie "  autentică  şi  deplină  din  istoria 
umanităţii  care  aduce  înnoirea  reală  şi  liberă  a  omului  în  Hristos  este  revoluţia 
pocăinţei  (metanoia)  şi  a  smereniei,  a  ascultării,  Crucii ,  jertfelniciei  şi  dăruirii  de 
sine,  care  fac  conţinutul  iubirii  creştine  de  Dumnezeu  şi  aproapele ;  ea  este  „înţe¬ 
lepciunea"  şi  „calea"  cea  veşnică  nouă  deschisă  de  Hristos  tuturor  celor  ce  cred 
întru  El,  singura  care  aduce  cu  sine  renaşterea  spirituală  a  omului  în  Duhul  Sfînt 
ca  persoană  şi  nu  numai  individ,  în  iubire. 

Să  fim  bine  înţeleşi.  Nu  este  vorba  de  a  înăbuşi  dorinţa  crescîndă,  perfect 
legitimă,  a  clerului  şi  credincioşilor  ortodocşi  de  schimbări  şi  înnoiri  în  viaţa 
Bisericii  şi  voinţa  de  a  instaura  un  dialog  eficient  şi  responsabil  la  toate  şi  în¬ 
tre  toate  nivelele  ei  într-o  sobornicitate  regăsită,  sub  pretextul  unei  obedienţe 
oarbe  şi  necondiţionate  faţă  de  autoritatea  ierarhică  în  diferitele  ei  trepte.  Dar 
pentru  a  evita  şi  neutraliza  polarizările  periculoase  şi  dizolvante  pentru  viaţa 
ortodoxă  autentică  între  ierarhie,  pe  de  o  parte,  şi  preoţi  şi  credincioşi,  pe  de 
alta,  intre  dimensiunea  ei  interioară  spirituală  nevăzută  şi  expresia  ei  exte¬ 
rioară  instituţională  văzută  între  Tradiţie  şi  inovaţie,  între  autoritate  şi  libertate, 
}i  căderea  în  extremele  necaracteristice  ortodoxiei  ale  autoritarismului  (de  tip 
romano-catolic)  şi  anarhismului  ecleziologic  (de  tipul  cultelor  sau  „bisericilor  li¬ 
bere**  neoprotestante),  este  foarte  important  ca  dorinţa  de  înnoire  şi  voinţa  de 
dialog  să  menţină  un  echilibru  sănătos  între  critic  şi  constructiv  şi,  mai  ales,  să-şi 
găsească  o  exprimare  în  conformitate  cu  criteriile  şi  etosul  eclezial  neotestamen- 
tar  specific  Ortodoxiei  dintotdeauna.  Un  dialog  critic -constructiv  responsabil  la 
toate  şi  între  toate  nivelele  Bisericii  Ortodoxe  Române,  care  să  exprime  adec¬ 
vat  integrarea  armonioasă  în  viaţa  Bisericii  a  principiilor  şi  structurilor  ei  ie¬ 
rarhice,  sinodale  şi  soborniceşti,  este  mai  mult  decît  necesar.  Dar  pentru  a  fi 
eficient  şi  autentic,  trebuie  să  fie  un  dialog  duhovnicesc,  un  dialog  în  Adevărul, 
Libertatea  şi  Iubirea  Duhului  Sfînt,  liber  şi  creator,  critic  şi  ziditor,  dar  în  ace¬ 
laşi  timp  permanent  verificat  prin  mărturia  Scripturii  şi  a  Tradiţiei  Părinţilor. 

Prin  urmare,  criteriile  unei  astfel  de  înnoiri  şi  a  unui  astfel  de  dialog  du¬ 
hovnicesc,  autentic  în  Biserica  Ortodoxă  nu  sînt  cele  ale  omului  natural  (tru¬ 
pesc  sau  sufletesc),  ci  cele  ale  omului  duhovnicesc,  care  are  întru  el  „mintea" 
şi  „viaţa"  Mui  Hristos  (aşa  cum  vedem  şi  citim  în  Vieţile  Sfinţilor );  căci  spune 
Sf.  Apostol  Pavel  „noi  n-am  primit  duhul  lumii,  ci  Duhul  lui  Dumnezeu",  „omul 
sufletesc  nu  primeşte  cele  ale  Duhului  lui  Dumnezeu,  căci  pentru  el  sînt  nebu¬ 
nie  şi  nu  poate  să  le  înţeleagă,  fiind  judecate  duhovniceşte,  dar  omul  duhovni¬ 
cesc  toate  le  judecă ,  pe  el  însă  nu-l  judecă  nimeni",  ori  „cîtă  vreme  este  între  voi 
pizmă  şi  ceartă  şi  dezbinări,  nu  sînteţi,  oare,  trupeşti  şi  nu  umblaţi  după  ome¬ 
nesc?"  (I.  Cor.  2.  12,  14 — 15;  3,  3).  Iar  Sf.  Apostol  Iacob  insistă  şi  el  asupra  de¬ 
osebirii  între  „înţelepciunea"  creştină,  „de  sus"  a  Bisericii  şi  „înţelepciunea  pă- 
mîntească,  trupească,  „demonică**  a  lumii,  în  următorii  termeni:  „cine  este  în¬ 
tre  voi  înţelept  şi  priceput?  Să  arate,  din  buna-i  purtare,  faptele  lui,  în  blînde- 
ţea  înţelepciunii.  Iar  dacă  aveţi  rîvnire  amară  şi  zavistie  în  inimile  voastre,  nu 
vă  lăudaţi,  nici  nu  minţiţi  împotriva  adevărului.  înţelepciunea  aceasta  nu  vine 
de  sus,  ci  este  pămîntească,  trupească,  demonică.  Deci  unde  este  pizmă  şi  za- 

vistie,  acolo  este  neorânduială  şi  orice  lucru  rău.  Iar  înţelepciunea  cea  de  sus 
întîi  este  neprihănită,  apoi  paşnică,  îngăduitoare,  ascultătoare,  plină  de  milă  şi  de 
roade  bune,  neîndoielnică  şi  nefăţarnică.  Şi  roada  dreptăţii  se  seamănă  Intru 
pace  celor  ce  lucrează  pacea41  (Iac.  3,  13 — 18). 

Este  olar,  apoi,  că  o  înnoire  autentică  a  Bisericii  nu  poate  avea  loc  decît  în 
adevăr  şi  libertate ,  —  căci  numai  „adevărul  ne  va  face  liberi 44  (In.  8,  32),  iar 
„ împotriva  adevărului  n-avem  nici  o  putere;  avem  pentru  adevăr "  (II.  Cor.  13, 
8)  —  dar  evident,  nu  este  vorba  de  orice  adevăr  şi  orice  libertate ,  ci  de  adevărul 
şi  libertatea  Duhului  Sfînt  (In.  4,  23 — 24;  II.  Cor.  3,  17),  adevărul  şi  libertatea  iu¬ 
birii  dezinteresate  de  Dumnezeu  şi  aproapele,  care  subordonează  critica  zidirii 
duhovniceşti  a  tuturor  celor  implicaţi  de  ea:  atît  a  celui  care  critică,  cît  şi  a  celui 
criticat  şi  a  celui  care  ascultă  critica  în  adevărul  şi  libertatea  mai  largi  ale  tuturor; 
altfel,  ea  acţionează  distructiv  asupra  trupului  Bisericii.  „A  sta  tare  în  libertatea  cu 
oare  Hristos  ne-a  făcut  liberi44  şi  la  care  ne  cheamă  El,  înseamnă  „a  nu  folosi  liber¬ 
tatea  ca  prilej  de  a  sluji  trupului,  ci  a  sluji  unul  altuia  în  iubire44:  „căci  toată 
legea  se  cuprinde  într-un  singur  cuvînt  în  aceasta:  Iubeşte  pe  aproapele  tău  ca 
pe  tine  însuţi.  Iar  dacă  vă  muşcaţi  unul  pe  altul  şi  vă  mîncaţi,  vedeţi  să  nu  vă 
nimiciţi  între  voi44  (Col.  5,  1.  13 — 15). 

Etosul  eclesial  al  înnoirii  şi  dialogului  critic  şi  constructiv,  creator  şi  zidi¬ 
tor  în  Biserică  este  remarcabil  formulat  de  Sf.  Apostol  Pavel,  astfel:  „Pentru 
aceasta,  lepădînd  minciuna,  grăiţi  adevărul  fiecare  cu  aproapele  său,  căci  sîn- 
tem  mădulare  unul  altuia.  Mîniaţi-vă,  dar  nu  greşiţi;  soarele  să  nu  apună  peste 
mînia  voastră.  Nici  nu  daţi  loc  diavolului.  Din  gura  voastră  să  nu  iasă  nici  un 
cuvînt  rău,  ci  numai  ce  este  bun,  spre  zidire,  după  trebuinţă,  şi  care  să  dea  har 
celor  ce  ascultă.  Să  nu  întristaţi  Duhul  cel  Sfînt  al  lui  Dumnezeu  întru  Care  aţi 
fost  pecetluiţi  pentru  ziua  răscumpărării.  Orice  amărăciune  şi  supărare  şi  de¬ 
făimare  să  piară  de  la  voi,  împreună  cu  orice  răutate.  Ci  fiţi  buni  între  voi  şi 
milostivi,  iertînd  unul  -altuia,  precum  şi  Dumnezeu  v-a  iertat  vouă44  (Efes.  4, 
25—32;  cf.  Col.  3,  12—15). 

O  problemă  deosebit  de  gravă  şi  dificilă ,  şi  insolubilă  creştineşte  altfel  de¬ 
cît  din  perspectiva  unei  „logici44  duhovniceşti,  este  cea  a  judecăţilor  —  mai  ales 
în  sens  de  clevetire,  verdict,  osîndă  şi  dispreţ  —  emise  în  cursul  criticii  justi¬ 
ficate  şi  legitime  a  situaţiilor  de  fapt  negative  survenite  în  viaţa  soci  al -istorică, 
umană  a  Biserioii,  nu  numai  asupra  acestor  situaţii  negative  ca  atare,  ci  şi  asu¬ 
pra  persoanelor  concrete  responsabile  de  acestea.  Aici  avizul  Mîntuitorului  (Mt. 
7,  1 — 5;  5,  22),  al  Apostolilor  (Rom.  2,  1 — 3;  14,  10 — 13,  ş.a.),  ca  şi  al  Sfinţilor 
Părinţi,  (ca  să  nu  ne  referim  decît  1a  rugăciunea  Sf.  Efrem  Şirul),  este  categoric: 
judecata  negativă  asupra  calităţii  morale  a  aproapelui  nostru,  implicînd  ine¬ 
vitabil  pretinsa  superioritate  morală  a  celui  ce  judecă  asupra  celui  judecat,  este 
ireconciliabilă  ca  smerenia,  ascultarea  şi  iubirea,  ca  una  ce-1  atrage  pe  cel  ce 
judecă  în  păcatul  de  moarte  sufletească  şi  spirituală  al  mîndriei,  slavei  deşarte 
şi  iubirii  de  sine  şi  ca  atare  este  oprită  categoric  oricărui  creştin :  „Nu  judecaţi 
ca  să  nu  fiţi  judecaţi . . .  Făţarnice,  scoate  mai  întîi  bîrna  din  ochiul  tău  şi  atunci 
vei  vedea  să  scoţi  paiul  din  ochiul  fratelui  tău44  (Mt.  7,  1 — 5).  „Oricine  ai  fi,  o 
omule,  care  judeci,  eşti  fără  cuvînt  de  răspuns,  căci  în  ceea  ce  judeci  pe  altul, 
pe  tine  însuţi  te  osîndeşti,  căci  aceleaşi  lucruri  faci  şi  tu  care  judeci44  (Rom.  2, 
1).  „Nu  vă  grăiţi  de  rău  unul  pe  altul,  fraţilor.  Cel  ce  grăieşte  de  rău  pe  fra¬ 
tele  său,  grăieşte  de  rău  legea  şi  judecă  legea,  iar  dacă  judecă  legea  nu  este  împlinitor 
al  legii,  ci  judecător.  Unul  este  dătătorul  legii  şi  judecătorul:  Cel  ce  poate  să 
mîntuiască  şi  să  pdardă.  Iar  tu  cine  eşti  care  judeci  pe  aproapele ?"  (Iacob  4,  11 — 
12).  „De  nimic  nu  se  scîrbeşte  Dumnezeu  aşa  de  mult  —  zice  Ava  Dorotei  — 
ca  a  judeca  pe  aproapele.  Căci  ce  este  mai  grav  ca  acest  lucru?  E  aproape  mai 
rău  decît  orice  păcat.  Mintea  începe  să  uite  de  păcatele  sale  şi  să  se  ocupe  cu 
cele  ale  -aproapelui.  De  ai  oi  vine  pornirea  de  a  judeca,  cleveti  şi  dispreţui.  Apod 
de  aici  şi  căderea  celui  ce  judecă  în  cele  ce  le  judecă44  (Filoc.  rom.  IX,  p.  538 
ş.u.). 

Judecata  aproapelui  este  deosebit  de  gravă :  1.  pentru  că  prin  ea  nu  e  ju¬ 
decată  doar  o  faptă  a  lui,  ci  „e  judecată  persoana  aceluia,  însăşi  starea  dinlăun - 
trul  aceluia  şi  întreagă  viaţa  lui 44 ,  pe  baza  unui  simplu  cuvînt  sau  a  unor  fapte 

exterioară;  2.  pentru  că  afară  de  duhovnicul  lud,  noi  nu  cunoaştem  şi  starea  lui 
lăuntrică;  vedem  greşelile  văzute,  dar  nu  şi  pocăinţa,  lacrimile  şi  rugăciunile 
lui;  3.  pentru  că  prin  aceasta  ne  facem  judecători  ai  aproapelui  înainte  de  Hris - 
tos,  râpindu-i  chiar  acest  drept  ce-i  aparţine  numai  lui.  ,,De  multe  ori  înaintea 
oamenilor,  zice  un  ava  diin  Pateric,  oamenii  fac  fapte  rele,  iar  în  taină  se  po¬ 
căiesc  înaintea  lui  Dumnezeu.  Păcatul,  adică  noi,  îl  vedem,  dar  pocăinţa  şi  fap¬ 

tele  ceie  bune  ce  le-a  făcut  numai  Dumnezeu  le  ştie.  Pentru  aceea  şi  cu  ochii 
de  ai  vedea  pe  om  pâcâtuind,  nici  cîtuşi  de  puţin  *nu-l  judeca  pe  el,  căci  nu¬ 
mai  unul  Dumnezeu  este  judecătorul.  De  aceea  tot  omul  care  judecă  pe  .altcineva 
este  ca  un  antihrist  al  lui  Hristos,  de  vreme  ce  i-a  răpit  dregătoria  şi  stăpîni- 
rea  ce  i-a  dat-o  Tatăl,  făcîndu-se  el  judecător  înainte  de  dînsul**  (Pateric,  p.  380; 

I.  Cor.  4,  5);  4.  pentru  că  judecata  aproapelui  se  întîmplă  din  lipsa  iubirii  faţă 

de  el.  „Căci  dacă  am  avea  iubire  împreunată  cu  milă  şi  cu  durere,  zice  Ava  Do- 
rotei,  nu  ne-am  îngriji  să  vedem  scăderile  aproapelui.  Căci  „dragostea  acoperă 
mulţime  de  păcate*4  (I.  Petru  4,  8;  I.  Cor.  13,  4).  Dragostea  acoperă  orice  gre¬ 
şeală,  cum  fac  sfinţii.  Căci  nu  sint  sfinţii  orbi.  Şi  totuşi  nu  văd  păcatele  lor.  Pe 

de  altă  parte,  cine  urăşte  aşa  de  mult  păcatul  ca  sfinţii?  Dar  nu  urăsc  pe  pă¬ 

cătos,  nici  nu-1  judecă,  nici  nu-1  ocolesc,  ci  împreună  pătimesc  cu  aoela,  îl  sfă¬ 
tuiesc,  îl  mîngîie,  îi  slujesc,  îl  tămâduiesc  ca  pe  un  mădular  bolnav,  toate  le  fac 
ca  sâ-1  mîntuiască**  (Filoc.  rom.  IX,  p.  546). 

Dacă  însă  dragostea  creştină  nu  judecă  pe  aproapele  în  greşeală,  nu-i 
este  totuşi  indiferent  aceasta,  căci  nu  se  împacă  cu  păcatul  lui,  de  aceea  caută 
să-l  ridice  din  situaţia  aceasta,  să-l  recupereze  şi  zidească  „înfruntîndu-1  cu  dra¬ 
goste**.  In  caz  de  greşeală,  dacă  exclude  judecata,  Sf.  Scriptură  nu  exclude,  ci 
prevede  sfătuirea  şi  chiar  mustrarea  fratelui,  mai  întîi  în  particular,  apoi  în  pu¬ 
blic,  în  prezenţa  şi  a  altora  „pentru  a  se  statornici  tot  adevărul**,  cu  scopul  ca 
„să-l  cîştigi  pe  fratele  tău“.  Iar  de  nu  ascultă  şi  nu  se  îndreaptă,  atunci  să  te 
adresezi  oficial  „Soborului  Bisericii4*  (Mt.  18,  15 — 17),  care  este  ultima  instanţă  de 
judecată  cu  putere  de  „a  lega  şi  dezlega**  (Mt.  18,  17).  Desigur,  „nu  este  po¬ 
runcă  mai  mare  —  se  spune  în  Pateric  —  decît  a  nu  judeca  pe  fratele  tău,  dar 
de-1  vezi  greşind  şi  nu-i  vei  zice  ca  să-şi  cunoască  greşelile  lui,  din  mîinile  tale 
se  va  căuta  sîngele  lui;  iar  de  nu  va  auzi  şi  nu  se  va  întoarce  de  la  păcatele  sale, 
el  va  da  seama  de  greşalele  sale.  Deci,  bine  este  a-1  înfrunta  cu  dragoste,  dar 
nu  a-1  cleveti  şi  ocări  ca  pe  un  vrăjmaş**  (p.  379). 

Dacă  judecata  fratelui  în  greşeală  este  categoric  oprită  de  Mîntuitorul  care 
cere  de  la  noi  să  iertăm  „nu  pînă  de  şapte  ori,  ci  pînă  de  şaptezeci  de  ori  cîte 
şapte**  aproapelui  care  greşeşte  faţă  de  noi,  ca  persoane  individuale  (Mt.  18,  21 — 
22;  Lc.  17,  3 — 4),  Evanghelia  insistă  şi  cere,  pe  de  altă  parte,  de  la  fiecare  creş¬ 
tin  şi  mădular  al  Bisericii,  să  nu  devină  prin  ceva  prilej  de  sminteală  sau  scan¬ 
dal  pentru  semenii  lui.  căci  aceasta  contribuie  la  slăbirea  credinţei  şi  credibili¬ 
tăţii  Evangheliei  şi  Bisericii  în  societate,  „fiind  hulit  numele  lui  Dumnezeu  prin¬ 
tre  oameni**  (Rom.  2,  24).  „Este  cu  neputinţă  —  zice  Mîntuitorul  —  să  nu  vină 
smintelile,  dar  vai  celui  prin  care  vin  smintelile.  Mai  de  folos  i-ar  fi  dacă  i  s-ar 
lega  de  gît  o  piatră  de  moară  şi  ar  fi  aruncat  în  mare,  decît  să  smintească  pe 
vreunul  din  cei  mai  mici**  (Lc.  17,  1 — 2).  Iar  textul  paralel  de  la  Matei  18,  6 
este  şi  mai  explicit  şi  categoric,  nefericind  atît  pe  „cel  ce  va  sminti  pe  unul 
dintr-aceştia  mai  mici  care  cred  în  Mine**,  cît  şi  pe  cel  ce  se  lasă  smintit  de 
unul  ca  acesta:  „Vai,  lumii,  din  pricina  smintelilor!  Căci  smintelile  trebuie  să 
vină,  dar  vad  omului  prin  care  vine  sminteala!**  „Fiecare  din  noi  —  spune  Sf. 
Ap.  Pavel  —  va  da  seama  despre  sine  lui  Dumnezeu.  Deci  să  nu  ne  mai  judecăm 
unii  pe  alţii,  ci  mai  degrabă  judecaţi  aceasta:  Să  nu  daţi  fratelui  prilej  de  po¬ 
ticnire  sau  de  sminteală**  (Rom.  14,  12 — 13).  Fireşte,  numai  cei  nedesăvîrşiţi  şi  slabi 
în  credinţă  se  scandalizează  de  comportamentul  şi  greşelile  aproapelui,  deoarece 
pentru  cei  desăvîrşiţi,  cu  inima  curată  şi  tari  în  credinţă,  toţi  oamenii  sînt  cu¬ 
raţi  şi  buni.  „Ochiul  curat  nu  vede  cele  rele**  (Avacum  1,  13;  Mt.  6,  22 — 23;  Lc. 

II.  34 — 36).  Iar  Sf.  Isac  Şirul  spune  că  cel  care  a  ajuns  la  curăţia  inimii  „îi  vede 
pe  toţi  oamenii  ca  buni  şi  nu-i  apare  nici  unul  ca  necurat  şi  întinat**.  Dar  pen¬ 
tru  sminteala  pe  care  ar  putea  s-o  producă  în  sufletul  celor  slabi,  chiar  şi  o 
acţiune  bună  a  noastră,  Sf.  Ap.  Pavel  îndeamnă  să  renunţăm  la  ea,  ba  chiar  să 

acceptăm  mai  degrabă  să  fim  păgubiţi  noi,  numai  „să  nu  se  aducă  sminteală 
fratelui  meu“  (I.  Cor.  8,  13). 

In  orice  caz,  prin  Sf.  Apostol  Iacob,  Scriptura  ne  atrage  atenţia  în  mod  de¬ 
osebit  de  elocvent  asupra  criticismului  neautentic,  chiar  şi  „cucernic**  dar  ne¬ 
ziditor,  exercitat  fără  smerenie,  din  „mindrie**  şi  „zavistie**:  „dacă  cineva  soco¬ 
teşte  că  e  cucernic,  dar  nu-şi  ţine  Limba  în  friu,  ci-şi  amăgeşte  inima,  cucerni¬ 
cia  pcestuia  este  zadarnică “  (1,  26).  De  aceea,  „nu  vă  faceţi  mulţi  învăţători, 
fraţii  mei,  ştiind  că  (noi,  învăţătorii),  mad  mare  osîndă  vom  lua,  pentru  că  toţi 
greşim  în  multe  chipuri;  dacă  însă  nu  greşeşte  cineva  în  cuvînt,  acela  este  băr¬ 
bat  desăvîrşit,  în  stare  să  se  înfrineze  în  întregime . . .  căci  limba  mic  mădular 
este,  dar  cu  mari  lucruri  se  făleşte!  Iată,  puţin  foc  şi  cît  codru  aprinde!  Foc 
este  limba,  lume  a  fărădelegii!  Limba  îşi  are  locul  ei  între  mădularele  noastre, 
dar  spurcă  tot  trupul  şi  aruncă  în  foc  drumul  vieţii,  după  ce  aprinsă  a  fost  ea 
de  flăcările  gheenei . . .  limba  nimeni  nu  poate  s-o  domolească,  ea  este  plină  de 
venin  aducător  de  moarte.  Cu  ea  binecuvîntăm  pe  Domnul  şi  pe  Tatăl,  şi  cu  ea 
blestemăm  pe  oamenii,  care  sînt  făcuţi  după  asemănarea  lui  Dumnezeu.  Din  a- 
ceeaşi  gură  ies  binecuvintarea  şi  blestemul.  Nu  trebuie,  fraţii  mei,  să  fie  aşa!*4 
(Iac.  3,  1 — 10).  „Sau  vi  se  pare  că  Scriptura  grăieşte  în  deşert?  Duhul  care  să¬ 
lăşluieşte  întru  nod,  ne  pofteşte  spre  zavistie?  Nu,  ci  dă  mai  mare  dar.  Pentru 
aceea  zice:  Dumnezeu  celor  mîndri  .le  stă  împotrivă,  iar  celor  smeriţi  le  dă  har. 
Supuneţi-vă,  deci,  lui  Dumnezeu.  Staţi  împotriva  diavolului  şi  el  va  fugi  de  voi. 
Apropiaţi-vă  de  Dumnezeu,  şi  El  se  va  apropia  de  voi.  Curăţaţi-vă  mîinile  şi 
sfinţiţi- vă  inimile,  voi  ced  îndoielnici.  Pâtrundeţi-vă  de  durere.  Intris- 
taţi-vâ  şi  vă  jeliţi.  Rîsul  să  se  întoarcă  în  plîns  şi  bucuria  în  întristare.  Smeri- 
ţi-vă  Înaintea  lui  Dumnezeu  şi  El  vă  va  înălţa**  (Iac.  4,  5 — 10). 

In  fine,  o  altă  dimensiune  esenţială  a  etosului  eclezial  autentic  ce  trebuie 
reînnoit  este  sobomicitatea  lui,  aspect  subliniat  cu  pregnanţă  de  Sf.  Apostol  Pe¬ 
tru  care  cere  tuturor  creştinilor  următoarele:  „In  sfîrşit,  fiţi  toţi  într-un  gînd, 
împreună-pătimitori,  iubitori  de  fraţi,  milostivi,  smeriţi.  Nu  răsplătiţi  răul  cu 
tău  sau  ocara  cu  ocară  ci,  dirppotrivă,  binecuvîntaţi,  căci  spre  aceasta  aţi  fost 
Chemaţi,  ca  să  moşteniţi  binecuvintarea.  Cel  ce  voieşte  să  iubească  viaţa  şi  să 
Vadă  zile  bune  să-şi  oprească  limba  de  la  rău  şi  buzele  lui  să  nu  grăiască  vi¬ 
cleşug,  să  se  ferească  de  rău  şi  să  facă  bine,  să  caute  pacea  şi  să  o  urmeze*4  (I. 
Pt.  3,  8 — 11).  „După  harul  pe  oare  l-a  primit  fiecare,  slujiţi-vă  de  el  spre  folosul 
tuturor  ca  nişte  buni  iconomi  ai  harului  celui  de  multe  feluri  al  lui  Dumnezeu. 
Dacă  voieşte  cineva,  cuvintele  lui  să  fie  ca  ale  lui  Dumnezeu,  dacă  slujeşte  ci¬ 
neva,  slujba  lui  să  fie  ca  din  puterea  pe  care  o  dă  Dumnezeu,  pentru  ca  întru 
toate  Dumnezeu  să  se  slăvească  prin  Iisus  Hristos 44  (4,  10 — 11).  „Pe  preoţii  cei 
dintre  voi  îi  rog . . .  păstoriţi  turma  lui  Dumnezeu,  dată  în  paza  voastră,  cerce- 
tînd-o  nu  cu  silnicie,  ci  cu  voie  bună,  după  Dumnezeu,  nu  pentru  cîştig  urît, 
Ci  din  dragoste;  nu  ca  şi  cum  aţi  fi  stăpîni  peste  Biserică,  ci  pilde  făcîndu-vă 
turmei . . .  Tot  aşa  şi  voi,  fiilor  duhovniceşti,  supuneţi-vă  preoţilor.  Şi  toţi,  unii 
faţă  de  alţii  îmbrăcaţi-vă  întru  smerenie,  pentru  că  Dumnezeu  celor  mîndri  le 
stă  împotrivă,  iar  celor  smeriţi  le  dă  har.  Deci,  smeriţi-vă  sub  mîna  cea  tare  a  lui 
Dumnezeu,  ca  să  vă  înalţe  La  timpul  cuvenit.  Lâsaţi-i  Lui  toată  grija  voastră,  căci 
El  are  grijă  de  voi.  Fiţi  treji,  privegheaţi44  (5,  1 — 8). 

Aceeaşi  idee  este  remarcabil  şi  plastic  dezvoltată  de  Ava  Dorotei  în  fi¬ 
nalul  învăţăturii  sale  a  Vl-a:  „Să  nu  judecăm  pe  aproapele „Să  ne  agonisim 
deci,  şi  noi  iubire  şi  milă  faţă  de  aproapele  ca  să  ne  păzim  de  reaua  clevetire 
şi  de  judecarea  şi  dispreţuirea  cuiva;  să  ne  ajutăm  toţi  unii  pe  alţii,  ca  nişte 
mădulare  ce  ne  aparţinem.  Cine  avînd  o  rană  la  mina  lui  sau  la  picior,  sau  la 
altul  oarecare  dintre  mădularele  lui,  se  scîrbeşte  de  sine  sau  îşi  taie  mădularul 
Său,  chiar  dacă  ar  face  puroi,  şi  nu-1  curăţeşte  mai  degrabă,  nu-1  spală,  nu 
pune  plasture  pe  rană,  nu-1  leagă,  nu-i  dă  apă  sfinţită,  nu  se  roagă  pentru  el,  nu 
cere  sfinţilor  să  se  roage  pentru  el?  în  orice  caz  nu-1  părăseşte,  nu  se  depăr¬ 
tează  de  mădularul  lui,  nici  de  urîtul  lui  miros,  ci  face  totul  ca  să  -1  însănă¬ 
toşească.  Aşa  sîntem  datori  şi  noi  să  pătimim  unii  pentru  alţii,  să  ne  sprijinim 
unii  pe  alţii  şi  prin  alţii  mai  tari,  să  născocim  şi  să  facem  toate  oa  să  ne  ajutăm 
pe  noi  înşine  şi  unii  pe  alţii.  „Că  mădulare  unii  altora  sîntem**,  zice  Apostolul, 
„toţi  sîntem  un  trup  şi  mădulare  unii  altora**,  „de  pătimeşte  un  mădular,  păţi- 

mese  împreună  şi  celelalte  mădulare44  (Rom.  12,  15;  I.  Cor.  12,  26).  Cei  ce  con- 
duc  sînt  capul,  cei  ce  iau  aminte  şi  îndreptează  sînt  ochii,  cei  ce  folosesc  pe 
alţii  prin  cuvînt,  sînt  gura.  Iar  urechile  sînt  cei  ce  ascultă;  picioarele  cei  trimişi 
la  diferite  treburi  şi  cei  ce  au  felurite  slujiri.  Eşti  cap?  Condu!  Eşti  ochi?  Ia 
aminte,  cunoaşte!  Eşti  gură?  Grăieşte,  fii  de  folos!  Eşti  ureche?  Ascultă!  Eşti 
Mînă?  Lucrează!  Eşti  picior?  Slujeşte!  Fiecare  să  slujească  trupului  după  pute¬ 
rea  lui,  şi  sîrguiţi-vă  pururea  să  vă  ajutaţi  unii  pe  alţii,  fie  învăţînd  şi  grăind 
cuvîntul  lui  Dumnezeu  în  inima  fratelui,  fie  mîngăindu-1  în  vreme  de  necaz,  sau 
dîndu-i  mîna  la  lucrul  lui,  ajutîndu-1.  Şi  fiecare,  după  puterea  lud,  sîrguiţi-vă  să 
vă  uniţi  întreolaltă.  Căci  pe  cît  se  uneşte  cineva  cu  aproapele,  pe  atît  se  uneşte 
cu  Dumnezeu.  Şi  să  vă  dau  o  pildă  de  la  Părinţi,  să  pătrundeţi  înţelesul  cuvîn- 
tului.  Lumea  este  un  cerc.  Centrul  cercului  e  Dumnezeu,  iar  liniile  care  duc  de 
la  periferia  cercului  spre  centru  sînt  căile  sau  vieţuirile  omeneşti.  Deci ,  cu  cit  se 
apropie  mai  mult  oamenii  de  Dumnezeu,  se  apropie  întreolaltă,  şi  cu  cît  se 
apropie  mai  mult  întreolaltă  se  apropie  de  Dumnezeu.  La  fel  cugetaţi  şi  despre 
despărţire.  Cu  cît  se  despart  de  Dumnezeu  şi  se  întorc  spre  cele  din  afară,  cu 
atît  se  depărtează  mai  mult  şi  unii  de  alţii,  şi  cu  cit  se  depărtează  mai  mult 
unii  de  alţii,  cu  atît  se  depărtează  mai  mult  de  Dumnezeu.  Aşa  e  firea  iubirii. 
In  măsura  în  care  sîntem  în  afară  şi  nu  iubim  pe  Dumnezeu,  în  aceeaşi  mă¬ 
sură  ne  aflăm  fiecare  depărtat  faţă  de  aproapele.  Iar  de  iubim  pe  Dumnezeu,  cu 
cît  ne  apropiem  de  El  prin  iubirea  faţă  de  El,  cu  atît  ne  unim  mai  mult,  prin 
iubire,  cu  aproapele;  şi  cu  cît  ne  unim  cu  aproapele,  cu  atît  ne  unim  mai  mult 
cu  Dumnezeu.  Dumnezeu  să  ne  învrednicească  să  auzim  cele  ce  ne  sînt  de  folos 
şi  să  le  facem.  Căci  cu  cît  ne  îngrijim  şi  ne  sîrguim  mai  mult  să  lucrăm  cele  ce 

le  auzim,  cu  atît  ne  luminează  şi  Dumnezeu  mai  mult  şi  ne  învaţă  pururea  voia 

Lui“  (Filoc.  rom.  IX,  p.  546—549). 

Sintetizînd,  de  trei  lucruri  are  urgent  nevoie  Biserica  Ortodoxă  Română 

în  acest  ceas  de  cumpănă,  decisiv,  „critic14  şi  promiţător  totodată,  al  istoriei  ei, 
pentru  a-şi  asigura  o  înnoire  reală  de  anvergură  şi  profunzime,  a  întregii  ei  vieţi 
şi  activităţi  —  dincolo  de  simplele  ajustări  administrative  sau  schimbări  şi  în¬ 
tineriri  de  personal  la  nivel  de  ierarhie  şi  reprezentare  instituţională  necesare 

incontestabil  —  pentru  regăsirea  identităţii  şi  vocaţiei  proprii  şi  redobîndirea  ro¬ 
lului  ei  tradiţional  în  viaţa  poporului  român  şi  în  aceste  direcţii  se  va  strădui  pe 
viitor  revista  noastră  să  pună  la  dispoziţia  preoţilor,  profesorilor  de  teologie, 
studenţilor  şi  laicilor  responsabili,  materialul  absolut  indispensabil  pentru  for¬ 
marea  unei  viziuni  teoretice  de  ansamblu,  a  unei  atitudini  practice  şi  a  unei 
acţiuni  corespunzătoare  coerente: 

1.  reamintirea  criteriilor  spirituale  şi  coordonatelor  esenţiale  ale  etosului 
ortodox  aşa  cum  le-au  formulat  Sfinţii  Părinţi  asceţi  şi  nevoitori  ai  Bisericii 
noastre  din  perioada  patristică  şi  pînă  astăzi,  singurele  care  garantează,  atunci 
cînd  sînt  înţelese  şi  aplicate  întocmai,  acoperirea  în  conţinut  de  viaţă  şi  auten¬ 
ticitate  spirituală,  interioară,  a  înnoirii  Ortodoxiei  prin  înnoirea  existenţială  a 
vieţii  tuturor  ortodocşilor  ca  persoane  individuale  în  duhul  filocalic  şi  patristic 
tradiţional  al  Ortodoxiei  ecumenice; 

2.  o  analiză  istorică  şi  teologică  retrospectivă,  autocritică,  lucidă  şi  respon¬ 
sabilă.  a  mersului  istoric  al  Ortodoxiei  răsăritene  în  general  şi  al  Ortodoxiei 
romîneşti  în  special,  cu  relevarea  critică  a  cauzelor  fenomenelor  negative  care 
au  însoţit  acest  mers,  ca  adevărate  „erezii  practice44  sau  „ecleziologice44,  în  pe¬ 
rioada  bizantină,  postbizantină,  în  epoca  modernă  şi  contemporană:,  clericalis¬ 
mul,  ritualismul,  naţionalismul  şi  antioccidentalismul  programatic,  autosuficienţa, 
triumfalismul,  lipsa  unui  simţ  mai  acut  al  responsabilităţii  istorice,  compromi¬ 
sul  cezaro-papist  cu  puterea  şi  utopiile  totalitare,  teocratică  bizantină  şi  ateo- 
cratice  moderne,  şi  care  au  contribuit  la  rezistenţa  slabă  şi  ineficace  opusă  to¬ 
talitarismului  comunisto-ateist; 

3.  o  investigare  prospectivă  constructivă  şi  creatoare  a  perspectivelor  unei 
reevanghelizări  şi  re-inculturări  a  Ortodoxiei  într-o  societate  posteomunistă  şi 
post -totali tară  şi  într-o  cultură  dominată  din  ce  în  ce  mai  mult  de  liniile  de 
forţă  ale  unei  paradigme  post-modeme  în  curs  de  cristalizare  în  spaţiul  cultu¬ 
ral  şi  social  european  şi  nu  numai.  Aici  sursele  principale  de  inspiraţie  care  tre¬ 
buie  preluate  şi  asimilate  critic  creator  sînt  cele  ale  profetic-înnoitoarei  gîndiri 

teologice  şi  filosofii  religioase  ruse  de  la  sfîrşitul  sec.  XIX  şi  prima  jumătate 
a  sec.  XX,  al  doilea  moment  decisiv  şi  major  în  istoria  gîndirii  ortodoxe  după 
cel  patristico-bizantin. 

Pe  aceste  linii  de  forţă  şi  coordonate  majore  ale  înnoirii  ortodoxe  râs- 
punzînd,  în  acelaşi  timp,  direct  şi  la  unele  probleme,  revendicări,  întrebări, 
opinii  şi  judecăţi  la  adresa  ierarhiei  şi  creştinismului  în  general  care  au  apă¬ 
rut  şi  stăruie  în  actualitatea  imediată,  se  înscriu  şi  textele  publicate  în  rubri¬ 
cile  numărului  de  faţă  şi  în  continuare  şi  în  celelalte  numere  ale  revistei 

noastre. 

Cateheza  a  18-a  a  Sf.  Simeon  Nouil  Teolog  (949 — 1022)  abordează  tema  de 
acută  şi  imediată  actualitate  în  Biserica  noastră  privitoare  la  alegerea  şi  virtu¬ 
ţile  adevăraţilor  Păstori  de  suflete  ai  Bisericii.  Discursul,  care  oferă  în  acelaşi 
timp  un  tablou  viu  şi  realist  al  moravurilor  ecleziastico-monahale  bizantine  de 

la  sfîrşitul  sec.  X — începutul  sec.  XI  —  existente  din  păcate  nu  numai  din 
acea  epocă  ci,  prelungite  prin  fanariotism,  pînă  în  zilele  noastre  —  este  struc¬ 
turat  în  două  părţi.  Prima  se  adresează  „amatorilor**  de  funcţii  de  conducere  în 
Biserică:  după  ce  înşiră  opt  motive  blamabile  ale  candidaţilor  la  atari  funcţii  — 
deşi  .Sf.  Simeon  se  adresează  nemijlocit  unei  comunităţi  monahale  şi  rîvnitori- 

lor  la  egumenat,  afirmaţiile  sale  pot  fi  extrapolate  mutatis  mutandis  asupra  tu¬ 
turor  funcţiilor  de  conducere  în  Biserică  — ,  Sf.  Simeon  analizează  cu  subtili¬ 

tate  şi  rafinament  manevrele  psihologice  sugerate  de  diavol  amatorilor  de  egu¬ 
menat,  atît  celor  mai  evlavioşi  şi  cucernici,  cît  şi  celor  trupeşti  şi  lipsiţi  de  evlavie, 
încheind  această  primă  parte  cu  o  serie  de  recomandări  memorabile  adresate  fratelui 
duhovnicesc  în  diferitele  împrejurări  care  s-ar  crea  cu  prilejul  alegerii  conducăto¬ 
rului  spiritual  al  comunităţii,  recomandări  finalizate  în  regula  esenţială  subliniată  în 
încheierea  părţii  întîi,  de  a  nu  întreprinde  nimic  fără  sfatul  şi  avizul  unui  părinte 
duhovnicesc  experimentat.  Partea  a  doua  a  „Catehezei41  se  adresează  păstorului  de 
suflete  (egumenului)  deja  ales  şi  trasează  un  portret  ideal  al  profilului  spiritual,  al 
calităţilor  şi  virtuţilor  bunului  Păstor  de  suflete,  ca  şi  al  modului  concret  de  exer¬ 
citare  al  harismei  sale  conducătoare  în  trupul  comunitar  al  Bisericii. 

Magistralele  reflexii  din  densul  şi  tensionatul  eseu  al  genialului  gînditor  şi 
filosof  religios  ortodox  rus  Nikolai  Aleksandrovici  Berdiaiev  (1874 — 1984)  asupra 
Demnităţii  creştinismului  şi  nevredniciei  creştinilor  (1931),  conturează  cu  clari¬ 
tate  liniile  fundamentale  ale  unicului  răspuns  autentic  ce  poate  fi  dat  multora 
din  obiecţiile  şi  întrebările  provocate  şi  conştiinţa  contemporanilor  noştri  de  si¬ 
tuaţia  adeseori  ambiguă  şi  contradictorie  în  care  se  prezintă  creştinismul  şi 
Biserica  în  istorie  şi  mai  cu  seamă  în  istoria  contemporană.  Ele  răspund  cu 
anticipaţie,  pe  lingă  obiecţiilor  explicabile  ale  intelectualilor  noştri,  şi  atacurilor 
.  mult  mai  greu  de  înţeles  şi  explicat,  şi  pentru  aceea  mai  dureroase  ale  „fraţilor4* 
noştri  creştini  de  alte  confesiuni  (greco-catolici,  neoprotestanţi)  la  adresa  nu  numai 
a  Bisericii  Ortodoxe  Române  cît  şi  a  Ortodoxiei  în  genere. 

Mister  şi  revelaţie  deplină  a  libertăţii  umane  finale  autentice,  făcute  cu  putinţă 
de  iubirea  răstignită  a  lui  Dumnezeu  faţă  de  lume  în  Hristos,  creştinismul  adevărat, 
spre  deosebire  de  Inchiziţie  şi  de  comunism  (remarcabil  radiografiate  de  Dostoievski 
în  „Legenda  Marelui  Inchizitor44),  nu  poate  schimba  pe  oameni  prin  constrîngere  fără 
a-şi  contrazice  esenţa  spirituală  care  e  libertatea  în  iubire  şi  iubirea  în  libertate. 
In  existenţa  istorică  a  Bisericii  nu  pot  fi  evitate  şi  înlăturate  niciodată  cu  to¬ 
tul  efectele  deformatoare  ale  păcatului  cu  care  luptă  Biserica  cu  ajutorul  lui 
Dumnezeu,  care  însă  n-are  nici  o  putere  fără  conlucrarea  liberă  a  omului  care 
poate  mereu  accepta  sau  respinge  misterul  divino-uman  al  renaşterii  sale  spiri¬ 
tuale  cu  neputinţă  -altfel  decît  în  libertate.  Aşa-zisul  eşec  istoric  şi  denaturările 
creştinismului  în  istorie  sînt  în  primul  rînd  un  faliment  şi  un  eşec  uman  şi  nu 
divin,  imputabil  creştinilor  şi  nedesâvîrşirii  lor  şi  nelucrării  lor,  nu  creştinismului 
însuşi.  De  aceea,  ipocriziei  şi  duplicităţii  făţarnice  a  multor  pseudo-creştini  său 
cu  numele,  nu  i  se  poate  opune  autentic  ipocrizia  anticreştină  maximalistă  la 
fel  de  falsă  a  celor  ce  critică  creştinismul  pornind  de  la  nevrednicia  creştinilor 
şi  fără  să  fie  mai  desăvîrşiţi  spiritual  decît  aceştia  care,  însă,  avînd  la  îndemînâ 
pocăinţa  şi  conştiinţa  păcătoşeniei,  pot  recupera  totul.  Eşecul  şi  scandalul  istoric  al 
ipocriziei  creştine  pune  însă  în  acelaşi  timp  în  lumină  necesitatea  acută  a  aban¬ 
donării  de  către  creştini  a  vechii  raportări  exterioare,  retorice  şi  simulate  faţă 

de  creştinism  şi  a  adoptării  unei  atitudini  realiste,  vitale  şi  concrete,  singura  în 
măsura  să  regenereze  spiritual  Biserica  şi  umanitatea  din  criza  în  care  se  află 
actualmente. 

In  fine,  publicarea  documentului  final  al  marii  Adunări  Ecumenice  Euro¬ 
pene  „Pace  cu  Dreptate  pentru  întreaga  Creaţie "  de  la  Basel,  mai  1989,  eviden¬ 
ţiază  încă  una  din  dimensiunile  vitale  ale  înnoirii  Bisericii,  răspunzînd  nevoii 
Ortodoxiei  româneşti  de  a  ieşi  din  izolarea  îngust-naţionalistâ  şi  manipularea 
ecumenist  propagandistă  în  care  fusese  cantonată  de  dictatura  comunistă  şi  de  a 
recupera  autentic,  angajînd  şi  nivelul  de  bază  al  comunităţilor  parohiale,  dimen¬ 
siunea  şi  provocarea  ecumenică  şi  angajamentul  social  efectiv  nepervertit  şi  ne¬ 
distorsionat,  în  soluţionarea  crizei  latentă  generalizată,  generate  în  lume  de  amenin¬ 
ţarea  războiului  şi  violenţei,  gravele  decalaje  sociale  şi  dezastrul  ecologic  imi¬ 
nent  şi  care  ameninţă  astăzi  însăşi  supravieţuirea  umanităţii. 


Redacţia 


I 


DESPRE  DEMNITATEA  CREŞTINISMULUI  ŞI  NEDEMNITATEA 

CREŞTINILOR  * 

Nikolai  Aleksandrovici  Berdiaiev  (1874 — 1948) 


I.  In  „Decameronul44  său,  Boccacio  ne  povesteşte  istoria  unui  israeiit  pe 
care  prietenul  lui,  creştin,  voia  să-l  convertească  la  creştinism.  Israelitul  era 
pe  punctul  de  a  accepta  creştinismul  dar  înainte  de  a  angaja  definitiv,  a  vrut 
să  meargă  la  Roma  să-şi  dea  seama  de  conduita  papei,  a  cardinalilor  şi  a  vieţii 
oamenilor  ce  se  găseau  în  fruntea  Bisericii.  Creştinul  care  întreprinse  conver¬ 
tirea  israelitului  s-a  înfricoşat  gîndind  că  toate  eforturile  lui  au  fost  zadarnice, 
căci  atunci  cînd  va  vedea  toate  scandalurile  Romei,  în  mod  sigur  israelitul  nu 
se  va  mai  hotărî  să  se  lase  botezat.  Israelitul  a  plecat  şi  a  constatat  ipocrizia, 
depravarea,  corupţia  şi  lăcomia  care  domneau  în  acea  epocă  la  curtea  papei,  în 
clerul  roman.  S-a  întors  şi  prietenul  creştin  l-a  întrebat  cu  nelinişte  ce  impre¬ 
sie  i-a  făcut  Roma.  Răspunsul,  foarte  profund,  a  fost  din  cele  mai  neaşteptate: 
dacă  credinţa  creştină  n-a  putut  fi  distrusă  de  toate  scandalurile  şi  mirşâviile 
pe  care  le-am  văzut  la  Roma,  dacă,  cu  toate  acestea,  ea  s-a  întărit,  atunci  ea 
trebuie  să  fie  credinţa  cea  adevărată.  Şi  israelitul  s-a  făcut  pentru  totdeauna 
creştin. 

Oricare  ar  fi  fost  ideea  lui  Boccacio,  această  istorisire  ne  relevoază  singu¬ 
rul  mod  de  a  apăra  creştinismul.  Cea  mai  mare  obiecţie  la  adresa  creştinismului 
sînt  creştinii  înşişi.  Creştinii  sînt  un  scandal  pentru  oamenii  care  vor  să  revină 
la  credinţa  creştină.  In  epoca  noastră  mai  cu  seamă,  s-a  abuzat  de  acest  argu¬ 
ment.  In  secolul  nostru  de  credinţă  puţină  şi  necredinţă  larg  răspîndită,  creşti¬ 
nismul  este  judecat  după  creştini.  In  cursul  secolelor  trecute,  înainte  de  toate 
era  judecată  credinţa  creştină  după  adevărul  ei  veşnic,  învăţătura  şi  poruncile 
ei.  Dar  secolul  nostru  e  prea  absorbit  de  om  şi  de  uman.  Creştinii  răii  maschează 
creştinismul.  Acţiunile  lor  rele,  deformările  pe  care  le  aduc  credinţei  lor,  excesele 
lor  captivează  mai  mult  decît  creştinismul  însuşi,  sînt  mai  evidente  decît  marele 
adevăr  creştin.  Un  mare  număr  de  oameni  din  epoca  noastră  încep  să  judece  cre¬ 
dinţa  creştină  după  adepţii  ei,  prea  adeseori  exteriori  şi  degeneraţi.  Creştinismul 
este  religia  iubirii,  dar  el  este  judecat  după  animozităţile  şi  ura  creştinilor  între 
ei.  Creştinismul  este  religia  libertăţii  dar  e  judecat  după  violenţele  pe  care  le-au 
comis  de-a  lungul  istoriei  lui  creştinii.  Creştinii  sînt  cei  ce  compromit  credinţa 
lor  şi  sînt  o  sminteală  pentru  cei  slabi. 

Se  afirmă  destul  de  des  că  reprezentanţii  celorlalte  religii:  budiştii,  mahome¬ 
danii,  israeliţii,  sînt  mai  buni  decît  creştinii.  Ni  se  semnalează,  de  asemenea,  ne¬ 
credincioşi,  atei  şi  materialişti  adeseori  superiori  creştinilor,  mai  mari  idealişti  în 
viaţa  lor  şi  capabili  de  sacrificiu.  Dar  toată  nevrednicia  a  numeroşi  creştini  re¬ 
zidă  tocmai  în  faptul  că  ei  nu  împlinesc  poruncile  religiei  lor,  că  le  transformă 
şi  deformează.  Nevrednicia  creştinilor,  incapacitatea  lor  de  a  se  înălţa  pînă  la  ea, 
e  judecată  în  raport  cu  înălţimea  creştinismului.  Dar  atunci  cum  poate  fi  imputată 
creştinismului  nevrednicia  creştinilor,  de  vreme  ce  acestora  li  se  reproşează  tocmai 


♦  Traducere  după:  Nicolas  Berdiaeff,  De  la  dignitâ  du  christianisme  et  de 
Vindignitâ  des  chrâtiens ,  traduit  du  russe  par  I.P.  et  H.M.,  Editions  „Je  sers“, 
Paiffs,  1931. 

faptul  de  a  fi  în  dezacord  cu  demnitatea  credinţei  lor!  Aceste  acuzaţii  sînt  evi¬ 
dent  contradictorii.  Dacă  adepţii  altor  religia  sînt  adesea  mai  fideli  credinţei  lor 
decît  creştinii,  dacă  le  împlinesc  mai  bine  poruncile,  e  tocmai  pentru  că  acestea 
sint  mult  mai  la  îndemîna  lor  în  raport  cu  elevaţia  excepţională  a  creştinismului. 
Este  mult  mai  uşor  să  fii  mahomedan  decît  creştin.  Realizarea  în  viaţă  a  reli¬ 
giei  iubirii  e  lucrul  cel  mai  dificil  cu  putinţă,  dar  pentru  aceasta  religia  iubirii 
nu  este  mai  puţin  înaltă  sau  mai  puţin  adevărată.  Hristos  nu  e  responsabil  de  fap¬ 
tul  că  adevărul  Lui  nu  este  nici  împlinit  nici  realizat  şi  transpus  în  viaţă.  Hristos 
nu  e  responsabil  de  faptul  că  poruncile  Lui  sînt  călcate  în  picioare. 

Israeliţii  credincioşi,  fideli  credinţei  lor,  afirmă  adeseori  că  legile  religiei  lor 
au  imensul  privilegiu  de  a  putea  fi  transpuse  în  practică.  Religia  israelitâ  e  mai 
adaptată  naturii  umane,  mai  practicabilă,  corespunde  mai  bine  scopurilor  vieţii 
pământeşti  şi  pretinde  mult  mai  puţină  renunţare.  Religia  creştină  e  cea  mai  difi¬ 
cilă,  cea  mai  irealizabilă,  cea  mai  contrară  naturii  umane,  ea  cere  sacrificii  inac¬ 
ceptabile.  Israeliţii  consideră  creştinismul  ca  o  religie  a  visului,  inutilă  şi  prin 
aceasta  chiar  păgubitoare  vieţii.  Adesea  noi  măsurăm  valoarea  morală  a  oameni¬ 
lor  după  credinţa  şi  după  idealul  lor.  Dacă  materialistul  se  arată,  după  concepţia 
lui,  bun,  devotat  ideii  lui,  capabil  de  a-i  face  unele  sacrificii,  deja  el  ne  uimeşte 
prin  măreţia  lui  de  suflet  şi  e  citat  ca  exemplu.  Dar  este  infinit  mai  greu  creşti¬ 
nului  să  fie  la  înălţimea  credinţei  lui,  a  idealului  lui,  căci  el  trebuie  sâ-i  iubească 
pe  vrăjmaşii  lui,  să-şi  poarte  cu  curaj  crucea  lui,  să  reziste  eroic  tentaţiilor  lumii, 
ceea  ce  nu  trebuie  să  facă  nici  credinciosul  israelit,  nici  mahomedanul,  nici  mate¬ 
rialistul.  Creştinismul  îndrumă  viaţa  noastră  pe  calea  rezistenţei  maxime,  viaţa 
creştinului  este  o  continuă  răstignire  de  sine. 

II.  Se  pretinde  că  creştinismul  a  eşuat,  că  nu  s-a  realizat  istoric  şi  din 
acesta  se  scoate  un  argument  împotriva  lui.  Nu  numai  creştinii,  însăşi  istoria 
Bisericii  dă  mărturie  împotriva  creştinismului.  Trebuie  recunoscut  faptul  că  lec¬ 
tura  lucrărilor  de  istoria  Bisericii  poate  fi  un  scandal  pentru  cei  a  căror  credinţă 
şovăie.  Aceste  cărţi  vorbesc  despre  luptele  din  interiorul  lumii  creştine,  de  patimi 
şi  interese  omeneşti,  de  depravarea  şi  deformarea  adevărului  în  conştiinţa  uma¬ 
nităţii  păcătoase;  foarte  adesea  ele  ne  arată  o  istorie  a  Bisericii  extrem  de  ase¬ 
mănătoare  celei  >a  statelor,  relaţiilor  diplomatice,  războaielor,  etc. 

Istoria  exterioară  a  Bisericii  e  vizibilă,  ea  poate  fi  expusă  într-un  mod  acce¬ 
sibil  tuturor.  Dar  viaţa  spirituală  şi  interioară,  convertirea  şi  întoarcerea  oame¬ 
nilor  la  Dumnezeu,  dezvoltarea  sfinţeniei  sînt  mai  puţin  evidente;  e  mai  greu  să 
vorbeşti  despre  ele  pentru  că  istoria  exterioară  le  acoperă  oarecum  şi  uneori  le 
striveşte.  Oamenii  deosebesc  mai  uşor  răul  decît  binele,  sînt  mai  sensibili  la  latura 
exterioară  a  vieţii  decît  la  viaţa  interioară.  Aflăm  cu  uşurinţă,  tot  ceea  ce  pri¬ 
veşte  exteriorul  oamenilor,  ocupaţiile  lor  comerciale  sau  politice,  viaţa  lor  fami¬ 
lială  sau  socială.  Dar  ne  gindim  noi  la  modul  în  care  ei  se  roagă  lui  Dumnezeu, 
'n  care-şi  orientează  viaţa  lor  interioară  spre  lumea  divină  şi  lupta  spirituală  îm¬ 
potriva  naturii  lor? 

Adeseori  nu  ştim  şi  nici  nu  bănuim  măcar  existenţa  unei  vieţi  spirituale 
ia  oamenii  pe  care-i  întîlnim,  o  discernem  cel  mult  la  oamenii  apropiaţi,  de  care 
ne  leagă  o  atenţie  deosebită.  In  viaţa  exterioară  care  se  oferă  tuturor  privirilor 
descoperim  cu  uşurinţă  acţiunea  patimilor  rele.  Dar  ce  sînt,  dincolo  de  ele,  lup¬ 
tele  spiritului,  avînturile  înaripate  spre  Dumnezeu,  eforturile  dureroase  pentru  a 
trăi  adevărul  lui  Hristos  nu  o  ştim  sau  nu  vrem  să  o  ştim.  Ni  s-a  spus  să  nu 
judecăm  pe  aproapele  nostru,  dar  îl  judecăm  permanent  după  actele  lui  exte¬ 
rioare,  după  expresia  feţei  lui,  fără  /a  aprofunda  măcar  viaţa  lui  interioară. 

Acelaşi  lucru  este  valabil  şi  pentru  istoria  creştinismului:  ea  nu  poate  fi 
îudecată  după  faptele  exterioare,  după  patimile  şi  păcatele  omeneşti  care  defor¬ 
mează  imaginea  lui.  Trebuie  să  ne  aducem  aminte  ce  au  trebuit  să  depăşească  în 
istorie  popoarele  creştine,  care  au  fost  eforturile  lor  susţinute  pentru  a  birui 
vechea  lor  natură,  păginismul  lor  ancestral,  vechea  lor  barbarie,  instinctele  lor 
grosolane.  Creştinismul  a  trebuit  să  pătrundă  şi  să  străbată  o  materie  care  opu¬ 
nea  o  puternică  rezistenţă  spiritului  creştin.  Trebuiau  educaţi  în  religia  iubirii 
oameni  a  căror  instincte  nu  erau  decît  violenţă  şi  cruzime.  Dar  creştinismul  a  venik 
să  mîntuiască  pe  cei  bolnavi  nu  pe  cei  sănătoşi,  pe  cei  păcătoşi  nu  pe  cei  drepţi. 

Iar  neamul  omenesc,  convertit  la  creştinism,  este  şi  el  un  bolnav  şi  un  păcătos. 
Biserica  lui  Hristos  nu  este  chemată  să  organizeze  latura  exterioară  a  vieţii,  să 
biruie  răul  prin  violenţă.  Ea  aşteaptă  totul  de  la  o  renaştere  spirituală,  de  la 
acţiunea  reciprocă  a  libertăţii  umane  şi  a  harului  divin.  Prin  însăşi  natura  lui, 
creştinismul  nu  poate  distruge  airbitrariul,  răul  din  natura  umană,  căci  el  recu¬ 
noaşte  libertatea  omului. 

Socialiştii  materialişti  proclamă  adeseori  că  creştinismul  n-a  reuşit,  că  n-a 
realizat  împărăţia  lui  Dumnezeu.  Iată  sînt  deja  două  mii  de  ani  de  cind  Mîntui- 
torul  şi  Izbăvitorul  lumii  a  venit  pe  pămînt  şi  răul  continuă  să  existe,  creşte 
chiar,  lumea  e  saturată  de  dureri  şi  suferinţele  lumii  n-au  scăzut  prin  faptul  că 
mântuirea  a  fost  realizată.  Socialiştii  materialişti  făgăduiesc  să  realizeze  ei,  fără 
Dumnezeu  şi  fără  Hristos,  ceea  oe  Hristos  n-a  putut  realiza:  fraternitatea  oame¬ 
nilor,  dreptatea  în  viaţa  socială,  pacea,  împărăţia  lui  Dumnezeu  pe  pămînt  (chiar 
«oameni  oare  nu  cred  folosesc  adeseori  această  expresie!) 

Ori  experienţa  realizării  socialsimului  materialist  pe  care  o  cunoaştem,  expe¬ 
rienţa  rusă,  n-a  dat  rezultatele  aşteptate.  Dar  aceasta  nu  e  încă  şi  o  soluţie  la 
chestiunea  pe  care  el  o  pune.  Făgăduinţa  făcută  de  socialismul  materialist  de  a  face 
să  domnească  dreptatea  pe  pămînt,  de  a  elimina  răul  şi  suferinţa,  se  bazează  nu 
pe  libertatea  umană,  ci  pe  violarea  acestei  libertăţi;  ea  se  realizează  printr-o 
organizare  socială  impusă  care  să  facă  imposibil  răul  exterior  constrîngîndu-i  pe 
oameni  la  virtute,  la  bine  şi  la  dreptate.  Şi  această  constrîngere  constituie  marea 
diferenţă  între  socialism  şi  creştinism.  Aşa-zisul  „faliment  al  creştinismului  în 
istorie44  este  un  faliment  legat  .de  libertatea  umană,  de  rezistenţa  acestei  libertăţi 
fiaţâ  de  Hristos,  de  opoziţia  voinţei  umane  rele  pe  care  -religia  nu  vrea  să  o  con- 
♦Jtrîngă  la  bine.  Adevărul  creştin  presupune  libertatea  şi  aşteaptă  biruinţa  inte¬ 
rioară  şi  spirituală  asupra  răului.  In  exterior,  statul  poate  impune  o  limită  ma¬ 
nifestărilor  voinţei  rele  şi  este  chemat  să  o  facă,  dar  nu  aşa  vor  fi  biruite  răul 
şi  păcatul.  Această  dilemă  nu  există  pentru  socialismul  materialist,  căci  pentru 
el  problema  răului  şi  a  păcatului,  problema  vieţii  spirituale  nu  se  pune;  se  pune 
o  singură  chestiune:  cea  a  suferinţei  şi  nedreptăţii  sociale,  a  organizării  exte¬ 
rioare  a  vieţii. 

Dumnezeu  nu  vrea  să  folosească  forţa,  nu  vrea  triumful  exterior  al  drep¬ 
tăţii,  El  doreşte  libertatea  omului.  Astfel,  s-ar  putea  spune  că  Dumnezeu  suportă 
râul  şi  se  serveşte  de  el  în  scopul  binelui.  Dreptatea  lui  Hristos,  îndeosebi,  nu 
poate  fi  realizată  prin  violenţă.  Comunismul  vrea  să  atingă  dreptatea  lui  prin 
arbitrar,  el  neagă  libertatea  spiritului  şi  de  aceea  ii  este  uşor  să  realizeze  acdastă 
„dreptate44.  Astfel,  şi  argumentul  bazat  pe  eşecul  istoric  al  creştinismului  este 
de  nesusţinut.  împărăţia  lui  Dumnezeu  nu  poate  fi  impusă,  nu  poate  fi  realizată 
Cără  o  naştere  din  nou  care  presupune  întotdeauna  libertatea  spiritului.  Creşti¬ 
nismul  este  religia  Crucii,  el  recunoaşte  un  sens  suferinţei.  Hristos  ne  cheamă  să 
ne  luăm  şi  să  ne  ducem  crucea  noastră,  să  purtăm  povara  lumii  păcătoase.  Reali¬ 
zarea  aici  pe  pămînt  a  împărăţiei  lui  Dumnezeu,  a  fericirii  şi  dreptăţii  pămin- 
teşti  fără  cruce  şi  suferinţă,  e  o  imensă  minciună  pentru  conştiinţa  creştină.  E  una 
*lin  ispitele  pe  care  le-a  respins  Hristos  în  pustia,  atunci  cind  diavolul  d-a  arătat 
toate  împărăţiile  lumii  şi  i-a  propus  să  i  le  dea  dacă  i  se  va  închina  lui.  Creşti¬ 
nismul  nu  făgăduieşte  cu  necesitate  realizarea  şi  trimful  lui  aici  pe  pămînt.  Hris¬ 
tos  se  îndoieşte  chiar  dacă  va  mai  găsi  credinţă  pe  pămînt  atunci  cind  va  veni 
la  sfîrşitul  vremurilor,  şi  prezice  slăbirea  şi  răcirea  iubirii  multora. 

Tolstoi  credea  că  era  uşor  să  realizezi  poruncile  lui  Hristos,  că  e  suficient 
pentru  aceasta  să  recunoşti  adevărul  lor.  Dar  aici  era  eroarea  conştiinţei  lui  prea 
raţionaliste:  misterul  libertăţii  şi  al  harului  îi  era  inaccesibil;  acest'  optimism 
contrazice  profunda  dimensiune  tragică  a  vieţii.  Sf.  Apostol  Pavel  zice:  „Căci  nu 
fac  binele  pe  care-1  voiesc,  ci  răul  pe  care  nu-1  voiesc,  pe  acela  îl  săvîrşesc.  Iar 
dacă  fac  ceea  ce  nu  voiesc  eu,  nu  eu  fac  aceasta,  ci  păcatul  oare  locuieşte  îm 
mine44  (Rom.  7,  19 — 20).  Această  mărturie  a  unuia  din  cei  mai  mari  creştini  dez¬ 
văluie  adîncul  inimii  omeneşti.  Ne  face  să  înţelegem  că  „falimentul  creştinismu¬ 
lui14  e  un  faliment  uman  şi  nu  un  eşec  divin. 

III.  Umanitatea  creştină  a  comis  în  istoria  el  o  întreită  trădare  faţă  de  creş¬ 
tinism.  Mai  întâi  l-a  deformat,  apoi  s-a  detaşat  cu  totul  de  el  şi,  în  fine,  şi  aceasta 

a  fost  cea  mai  mare  greşeală,  a  început  să-l  blesteme  pentru  răul  pe  care  l-a 
creat  ea  însăşi.  Cind  se  critică  creştinismul  se  critică  de  fapt  păcatele  şi  viciile 
umanităţii  creştine,  se  critică  neaplicarea  şi  deformarea  de  către  om  a  adevărului 
lui  Hristos.  Şi  din  cauza  acestor  deformări,  a  acestor  păcate,  a  acestor  vicii  ome¬ 
neşti,  lumea  s-a  detaşat  de  creştinism. 

Omul  deformează  întîi  creştinismul,  apoi,  ridicîndu-se  împotriva  acestei  de¬ 
formări,  se  ridică  împotriva  credinţei  creştine.  Nu  veţi  găsi,  însă,  în  cuvintele 
lui  Hristos.  în  poruncile  Lui,  în  Sfînta  Scriptură,  în  Sfinta  Tradiţie,  în  învăţă¬ 
tura  Bisericii,  în  viaţa  Sfinţilor,  lucrurile  împotriva  cărora  se  ridică  detractorii 
Creştinismului.  Unui  principiu  ideal  trebuie  opus  un  principiu  ideal,  unui  fapt  real 
un  alt  fapt  real.  Şi  cauza  comunismului  ar  putea  fi  apărată  arâtînd  că  el  a  fost 

deformat  şi  câ  n-a  fost  niciodată  aplicat,  cum  a  fost  şi  cu  creştinismul.  Comu¬ 
niştii  varsă  sînge  şi  denaturează  adevărul  pentru  a-şi  atinge  scopurile  şi  creştinii 

au  făcut  la  fel,  dar  a  asimila,  plecînd  de  la  acest  fapt,  comunismul  creştinismului 

ar  fi  o  eroare  evidentă. 

In  Evanghelie,  în  poruncile  lui  Hristos,  în  învăţătura  Bisericii,  în  exemplele 
Sfinţilor,  în  realizările  desăvirşite  ale  creştinismului  veţi  găsi  vestea  cea  bună  a 
venirii  împărăţiei  lui  Dumnezeu,  chemarea  la  iubirea  aproapelui,  la  blîndeţe,  la 
jertfă,  la  curăţia  inimii,  dar  nu  veţi  găsi  apeluri  la  violenţă,  la  animozitate,  la 
răzbunare,  la  ură,  la  lăcomie.  Din  contră,  în  teoria  şi  ideologia  lui  Marx,  care  a 
inspirat  comunismul,  veţi  găsi  aceste  apeluri  la  violenţă,  la  animozitatea  duşmă¬ 
noasă  a  unei  clase  împotriva  altei  clase,  la  răzbunare,  la  lupta  pentru  interesele 
personale  şi  nimic  care  să  aibă  legătură  cu  iubirea,  sacrificiul,  blîndeţea  şi  puri¬ 
tatea  spirituală.  Creştinii  au  comis  adeseori  în  istorie  aceste  greşeli  şi  le-au  făcut 
»jub  egida  lui  Hristos,  dar  niciodată  ei  n-au  împlinit  astfel  poruncile  Lui.  Adver¬ 
sarilor  creştinismului  le  place  să  zică  că  creştinii  au  recurs  adeseori  la  forţă  pen- 
iru  a  apăra  şi  propaga  credinţa  lor.  Faptul,  în  el  însuşi,  este  incontestabil  dar  el 
«rată  numai  faptul  că  creştinii  au  fost  orbiţi  de  patimă,  că  natura  lor  nu  era 
încă  luminată,  că  starea  lor  de  păcat  deforma  cauza  cea  mai  dreaptă  şi  cea  mai 
cfîntă,  şi  că  nu  înţelegeau  fiii  cărui  Duh  erau.  Cînd  Petru,  voind  să-L  apere  pe 
ILsus,  a  scos  sabia  şi  a  tăiat  urechea  slujitorului  arhiereului,  Iisus  a  spus:  „Pune 
eabia  ta  în  teacă,  căci  toţi  cei  ce  vor  scoate  sabia,  de  sabie  vor  pieri*  (Mt.  26, 
51—52). 

Primit  de  oameni,  Adevărul  dumnezeiesc  al  creştinismului  se  refractă  în 
natura  lor  păcătoasă,  în  conştiinţa  lor  limitată.  Revelaţia  şi  viaţa  religioasă  creş¬ 
tină.  ca  orice  viaţă  religioasă,  presupun  nu  numai  existenţa  lui  Dumnezeu  ci  şi 
existenţa  omului.  Şi  acesta,  chiar  şi  atunci  cînd  e  luminat  de  lumina  harului  de 
*a  Dumnezeu,  acomodează  această  lumină  dumnezeiască  ochiului  lui  spiritual, 
impune  Revelaţiei  limitele  naturii  şi  conştiinţei  sale. 

Ştim  din  Biblie  că  Dumnezeu  S-a  descoperit  pe  Sine  în  istorie  evreilor.  Dar 
mînia,  gelozia  şi  răzbunarea  manifestate  de  Iahve  nu  sînt  însuşiri  naturale  ale 
lui  Dumnezeu,  şi  nu  sînt  decît  o  imagine  a  Lui  refractată  în  conştiinţa  poporului 
izraelit,  căruia  îi  erau  inerente  aceste  trăsături.  Adevărul  creştin  a  fost  şi  el 
hu  numai  limitat,  ci  şi  denaturat.  Au  fost  denaturate  de  oameni  şi  ideea  de  Dum¬ 
nezeu,  Care  a  fost  personificat  adesea  cu  un  despot  oriental,  ca  un  monarh  abso¬ 
lut.  şi  dogma  mîntuirii  (răscumpărării),  care  a  fost  interpretată  ca  sentinţa  unui 
proces  judiciar  intentat  de  un  Dumnezeu  furios  omului,  călcătorul  voii  Sale.  Şi 
această  înţelegere  deformată,  uman  limitată  a  dogmelor  creştine,  i-a  făcut  pe 
oameni  să  se  detaşeze  de  creştinism.  A  fost  denaturată  însăşi  ideea  de  Biserică 
care  a  fost  înţeleasă  în  mod  exterior,  identificată  cu  ierarhia,  riturile,  păcatele 
„creştinilor  parohieni*,  văzîndu-se  în  ea  înainte  de  toate  o  instituţie.  înţelegerea 
mai  profundă  şi  mai  interioară  a  Bisericii  ca  un  organism  spiritual,  ca  Trup  tai¬ 
nic  al  lui  Hristos  (după  definiţia  Sf.  Ap.  Pavel),  a  fost  împinsă  în  planul  doi 
nefiind  accesibilă  decît  unei  minorităţi;  Liturghia,  Sf.  Taine,  au  fost  considerate 
rituri  exterioare,  sensul  lor  profund  şi  tainic  scâpînd  acestor  pseudo-creştini.  Şi 
atunci  Biserica  a  fost  părăsită  de  cei  scandalizaţi  de  viciile  clerului,  de  greşelile 
instituţiilor  bisericeşti,  mult  prea  asemănătoare  instituţiilor  guvernamentale,  de 
credinţa  prea  exterioară  a  parohienilor  şi  ipocrizia  unei  pietăţi  ostentative. 

Trebuie  însă  să  rur  aducem  aminte  întotdeauna  că  în  Biserică  există  un  ele¬ 
ment  divin  şi  un  element  uman,  că  viaţa  Bisericii  este  o  „viaţă  teandrică-  (divino- 
Umană),  lucrarea  reciprocă  a  divinităţii  şi  umanităţii.  Fundaţia  divină  a  Bisericii 
e  veşnică  şi  infailibilă,  sfintă  şi  pură,  nu  poate  fi  denaturată  şi  nici  porţile  iadu¬ 
lui  nu  o  vor  putea  birui.  Elementul  divin  în  Biserică  e  Hristos,  Capul  ei,  învăţă¬ 
tura  morală  a  Evangheliei,  principiile  fundamentale  ale  credinţei  noastre,  dog¬ 
mele  Bisericii,  Sfintele  Taine,  lucrarea  harului  Duhului  Sfînt.  Dar  latura  umană 
q  Bisericii  este  schimbătoare,  supusă  greşelii,  în  ea  se  pot  produce  deformări, 
maladii,  căderi,  alterări,  cum  pot  exista  şi  o  mişcare  creatoare,  o  dezvoltare,  o 
îmbogăţire  şi  o  renaştere.  Păcatele  umanităţii  şi  ale  ierarhiei  bisericeşti  nu  sînt 
păcatele  Bisericii  luată  în  fiinţa  ei  dumnezeiască  şi  nu  diminuează  cu  nimic 
sfinţenia  ei.  Creştinismul  se  revoltă  împotriva  naturii  umane,  cere  ca  ea  să  fie 
luminată  şi  transfigurată,  dar  natura  umană  îi  rezistă  şi  tinde  să-l  deformeze. 
Intre  divin  şi  uman  există  o  luptă  continuă  în  cursul  căreia  uneori  Divinul  lumi¬ 
nează  umanul,  alteori  umanul  denaturează  Divinul. 

Creştinismul  înalţă  pe  om  şi-l  pune  în  centrul  lumii.  Fiul  lui  Dumnezeu 
s-a  făcut  om.  S-a  întrupat  şi,  prin  însuşi  acest  fapt,  a  sfinţit  natura  umană.  Creş¬ 
tinismul  indică  omului  scopul  cel  mai  înalt  al  vieţii,  evocă  originea  lui  supremă 
şi  misiunea  lui  cea  mai  înaltă.  Dar,  spre  deosebire  de  alte  religii,  religia  creştină 
nu  flatează  natura  umană  în  starea  ei  păcătoasă  şi  căzută,  ci  cere  ca  omul  să  o 
depăşească  eroic. 

Natura  umană,  doborîtă  la  pămînt  de  păcatul  originar,  e  foarte  puţin  recep¬ 
tivă.  Ea  nu  ajunge  să  cuprindă  Adevărul  divin  al  creştinismului,  îi  este  greu  să 
înţeleagă  realitatea  teandrică  revelată  prin  venirea  lui  Hristos,  Dumnezeu-omul. 
Hristos  ne  învaţă  să  iubim  pe  Dumnezeu,  şi  să  iubim  pe  om,  aproapele  nostru. 
Iubirea  faţă  de  Dumnezeu  şi  iubirea  faţă  de  om  sînt  legate  în  mod  indisolubil. 
Căci  prin  Dumnezeu  iubim  pe  fraţii  noştri  şi  prin  iubirea  acestor  fraţi  se  desco¬ 
pere  iubirea  noastră  faţă  de  Dumnezeu.  ,,Dacă  ne  iubim  unii  pe  alţii,  Dumnezeu 
rămîne  în  noi  şi  iubirea  Lui  este  desăvîrşită  întru  nod-  (I  Ioan  4,  14).  Hristos  este 
Fiul  lui  Dumnezeu  şi  Fiul  Omului.  El  ne-a  revelat  umanitatea  lui  Dumnezeu  şi 
divinitatea  omului.  Dar  omul  natural  cuprinde  cu  anevoie  întru  sine  această  pli¬ 
nătate  a  iubirii  „divino-umane".  Uneori  se  îndreaptă  spre  Dumnezeu  şi  se  în¬ 
toarce  de  la  om,  învaţă  să  iubească  pe  Dumnezeu,  dar  faţă  de  om  resimte  indi¬ 
ferenţă  şi  cruzime.  Aşa  a  fost  în  Evul  Mediu.  Alteori  se  îndreaptă  spre  om,  gata 
feă-1  iubească  şi  slujească,  dar  se  îndepărtează  de  Dumnezeu,  a  Cărui  idee  însăşi 
o  combate  ca  nefastă  şi  contrară  binelui  umanităţii.  Aşa  a  fost  în  epoca  modernă, 
în  umanism,  în  socialismul  umanitarist.  Apoi,  călcînd  în  picioare  adevărul  tean- 
tiric,  disociind  iubirea  faţă  de  om  de  iubirea  faţă  de  Dumnezeu,  oamenii  atacă 
creştinismul  şi-l  acuză  de  propriile  lor  fapte  rele. 

IV.  Natura  umană  cuprinde  cu  anevoie  plenitudinea  adevărului  creştin,  iubi¬ 
rea  şi  libertatea  lui,  de  unde  intoleranţa,  fanatismul,  cruzimea  pe  care  le-au 
manifestat  adeseori  creştinii  în  istorie.  Omul  a  asimilat  o  parte  a  adevărului  şi 
s-a  mulţumit  cu  ea;  plenitudinea  lui  n-a  fost  accesibilă  decît  unei  minorităţi. 
Omul  posedă  capacitatea  de  a  denatura  totul,  chiar  şi  adevărul  cel  mai  absolut, 
transformîndu-1  într-un  instrument  al  patimilor  lui.  Apostolii  înşişi,  care  s-au 
£âsit  în  preajma  învăţătorului  divin  şi  erau  luminaţi  de  lumina  ce  emana  din 
Personalitatea  Lui,  au  deformat  la  început  creştinismul,  înţelegînd  Adevărul  lui 
Hristos  în  mod  parţial,  prea  uman,  adaptîndu-1  concepţiei  lor  israelite  limitate. 

Atunci  cînd  este  atacat  creştinismul  Evului  mediu  reproşînd  credinţei  creş¬ 
tine  rugurile  Inchiziţiei,  fanatismul,  intoleranţa,  cruzimea,  problema  este  rău  pre¬ 
zentată.  Plecînd  de  la  constatarea  unor  fapte  indiscutabile,  uneori  exagerate, 
ofensiva  contra  creştinismului  medieval  nu  este  o  ofensivă,  contra  creştinismului, 
ci  contra  oamenilor,  contra  creştinilor.  In  definitiv  şi  în  realitate,  oamenii  se 
atacă  între  ei  înşişi.  Principiul  teocraţiei  a  fost  propriu  catolicismului  medieval;  în 
virtutea  lui,  Biserica  a  fost  considerată  ca  un  stat,  s-a  conferit  papilor  o  putere 
asupra  lumii.  Nu  Biserica  catolică  e  responsabilă  de  cruzimea,  de  intoleranţa 
medievală,  ci  natura  barbară  a  omului.  Lumea  în  acea  epocă  era  o  lume  satu¬ 
rată  de  instincte  crude  şi  sîngeroase.  Biserica  a  încercat  să  organizeze  această 
lume  înclinată  spre  anarhie,  s-a  străduit  să  o  îmblînzească,  să  o  creştineze.  Dar 

ea  n-a  reuşit  întotdeauna,  căci  prea  mare  era  rezistenţa  naturii  umane  nelumi¬ 
nate.  Lumea  Evului  mediu  a  fost  considerată  formal  creştină,  dar  ea  a  fost,  în 
esenţa  ei,  jumătate  creştină,  jumătate  păgînă.  Ierarhia  bisericească,  în  ansam¬ 
blul  ei,  era  păcătoasă,  introducînd  în  Biserică  patimile  ei  omeneşti,  era  ambiţioasă 
V;i  deforma  adeseori  adevărul  lud  Hristos.  Elementul  divin  din  Biserică,  însă,  a 
rămas  intact  şi  a  continuat  să  lumineze  pe  oameni.  Glasul  evanghelic  al  lui  Hris¬ 
tos  a  răsunat  întotdeauna  în  puritatea  lui  iniţială.  Fără  Biserică,  fără  creştinism, 
lumea  medievală,  crudă  şi  sîngeroasă,  s-ar  fi  înecat  în  sînge  şi  cultura  spirituală 
ar  fi  fost  definitiv  pierdută.  Căci  vechea  cultură  greco-romană,  în  ceea  ce  avea 
ea  mai  înalt,  a  fost  conservată  şi  transmisă  lumii  moderne  de  Biserică.  Singurii 
savanţi,  filosofi,  intelectuali  ai  Evului  Mediu  au  fost  monahii.  Graţie  oreştinis- 
tnului  s-a  putut  forma  tipul  de  cavaler  în  care  cruzimea  şi  bădărănia  au  fost 
îmblînzite  şi  înnobilate.  Cu  toate  acestea,  ferocitatea  naturală  a  omului  medieval 
n  fost  de  multe  ori  mai  bună  decît  barbaria  mecanizării  moderne  a  omului  civi- 
eat. 

Biserica  Ortodoxă  n-a  cunoscut  Inchiziţia,  n-a  cunoscut  violenţe  asemănă¬ 
toare  în  chestiunile  de  credinţă  şi  conştiinţă,  fanatismul  nu  i-a  fost  propriu. 
Păcatul  ei  istoric  s-a  datorat  prea  marii  ei  supuneri,  faţă  de  puterea  de  stat. 
Deformări  şi  păcate  istorice  au  existat  şi  în  Biserica  catolică  şi  în  Biserica  Orto¬ 
doxă,  dar  greşelile  creştinismului  în  lume  au  fost  întotdeauna  greşelile  creştinilor, 
au  provenit  din  slăbiciunea  lor  umană.  Dacă  nu  trăieşti  conform  adevărului,  da- 
Câ-1  deformezi,  tu  însuţi  trebuie  să  fii  condamnat,  nu  adevărul. 

Oamenii  reclamă  libertatea,  nu  vor  să  fie  constrînşi  spre  bine.  Dar  acuză  pe 
Dumnezeu  pentru  consecinţele  libertăţii  nelimitate  pe  care  El  le-a  dat-o. 

Cine  este,  deci,  responsabil  de  faptul  că  viaţa  umană  e  saturată  de  rău? 
Creştinismul?  Hristos?  Hristos  n-a  învăţat  niciodată  ceea  ce  se  critică  atunci  cînd 
este  negat  creştinismul;  dacă  oamenii  ar  fi  urmat  poruncile  Lui,  n-ar  fi  existat 
motiv  de  revolta  în  lume  împotriva  religiei  creştine. 

La  Wells  se  găseşte  un  interesant  dialog  între  oameni  şi  Dumnezeu:  oamenii 
se  plîng  lui  Dumnezeu  că  viaţa  e  plină  de  rele  şi  de  suferinţi,  de  războaie,  excese, 
etc.,  de  faptul  că  ea  devine  insuportabilă,  şi  Dumnezeu  răspunde  oamenilor:  „Dacă 
nu  vă  plac  acestea,  nu  le  faceţi!"  Remarcabil  prin  simplitatea  lui,  acest  dialog 
este  extrem  de  instructiv.  Creştinismul  este  înconjurat  în  lume  de  rezistenţa 
imensă  a  forţelor  răului;  el  acţionează  într-un  element  tenebros.  Nu  numai  răul 
Uman,  ci  şi  râul  suprauman  demonic  îi  rezistă;  forţele  iadului  se  ridică  împotriva 
lui  Hristos  şi  a  Bisericii  Lui.  Aceste  forţe  acţionează  nu  numai  în  afara  Bisericii 
şi  creştinismului,  ci  şi  în  interiorul  lor,  cu  scopul  de  a  o  corupe  pe  prima  şi  a-1 
denatura  pe  celălalt.  Ticăloşia  care  pricinuieşte  dezolare  domneşte  în  locul  cel 
sfînt,  dar  el  nu  e  mai  puţin  sfînt  pentru  aceasta,  ba  radiază  încă  mai  mult.  Dacă 
oamenii  ar  poseda  o  vedere  spirituală,  ei  ar  sesiza  neîndoielnic  faptul  că,  dena- 
turind  creştinismul,  blestemîndu-1  pentru  râul  de  care  nu  e  responsabil,  ei  răs¬ 
tignesc  de  fapt  pe  Hristos;  Hristos  vărsîndu-şi  veşnic  sîngele  Lui  pentru  păcatele 
lumii,  pentru  păcatele  celor  ce-L  reneagă  şi  răstignesc. 

Adevărul  nu  poate  fi  judecat  după  oameni  şi,  mai  ales,  nu  după  cei  mai 
răi  dintre  ei.  Trebuie  privit  în  faţă  Adevărul  însuşi  şi  văzută  lumina  care  emană 
din  el.  Iar  reflexele  umane  ale  acestui  Adevăr  trebuie  judecate  după  cei  mai 
buni,  nu  după  cei  mai  răi,  credinţa  creştină  trebuie  judecată  după  Apostolii  şi 
Martirii  ei,  după  eroii  şi  Sfinţii  ei,  şi  nu  după  masa  celor  jumătate  creştini,  jumă¬ 
tate  păgîni  care  fac  totul  pentru  a  deforma  imaginea  creştinismului  în  lume. 

Două  mari  încercări  au  fost  trimise  umanităţii  creştine:  încercarea  perse¬ 
cuţiei  şi  încercarea  triumfului.  Creştinii  au  depăşit  pe  prima  şi  au  fost  eroi  şi 
martiri.  Ei  au  triumfat  asupra  ei  la  începutul  creştinismului,  suferind  persecuţia 
Imperiului  roman  şi  o  depăşesc  încă  în  zilele  noastre  în  Rusia,  oprimaţi  cum 
sînt  de  persecuţia  comunistă.  Mult  mai  dificil  de  rezistat  este  la  încercarea  trium¬ 
fului.  Atunci  cînd  împăratul  Constantin  s-a  închinat  înaintea  Crucii  şi  creştinis¬ 
mul  a  devenit  religia  oficială  a  Imperiului,  atunci  a  început  lunga  probă  a  trium¬ 
fului.  Iar  creştinii  au  suportat-o  mult  mai  puţin  bine  decît  pe  cea  a  persecuţiei. 
Adeseori  s-au  transformat  ei  înşişi  din  persecutaţi  în  persecutori,  lăsîndu-se  ispi¬ 
tiţi  de  împărăţiile  acestei  lumi,  de  dominaţia  ei.  Atundl  au  introdus  în  creşti- 

nism  deformările  care  au  devenit  sursele  acuzaţiilor  împotriva  lud.  Creştinismul 
nu  e  responsabil  de  faptul  că  oamenii  n-au  înţeles  bucuria  triumfului  lui  în  lume. 
Hristos  a  fost  răstignit  încă  o  dată  de  toţi  cei  care  s-au  considerat  slujitorii  Lui 
pe  pâmînt,  ignorând  în  acelaşi  timp  de  ce  duh  erau  însufleţiţi. 

V.  Oamenii  epocii  noastre,  care  s-au  îndepărtat  de  creştinism,  afirmă  ade¬ 
seori  că  Biserica  trebuie  compusă  din  oameni  desăvârşiţi,  din  sfinţi,  şi  o  aouză 
ie  faptul  de  a  adăposti  în  ea  atâţia  păcătoşi,  suflete  nedesăvirşite,  pseudo-creş- 
tini.  Este  argumentul  obişnuit  împotriva  creştinismului.  Dar  aceasta  înseamnă  a 
tiu  înţelege  natura  Bisericii  şi  a  uita  fiinţa  ei.  Biserica  există,  înainte  de  toate, 
pentru  păcătoşi,  pentru  cei  nedesăvîrşiţi  şi  pierduţi.  Ea  coboară  în  lume  şi  lucrează 
în  mijlocul  elementelor  cufundate  în  păcat.  Biserica  e  cerească  prin  originea  ei 
şi  veşnică  prin  principiul  ei,  dar  ea  acţionează  pe  pămînt  şi  în  timp;  nu  râmîne 
pe  piscuri,  departe  de  lumea  păcătoasă,  pradă  suferinţelor;  ea.  trebuie  înainte  de 
toate,  să  ajute  această  lume,  să  o  salveze  pentru  viaţa  veşnică,  şi  să  o  înalţe  la 
cer.  Esenţa  creştinismului  rezidă  în  unirea  timpului  şi  veşniciei,  a  cerului  şi 
pământului,  a  Divinului  şi  umanului,  şi  nu  în  separarea  lor.  Umanul,  temporalul, 
tiu  trebuie  renegat  şi  respins,  oi  luminat  şi  transfigurat. 

In  primele  secole  ale  creştinismului,  a  existat  o  mişcare  sectară  numită  mon- 
tanism  şi  care  afirma  că  Biserica  trebuie  să  se  compună  numai  din  cei  desăvâr¬ 
şiţi  şi  sfinţi  şi  care  cerea  ca  păcătoşii  şi  cei  nedesăvîrşiţi  să  fie  excluşi  din  sânul 
ei.  Pentru  montandşti,  Biserica  era  comunitatea  care  a  primit  darurile  deosebite 
fale  Duhului  Sfânt.  Astfel,  cea  mai  mare  parte  a  umanităţii  păcătoase  se  găsea 
surghiunită  din  creştinătate.  Conştiinţa  Bisericii  a  condamnat  montanismul  şi  a 
fenărturisit  Biserica  păcătoşilor  pocăiţi.  Sfinţii  sânt  meterezul  şi  sprijinul  Bisericii, 
dar  ea  nu  depinde  exclusiv  de  ei,  pentru  că  Întreaga  umanitate  ce-şi  caută  mîn- 
tuirea  îi  aparţine,  pe  toate  treptele  ei  de  desăvârşire.  Biserica  pământească  este 
Biserica  militantă,  oare  luptă  împotriva  răului  şi  păcatului,  dar  ea  nu  este  încă 
Biserica  preamărită.  Hristos  însuşi  mînca  cu  vameşii  şi  păcătoşii  şi  fariseii  îl 
acuzau  de  aceasta.  Iar  Biserica  lui  Hristos  trebuie  să  se  asemene  lui  Hristos.  ea 
nu  trebuie  să  fie  numai  cu  cei  desăvârşiţi,  ci  şi  cu  cei  ce  se  pierd.  Un  creştinism 
care  nu  recunoaşte  decât  pe  cei  curaţi  ar  fi  un  creştinism  fariseic.  Compasiunea, 
mila.  iubirea  faţă  de  aproapele,  cu  toate  defectele  şi  păcatele  lui,  sînt  lucrarea 
iubirii  creştine  şi  calea  desăvârşirii  ei.  A  acuza  creştinismul  de  umbra  care  eclip¬ 
sează  Biserica  în  destinul  ei,  este  şi  aceasta  fariseism.  Căci  nu  este  dovedit  faptul 
că  acuzatorii  sînt  ei  înşişi  iatît  de  curaţi  şi  atât  de  desăvârşiţi. 

Montanismul  este  un  fals  maximalism  în  creştinism.  Este  o  lipsă  de  iubire, 
un  orgoliu  spiritual,  o  falsă  moralitate.  Minciuna  maxim alisrauiui  constă  din 
faptul  de  a  cere  maximum  de  ia  ceilalţi  şi  nu  de  la  sine.  Acuzi  pe  alţii  de  faptul 
de  a  nu  fi  realizat  puritatea,  desăvârşirea,  sfinţenia,  şi  nici  nu  te  gândeşti  să  le 
realizezi  tu  însuţi.  Cei  ce  au  atins  realmente  desăvârşirea  şi  sfinţenia  n-au  obi¬ 
ceiul  să  acuze  pe  ceilalţi.  Sfinţii,  „stareţii44,  sînt  îngăduitori  faţă  de  oameni.  Tre¬ 
buie  să  fii  exigent  faţă  de  tine  însuţi  şi  nu  faţă  de  ceilalţi,  şi  să  eviţi  astfel  ipo¬ 
crizia  şi  fariseismul.  Creştinismul  este  religia  iubirii,  el  uneşte  întru  sine  auste¬ 
ritatea,  severitatea  şi  exigenţa  faţă  de  sine,  cu  îngăduinţa,  iubirea  şi  blândeţea 
faţă  de  aproapele.  Pentru  contemporani,  acuzaţiile  nu  sînt  decît  pretexte  de  ani¬ 
mozitate  împotriva  creştinismului,  de  justificare  a  trădării  lui,  dSsimulîndu-se  în 
spatele  unei  fo.se  moralităţi. 

Creştinismul  se  distinge  net  de  tolstoism,  care  e  un  moralism  abstract. 
Tolstoi  critică  în  chip  radical  şi  cu  cruzime  aşa-zisul  creştinism  istoric  şi  critica 
lui  sprijinită  pe  fapte,  este  adeseori  justă.  Tolstoi  pretinde  că  creştinismul  a  fost 
mărturisit  ca  o  învăţătură  abstractă,  fără  a-1  realiza  în  viaţă,  fără  a  urma  porun¬ 
cile  lui.  Pentru  el,  întreg  creştinismul  rezidă  în  învăţăturile  morale  .ale  lui  Hristos, 
în  poruncile  Lui  şi  toată  latura  mistică  şi  tainică  a  acestei  religii  îi  era  necunos¬ 
cută  şi  ostilă.  El  socotea  că  totul  depinde  de  adevărul  unei  concepţii  şi  că  e 
simplu  să  pui  în  practică  ceea  ce  a  fost  înţeles.  Dacă  legea  cea  adevărată,  cea  a 
învăţătorului  vieţii,  adică  a  lui  Dumnezeu,  a  fost  o  dată  recunoscută,  atunci  va 
fi  uşor,  chiar  în  virtutea  acestui  fapt,  ca  ea  să  fie  realizată.  Tolstoi  nu  recunoş¬ 
tea  libertatea  omului  şi  nu  vedea  răul  ce  există  în  adîncul  naturii  umane.  El 
vedea  sursa  răului  în  conştiinţă,  nu  în  voinţă  şi  libertate.  De  asemenea,  pentru 


26 


MITROPOLIA  ARDEALULUI 


învingerea  răului  el  nu  făcea  recurs  la  ajutorul  lui  Dumnezeu,  la  har;  nu  cerea 
decît  o  modificare  a  conştiinţei.  Iisus  Hristos  nu  era  pentru  el  Mîntuitorul  şi  Izbă¬ 
vitorul,  ci  marele  educator  al  vieţii,  promulgator  de  legi  şi  de  porunci  morale 
şi  Tolstoi  considera  uşoară  realizarea  creştinismului  în  viaţă  pentru  că  este  mai 
uşor,  avantajos  şi  înţelept  să  trăieşti  după  legea  iubirii  decît  după  legea  urii 
adoptată  de  lume.  El  gindea  că  Hristos  ne  învaţă  să  nu  „facem  prostii44.  Creşti¬ 
nismul  nu  s-a  realizat  însă  în  viaţă,  poruncile  lui  Hristos  n-au  fost  puse  în 
lucrare  şi  el  atribuia  greşeala  învăţăturii  teologice  care  a  îndreptat  toată  atenţia 

asupra  lui  Hristos  însuşi,  zidind  totul  pe  răscumpărarea  săvîrşită  de  El,  pe  harul 

dumnezeiesc.  Prin  aceasta,  Tolstoi  zguduia  din  temeliile  ei  Biserica  creştină. 

Tolstoi  are  dreptate  şi  este  în  adevăr  atunci  cînd  cere  ca  creştinismul  să  fie 
luat  în  serios,  cînd  cere  împlinirea  în  viaţă  a  poruncilor  lui  Hristos,  dar  gre¬ 
şeşte  atunci  cînd  crede  că  acest  fapt  este  uşor,  că  nu  e  nevoie  decît  de  o  con¬ 
ştiinţă  luminată  şi  că  aceasta  poate  fi  atinsă  şi  fără  Hristos  Mîntuitorul,  şi  fără 
harul  Duhului  Sfînt.  Cerînd  oamenilor  acest  efort  Tolstoi  cade  în  greşeala  unui 
maximalism  moral.  De  altfel,  el  însuşi  n-a  ajuns  să  realizeze  în  viaţa  sa  învăţă¬ 
tura  pe  care  o  predica.  El  nu  considera  ca  autentic  decît  creştinismul  lui  personal, 

acuzind  de  imoralitate  majoritatea  oamenilor  pentru  că  nu  renunţau  la  proprie¬ 

tăţile  lor,  pentru  că  nu  lucrau  manual,  pentru  că  mîncau  carne,  fumau,  etc.  Dar 
n-a  avut  forţa  să  realizeze  în  viaţa  sa  maximalismul  moral.  Iubirea  s-a  transfor¬ 
mat  pentru  el  într-0  lege  lipsită  de  har,  într-o  sursă  de  acuzaţii.  A  existat  la 
Tolstoi  un  spirit  critic  foarte  just,  el  a  dezvăluit  multe  păcate,  a  descris  caracte¬ 
rul  necreştin  al  societăţii  şi  culturii.  Dar  n-a  sesizat  creştinismul  disimulat  în 
spatele  păcatelor,  nedesăvîrşirilor  şi  deformărilor.  Orgoliul  raţiunii  lui  l-a  împiedi¬ 
cat  să  devină  în  mod  interior  creştin,  n-a  putut  primi  înlăuntrul  lui  pe  Hristos, 
Care  a  rămas  pentru  el  un  educator  exterior.  Tolstoi  a  fost  însă  un  om  genial 
şi  mare  a  fost  la  el  căutarea  adevărului  divin.  Dar  mulţi  oameni,  care  n-au  nici 
geniul  nici  setea  lui  de  adevăr,  atacă  în  acelaşi  timp  şi  creştinismul  şi  pe  creştini, 
fără  a  căuta  să  realizeze  în  existenţa  lor  nici  o  perfecţiune,  fără  ca  problema 
6ensului  şi  justificării  vieţii  sâ-i  facă  să  sufere  cîtuşi  de  puţin. 

VI.  Se  comite  însă  o  greşeală  crezîndu-se  că  e  uşor  de  trăit  după  poruncile 
lui  Hristos  şi  condamnînd  învăţătura  Lui  pentru  că  creştinii  nu  o  pun  în  practică. 
Dar  o  altă  greşeală,  la  fel  de  mare,  se  comite  atunci  cînd  se  presupune  că  nu 
e  deloc  necesar  a  realiza  creştinismul  în  întreaga  plenitudine  a  vieţii.  In  fiecare 
moment  al  existenţei  lui,  creştinul  trebuie  să  aspire  la  o  desăvîrşire  asemănă¬ 
toare  celei  a  Tatălui  ceresc,  trebuie  să  aspire  la  împărăţia  lui  Dumnezeu.  întreaga 
viaţă  a  creştinului  e  pusă  sub  semnul  lui:  „căutaţi  mai  întîi  împărăţia  lui  Dum¬ 
nezeu  şi  dreptatea  ei  şi  toate  celelalte  se  vor  adăuga  vouă44  (Mt.  6,  33).  Nu  putem 
paraliza  efortul  spre  desăvîrşire,  dorinţa  după  dreptatea  lui  Dumnezeu,  după  îm¬ 
părăţia  Lui,  plecînd  de  la  principiul  că  natura  umană  e  păcătoasă  şi  că  idealul 
e  oricum  pe  pămînt  inaccesibil.  Omul  trebuie  să  caute  să  aplice  adevărul  lui  Dum¬ 
nezeu,  fără  să  se  preocupe  de  modul  în  care  el  se  va  realiza  în  plenitudinea  vieţii. 
Chiar  dacă  foarte  puţini  oameni  realizează  pe  pămînt  Adevărul  lui  Hristos,  chiar 
d3câ  omul  i  se  consacră  o  oră  a  vieţii  sale,  el  trebuie  nu  mai  puţin  să  fie  reali¬ 
zat.  Adevărata  cale  se  găseşte  în  efortul  de  a  împlini  Adevărul  lui  Hristos  şi  de 
a  căuta  împărăţia  lui  Dumnezeu  fără  a  acuza  pe  aproapele  nostru. 

Creştinismul  pătrunde  într-o  epocă  total  nouă;  devine  de  acum  imposibil  să 
mai  trăieşti  credinţa  la  modul  exterior,  să  te  limitezi  la  o  devoţiune  rituală;  cre¬ 
dincioşii  vor  trebui  să  ia  mult  mai  în  serios  realizarea  creştinismului  lor  în 

plenitudinea  vieţii,  vor  trebui  să  apere  credinţa  lor  prin  persoana  lor,  prin  viaţa 
lor,  prin  fidelitatea  lor  faţă  de  Hristos  şi  principiile  Lui,  opunînd  urii  lumii 

iubirea. 

In  Biserica  noastră  Ortodoxă,  are  loc  în  acest  moment  o  selecţie  a  celor 
mai  sinceri,  a  celor  mai  arzători,  a  celor  mai  capabili  de  sacrificiu,  a  celor  mai 

fideli  lui  Hristos,  şi  o  abandonare  a  celor  care  nu  erau  ortodocşi  decît  din  obicei 

şi  datină.  în  mod  exterior,  fără  a  înţelege  sensul  credinţei  lor  şi  la  ce  îi  anga¬ 
jează  aceasta.  S-ar  putea  spune  că  epoca  confuziei  creştinismului  şi  păgînismului 
se  termină  şi  începe  o  eră  nouă  a  unui  creştinism  purificat.  Creştinismul  a  fost 
denaturat  prin  faptul  că  a  fost  o  religie*  a  dominaţiei,  o  religie  de  stat  şi  Biserica 

a  fost  ispitită  de  puterea  şi  sabia  Cezarilor  servindu-se  de  ea  împotriva  celor  a 
căror  credinţă  era  în  dezacord  cu  cea  a  stăpînilor  şi  domnitorilor.  Din  acest  motiv, 
în  conştiinţa  multor  oameni,  creştinismul  a  încetat  <a  mai  fi  religia  Crucii  pen¬ 
tru  că  s-a  ataşat  de  ideea  persecutorului  şi  nu  a  persecutatului.  Creştinismul  a 
fost  interpretat  de  oameni  ca  o  sfinţire  a  obiceiurilor  păgîne  fără  să  necesite  o 
Iluminare  sau  o  transfigurare  reală.  Dar  au  venit  acum  timpuri  în  care  creştinul 
a  fost  din  nou  persecutat,  şi  în  care  se  cere  creştinului  un  eroism  mult  mai  mare, 
o  iubire  jertfitoare  mult  mai  mare,  mai  multă  integritate  şi  conştiinţă  în  mărtu¬ 
risirea  credinţei;  timpuri  în  care  creştinii  vor  înceta  de  a  mai  fi  un  obstacol  în 
calea  creştinismului. 

VII.  Credinţa  creştină  ne  cheamă  să  căutăm  mai  întîi  împărăţia  lui  Dum¬ 
nezeu  şi  desăvârşirea  Lui.  Dar  atît  reveria,  cît  şi  utopia  şi  falsul  maximalism, 
sînt  străine  de  credinţa  creştină.  Creştinismul  este  realist,  iar  Sfinţii  Părinţi  au 
făcut  întotdeauna  apel  la  sobrietatea  .spirituală.  Conştiinţa  creştină  vede  toate 
dificultăţile  ce  stau  în  calea  vieţii  desăvîrşite,  dar  ştie  că  împărăţia  lui  Dum¬ 
nezeu  se  ia  cu  asalt  şi  cei  ce  se  silesc  cu  forţă  o  dobîndesc.  Creştinismul  ne 
cheamă  să  lucrăm  din  interior  spre  exterior  nu  dinspre  exterior  spre  interior.  Viaţa 
desâvîrşită,  individuală  şi  socială,  nu  poate  fi  dobîndită  prin  nici  o  cale  externă  şi 
impusă;  este  neapărată  nevoie  de  o  renaştere  spirituală  şi  interioară.  Această  naştere 
din  nou  purcede  din  libertate  şi  din  har.  Nu  se  pot  crea  buni  creştini  sau  o  socie¬ 
tate  creştină  desâvîrşită  prin  constringere.  Este  necesară  o  schimbare  efectivă, 
t'eală  în  sufletul  indivizilor  şi  popoarelor.  Faptul  că  oamenii  poartă  numele  de 

Creştini  nu  implică  încă  faptul  că  ei  au  şi  atins  viaţa  desâvîrşită.  Realizarea  în 
viaţă  a  desăvîrşirii  creştine  e  o  sarcină  grea  şi  infinită.  Negarea  creştinismului 
datorată  nedesăvârşirii  creştinilor  este  în  realitate  o  ignoranţă  şi  o  neînţelegere 
a  păcatului  originar.  Cei  ce  au  conştiinţa  păcatului  originar  nu  văd  în  nevrednicia 
creştinilor  decît  o  confirmare  şi  nu  o  dezminţire  a  demnităţii  creştinismului.  Reli¬ 
gia  creştină  este  religia  răscumpărării  şi  mîntuirii,  ea  aduce  aminte  tuturor  că 
lumea  se  complace  în  rău.  Anumite  doctrine  pretind  că  viaţa  desâvîrşită  poate 
fi  atinsă  fără  o  biruinţă  reală  asupra  răului,  dar  creştinismul  nu  crede  aşa,  el 
cere  această  biruinţă,  o  naştere  din  nou,  o  re-naştere  spirituală,  este  mai  radical, 
pretinde  mai  mult. 

In  istorie,  destui  oameni,  destule  lucruri  au  îmbrăcat  fără  a  le  merita  în 

mod  real,  firme  şi  insigne  oreştine.  Nimic  nu  e  mai  abject  decît  minciuna,  simu¬ 
larea,  ipocrizia.  Această  stare  de  lucruri  a  provocat  protest  şi  revoltă.  Statul 

purta  simbolurile  şi  insignele  creştinismului,  se  intitula  creştin  fără  a  fi  efectiv 
creştin.  Acelaşi  lucru  s-ar  putea  SDune  despre  viaţa,  ştiinţa,  arta.  economia,  drep¬ 
tul  şi  de  toată  cultura  creştină.  Prin  creştinism  s-a  justificat  chiar  şi  exploatarea 
Omului  de  către  om  în  viaţa  socială,  au  fost  susţinuţi  bogaţii  şi  puternicii  acestei 
lumi.  In  lumea  creştină  trăia  încă  vechea  lume  păgînă  chemată  la  edificarea 

Vieţii  creştine,  dar  în  care  colcăiau  încă  patimile  rele.  Biserica  a  influenţat-o 
Interior  dar  n-a  putut  birui,  prin  violenţă,  vechea  ei  natură.  Aceasta  e  un  proces 
interior,  ascuns,  nevăzut.  împărăţia  lui  Dumnezeu  vine  imperceptibil.  In  lumea 
creştină  s-au  acumulat  multă  ipocrizie,  minciuni,  convenţii,  retorică.  O  ridicare 
’mpotriva  lor  era  inevitabilă.  Revolta  împotriva  creştinismului  şi  părăsirea  lui 
*ui  manifestau  adesea  decît  o  dorinţă  sinceră  de  a  vedea  exteriorul  asemănător 
interiorului.  Dacă  nu  există  creştinism  în  interior,  nu  trebuie  să  mai  existe  nici 
în  exterior.  Dacă  statul,  societatea,  cultura  nu  sînt  creştine  interior,  nu  trebuie 
eă  li  se  dea  acest  titlu.  Nu  trebuie  să  se  simuleze  şi  să  se  mintă.  Acest  protest 
o  avut  un  aspect  pozitiv:  ura  faţă  de  minciună  şi  iubirea  de  adevăr.  Dar,  o  dată 
cu  adevărul  şi  sinceritatea,  cu  protestul  contra  minciunii  şi  ipocriziei,  se  mani¬ 
festă  o  nouă  minciună,  o  nouă  ipocrizie. 

Plecînd  de  la  principiul  că  oamenii  şi  societatea  nu  au  fost  creştine  decît 
în  exterior,  prin  simulare,  s-a  ajuns  să  se  afirme  că  creştinismul  este  o  himeră 
şi  o  minciună,  eşecul  creştinilor  fiind  considerat  ca  fiind  eşecul  religiei  creştine. 
S-a  imaginat,  apoi,  că  astfel  s-a  atins  un  nivel  mai  înalt,  o  mai  mare  desăvîrşire, 
o  mărturisire  de  credinţă  mai  autentică.  Ipocriziei  creştine  i,  s-a  substituit  o  ipo¬ 
crizie  anticreştină.  Adversarii  creştinismului  se  consideră  mai  buni,  mai  luminaţi 
decît  creştinii  şi  cunoscînd  mai  bine  adevărul.  In  realitate  e  vorba  de  oameni 

seduşi  de  lume  care  reneagă  adevărul  pentru  că  sînt  mai  izbiţi  de  deformările 
lui  decit  de  adevărul  însuşi.  Ei  sînt  inferiori  creştinilor  căci  au  pierdut  senti¬ 
mentul  păcatului.  Nietzsche  a  combătut  cu  pasiune  creştinismul  pentru  că  n-a 
văzut  decît  creştini  degeneraţi  şi  exteriori,  cît  priveşte  credinţa  creştină  n-a  ştiut 
niciodată  să  o  zărească  sau  să  o  înţeleagă. 

Lumea  creştina  suferă  o  criză  care  o  zguduie  pînâ-n  adîncurile  fiinţei  sale. 
Creştinismul  exterior,  simulat,  fals  retoric,  nu  mai  poate  exista,  i-a  trecut  vea¬ 
cul.  Unirea  în  viaţă  a  riturilor  creştine  cu  un  păginism  mincinos  devine  de  acum 
Imposibilă.  începe  o  eră  de  realism  efectiv  în  care  se  vor  descoperi  realităţile 
primordiale  ale  vieţii,  în  care  toate  vălurile  exterioare  cad,  în  care  sufletul  uman 
e  pus  in  faţa  misterelor  vieţii  şi  morţii.  Convenţiile,  formele  politice  şi  guver¬ 
namentale  şi-au  pierdut  orice  semnificaţie.  Sufletul  uman  vrea  să  pătrundă  în 
adîncul  vieţii,  vrea  să  ştie  tot  ce  e  util  şi  esenţial,  vrea  să  trăiască  în  adevăr  şi 
dreptate. 

Sub  influenţa  tuturor  comoţiilor  resimţite,  în  epoca  noastră  se  nasc  suflete 
ce  însetează  înainte  de  orice  după  un  adevăr  care  nu  ascunde  nimic,  care  nu 
deformează  nimic.  Omul  e  obosit  de  minciună,  de  convenţii  de  toate  formele  ex¬ 
terioare  şi  de  toate  semnele  care  au  înlocuit  realităţile  vieţii.  Sufletul  uman  caută 
să  vadă  adevărul  creştinismului,  fără  intermediul  minciunii  pe  care  au  introdus-o 
în  el  creştinii,  vrea  să  se  unească  cu  Hristos  însuşi.  Din  cauza  nevredniciei  creş¬ 
tinilor,  oamenii  au  uitat  pe  Hristos,  au  încetat  de  a-L  mai  vedea.  Astfel,  renaş¬ 
terea  creştină  va  fi,  înainte  de  toate,  o  chemare  la  Hristos.  la  Adevărul  Lui.  eli¬ 
berat  de  orice  deformare  şi  adaptare  umană.  Conştiinţa  invincibilităţii  păcatului 
originar  nu  trebuie  să  slăbească  în  om  conştiinţa  responsabilităţii  faţă  de  opera 
lui  Hristos  în  lume  şi  nu  trebuie  să  paralizeze  efortul  lui  în  slujba  acestei  opere. 
Realizarea  creştinismului,  a  Adevărului  şi  poruncilor  lui  Hristos,  pare  uneori 
oamenilor  o  sarcină  strivitoare  şi  deznădăjduită.  Dar  creştinismul  însuşi  ne  învaţă 
că  el  nu  poate  fi  realizat  numai  prin  forţele  umane  singure.  Ceea  ce  e  cu  nepu¬ 
tinţă  pentru  om  este  cu  putinţă  pentru  Dumnezeu.  Cel  ce  crede  în  Hristos  ştie 
că  nu  este  singur,  că  Hristos  este  cu  el,  că  este  chemat  să  realizeze  în  viaţă  Ade¬ 
vărul  lui  Hristos  împreună  cu  Hristos  însuşi,  Mîntuitorul  lui. 

Traducere  de 

#  •  Diac.  asist.  loan  I.  Ied 


O  TEOLOGIE  FILOCALICĂ  * 


Interviu  cu  Păr.  D.  Stăniloae  de  F.  Strazzari  şi  L.  Prezzi 


—  Părinte  profesor ,  sînteţi  profund  legat  de  tradiţia  spirituală  românească. 
Ce  semnificaţie  are  pentru  d-voastră  „ religiozitatea  populară “? 

Religiozitatea  populară  română  e  profund  legată  de  Liturghie,  de  Sfintele 
Taine  şi  de  diferitele  Ierurgii.  Românul  se  hrăneşte  din  Liturghie,  o  cunoaşte  pe 
de  rost.  Duminica  mai  ales  e  pentru  el  o  zi  plină  de  lumină  spirituală  pentru  că 
e  ziua  învierii.  La  sate  toţi  se  adună  la  biserică,  şi  aceasta  îi  apără  de  disen¬ 
siuni  şi  conflicte.  Aceeaşi  lumină  umple  satele  în  timpul  sărbătorilor,  se  poate 
spune  că  sărbătoarea  semnifică  o  zi  luminoasă,  b  zi  aşezată  pe  un  plan  diferit, 
al  bucuriei,  dincolo  de  preocupările  pentru  existenţa  cotidiană.  în  timpul  du¬ 
minicii  şi  al  sărbătorilor  lumea  se  îmbracă  cu/at*  îşi  pune  „hainele  de  duminică*. 
Curăţenia  exterioară  a  hainelor  o  reflectă  pe  cea  a  sufletelor  care,  simţindu-se 
aproape  de  Dumnezeu,  trebuie  să  fie  mai  pure,  m&d  imaculate. 

Această  lumină  nu  e  trăită  de  om  numai  în  sinea  sa  şi  în  raporturile  sale 
cu  semenii,  ci  este  percepută  ca  împrăştiată  în  natură,  în  cosmos.  Un  sentiment 
care  s-a  dezvoltat  datorită  Liturghiilor  Bisericii,  binecuvîntării  caselor,  uneltelor, 
ogoarelor  şi  roadelor  lor. 

Lumea  aduce  primele  roade,  pîrga  lor,  la  biserică  pentru  a  fi  binecuvîn- 
tate  printr-o  rugăciune  pe  care  preotul  o  pronunţă  la  sfîrşitul  ritualului  litur¬ 
gic  şi  apoi  sînt  împărţite  celorlalţi.  O  împărtăşire  strîns  legată  de  sfinţenia  lui 
Dumnezeu  şi  de  comuniunea  frăţească.  Bunurile  care  se  dăruiesc  altora  sînt  bine- 
cuvîntate,  sfinţite.  Dumnezeu  binecuvîntează  aceste  simboluri  ale  comuniunii 
reale  pentru  că,  prin  intermediul  lor,  binecuvîntează  comuniunea  dintre  oameni. 
Darul  de  bunuri  utile  menţine  treaz  spiritul  omului  cu  privire  la  viaţa  viitoare; 
ceea  ce  dă  el  altora  va  primi  înapoi  în  viaţa  viitoare  pentru  veşnicie.  Numai 
prin  dezvoltarea  comuniunii  în  viaţa  pâmîntească  poate  dobîndi  omul  fericirea 
vieţii  viitoare  care  va  fi  o  comuniune  desâvîrşită.  Pentru  aceasta,  în  viaţa  reli¬ 
gioasă  a  poporului  român  o  importanţă  deosebită  au  darurile  făcute  în  aminti¬ 
rea  celor  morţi.  Darurile  celor  vii  alină  viaţa  celor  adormiţi  de  dincolo,  le  oferă 
perceperea  comuniunii  cu  cei  cărora  le  sînt  făcute  darurile  în  numele  morţilor. 
O  comuniune  de  care  se  bucură  şi  Dumnezeu,  pentru  că  El  însuşi  este  prezent 
în  ea,  izvor  al  iubirii  între  oameni.  De  aceea  familia  răposatului  oferă  un  prînz 
în  amintirea  sa  în  ziua  înmormîntării,  la  întoarcerea  de  la  funeralii  şi,  pe  urmă, 
întru  pomenirea  lui  sînt  celebrate  slujbe  speciale  (parastase)  cu  colivă  în  a  noua 
şi  a  patruzecia  zi,  la  începutul  lunii  a  treia,  a  şasea  şi  a  noua,  la  împlinirea 
unui  an;  şi  apoi  în  fiecare  an,  în  ziua  morţii,  se  pregătesc  alimente  şi  haine  întru 
pomenirea  răposatului. 

Se  menţine  astfel  comuniunea  între  cei, vii  şi  cei  morţi,  comuniune  consa¬ 
crată  de  rugăciunile  de  binecuvîntare  a  alimentelor  şi  obiectelor  ce  sînt  dăruite. 
Dumnezeu  e  Dumnezeul  comuniunii,  o  comuniune  făcută  nu  din  simple  cuvinte, 


*  Una  teologia  filocalica ,  în:  „Biserica  Românească**,  Publicaţia  religioasă  şi 
culturală  a  comunităţii  ortodoxe  române  din  Italia,  (Milano)  XIV,  1989,  nr.  51, 

ci  prin  intermediul  darurilor  şi  ajutoarelor.  Ea  nu  poate  fi  menţinută  şi  apro¬ 
fundată  fără  un  sentiment  de  responsabilitate  în  faţa  lui  Dumnezeu  pentru  cei¬ 
lalţi  şi  fără  iubirea  care  vine  de  la  El. 

Rezulta  în  mod  limpede  că  poporul  nostru  nu  consideră  moartea  ca  sfîr- 
şitul  total  al  existenţei  persoanei  moarte.  Orice  persoană  posedă  o  valoare  unică 
şi  eternă.  Intr-o  anumită  formă  ea  râmine  vie  chiar  şi  după  moarte.  In  boce¬ 
tele  cintate  de  femei  la  căpâtîiul  defunctului  continuă  să  se  vorbească  despre  el 
ca  de  cineva  care  poate  asculta:  „Mamă  de  ce  m-ai  părăsit?  Soţul  meu  de  ce 
m-ai  lăsat  singură44? 

Fetele  moarte  înainte  de  căsătorie  sînt  însoţite  pe  ultimul  lor  drum  de  alte 

fete  şi  băieţi  încinşi  cu  panglici,  cu  ramuri  înflorite  ca  şi  cum  ar  merge  la 

nuntă,  asemenea  unirii  dintre  sufletul-mireasă  cu  fiul  împăratului  din  Evan¬ 
ghelie;  dacă  mortul  e  un  tînâr,  el  este  considerat  —  ca  în  balada  populară 
„Mioriţa44  —  imaginea  lui  Hristos  care  se  uneşte  cu  inima  iubitoare  a  credincio¬ 
şilor,  „crăiasa  lumii44. 

In  toate  ritualurile  şi  obiceiurile  religioase  ale  poporului,  mai  ales  cele  ale 
femeilor,  ceea  ce  se  evidenţiază  este  datoria  de  a-1  ajuta  pe  aproapele  la  nevoie 
şi  ceea  ce  se  condamnă  cu  asprime  este  egoismul,  avariţia.  Râul  înseamnă 
egoism,  zgîrcenie,  profitul  de  pe  urma  altuia  lipsindu-1  de  bunurile  necesare. 

Dumnezeu  îi  iubeşte  pe  oameni  şi  îi  vrea  buni  aşa  cum  El  este  „bun44  (philân- 
thropos).  Din  această  pricină  El  e  iubit  şi  e  numit  „ bunul  Dumnezeu 44 .  In  poves¬ 
tirile  populare,  Dumnezeu  ajută  pe  prinţul  cel  bun  (Făt-Frumos)  să  biruie  for¬ 
ţele  răului,  iar  el  le  învinge  totdeauna  chiar  dacă  nu  este  cel  mai  puternic  din¬ 
tre  oameni.  Şi  nu  e  ajutat  numai  de  Dumnezeu,  ci  şi  de  natură  şi  chiar  de  ani¬ 

male,  pentru  că  el  este  bun  cu  ele. 

Poporul  român  cinsteşte  jertfa  ca  imitare  a  Jertfei  lui  Hristos,  ca  forţă  de 
zidire  a  noii  biserici;  în  „legenda  mănăstirii  Argeşului44,  Manole  —  formulă  lo¬ 
cală  a  numelui  Emanuel  —  oferă  ca  jertfă  nu  numai  propria  persoană,  ci  şi 
fiinţele  cele  mai  dragi,  aşa  cum  jertfa  lui  Hristos  a  antrenat  după  sine  jertfa 
martirilor,  sporind  durerea  Domnului. 


Pe  chipul  Sfîntului  razele  milei 

—  Care  au  fost  dascălii  d-voastră  de  teologie  şi  spiritualitate?  Cum  aţi  de¬ 
fini  un  sfint? 

Ca  student  şi  tînăr  profesor  am  apelat  la  mulţi  profesori  şi  la  multe  cărţi. 
De  la  fiecare  am  luat  cîte  ceva,  dar  după  cîtva  timp  am  depăşit  ceea  ce  consi¬ 
deram  că  nu  mă  ajuta  să  înţeleg  şi  să  fac  experienţa  lui  Dumnezeu  într-o  ma¬ 
nieră  convingătoare.  Sfinţii  Părinţi  au  fost  cei  care  mi-au  revelat  profunzimea 
autenticei  înţelegeri  a  lui  Dumnezeu  şi  căldura  vieţii  întru  El.  Teologia  şi  filo- 
sofia  pe  care  le-am  studiat  în  tinereţe  mi-au  dat  o  sensibilitate  capabilă  de  a 
exprima  modul  de  a  gîndi  şi  a  trăi  al  Părinţilor.  Prin  aceeaşi  teologie  şi  filoso- 
fie  am  luat  cunoştinţa  de  problemele  cu  care  se  confruntă  credinţa  creştină  de 
astăzi  şi  la  care  am  căutat  răspunsul  tot  la  Părinţi.  Le-am  găsit  dar  într-o  formă 
adîncâ  şi  mai  degrabă  virtuală  decît  într-una  concretă  şi  actualizată  problemelor 
specifice  ale  omului  contemporan. 

M-am  convins  că  aici  se  află  unitatea  organică  între  gîndirea  patristică  şi 
gîndirea  care  trebuie  să  răspundă  la  problemele  de  astăzi.  Intr-adevăr,  gîndirea 
Părinţilor  e  nemuritoare;  ei  sînt  primi/i  care  au  descoperit,  plecînd  de  la  Evan¬ 
ghelie,  misterul  etern  al  persoanei  şi  al  comuniunii,  pe  care  întreaga  filosofie 
panteistă  —  atît  cea  precreştină  a  ultimelor  secole,  cît  şi  religiile  panteiste  ne¬ 
creştine  —  nu  a  reuşit  să-l  înţeleagă.  Dar  misterul  descoperirii  lor  e  de  o  com¬ 
plexitate  inepuizabilă;  atît  persoanele  cît  şi  formele  comuniunii  sînt  totdeauna 
taoi  şi  trebuie  să  fie  lămurite  şi  exprimate  mereu  din  nou  în  conformitate  cu 
noile  probleme  care  se  pun  în  fiecare  epocă. 

Sfint  e  cel  al  cărui  sentiment  de  responsabilitate  în  faţa  lui  Dumnezeu  trăit 

în  orice  moment  îl  face  să  se  roage  neîncetat  pentru  a  nu  avea  decît  gînduri 

curate  la  întîlnirea  cu  ceilalţi,  pentru  a  nu  pronunţa  decit  cuvinte  de  mîngîiere, 
de  încurajare  pentru  toţi  cei  întristaţi,  descurajaţi,  în  dorinţa  de  a  ajuta  pe'  cît 
posibil  pe  cel  care  are  nevoie  de  ajutor.  Un  Sfînt  e  conştient  de  valoarea  eternă 
a  fiecărui  om  şi  caută  sâ-1  ajute  să  nu-şi  piardă  fericirea  veşnică.  E  mişcat  de 
an  profund  respect  pentru  fiecare,  dar  şi  de  compasiune  pentru  aproapele  lovit 
de  suferinţe  sau  în  pericol  de  a-şi  pierde  fericirea  vieţii  viitoare  din  cauza 
ispitelor  care  îl  fac  sclavul  răutăţii,  al  duşmăniei,  al  egoismului. 

Pe  chipul  Sfîntului  strălucesc  razele  milostivirii  lui  Dumnezeu  faţă  de  oa¬ 
meni.  El  cultivă  în  cel  mai  înalt  grad  comuniunea  cu  ceilalţi.  Un  Sfînt  nu  e 
niciodată  singur.  E  neîncetat  cu  Dumnezeu  şi  se  roagă  atît  pentru  sine  cît  şi 
pentru  ceilalţi;  gîndindu-se  la  ceilalţi,  sentimentul  său  de  responsabilitate  faţă 
de  ei  e  îndreptat  spre  Dumnezeu  şi  se  îmbogăţeşte  prin  Dumnezeu. 


Intre  Barth  şi  Palama 

—  Ce  amintire  păstraţi  din  prima  d-voastră  şedere  ca  student  în  Grecia  şi 
Germania?  In  ce  măsură  v-au  influenţat  tradiţiile  bizantină  şi  occidentală? 

In  Grecia  am  învăţat  limba  care  mi-a  fost  extrem  de  utilă  pentru  scrierile 
mele  teologice.  Profesorii  Andruţos  şi  Diovouniotis  m-au  învăţat  să  dezvolt,  prin 
intermediul  unei  gîndiri  raţionale,  conţinutul  formulelor  dogmatice  pe  care  le-am 
auzit  repetate  la  cursul  de  dogmatică  la  facultatea  teologică  catolică  din  Monaco. 
In  timpul  şederii  mele  la  Monaco,  în  1928,  am  făcut  cunoştinţă  şi  cu  teologia 
dialectică,  atunci  destul  de  frecventată.  Am  început  să  mă  concentrez  asupra 
teologiei  energiilor  divine  necreate  a  Sf.  Grigorie  Palama  şi  a  vederii  lui  Hristos 
proprie  isihaştilor  pe  care  el  o  apăra.  Aceasta  m-a  determinat  să  călătoresc  de 
la  Monaco  la  Paris  —  în  martie  şi  aprilie,  între  primul  şi  al  doilea  semestru  — 
pentru  a-mi  procura  copiile  manuscriselor  operelor  lui  inedite,  aflate  la  Biblio¬ 
teca  naţională. 

Atît  teologia  dialectică  cît  şi  teologia  Sf.  Grigorie  Palama  mă  făceau  să  văd 
un  Dumnezeu  viu,  personal;  dar  în  timp  ce  în  cea  dialectică  Dumnezeu  era  se¬ 
parat  de  om,  pentru  că  acesta  nu  se  putea  elibera  de  propriile  lui  păcate,  în 
teologia  palamită  Dumnezeu  se  mişca  spre  om  chemat  fiind  în  rugăciune;  în  teolo¬ 
gia  dialectică  găseam  imaginea  unui  Dumnezeu  separat  şi  distant,  în  timp  ce  în 
cea  palarmitâ  întîlneam  un  Dumnezeu  care  vine  spre  om,  i  se  deschide  lui  ca  lu¬ 
mină,  prin  intermediul  rugăciunii;  îl  umple  cu  energiile  sale  râmînînd  totuşi  in- 
comubicabil  în  privinţa  fiinţei  sale,  intangibil,  apofatic.  Am  încercat  să  aplic 
fiinţei  divine  ideea  barthiană  de  diastază  identificînd  în  sentimentul  legăturii 
:are  ne  leagă  de  Dumnezeu  proba  prezenţei  Sale  în  noi  prin  intermediul  ener¬ 
giilor  sale  necreate.  începeam  să  văd  această  relaţie  între  caracterul  comuni¬ 
cabil  şi  incomunicabilitatea  lui  Dumnezeu  reflectată  în  relaţia  dintre  persoanele 
umane,  care  sînt  în  acelaşi  timp  comunicabile  şi  incomunicabile  una  pentru  cea¬ 
laltă;  lumină  şi  mister,  sau  mai  bine  zis  misterul  celui  care  emană  lumina  fără 
a  înceta  de  a  fi  mister.  Am  început  să  văd  în  lumina  care  II  conţine  pe  Hristos, 
specifică  vederii  isihaste,  un  model  al  bunătăţii  care  luminează  faţa  omului  bun 
care  se  comunică,  rămînînd  totuşi  —  atît  în  ce-1  priveşte  pe  om  cît  şi  pe  Hris¬ 
tos  —  incomunicabilă  în  fiinţa  ei  proprie. 

Chiar  acceptînd,  pe  urmele  lud  Karl  Barth,  că  sentimentul  de  separaţie  care 
există  între  Dumnezeu  şi  om,  trăit  în  însăşi  credinţa  pe  care  Dumnezeu  o  naşte 
în  om,  ar  fi  o  dovadă  a  refuzului  Său  de  a  se  comunica,  prin  urmare  al  sub¬ 
zistenţei  Sale  ca  persoană,  am  considerat  totuşi  că  vederea  lui  Dumnezeu  ca  lu¬ 
mină,  experiată  de  credinţa  în  stare  de  rugăciune  neîncetată  ar  fi  într-o  mai 
mare  măsură  o  dovadă  a  voinţei  lui  Dumnezeu  de  a  intra  în  comunicare,  deoi 
a  existenţei  Sale  ca  persoană,  rămînînd  însă  incomunicabil  în  ce  priveşte  fiinţa 
Lui.  i 

Desigur,  aceste  două  forme  de  comunicare  ale  lui  Dumnezeu  sînt  profund 
diferite.  Ele  sînt  experiate  ca  atare  şi  în  relaţia  dintre  persoanele  umane.  Aşa 

cum  omul  cu  faţa  senină  şi  deschisă  se  comunică  ca  persoană,  prin  voinţa  sa 
Ln  ceea  ce  iradiază  din  el,  dar  rărnîne  totuşi  incomunicabil  în  fiinţa  sa,  aşa  şi 
omul  cu  chipul  întunecat  se  comunică  celorlalţi  ca  persoană  şi,  prin  intermediul 
refuzului  de  a  se  comunica,  efectuează  totuşi  o  comunicare. 

In  orice  caz  Dumnezeu  e  perceput,  experiat,  în  acelaşi  trup  comunicabil  şi 
incomunicabil,  fiind  intens  trăit  ca  Persoană,  atît  în  teologia  dialectică  cît  şi 
în  cea  a  Părinţilor  din  primele  secole  ale  Bisericii.  Dar  numai  aceştia  din  urmă 
II  experiază  conform  cu  voinţa  Sa.  însăşi  teologia  dialectică  m-a  condus  la 
această  convingere  atît  prin  ceea  ce  îmi  oferea  pozitiv  cît  şi  prin  ceea  ce  am 
găsit  negativ  în  ea.  Teologia  dialectică  suferea  de  contradicţia  de  a  vedea  pe 
de-o  parte  în  credinţă  opera  lui  Dumnezeu  şi  de  a  afirma  pe  de  altă  parte  că 
Dumnezeu  însuşi  rărnîne  distant  faţă  de  om,  şi  nu  sâvîrşeşte  nici  o  transformare 
in  această  privinţă. 


Lume  şi  mister 

O  contradicţie  asemănătoare  poate  fi  revelată  şi  în  teologia  scolastică  pen¬ 
tru  că  pe  de-o  parte  ea  admite  că  omul  dobîndeşte  prin  credinţă  certitudinea 
existenţei  lui  Dumnezeu,  dar  pe  de  altă  parte  îl  consideră  pe  Dumnezeu  departe 
de  om.  fără  nici  o  posibilitate  de  a  acţiona  în  om  şi  în  lume.  Mai  mult  chiar, 
ea  consideră  că  Dumnezeu,  distant  faţă  de  om  şi  de  lume,  poate  fi  pe  deplin 
cunoscut  cu  ajutorul  raţiunii  naturale.  Experienţa  lui  Dumnezeu  ca  Persoană  şi 
ca  Mister  a  rămas  străină  scolasticii. 

Nimic  din  acestea  la  Părinţi.  Nu  am  întîlnit  la  ei  nici  o  urmă  a  vreunei 
mentalităţi  unilaterale;  nimic  din  raţionalismul  scolastic  lipsit  de  experienţa  lui 
Dumnezeu  ca  Persoană  asemănătoare  nouă,  nimic  din  personalismul  protestant 
care  sfîrşeşte  în  individualism,  exprimat  de  tot  felul  de  mici  grupuri  sectare. 

La  Sfinţii  Părinţi  am  găsit  înţelegerea  lui  Dumnezeu  ca  mister  al  unei  Per¬ 
soane  divine  Care  vrea  să  Se  comunice  şi  Care  Se  comunică  promovînd  comu¬ 
niunea  între  El  şi  oameni  şi  între  aceştia,  râmînind  prin  acesta  în  parte  necu¬ 
noscut  şi  în  parte  deschis  la  posibilitatea  de  a  fi  mereu  mai  cunoscut  prin  ra¬ 
ţiune  şi  experienţă.  Am  aflat  la  Sfinţii  Părinţi  o  spiritualitate  pe  care  credin¬ 
ciosul  ortodox  a  păstrat-o  şi  pe  care  creştinismul  occidental  a  pierdut-o.  In 
urma  separaţiei  între  lume  şi  mister,  Occidentul  a  avansat  pe  calea  unei  cu¬ 
noaşteri  metodice,  raţionale  a  lumii.  Aceasta  a  produs  mari  progrese  în  civili¬ 
zaţia  practică,  dar  a  atras  după  sine  o  sărăcire  spirituală  a  umanităţii  şi  grave 
neînţelegeri  în  privinţa  lumii  şi  a  oamenilor.  O  atare  mentalitate  occidentală, 
pentru  care,  prin  catolicism  şi  protestantism  (şi  filosofiile  lor),  Dumnezeu  a  ieşit 
din  lume,  a  influenţat  prin  intermediul  civilizaţiei  produse  de  metoda  ei  ştiinţi¬ 
fică  o  bună  parte  a  societăţii  popoarelor  ortodoxe,  conducîndu-le  la  un  ateism 
ofensiv,  străin  pe  de  altă  parte  societăţii  occidentale  pentru  care  numărul  mare 
al  sistemelor  de  gîndire  oferă  imediat  posibilitatea  de  a  le  constata  relativita¬ 
tea.  Totuşi,  o  alta  parte  a  acestor  popoare,  credincioasă  tradiţiei  patristice  a 
Bisericii,  a  menţinut  concepţia  şi  experienţa  unui  Dumnezeu  activ  în  lume.  E 
necesar,  totuşi,  să  amintim  faptul  că  metoda  scolastică  raţionaiistă  de  a  vorbi  des¬ 
pre  Dumnezeu  a  influenţat  într-o  măsură  considerabilă  în  teologia  ortodoxă  mai 
recentă,  îndepărtînd-o  de  spiritualitatea  populară,  care  face  experienţa  unui 
Dumnezeu  viu  în  cadrul  Sfintei  Liturghii  a  Bisericii. 

Acum  lucrurile  încep  să  se  schimbe.  Atît  catolicismul  cît  şi  protestantismul 
descoperă  spiritualitatea  patristică  ortodoxă.  Adică  II  descoperă  pe  Dumnezeu  şi 
pe  om  ca  existenţe  personale  în  comuniune,  ajungînd  la  o  teologie  mai  puţin  ra- 
ţionalistâ,  maii  puţin  separatistă,  o  teologie  care  face  prin  iubire  experienţa  miste¬ 
rului  lui  Dumnezeu  şi  al  omului.  O  teologie,  în  fine,  în  care  Dumnezeu,  devenit 
‘prezent  în  forme  şi  grade  diferite  în  credincioşi,  nu  se  confundă  cu  aceştia,  ci 
îi  îmbogăţeşte  prin  comuniunea  cu  El  şi  între  ei.  Astăzi  Occidentul  începe  să  se 
deschidă  la  înţelegerea  experienţei  tainice  a  comuniunii  omului  atît  cu  Dum¬ 
nezeu  cît  şi  cu  ceilalţi,  după  ce  in  trecut  a  redus  experienţa  mistică  la  un 

sentimentalism  psihologic  sau  Ia  un  mod  panteist  de  a  experia  unitatea  infuză 
pretutindeni. 

Acesta  ne  bucură,  pentru  că  prestigiul  intelectual  al  Occidentului  va  întări 
convingerea  că  credinţa  noastră  într-un  Dumnezeu  prezent  şi  activ  în  lume  e 
adevărată  şi  astfel  modalitatea  actuală  cu  care  noua  teologie  occidentală  exprimă 
acest  adevăr  va  ajuta  teologia  ortodoxă  să  exprime  la  rîndul  său  experienţa 
patristică  a  lui  Dumnezeu  într-un  mod  mai  accesibil  şi  mai  conform  exigenţelor 
omului  contemporan. 


Catolicii  şi  Protestanţii  redescoperă  Părinţii 

Opiniile  d-voastră  asupra  teologiei  occidentale  sînt  uneoii.  severe.  Dintre 
teologii  catolici  care  sînt  interlocutorii  d-voastră  preferaţi:  Kiing ,  Rahner,  von 
Balthasar,  Congar? 

Il  apreciez  pe  von  Balthasar  pentru  că  aflu  la  el  o  apropiere  de  Părinţii 
răsăriteni  şi  o  manieră  modernă  pentru  a  exprima  gîndirea  acestora.  E  ceea  ce 
face  ca  teologia  sa  să  fie  actuală  şi  vie. 

Il  apreciez  pe  Karl  Rahner  pentru  profunzimea  speculaţiei  sale,  datorată 
faptului  că  el  încearcă  să-l  exprime  pe  Dumnezeul  cel  viu,  ireductibil  la  formele 
Şi  definiţiile  prea  raţionale  ale  teologiei  scolastice. 

Desigur,  ei  râmîn  încă  fideli  poziţiilor  fundamentale  ale  teologiei  scolastice, 
dar  înţelegerea  aprofundată  a  lui  Dumnezeu  pune  în  lumină  misterul  Său  şi, 
printr-o  expresie  modernă  a  unei  atari  înţelegeri,  ei  răspund  conştiinţei  omului 
de  astăzi  şi  relativismului  tuturor  definiţiilor  unilaterale  ale  existenţei,  definiţii 
deja  depăşite  de  Părinţi. 

La  Kiing  am  găsit  o  critică  directă  a  anumitor  unilateralităţi  catolice,  în 
timp  ce  Congar  s^a  deschis  într-o  manieră  destul  de  comprehensivă  viziunii 
comunitare  a  Ortodoxiei  moştenită  de  la  Părinţi. 

*  Deschideri  semnificative  spre  înţelegerea  patristică  a  relaţiilor  lui  Dumnezeu 
cu  lumea  se  întâlnesc  şi  la  teologi  protestanţi  contemporani:  Schlink,  Pannenburg, 
Moltmann.  Acesta  din  urmă  pune  accentul  pe  concepţia  trinitară  a  împărăţiei  lui 
Dumnezeu  (Trinităt  und  Reich  Gottes),  unde  împărăţia  este  iubirea  dintre  Dum¬ 
nezeu,  Tatăl  şi  Fratele  nostru,  şi  noi  înşine  şi  ca  iubire  între  credincioşii  deve¬ 
niţi  toţi  prin  har  fii  ai  Tatălui  şi  fraţi  ai  Fiului.  Reluînd  doctrina  creaţiei,  Molt¬ 
mann  interpretează  această  relaţie  de  iubire  a  lui  Dumnezeu  faţă  de  lume  ca 
expresie  a  lui  Dumnezeu  ca  şi  Creator,  iar  pe  cea  a  umanităţii  faţă  de  Dum¬ 
nezeu  ca  înrădăcinată  în  faptul  de  a  fi  creată.  Este  o  poziţie  cu  totul  nouă  faţă 
de  teologia  protestantă  tradiţională,  după  care  doctrina  creaţiei  nu  ar  fi  trebuit 
hicidecum  inclusă  în  Crez. 

O  acceptare  deplină  a  gîndirii  Părinţilor  răsăriteni  asupra  prezenţei  lui 
Hristos  în  credincioşi  şi  asupra  lucrării  Sale  sfinţitoare  în  ei,  considerarea  „justi¬ 
ficării44  ca  prim  moment  al  acestei  lucrări,  se  regăseşte  în  intervenţia  preşedin¬ 
telui  Bisericii  evanghelice  germane  (EKD)  H.-J.  Held  şi  în  cea  a  prof.  Georg 
Kretschmar,  expuse  în  timpul  celei  -de-a  cincea  întîlniri  cu  delegaţia  Bisericii 
Ortodoxe  Române  (mai  1988),  la  mănăstirea  Kirchenberg  (Germania).  Plecînd  de 
la  textele  pauline  şi  ioaneice,  Held  vorbeşte  despre  „iubirea,  despre  viaţa  nouă  în 
Hristos  a  celor  care  cred  în  Sfîntul  Duh  Care  înnoieşte  viaţa  lor  prin  comu¬ 
niunea44  realizată  între  El  şi  ei  şi  între  ei  înşişi.  Kretschmar  vorbeşte  de  „îndum- 
nezeirea  omului44  care  se  săvârşeşte  şi  cu  participarea  lui,  graţie  sensibilităţii  şi 
voinţei  pe  care  Dumnezeu  le  pune  în  el  la  creaţie  şi  pe  care  Hristos  le  readuce 
la  conformitatea  cu  voinţa  lui  Dumnezeu,  după  cum  afirmă  Sf.  Maxim  Mărtu¬ 
risitorul.  Abandonînd  ideea  că  omul  rămîne  cu  totul  în  păcat,  mîntuit  numai  în 
formă  „substitutivă44  prin  Jertfa  lui  Hristos,  Kretschmar  vorbeşte  cu  admiraţie 
de  eforturile  ascetice  ale  monahismului  secolelor  V — VI,  susţinute  de  harul  lui 
Dumnezeu.  Plecînd  de  la  recunoaşterea  lucrării  prin  har  a  lui  Hristos  în  credin¬ 
cioşi,  se  poate  merpe  mult  mai  uşor  spre  recunoaşterea  tuturor  Tainelor  ca  mijloace 
ale  harului  lui  Hristos. 

Fiinţa  şi  Energiile  Divine 

Ce  a  însemnat  pentru  d-voastră  întîlnirea  cu  Sf.  Grigorie  Palama?  De  ce 
tradiţia  filocalică  are  încă  atita  importanţă  astăzi?  Care  sînt  diferenţele  dintre 
ediţia  românească  şi  cea  greacă  a  Filocaliei? 

Accentul  pe  care  Sf.  Grigorie  Palama  îl  pune  pe  energiile  divine  necreate 
care  lucrează  în  noi,  deosebite  de  fiinţa  divină  care  rămîne  incomunicabilă,  m-a 
făcut  să  înţeleg  importanţa  pe  care  Sfinţii  Părinţi  o  acordă  lucrării  lui  Dumne- 
eeu  in  credincioşi,  transformării  necontenite  pe  care  o  săvîrşeşte  Dumnezeu, 
Indumnezeirii.  Am  înţeles  că  Dumnezeu  nu  e  închis  în  El  însuşi  şi  că  oamenii  nu 
sint  separaţi  de  el  şi  între  ei,  abandonaţi  propriilor  lor  forţe,  ci  că  Dumnezeu 
lucrează  în  ei  şi  sprijină  puterile  lor  pentru  a  deveni  tot  mai  asemănători  cu  El. 
Am  înţeles  că  între  Dumnezeu  şi  oameni  se  realizează  o  comuniune  care  însă 
nu  îi  confundă  pe  aceştia  cu  Dumnezeu  şi  că  Dumnezeu  doreşte  să-i  unească  pe  toţi 
oamenii  în  comuniunea  cu  El  şi  deci  între  ei.  Am  înţeles  că  Dumnezeu  nu  rămîne 
nici  separat  de  noi,  nici  nu  se  confundă  cu  noi  în  mod  panteist.  Am  înţeles  că 
dacă  Dumnezeu  lucrează  in  oameni  şi  omul  e  creat  după  chipul  Său,  şi  omul  la 
rîndul  lui  înfăptuieşte  o  lucrare,  înrădăcinată  în  natura  sa,  o  lucrare  care  în 
mod  normal  se  împleteşte  cu  cea  a  lui  Dumnezeu,  o  lucrare  prin  care  omul  aspiră 
să  se  ridice  la  unirea  tot  mai  strînsă  cu  El  şi  să  se  îndumnezeiască. 

Prin  urmare  am  înţeles  şi  adevărul  pe  care  Filocalia  îl  afirmă  despre  efor¬ 
turile  omului  de  a  înainta  spre  idealul  desăvîrşirii,  spre  unirea  cu  Dumnezeu, 
spre  îndumnezeirea  sa.  Este  ceea  ce  face  actuale  scrierile  filocalice. 

Am  vrut  să  lărgesc  ediţia  românească  a  Filocaliei  pentru  că  din  ea  lipseau 
scrieri  accesibile  credincioşilor  greci  în  limba  lor  maternă.  Astfel  din  Sf.  Maxim 
am  inclus  (în  volumul  trei)  nu  numai  cele  500  de  „capete4*  selectate  din  „ Răspun¬ 
surile  către  Talasie*  ci  opera  întreagă  pentru  ca  aceste  „capete44  să  fie  înţelese 
mai  bine. 

Am  inclus  în  Filocalia  românească  şi  alte  scrieri  de  Sf.  Maxim  Mărturi¬ 
sitorul,  care  conţin  judecăţi  profunde  pentru  eforturile  credincioşilor  spre  desă¬ 
vârşire.  După  ce  am  reunit  în  primele  opt  volume  textele  anterioare  sec.  XIV, 
am  crezut  potrivit  să  adaug  în  cel  de-al  nouălea  şi  al  zecelea  recomandări  im¬ 
portante  pentru  viaţa  spirituală  cuprinse  în  „Scara*  Sfîntului  Ioan  Scărarul  şi 
în  ,, învăţăturile  ascetice "  ale  Sf.  Isac  Şirul. 

Aş  fi  vrut  să  adun  şi  alte  scrieri  despre  eforturile  omulud  spre  desăvîr- 
şirea  in  Hristos,  eforturi  susţinute  de  lucrarea  lui  Hristos  în  om,  pentru  a  avea 
într-o  unică  colecţie  un  număr  cît  mai  mare,  dar  pentru  motive  independente 
de  mine  a  trebuit  să  mă  limitez  la  zece  volume.  Aş  fi  dorit  să  fie  o  colecţie 
completă  a  ceea  ce  este  drumul  pe  care  trebuie  să-şi  călăuzească  viaţa  şi  mo¬ 
tivele  pentru  a  proceda  astfel. 

Sînteţi  căsătorit.  In  ce  măsură  condiţia  d-voastră  de  preot  căsătorit  şi  de 
tată  de  familie  a  influenţat  opera  d-voastră  teologică? 

Condiţia  mea  de  om  căsătorit  şi  tată  m-a  încadrat  în  cea  mai  mare  parte 
în  societatea  mai  largă  a  credincioşilor.  Mi-am  dat  seama  în  modul  cel  mai 
concret  de  nevoia  lor  de  a  cunoaşte  modalităţile  în  care  se  trăieşte  credinţa  chiar 
dacă  nu  pot  atinge  desăvîrşirea  la  care  ajung  unii  monahi.  Cred  că  ei  nu  tre¬ 
buie  să  rămînă  în  afara  acestui  drum,  ci,  chiar  dacă  numai  parţial,  ei  trebuie 
pe  de-o  parte  să  înţeleagă  pe  ce  drum  merg  monahii,  iar  pe  de  altă  parte  să  se 
străduiască  să  se  anagajeze  pe  acest  drum  care  duce  la  desăvîrşire. 

Am  trăit  lingă  anumiţi  monahi,  dorind  să  cunosc  direct  şi  concret  această 
lume  care  se  străduieşte  să  răspundă  pe  deplin  exigenţelor  unei  vieţi  dedicate 
desăvîrşirii  în  Hristos.  Am  trăit  într-un  oarecare  mod  la  graniţa  între  lumea 
laicilor  şi  cea  a  monahilor,  unind  unele  din  practicile  lor  cu  responsabilitatea  de 
soţ  şi  părinte. 

Dincolo  de  definiţiile  scolastice 

# 

Ce  semnificaţie  are  „ Dogmatica u  (1978)  in  cariera  d-voastră  teologică? 

Teologia  românească  pretindea  o  nouă  literatură,  scrieri  teologice  străine, 
ca  şi  orientarea  de  a  aborda  temele  teologice  în  spirit  irenic  şi  într-o  perspec¬ 
tivă  amplă.  Dar  eu  am  rămas  legat  de  gîndirea  Părinţilor  Bisericii  nedivizate, 
animat  de  dorinţa  de  a  contribui  în  acest  fel  la  promovarea  aspiraţiei  ecumenice 
a  Bisericii  şi  în  acelaşi  timp  din  dorinţa  de  a  face  mai  bine  cunoscuţi  Părinţii 
în  teologia  românească  şi  în  viaţa  spirituală  a  poporului,  făcînd  să  apară  con¬ 
ţinutul  lor  spiritual,  adică  concepţia  unui  Dumnezeu  treimic  ca  Dumnezeu  al 
iubirii,  al  Fiului  Său  făcut  om,  ca  Cel  ce  împărtăşeşte  această  iubire  oamenilor 
pentru  a-i  uni  cu  Sf.  Treime  şi  a-i  îndumnezei. 

Prin  urmare,  am  vrut  să  fac  să  iasă  dogmatica  din  cadrul  strimt  şi  rigid 
al  scurtelor  definiţii  scolastice,  care  predomina  şi  în  manualele  dogmatice  orto¬ 
doxe,  propunînd  conţinutul  viu,  profund  şi  bogat  în  semnificaţii  după  modelul 
Părinţilor,  punînd  în  evidenţă  conţinutul  spiritual  cuprins  în  mod  virtual  în  ea. 
Am  vrut  să  evidenţiez  faptul  că  nu  se  poate  dobîndi  nici  un  rod  spiritual  în 
definirea  învăţăturii  Sf.  Treimi  dacă  nu  se  înţelege  că  Ea  este  structura  iubirii 
supreme,  sau  din  definiţia  celor  două  naturi  în  Persoana  lui  Hristos,  dacă  nu  se 
pune  în  evidenţă  iubirea  pe  care  o  arată  în  acest  fel  Sf.  Treime  şi  iubirea  fi¬ 
lială  faţă  de  Tatăl  la  care  ne  ridică  Fiul  Tatălui  asumîndu-şi  umanitatea  noas¬ 
tră.  Am  vrut  să  prezint  în  Dogmatica  mea  pe  Dumnezeul  cel  viu,  venit  la  noi 
şi  lucrător  în  noi,  şi  nu  definiţii  raţionale  închise  în  ele  însele. 


Dumnezeu:  Exprimabil  şi  Inexprimabil 

Ce  tip  de  cunoaştere  aveţi  despre  Dumnezeu?  De  ce  faceţi  distincţia  între 
calea  catafatică  (raţională)  şi  cea  apofatică  (contemplativă)?  Ce  reprezintă  mis¬ 
tica  pentru  d-voastră? 

Un  Dumnezeu  viu,  personal  nu  poate  fi  redat  printr-o  definiţie  raţională, 
şi  cu  atît  mai  puţin  încă  un  Dumnezeu  al  iubirii  tripersonale.  Nioi  chiar  per¬ 
soana  umană  nu  poate  fi  definită  în  mod  raţional;  cine  poate  defini  propria  sa 
viaţă  interioară  şi  ceea  ce  ea  comunică?  Şi  totuşi  eu  o  trăiesc,  o  simt  şi,  chiar  dacă 
numai  parţial,  comunic  ceea  ce  trăiesc  din  ea,  ceea  ce  simt  din  ea.  Este  un  mis¬ 
ter  trăit,  inexprimabil  şi  pe  care  îl  exprim  totuşi  prin  unele  formule  raţionale, 
inteligibile.  Conţinutul  ei  misterios,  trăit,  imposibil  de  cuprins  în  formele  ra¬ 
ţionale,  îmi  oferă  atît  o  cunoaştere  raţională  cît  şi  una  apofatică,  inefabilă, 
Inexprimabilă. 

Infinit  mai  apofiatic,  mai  inexprimabil  trebuie  considerat  Dumnezeu,  comu¬ 
niunea  treimică  a  Persoanelor,  care  e  o  existenţă  superioară  la  tot  ceea  ce  trăiesc 
şi  gândesc  în  mod  obişnuit  ca  existenţă. 

Pe  de  altă  parte,  tot  ceea  ce  există  e  imposibil  de  gîndit  fără  Dumnezeu 
ca  existenţă  atotputernică,  lipsită  de  imperfecţiunile  şi  neputinţele  lumii  cunos¬ 
cute.  Este  deci  raţional  să-L  considerăm  drept  cauză  a  lumii  şi  e  raţional  să-L 
gîndeşti  ca  avind  puterea  de  a  crea  şi  a  susţine  tot  ceea  ce  e  bun  în  lume.  E  o 
cunoştinţă  de  tip  raţional,  prin  analogie.  In  acelaşi  timp  sînt  conştient  că  prin 
puterea  Sa  şi  prin  însuşirile  Sale  El  este  infinit  superior  a  tot  ceea  ce  lumea 
are  ca  puteri  şi  ca  însuşiri  dăruite  de  El. 

Aceasta  mă  face  să-i  afirm  caracterul  Său  apofatic:  afirmarea  aspectului 
apofatic  este  prezentă  chiar  şi  în  ceea  ce  afirm  raţional  despre  Dumnezeu.  Este 
raţional  să-L  recunoşti  atotputernic.  Dar  atotputernicia  Sa  afirmată  de  raţiunea 
mea  e  în  acelaşi  timp  deasupra  raţiunii  mele:  este  apofatică.  Părinţii  au  afir¬ 
mat  că  noi  cunoaştem  în  mod  raţional  existenţa  lui  Dumnezeu.  Dar  nu  ştim  în 
mod  raţional  modul  în  care  El  există.  Şi  chiar  în  cunoaşterea  raţională  ia  faptului 
că  El  există  e  implicată  recunoaşterea  faptului  că  El  există  în  mod  diferit  de 

mine,  pentru  că  El  e  cauza  necreată,  puterea  care  a  creat  din  nimic  tot  ceea  ce 
există  şi  însăşi  persoama  mea.  In  toate  acestea  este  o  anumită  asemănare  cu  El, 
dar  El  este  cu  desăvîrşire  altul  faţă  de  tot  ceea  ce  există  prin  puterea  Sa.  In¬ 
tr-un  anume  fel  El  e  o  raţiune,  un  model  al  raţiunii  faţă  de  cea  pe  care  mi-a 
dat-o  şi  prin  care  eu  cunosc  raţionalitatea  lucrurilor  create  de  El,  dar,  pe  de 
altă  parte,  El  e  Raţiune  superioară  raţiunii  mele  şi  raţiunii  lucrurilor,  înzestrată 
cu  o  putere  capabilă  să  le  creeze  din  nimic  (ex  nihilo)  şi  să  le  susţină.  Este  o 
Raţiune  superioară  raţiunii  cum  spune  Sf.  Maxim  Mărturisitorul.  Este  o  Raţiune 
care  pentru  mine  apare  în  acelaşi  timp  ca  apofaticâ. 


Pentru  a  participa  la  Viaţa  Sa 

Pe  de  o  parte  raţiunea  cu  care  eu  II  cunosc  îmi  este  dată  şi  susţinută  de 
El  şi  deci  e  în  permanent  raport  cu  El.  Pe  de  altă  parte  ea  nu  ajunge  la  fiinţa 
Lui.  Prin  urmare,  într-un  «anumit  mod  ceea  ce  eu  ştiu  despre  El  cu  ajutorul  ra¬ 
ţiunii  îi  corespunde  pentru  că  aceasta  se  comunică  raţiunii  mele  prin  intermediul 
Lui,  dar  pe  de  altă  parte  raţiunea  mea  nu  II  poate  cuprinde.  Ceea  ce  fiul  ştie 
despre  tatăl  e  adevărat,  dar  tatăl  este  mai  mult  decît  ceea  ce  cunoaşte  fiul  des¬ 
pre  el.  Apofaticul  este  prezent  în  catafatic,  îl  completează.  Dumnezeu  este  ra¬ 
ţional  şi  raţiunea  mea  îi  corespunde,  pentru  că  provine  de  la  El.  Dar  din  mo¬ 
ment  ce  El  m-a  creat  pe  mine  şi  ceea  ce  se  află  în  raport  cu  mine  şi  a  făcut 
aceasta  din  nimic  şi  într-un  mod  pe  deplin  liber,  fără  să  se  folosească  de  nici 
o  lege,  El  e  în  acelaşi  timp  o  Persoană  atotputernică,  şi  în  cea  mai  mare  parte 
necunoscută,  apofaticâ.  Ea  mi  se  revelează  ca  apofatică  în  aceeaşi  măsură  în  care 
6e  revelează  raţiunii  mele  drept  cauză  creatoare  ex  nihilo  şi  suport  al  tuturor 
lucrurilor.  Mi  se  revelează  prin  intermediul  raţiunii  dar  şi  printr-un  fel  de  ve¬ 
dere  spirituală  sau  contemplativă.  Cunoaşterea  contemplativă  este  inseparabilă 
de  cea  raţională.  Şi  la  această  cunoaştere  —  în  parte  raţională,  în  parte  con¬ 
templativă,  apofaticâ  —  ajung  cînd  am  epuizat  drumul  raţional  în  calitatea  mea 
de  creatură  şi  raportul  meu  de  la  creatură  la  Creator. 

Dumnezeu  nu  m-a  creat  şi  nu  mă  susţine  pentru  ca  eu  să  exist  şi  să  mă 
dezvolt  numai  după  măsura  legilor  biologice  şi  psihice  generale,  ci  mai  ales  pen¬ 
tru  a-mi  împărtăşi  puterile  prin  care  pot  să  cresc  pentru  veşnicie,  într-o  partici¬ 
pare  tot  mai  mare  la  viaţa  Lui.  Şi  numai  astfel  mă  realizez  pe  deplin  ca  fiinţă 
umană,  împlinindu-mi  aspiraţia  spre  infinit.  Puterile  care  îmi  sînt  date,  cu  mult 
superioare  celor  acordate  prin  creaţie,  puteri  prin  care  particip  la  intimitatea 
unui  dialog  viu  cu  Dumnezeu,  sînt  cu  neputinţă  de  exprimat;  ele  mi-L  destăi- 
nuie  pe  Dumnezeu  în  mod  apofatic  şi  în  acelaşi  timp  în  formă  sensibilă  şi  capa¬ 
bilă  de  a  face  să  sporească  cunoaşterea  pe  care  o  am  despre  El.  O  asemenea  ex¬ 
perienţă  despre  Dumnezeu,  într-o  relaţie  vie  cu  El  prin  intermediul  energiilor 
cale  necreate,  mă  face  să  înţeleg  că  în  fiinţa  Sa  din  care  izvorăsc  asemenea  ener¬ 
gii  El  este  şi  mai  apofatic.  Fiinţa  Sa  este  pentru  mine  apofatică  în  cel  mai  înalt 
grad,  cu  mult  deasupra  modului  în  care  eu  o  gîndesc. 

A-l  gindi  pe  Dumnezeu  ca  fiinţă  superioară  a  tot  ceea  ce  el  îmi  împărtăşeşte 
prin  puterile  date  mie  prin  creaţie  şi  ca  o  viaţă  superioară  vieţii  naturale,  se 
impune  ca  o  concluzie  necesară  chiar  dacă  mă  menţin  în  normalitatea  naturii. 
Nu  pot  totuşi  refuza,  sâ-1  cunosc  pe  Dumnezeu  ca  izvor  al  puterilor  cu  care  a 
creat  şi  susţine  lumea  şi  oamenii  precum  şi  al  puterilor  cu  care  oamenii  se  înalţă 
deasupra  vieţii  lor  naturale.  Este  necesară  existenţa  unui  asemenea  Subiect  trans¬ 
cendent,  a  unei  existenţe  absolut  transcendente  care  să  facă  posibilă  participarea 
la  o  viaţă  de  comuniune  cu  cea  a  Sf.  Treimi,  îndumnezeirea  omului  prin  har, 
adică  a  unei  puteri  de  existenţă  pe  care  creaţia  nu  o  poate  avea  în  eia  însăşi, 
participarea  la  o  viaţă  superioară  naturii  şi  legilor  date  lumii  prin  creaţie.  Dar 
puterile  de  ridicare  a  omului  din  păcat  şi  în  moarte  —  acestea  din  urmă  legi  ale 
unei  naturi  care  îl  tiranizează  după  slăbirea  legăturii  sale  cu  Dumnezeu  —  pro¬ 
vin  de  la  Hristos,  Fiul  lui  Dumnezeu.  Hristos  şi-a  însuşit  umanitatea  în  Per¬ 
soana  Lui,  intrînd  astfel  în  comuniune  mai  strîns  cu  oamenii,  punîndu-i  în  co¬ 
muniune  cu  El,  cu  Dumnezeu,  cu  celelalte  persoane  ale  Sf.  Treimi.  Fiul  Tatălui, 

făcîndu-se  om,  a  făcut  astfel  ca  oamenii,  în  puterea  comuniunii  Lui  cu  ei,  să  de¬ 
vină  fii  ai  Tatălui  şi  fraţi  ai  săi,  chemaţi  să  se  bucure  pentru  veşnicie  de  viaţa 
fericită  a  Sf.  Treimi.  Acesta  este  sensul  creştin  al  mîntuirii  In  concepţia  Părin¬ 
ţilor  răsăriteni. 


Sfinţenia  oricărei  Creaturi 

Care  este  rolul  naturii  (cosmice)  in  iconomia  mîntuirii?  în  ce  sens  a  rămas 
aceasta  bună  şi  după  păcat?  Care  sînt  responsabilităţile  omului  în  privinţa  ei? 

Un  vechi  proverb  românesc  spune:  „omul  sfinţeşte  locul44.  Biserica  ortodoxă, 
ca  şi  cea  catolică,  cunoaşte  numeroase  9lujbe  sau  rugăciuni  de  binecuvântare  a 
naturii.  Pentru  un  adevărat  creştin  bunurile  naturii  nu  mai  sînt  ispite  ale  păca¬ 
tului,  ale  poftei,  ale  dorinţei  pătimaşe,  ci  devin  mijloace  de  întrajutorare  reci¬ 
procă.  Devin  transparente  pentru  Dumnezeu,  daruri  pe  care  Dumnezeu  le  face 
pentru  a  fi  folosite  ca  daruri  între  oameni  şi  ca  mijloace  prin  care  să  se  mani¬ 
feste  iubirea  ce  există  între  ei. 

In  acest  sens  natura  a  rămas  „bună44  şi  poate  deveni  şi  mai  bună.-  Dar 
ea  a  fost  supusă  unor  legi  precumpănitor  rigide.  Nu  mai  putem  dispune  de  ea  aşa 
cum  putea  face  omul  înainte  de  cădere.  Oamemii  cu  tărie  sufletească  pot  scăpa 
prin  forţa  rugăciunii  din  anumite  împrejurări  dificile,  înlocuindu-le  cu  împreju¬ 
rări  mai  favorabile.  Dar  ei  nu  mai  caută  în  natură  o  viaţă  comodă  pentru  că 
se  poate  creşte  duhovniceşte  chiar  şi  îndurînd  atari  împrejurări  şi  suferinţe. 

In  afara  responsabilităţii  de  a  folosi  elementele  naturii  ca  daruri,  mijloace 

de  a  întări  iubirea  reciprocă,  ni  se  impune  datoria  de  a  nu  utiliza  forţele  des¬ 

coperite  de  ştiinţele  naturii  cu  scopul  de  a  o  face  neroditoare,  de  a  polua  atmosfera, 
de  a  o  distruge  (cu  arme,  bombe  atomice,  etc.).  Trebuie  să  ne  folosim  de 

natură  aşa  cum  ne-a  dat-o  Creatorul,  potrivit  legilor  Sale  şi  scopurilor  înscrise 
în  ele,  cu  întreaga,  marea  şi  variata  ei  rodnicie. 

Descoperirea  elementelor  şi  componentelor  ei  nu  trebuie  să  ne  conducă  la 
descompunerea  lor,  dezlănţuind  forţe  negative  şi  uneori  distructive  ascunse,  în 
timp  ce  în  compoziţia  lor  ele  îşi  manifestă  organicitatea  fertilă,  funcţională.  Să 
nu  căutăm  să  cunoaştem  natura  pentru  a  folosi  răul  pe  care  o  atare  cunoaştere 
poate  să-l  producă,  ci  numai  binele  în  vederea  căruia  nartura  ne-a  fost  dată  în 
formele  produse  de  Creator. 

Responsabilitatea  naturii  este  responsabilitatea  faţă  de  noi  şi  faţă  de  se¬ 

menii  noştri  în  faţa  lui  Dumnezeu.  Ea  ne-a  fost  dată  ca  atare  şi  utilizînd-o  de¬ 
format  faţă  de  cum  ne-a  fost  dată,  ne  vătâmăm  pe  noi  înşine.  Lipsiţi  de  darurile 
pe  care  Dumnezeu  ni  le-a  făcut  ne  pregătim  moartea  prematură  şi  moartea  veş¬ 
nică.  In  aceasta  se  află  semnificaţia  faptului  că  reaua  întrebuinţare  a  naturii  a 
promovat  moartea  omului. 

în  ce  sens  creştinul  este  chipul  Treimii?  Ce  înseamnă  aceasta  în  rapor¬ 
turile  omului  cu  omul? 

Sf.  Scriptură  ni-1  înfăţişează  pe  Dumnezeu  înaintea  creaţiei  omului  zicînd 
următoarele  cuvinte:  „Să  facem  pe  om  după  chipul  şi  asemănarea  noastră44  (Gen. 
1,  26)  adică  în  comuniunea  pe  care  Tatăl  o  are  cu  celelate  două  persoane  ale  Sf. 
Treimi. 

Aceasta  nu  înseamnă  numai  că  omul  e  făcut  după  chipul  Fiinţei  comune 
a  Sf.  Treimi  ci  şi  în  conformitate  cu  relaţia  existentă  între  Persoanele  Sf.  Treimi. 
In  relaţia  omului  cu  celălalt.  Omul  nu  poate  fi  conceput,  nici  nu  se  poate  realiza 
pe  sine  în  izolare.  Fiecare  are  nevoie  de  celălalt.  Şi  nu  numai  ca  nevoie  de  co¬ 
muniune  dintre  cei  doi,  ci  ca  cerinţă  a  celui  de-al  treilea.  Bucuria  mea  faţă  de  tine 
e  întărită,  sporită  de  participarea  la  ea  a  unui  al  treilea.  Şi  chiar  noi  doi  sîntem 
confirmaţi  în  legătura  noastră  de  respectul  şi  iubirea  comună  faţă  de  al  trei¬ 
lea.  Dacă  am  fi  numai  în  doi  am  fi  încă  într-un  orizont  prea  strimt,  şi  dacă  am 
şti  numai  de  existenţa  unui  al  treilea,  fără  a  fi  în  comuniune  cu  el,  am  fi  într-un 
fel  oarecare  asociaţi,  într-un  mod  egoist  împotriva  lui.  Comuniunea  celor  trei, 
mai  ales  cînd  nu  sînt  numai  trei,  este  iubirea  desăvîrşită. 

Sîntem  creaţi  după  chipul  Treimii  conştiente  şi  al  iubirii  desăvîrşite,  pen¬ 
tru  că  sîntem  creaţi  cu  năzuinţa  după  această  iubire;  şi  dacă  sporim  într-o  atare 
desăvîrşire,  sporim  în  asemănarea  cu  Dumnezeu.  Numai  aceasta  ne  dă  de¬ 
plinătatea  şi  bucuria.  Dar  în  acestea  nu  putem  spori  decît  mergînd  în  comu¬ 
niune  cu  Dumnezeul  treimic.  Numai  puterile  Lui  ne  împing  la  iubire.  Faptul 
că,  în  comuniunea  cu  tine,  dar  încă  şi  în  calea  spre  comuniunea  cu  toţi,  noi  înain¬ 
tăm  de  fapt  în  realizarea  şi  deplinătatea  noastră  umană,  demonstrează  felul  cum 
Dumnezeul  treimic  este  modelul  umanităţii,  adică  modul  în  care  Treimea  tră¬ 
ieşte  în  mod  desăvîrşit  şi  veşnic  deplinătatea  spre  care  tinde  omul. 

Traducere  din  italiană 
de  Pr.  Prof.  Dr.  loan  Ied 


MISTERUL  SFINTEI  TREIMI  REFLECTAT  IN  MISTERUL 

PERSOANEI  UMANE 


1.  Mai  întîi  aş  vrea  să  vă  spun  că  nu  sînt  pregătit  să  vă  ţin  o  conferinţă  pe 
o  temă  precisă  din  sau  referitoare  la  Sfinţii  Trei  Ierarhi  aşa  cum  ne-am  obişnuit 
cu  acest  prilej.  Intenţia  mea,  de  cînd  mi  s-a  spus  acum  o  săptămână  să  vorbesc 
astăzi,  a  fost  aceea  de  a  ne  întreţine  asupra  unui  subiect  mai  larg,  care  să  ne  an¬ 
gajeze  nu  numai  intelectual,  ci  mai  ales  în  trăirea  noastră  personală  şi  în  con¬ 
tactele  pe  care  le  avem  cu  semenii  noştri  de  o  credinţă  cu  noi  sau  de  altă  cre¬ 
dinţă.  M-am  gînd-it  deci  să  medităm  împreună  asupra  misterului  central  al  cre¬ 
dinţei  noastre  creştine  şi  anume  asupra  misterului  Sfintei  Treimi  în  legătură 
cu  misterul  persoanei  umane.  Aceasta  şi  pentru  că  Sfinţii  Trei  Ierarhi  —  în¬ 
deosebi  Sfîntul  Vasile  şi  Sfîntul  Grigorie  de  Nazianz  —  şi-au  adus  o  contribu¬ 
ţie  fundamentală  în  precizarea  limbajului  referitor  la  Sfînta  Treime  ca  şi  pentru 
faptul  că  tema  săptâmînii  de  rugăciune  pentru  unitatea  creştină,  din  anul  acesta, 
este  unitatea  creştină  după  chipul  Sf.  Treimi,  ind/icîndu-se  ca  text  biblic  princi¬ 
pal  versetul  din  Sf.  Evanghelie  după  Ioan  17,  22:  „Ca  toţi  să  fie  una,  precum 
Noi  una  sîntemw. 

Iată  deci  că  meditînd  acum  asupra  acestui  mare  mister  al  unităţii  absolute 
şi  în  acelaşi  timp  al  diversităţii  tot  atît  de  absolute  întâlnite  în  Sf.  Treime  sîn- 
tem  în  comuniune  de  gînd  şi  de  rugăciune  cu  creştinii  din  toată  lumea  doritori  de 
realizarea  unităţii  creştine  în  vederea  unei  mărturii  comune  despre  Dumnezeu. 

Noi  ortodocşii  avem  de  dat  în  această  privinţă  o  mărturie  cu  totul  deose¬ 
bită,  căci  teologia  noastră  despre  Sf.  Treime  este  o  teologie  doxologicâ,  o  teolo¬ 
gie  vie,  izvorîtă  din  experienţa  trăirii  cu  Dumnezeu.  Toată  teologia  de  altfel 
trebuie  să  fie  o  expresie  a  experienţei,  a  vieţii  noastre  de  comuniune  cu  Dum¬ 
nezeu. 

Sfinţii  Părinţi  care  au  formulat  dogmele  credinţei  noastre  —  deşi  împotriva 
iniiţiii  lor,  şi  siliţi  de  erezii  —  au  fost  în  acelaşi  timp  păstori,  asceţi,  exegeţi 
(într-o  perspectivă  existenţială)  şi  oameni  de  cultură  capabili  să  asume  în  pa¬ 
trimoniul  Bisericii  cercetările  şi  intuiţiile  parţiale  ale  înţelepciunii  antice.  Pla- 
sîndu-se  întotdeauna  într-o  perspectivă  soteriologică  şi  fără  să  se  închidă  în 
vreun  sitem  filozofic  anume,  oi  transformînd  conceptele  împrumutate  (din  stoi¬ 
cism,  din  aristotelism,  din  platonism)  în  creuzetul  Evangheliei,  Părinţii  au  reu¬ 
şit  nu  să  „definească"  misterul  —  lucru  imposibil  — ,  ci  să-l  aprofundeze  şi  să-l 
prezinte  într-o  formă  logică  pentru  inteligenţa  pătrunsă  de  credinţă. 

Or  teologia  apuseană,  lăsîndu-se  ispitită  prea  mult  de  raţiune  şi  de  filo- 
sofie,  a  raţionalizat  în  mod  excesiv  misterul  creştin  şi  l-a  închis  într-un  anume 
sistem  filozofic.  De  aceea  el  apare  mai  mult  ca  o  idee  sau  o  sumă  de  idei  ce  se 
impun  minţii,  dar  nu  angajează  inima,  ci  o  lasă  rece.  Se  spune  că  după  ce  Sf.  Toma 
d'Aquino  şi-a  publicat  marea  „Sumă  teologică",  un  mistic  contemporan  l-a  contra¬ 
zis,  spunîndu-i  că  experienţa  lui  nu  seamănă  deloc  cu  ceea  ce  a  9cris  el. 

Dar  să  nu  fim  prea  triumfalişti  —  păcat  care  împreună  cu  naţionalismul 
religios  macină  azi  lumea  ortodoxă  —  ci  să  vedem  mai  degrabă  cît  din  frumoasa 
teologie  despre  Sf.  Treime  pe  care  o  avem  este  cunoscută  şi  mai  ales  trăită  de^ 
noi  ortodocşii,  şi  în  primul  rînd  de  noi,  oamenii  Bisericii.  Cîţi  dintre  noi  ne  stră¬ 
duim  să  ne  apropiem  de  înţelegerea  acestui  mister  şi  cîţi,  mai  ales,  ne  lăsăm 
transformaţi  de  el.  Cine  din  noi  s-a  gîndit  în  aceste  zile  învolburate  de  după 

Revoluţie  la  adevărul  fundamental  al  Bisericii,  şi  anume,  că  Biserica  nu-i  o 
societate  ca  toate  celelalte  societăţi,  ci  o  societate  după  chipul  Sf.  Treimi  unde 
nu  există  mare  şi  mic,  superior  şi  inferior,  ci  unitate  absolută  în  diversitate  ab¬ 
solută?  Iar  dacă  nu  ne-am  gîndit  este  pentru  că  ignorăm  acest  mister,  că  jude¬ 
căm  lucrurile  încă  trupeşte  şi  nu  duhovniceşte,  că  trăim  în  Biserică  la  fel  ca  şi 
cei  din  afara  Bisericii.  Exigenţa  unei  vieţi  conforme  cu  misterul  însuşi  o  sub¬ 
liniază  Sf.  Grigorie  de  Nazianz,  supranumit  „poetul**  (cîntăreţul)  Sf.  Treimi,  care 
zice:  „începînd  cu  ziua  in  care  am  renunţat  la  lucrurile  lumii  acesteia  pentru 
a-mi  consacra  sufletul  contemplaţiilor  cereşti,  cînd  Mintea  supremă  m-a  răpit  de 
pe  pămînt  pentru  a  mă  pune  departe  de  tot  ceea  ce-i  trupesc  şi  a  mă  închide 
în  secretul  tabernacolului  ceresc,  începînd  din  acea  zi  ochii  mei  au  fost  orbiţi  de 
lumina  Treimii  a  cărei  strălucire  depăşeşte  tot  ceea  ce  gîndirea  putea  să-şi  ima¬ 
gineze,  căci  de  pe  Tronul  Său  sublim,  Treimea  răspîndeşte  razele  sale  inefabile 
comune  celor  Trei . . .  începînd  cu  acea  zi  eu  sînt  mort  pentru  lume  şi  lumea 
este  moartă  pentru  mine44.1 

Iată  deci  că  pentru  înţelegerea  —  atît  cît  omeneşte  este  posibil  —  a  mis¬ 
terului  trebuie  să  ne  detaşăm  de  legătura  pătimaşă  faţă  de  lucrurile  lumii  aces¬ 
teia,  să  ne  curăţim  inima  şi  să  se  smerim  mintea,  conştienţi  că  tot  ceea  ce  putem 
spune  despre  un  mister  nu-i  o  definire  a  lui,  nu-i  misterul  însuşi  ci  doar  ceva 
ce  se  mişcă  în  jurul  său.  Misterul  nu-i  atît  obiect  de  cunoaştere  cît  de  abordare. 
De  el  trebuie  să  ne  apropiem  cu  credinţă  şi  cu  dragoste  ca  şi  „cu  frică  şi  cu 
cutremur**  (Fii.  2,  12)  căci  „Dumnezeul  nostru  este  foc  mistuitor**  (Evr.  12,  29). 

Dumnezeu  este  dragoste  (I  In.  4,  8)  şi  nu  se  revelează  decît  celui  ce  se 
apropie  de  El  cu  dragoste,  despuiat  de  orice  orgoliu  şi  de  orice  necurăţie.  Nu  pu¬ 
tem  cunoaşte  pe  Dumnezeu  „din  afară4*,  neangajaţi  într-o  sinceră  şi  misterioasă 
relaţie  de  dragoste  cu  El.  Altfel,  vom  proiecta  asupra  Lui  propriile  noastre  ob¬ 
sesii,  individuale  sau  colective.  „Cei  mai  mulţi  oameni  —  zice  Clement  al  Ale¬ 
xandriei  —  închişi  în  trupurile  lor  muritoare  ca  nişte  melci  în  cochilia  lor,  în¬ 
făşuraţi  în  propriile  lor  obsesii  ca  şi  aricii  de  ţepi,  modelează  după  chipul  lor 
pe  Fericitul  Dumnezeu44.2 

Cu  aceste  precauţii  să  încercăm  deci  să  ne  apropiem  de  misterul  lui  Dum¬ 
nezeu  Cel  Unul  în  fiinţă  şi  întreit  în  Persoane. 

2.  După  cum  ştim  cu  toţii,  noutatea  absolută  a  creştinismului  constă  în  fap¬ 
tul  că  el  este  revelaţia  în  Iisus  Hristos  —  Fiul  lui  Dumnezeu  întrupat  —  a  Sf. 
Treimi. 

Dumnezeul  creştinilor  nu-i  nici  un  Absolut  impersonal  pe  care  îl  proclamă 
religiile  extrem-orientale,  nici  un  Dumnezeu  solitar,  închis  în  propria  Sa  trans¬ 
cendenţă  pe  care-1  mărturisesc  evreii  şi  musulmanii,  ci  o  Treime  de  Persoane 
în  comuniune  veşnică  de  iubire.  Pentru  a  exprima  această  antinomie  în  Dum¬ 
nezeu  a  unităţii  şi  a  plurităţii  sau  a  unităţii  în  diversitate,  Sf.  Părinţi  au  adoptat 
din  limbajul  filozofic  al  timpului  doi  termeni:  usia  şi  hypostasis,  respectiv  na¬ 
tură  şi  persoană,  care  prin  Părinţii  capadocieni  au  primit  o  semnificaţie  precisă. 
„Usia,  zice  Sf.  Vasile  cel  Mare,  se  raportă  la  hypostasis  ca  comunul  la  particular**.3 
Usia  (natura)  reprezintă  ceea  ce  este  comun  în  indivizii  aceleiaşi  specii,  în  timp 
ce  ipostasul  sau  persoana  este  individul  determinat  care  posedă  usia  (natura)  şi 
o  exprimă  într-un  fel  unic  sau  personal.  Natura  apare  astfel  ca  „conţinutul44  per¬ 
soanei,  conţinut  pe  care  aceasta  —  persoana  —  îl  manifestă,  îl  exprimă  sau  îl 
face  să  existe.  Căci  o  natură  nu  s-ar  putea  exprima  singură,  n-ar  putea  exista 
prin  sine  însuşi.  O  natură  este  totdeauna  legată  de  o  persoană.  Dacă  natura  ar 
răspunde  la  întrebarea  „ce  este**,  persoana  răspunde  la  întrebarea  „ cine  este**. 
Natura  este  deci  un  „ceva44,  pe  cînd  persoana  este  un  „cineva44.  Dar  nici  persoana 
nu  poate  exista  fără  natură  care  este  conţinutul  său  însuşi.  Persoana  exprimă 


1  PG  36,  188  C. 

2  S.  Stromata  V  cap.  XI  (PG  9,  103),  Ed.  rom.  în  PSB  5,  p.  350. 

3  Scrisoarea  38  citată  de  P.  Boris  Bobrinskoy  în  Le  mystâre  de  la  Trinitâ , 

Paris,  1986,  p.  280. 

sau  manifestă  totdeauna  propria-i  natură.  între  natură  şi  persoană,  zice  Vla- 
dimir  Lossky,  există  un  raport  de  „identitate-distincţie44.  Ele  sînt  în  acelaşi  timp 
identice  şi  distincte;  identice  în  sensul  că  nu  pot  exista  una  fără  cealaltă  şi  că 
persoana  exprimîndu-se  pe  sine  îşi  exprimă  de  fapt  natura  sa  cu  care  ea  este 
într-un  fel  identică;  şi  distincte,  în  sensul  că  persoana  nu  se  reduce  niciodată 
la  natură.  „Persoana,  zice  acelaşi  Lossky,  este  ireductibilitatea  omului  la  na¬ 
tura  sa4*.4  Persoana  nu-i  limitată  de  natură  şi  nu  se  supune  naturii,  ci  o  trans- 
cende  pe  aceasta,  o  depăşeşte,  o  transfigurează.  Persoana  este  chipul  nemuritor  al 
lui  Dumnezeu  din  om.  Dar  în  condiţia  de  păcat  persoana  poate  fi  desfigurată  şi 
robită  de  propria  ei  natură.  Insă  nu  poate  fi  total  nimicită.  In  această  condi¬ 
ţie  omul  nu  mai  este  de  fapt  o  persoană  adevărată,  integră,  ci  un  individ  separat 
în  care  mai  licăreşte  doar,  din  cînd  în  cînd,  misterul  infinit  al  persoanei,  re¬ 
dusă  la  starea  de  robie. 

Revenind  la  Sf.  Treime  trebuie  să  spunem  că  în  Dumnezeu  cele  trei  Per¬ 
soane  avînd  aceeaşi  natură,  deci  acelaşi  conţinut,  sînt  „consubstanţiale41,  interioare 
una  alteia  ca  trei  cercuri  concentrice,  fără  ca  totuşi  să  se  confunde  căci  fiecare 
din  Ele  —  exprimă  sau  manifestă  în  relaţie  cu  celelalte  două,  într-un  mod  unic, 
unica  natură  divină:  Tatăl  ca  principiu  sau  izvor  al  acestei  naturi  şi  al  Persoa¬ 
nelor;  Fiul  ca  Cel  ce  se  naşte  din  veci  din  Tatăl  şi  Duhul  Sfînt  ca  Cel  ce  pur¬ 
cede  veşnic  din  Tatăl  şi  se  odihneşte  în  Fiul.  In  acest  sens  teologul  ortodox  Olivier 
Clement  zice:  „Ipostazul  unei  persoane  este  un  mod  absolut  unic  de  a  conţine  sau 
mai  degrabă  de  a  da  esenţa  sau  natura.  Că  cele  trei  Persoane  divine  au  ace¬ 
laşi  „conţinut44  însemnează  că  ele  se  conţin  mutual,  că  fiecare  dă  celorlalte 
tot  ceea  ce  ea  este,  că  Tatăl,  principiu  (arch£)  personal  al  ipostazurilor  şi  „izvor44 
nu  mai  puţin  personal  al  esenţei  (naturii)  o  comunică  pe  aceasta  în  întregime 
Fiului  şi  Duhului  şi  că  Aceştia  găsind  în  Tatăl  originea  lor,  găsesc  în  El  tot¬ 
odată  şi  sfîrşitul,  căci  Tatăl  este  atît  principiul  cît  şi  „recapitularea"  Treimii.5 
Unitatea  absolută  în  Dumnezeu  nu  trebuie  redusă  la  unitatea  de  fiinţă  sau  de 
natură.  Nu  zicem:  Există  un  singur  Dumnezeu  pentru  că  există  o  singură  natură 
divină,  comună  celor  Trei  Persoane.  Dacă  am  spune  astfel  am  da,  într-un  fel, 
prioritate  logică  naturii  în  Dumnezeu,  greşeala  Occidentului.  Tatăl  ca  persoană 
este  principiul  unităţii  în  Dumnezeu.  „Un  singur  Dumnezeu,  pentru  că  un  singur 
Tată44,  se  subliniază  în  întreaga  Tradiţie  răsăriteană.  In  Dumnezeu  totul  provine 
de  La  Tatăl  şi  se  recapitulează  în  El.  Dar  poziţia  Tatălui  de  principiu,  izvor  sau 
cauză  a  Sf.  Treimi  nu  anulează  egalitatea  Persoanelor  divine,  consubstanţiali¬ 
tatea  lor  şi  plenitudinea  fiecăreia  care  este  în  acelaşi  timp  plenitudinea  tutu¬ 
ror.  „Monarhia44  Tatălui  nu  implică  deci  o  subordonare  a  Fiului  şi  a  Sfîntului 
Duh,  căci  zice  Lossky  „în  Dumnezeu,  cauza  (care  este  Tatăl) ...  nu  poate  pro¬ 

duce  efecte  inferioare  (ca  în  planul  naturalului  unde  cauza  este  superioară  efec¬ 
telor  n.n.);  ea  (cauza)  le  vrea  egale  în  demnitate,  ea  este  deci  totodată  cauza 

egalităţii  lor44.6 

Limbajul  acesta  ar  putea  apărea  abstract  dacă  nu  încercăm  să  ne  implicăm 
în  el,  să-l  înţelegem  nu  numai  cu  mintea  ci  şi  cu  inima.  Căci  tainele  se  „în¬ 
ţeleg44  mai  degrabă  cu  inima  decît  cu  mintea.  S-ar  putea  de  asemenea  replica: 
Mîntuitorul  n-a  vorbit  astfel  de  Dumnezeu!  Ceea  ce  este  foarte  adevărat.  Aici  mi 
se  pare  că  nu  trebuie  să  uităm  două  lucruri:  1)  că  orice  limbaj  despre  Dumne¬ 
zeu  este  insuficient  şi  că  deci  Sf.  Părinţi  au  proclamat  dogmele  credinţei  noastre 
şi  au  vorbit  în  felul  acesta  numai  siliţi  de  rătăcirile  eretice,  dar  şi  că,  2)  există 
un  progres  al  Revelaţiei  în  sensul  aprofundării  înţelesului  tainelor  descoperite  de 
Mîntuitorul  Hristos.  Cînd,  de  pildă,  un  Sinod  ecumenic  decide  în  materie  de  cre¬ 
dinţă  —  şi  ou  condiţia  ca  aceste  decizii  să  fie  primite  de  către  conştiinţa  Bise¬ 
ricii  —  atunci  acel  Sinod  este  un  eveniment  profetic,  harismatic.  Cuvîntul  său 

este  atunci  un  ecou  al  Cuvintului  lui  Dumnezeu,  o  aprofundare  a  lui.  Astăzi, 
ca  şi  Sf.  Părinţi  la  vremea  lor,  trebuie  să  dăm  seama  de  credinţa  noastră  în 
faţa  necredincioşilor  ca  şi  în  faţa  celor  ce  au  alterat-o  într-un  fel  sau  altul. 


4  V.  Lossky,  A  l’image  et  ă  la  ressemblance  de  Dieu,  Paris,  1967,  p.  113  şi 

118. 

5  Curs  dactilografiat. 

6  Citat  de  P.  Boris  Bobrinskoy  în  op.  cit.,  p.  268. 

3.  Misterul  în  care  este  învăluit  omul  ca  persoană  după  chipul  Persoanelor 
divine  nu  este  mai  puţin  dificil  de  înţeles  decît  misterul  Sf.  Treimi  în  care  îşi 
găseşte  originea.  De  fapt,  misterul  lui  Dumnezeu  şi  misterul  omului  sînt  insepa¬ 
rabile  şi  se  reflectă  reciproc,  căci  nu  putem  „înţelege44  pe  om  în  afară  de  Dum¬ 
nezeu,  după  cura  nu  putem  „înţelege"  pe  Dumnezeu  în  afara  omului  în  care  El  se 
revelează,  creîndu-1  după  chipul  şi  asemănarea  Sa  şi  mîntuindu-1,  făcîndu-se  El 
însuşi  om. 

Calitatea  de  „chip  al  lui  Dumnezeu "  face  din  om  o  fiinţă  unică,  o  persoană 
care  transcende  condiţia  sa  însăşi  de  creatură  şi-l  înrudeşte  cu  Dumnezeu  (cf.  F.A. 
17,  28).  Dar  dacă,  în  virtutea  calităţii  sale  de  chip  al  lui  Dumnezeu,  omul  nu 
poate  fi  condiţionat  de  nimic  şi  nu  poate  fi  redus  la  natură  sau  la  starea  de 
obiect,  chiar  cînd  păcatul  îl  desfigurează  în  ultimul  grad,  totuşi  el  nu  se  poate 
realiza  decît  în  măsura  participării  sale  libere  la  Dumnezeii.  Dacă  „ chipul"  este 
dat,  „ asemănarea “  cu  Dumnezeu  trebuie  cîştigată,  dar  nu  fără  Dumnezeu  —  cum 
a  vrut  primul  om  să  fie  ca  Dumnezeu  dar  fără  El  —  oi  ou  Dumnezeu  şi  prin 
Dumnezeu. 

In  calitate  de  „chip  al  lui  Dumnezeu ",  omul  poartă  în  el  o  demnitate  împă¬ 
rătească;  el  este  principiul  unităţii  întregii  creaţii  care  există  pentru  el  şi  se 
exprimă  prin  el.  Sf.  Părinţi  spun  că  omul  este  un  „ microcosmos “  (Sf.  Grigorie 
de  Nisa)  sau  mai  degrabă  un  „macrocosmos"  (Sf.  Maxim  Mărturisitorul)  pentru 
că  el  rezumă  şi  recapitulează  în  sine  tot  universul.  Astfel,  lumea,  cosmosul  nu 
este  exterior  omului,  ci  interior:  omul  îl  poartă  în  el  şi  îl  perfecţionează  odată 
cu  el  însuşi.  Există  deci  o  unitate  ontologică  între  om  şi  cosmos  care  se  fondează 
în  Dumnezeu  însuşi.  Iar  cînd  zicem  „om"  ne  gîndim  la  „ omul  unic ",  la  „Adam 
total "  (cuvîntul  Adam  este,  cum  ştim,  un  generic,  desemnind  omul  în  general), 
de  care  vorbesc  Sf.  Părinţi,  deci  la  umanitatea  întreagă,  în  unitatea  ei  ontolo¬ 
gică.  Sf.  Grigorie  de  Nisa  zice  în  acest  sens:  „A  spune  că  există  mai  mulţi  oa¬ 
meni  este  un  abuz  de  limbaj.  Cert,  există  o  pluralitate  care  posedă  aceeaşi  na¬ 
tură  umană  —  însă  prin  ei  toţi  omul  este  unul . .  .“.7 

în  acest  „om  unic44  care  este  neamul  omenesc  în  totalitatea  sa  există  una  şi 
aceeaşi  natură  într-o  multitudine  de  persoane,  tot  aşa  cum  în  Dumnezeu  există  o 
singură  Natură  în  trei  Persoane. 

Persoanele  umane  sînt  şi  ele  „ consubstanţiale "  (adică  natura  umană  este 
totală  în  fiecare)  ca  şi  Persoanele  divine,  atîta  timp  cît  păcatul  nu  le  robeşte  şi 
nu  separă,  divizînd-o,  unica  lor  natură,  comună  tuturor.  Dar  „consubstanţiali¬ 
tatea"  persoanelor  umane  nu  anulează  diferenţa  lor,  căci  fiecare  persoană  este 
unică,  fiecare  trăieşte  şi  exprimă  natura  ei  —  care  este  natura  tuturor  —  într-un 
mod  absolut  diferit,  unic. 

Cert  aceasta  realitate  a  fost  starea  omului  dinaintea  căderii  în  păcat.  Deşi 
două  persoane  distincte,  Adam  şi  Eva  posedau  aceeaşi  natură,  întreagă  în  fie¬ 
care  din  ei.  Bibilia  exprimă  aceasta  prin  cuvintele:  „un  singur  trup44  (Gen.  2,  24). 
Numai  după  păcat,  zice  Lossky,  aceste  două  prime  persoane  umane  au  devenit 
două  naturi  separate,  două  fiinţe  individuale,  avînd  între  ele  raporturi  exte¬ 
rioare.  —  dorinţele  femeii  purtîndu-se  spre  bărbatul  său  şi  dominarea  bărba¬ 
tului  exersîndu-se  asupra  femeii44  (cf.  Gen.  3,  16) 8.  Păcatul  distruge  deci  unita¬ 
tea  naturii  umane,  o  îmbueătăţeşte  şi  o  divizează  nu  numai  în  atîtea  persoane  — 
în  realitate  indivizi  —  care  o  posedă  ca  pe  o  pradă,  ci  şi  în  interiorul  fiecărui 
Individ.  De  unde  tulburarea  interioară,  războiul  între  oameni,  nevoia  de  vrăj¬ 
maşi.  Da,  omul  divizat  în  el  însuşi  are  nevoie  de  vrăjmaşi,  nu  poate  trăi  fără 
vrăjmaşi,  în  care  el,  de  fapt,  proiectează  propria  lui  tulburare  şi  vrăjmăşie. 
Aceasta  este  lucrarea  prin  excelenţă  a  demonilor  (diabolos  =  cel  ce  divide,  separă, 
dezuneşte).  Demonizatul  din  Gadara  devenise  „legiune44  (Mc.  8,  30)  atît  de  mult 
era  divizat  în  el  însuşi  şi  în  ruptură  cu  ceilalţi  oameni. 


7  „Nu  sînt  trei  Dumnezei"  (PG  45,  117)  vezi  Olivier  Clement,  Sources.  Les 
mystiaves  chr£tiens  des  origines,  Paris,  1982,  p.  76. 

8  Vladimir  Lossky,  Thâologie  mystique  de  VEglise  d’Orient,  Paris,  1944, 

p.  118. 

4.  Distrugerea  unităţii  naturii  umane,  şi  implicit  slăbirea  ei,  prin  păcat  este 
adevărata  boală  de  care  a  suferit  şi  suferă  omenirea.  Ea  este  de  fapt  ceea  ce 
numim  noi  „păcatul  strămoşesc “.  Or  refacerea  acestei  unităţi  nu  putea  şi  nu 

poate  să  fie  opera  omului  ci  opera  lui  Dumnezeu,  tot  omul  fiind  supus  legii  păca¬ 

tului  (Rm.  7,  23).  Iar  Dumnezeu  o  realizează  prin  întruparea  Sa  pentru  oa  astfel 
şi  omul  să  participe  la  opera  Sa  mîntuitoare.  Altfel  omul  ar  fi  rămas  exterior 
propriei  sale  mîntuiri,  ar  fi  suferit-o  pasiv.  In  Hristos,  „ultimul  Adam"  sau 
„Adam  definitiv",  omul  „colaborează  cu  Dumnezeu"  (I  Cor.  3,  9)  la  propria-i  mîn- 
tuire,  în  sensul  că  II  ascultă  (păcatul  n-a  fost  oare  la  început  neascultarea?)  şi 

II  urmează  în  toate  actele  mîntuitoare:  în  Moartea  şi  în  învierea  Sa  ca  şi  în  înăl¬ 

ţarea  Sa.  Astfel  victoria  lui  Dumnezeu  asupra  păcatului  care  divizează  şi  des¬ 
compune  natura  umană  este  în  cele  din  urmă  victoria  omului.  A  oricărui  om 
care  se  uneşte  cu  Hristos  pentru  a  fi  un  singur  trup  cu  El  (I  Cor.  6,  17). 

Fiul  lui  Dumnezeu  a  restaurat  deci  natura  umană  pe  care  a  făcut-o  Sieşi  în 
totalitatea  sa,  prin  întrupare.  El  este  astfel  şi  „Fiul  omului ”,  Omul  prin  excelenţă, 
recunoscut  astfel,  deşi  inconştient,  chiar  şl  de  către  un  pâgîn,  Pilat,  cînd  a  zis: 
„Iată  Omul!"  (In.  19,  5). 

Respingînd  nestorianismul  —  care  separa  pe  Hristos  în  două  persoane  — 
şi  monofizismul  —  care  nega  realitatea  naturii  umane  în  Hristos,  pierdută  în 
natura  Sa  divină  —  Părinţii  Sinodului  IV  ecumenic  (451)  au  declarat  că  Mîntui- 
torul  Hristos  este  o  Persoană  divină  în  două  naturi:  divină  şi  umană;  că  El  este 
Dumnezeu  adevărat  şi  om  adevărat;  consubstanţial  cu  Tatăl  şi  cu  Duhul  după  na¬ 
tura  Sa  divină  şi  consubstanţial  cu  noi  după  natura  Sa  umană.  Consecinţa  prin¬ 
cipală  a  acestei  „uniri  fără  confuzie"  a  celor  două  naturi  în  Hristos  este  că  uma¬ 
nitatea  Sa  a  fost  îndumnezeită,  penetrată  în  întregime  de  Duhul  Sfînt  care  se 
odihneşte  în  veşnicie  asupra  Fiului,  deci  ridicată  La  limita  perfecţiunii  sale  onto¬ 
logice  —  ca  fierul  care  introdus  în  foc  devine  el  însuşi  foc,  rămînînd  totuşi  fier 
prin  natura  sa,  'imagine  întrebuinţată  adesea  de  Părinţi. 

Şi  pentru  că  Hristos  este  „consubstanţial"  (concorporal)  cu  noi  El  ne  comu¬ 
nică  îndumnezeirea  prin  libera  noastră  participare  la  umanitatea  Sa  îndumne¬ 
zeită,  care  este  Biserica  {Ef.  1,  22;  Col.  1,  18).  Intre  Hristos  —  Capul  şi  Trupul 
Său  —  Biserica  există  o  unitate  absolută.  „Cea  mai  mică  separare  ne-ar  face 
să  murim",  zice  Sf.  Ioan  Gură  de  Aur.  Şi  tot  el  zice: 

„După  cum  capul  şi  trupul  constituie  un  singur  om,  tot  astfel  Hristos  şi 
Biserica  constituie  un  singur  tot. 

Această  unire  se  realizează  prin  hrana  pe  care  ne-a  dat-o  vrînd  să  arate 
dragostea  pe  care  o  are  pentru  noi.  De  aceea  El  s-a  unit  atît  de  intim  cu  noi, 
a  mestecat  trupul  Său  cu  trupul  nostru  ca  un  aluat  pentru  ca  noi  să  devenim  o 
singură  fiinţă  . . .“  9. 

Euharistia  în  care  îl  primim  pe  Hristos  ne  transformă  încetul  cu  încetul  în 
Hristos  însuşi,  fâcîndu-ne  hristoşi  după  har.  Căci  firea  celui  mai  tare  schimbă 
firea  celui  mai  slab,  zice  Sf.  Maxim  Mărturisitorul.  Astfel  firea  noastră  se  re¬ 
compune,  se  reface  încetul  ou  încetul,  recapitulînd  în  ea  întreaga  umanitate  tot 
aşa  precum  Hristos  a  recapitulat  în  sine  pe  toţi  oamenii,  universul  întreg.  De 
aceea  Euharistia  este  numită  de  Părinţi  „Taina  unităţii ".  Ea  ne  uneşte  în  noi 
înşine  şi  prin  aceasta  ne  uneşte  cu  semenii  noştri,  care  nu  ne  mai  sînt  exteriori, 
ci  interiori.  Nimic  nu  ne  mai  separă  de  nimeni  şi  de  nimic.  Purtăm  totul  în  noi: 
oamenii  ca  şi  întreaga  zidire.  Astfel  bucuriile  tuturor  sînt  şi  bucuriile  noastre, 
durerile  şi  nevoile  tuturor  sînt  efectiv  şi  durerile  şi  nevoile  noastre,  păcatele  tu¬ 
turor  sînt  efectiv  şi  păcatele  noastre.  După  cum  şi  Hristos,  deşi  nepâtimitor  şi 
fără  de  păcat  a  făcut  sieşi  pătimirile  şi  păcatele  tuturor.  Iar  semnul  celor  ce  au 
ajuns  la  desăvîrşire,  zice  Sf.  Isaac  Şirul,  este  acesta:  de  vor  fi  predaţi  de  zece 
ori  pe  zi  arderii  pentru  dragostea  oamenilor,  nu  se  vor  sătura  de  ei.  Precum  a 
zis  Moise  către  Dumnezeu:  „De  le  ierţi  lor  păcatul,  iartâ-1.  Iar  de  nu,  şterge-mă  şi  pe 
mine  din  cartea  în  care  m-ai  scris"  (leş.  33,  31).  Şi  precum  a  zis  fericitul  Pavel: 


9  Omilia  30,  1  la  I  Cor.  (PG  61,  279)  şi  Omilia  46,  3  la  Ioan  (PG  59,  260)  vezi 
Sources  . . .,  p.  104. 

„M-aş  ruga  să  fiu  anatema  de  la  Hristos  pentru  fraţii  mei  (Rom.  9,  3)  şi  cele¬ 
lalte  . . .  Tot  aşa,  toţi  sfinţii  asemănîndu-se  cu  Dumnezeu  răspândesc  asupra  tu¬ 
turor  supraabundenţa  dragostei  lor“.10 

Aceasta-i  adevărata  spiritualitate  la  care  sîntem  cu  toţii  chemaţi.  Precum 
vedem  ea  este  hristocentricâ  şi  trinitară.  Prin  Hristos  cu  care  ne  unim  în  Sf. 
Liturghie  participăm  real  la  viaţa  Sf.  Treimi  care  este  comuniune  de  dragoste 
între  Persoanele  divine.  Biserica  este  deci  „Biserica  Treimii**  (P.  Evdochimov).  In 
ea  tot  poporul  lui  Dumnezeu:  cler  şi  credincioşi,  trăieşte  în  cea  mai  desăvîr- 
şită  libertate  şi  dragoste  —  după  modelul  Persoanelor  divine  şi  în  comuniune 
cu  Ele  —  care  face  ca  toţi  să  fie  una,  o  singură  fiinţă  într-o  multitudine  de 
persoane.  Aşadar  ţinta  Bisericii,  a  Sf.  Taine  ca  şi  a  oricărei  rugăciuni  şi  asceze 
este  aceea  de  a  ne  deschide  din  ce  în  ce  mai  mult  spre  comuniunea  cu  semenii 
noştri,  de  a  face  să  crească  în  noi  dragostea,  care  este  legătura  desăvârşirii.  Nu 
ne  putem  realiza  ca  persoane  decît  ieşind  din  noi  înşine,  renunţînd  la  noi  în¬ 
şine,  la  viaţa  noastră  chiar,  dacă  este  cazul,  în  favoarea  semenilor,  a  oamenilor, 
indiferent  de  credinţa  sau  necredinţa  lor,  indiferent  de  bunătatea  sau  de  rău¬ 
tatea  lor.  Altfel,  dacă  rămînem  închişi  în  noi  înşine,  dacă  ne  gîndim  numai  la 
noi  înşine,  la  interesele  noastre  mărunte  şi  egoiste,  nu  numai  că  nu  vom  da  curs 
misterului  persoanei  din  noi  ca  să  se  realizeze  plenar  ci  vom  înainta  în  sens  in¬ 
vers  spre  starea  de  individ  separat  şi  rupt  de  comuniunea  reală  cu  Dumnezeu 
şi  cu  semenii.  Or  individul  este,  cum  zicea  un  teolog,  persoana  pe  treptele  cele 
mai  de  jos  ale  fiinţei,  ale  existenţei.  O  persoană  înăbuşită  în  propria  ei  natură 
divizată  şi  desfigurată  de  păcat. 

In  loc  de  concluzii  aş  dori  să  închei  cu  un  citat  din  acelaşi  Lossky: 

„Nu  trebuie  niciodată  să  căutăm  ceea  ce  este  personal  căci  perfecţiunea  per¬ 
soanei  se  realizează  în  abandonul  total,  în  renunţarea  la  sine  însuşi.  Orice  per¬ 
soană  care  caută  să  se  afirme  pe  sine  nu  ajunge  decît  la  mârunţirea  (divizarea) 
naturii,  la  fiinţa  particulară,  individuală  împlinind  astfel  o  lucrare  contrară  lu¬ 
crării  lui  Hristos:  „Cine  nu  adună  cu  Mine  risipeşte**  (Mat.  12,  30).  Trebuie  deci 
să  risipim  cu  Hristos,  să  abandonăm  propria  noastră  natură  care  este  în  reali¬ 
tate  natura  comună  a  tuturor  pentru  a  ne  îmbogăţi,  pentru  a  câştiga  harul  care 
trebuie  însuşit  de  fiecare  persoană,  făcut  sieşi.  Natura  noastră  este  a  celorlalţi; 
Hristos  a  cîştigat-o  cu  scump  sîngele  Său;  harul  necreat  este  al  nostru  —  el  ne 
este  acordat  de  către  Sf.  Duh.  Acesta-i  misterul  insondabil  al  Bisericii,  opera  lui 
Hristos  şi  a  Duhului  Sfînt:  o  singură  natură  umană  în  ipostazul  lui  Hristos,  o 
multitudine  de  ipostazuri  (persoane)  umane  în  harul  Duhului  Sfânt**.* 11 

Acesta-i  misterul  lui  Hristos,  acesta-i  misterul  Sf.  Treimi  care  ar  trebui  să 
devină,  cum  spunea  un  filosof  religios,  nu  numai  programul  nostru  personal  ci  şi 
programul  nostru  social.  „Dogma  Sf.  Treimi  este  programul  nostru  social**.12 

• 

Pr.  Romul  Joantă 
Institutul  Teologic  din  Sibiu 
30  ianuarie  1990 


10  Cuvîntul  81  în  Filocalia  rom.  10,  p.  396. 

11  Theologie  mystique  . . .,  op.  cit.,  p.  179 — 180. 

12  Nicolae  Fedorov  (1828—1903)  în  Paul  Evdokimov,  Le  Christ  dans  la  pensee 
russe,  Paris,  1986,  p.  79. 


Din  Sfinţii  Părinţi 


SFlNTUL  SIMEON  NOUL  TEOLOG:  CATEHEZA  A  XVIII-A: 
Despre  alegerea  şi  virtuţile  Păstorului  Duhovnicesc  * 


Despre  metodele  pe  care  le  sugerează  cel  rău  celor  uşuratici  şi  iubitori  de 
întîietate,  atunci  cind  păstorul  pleacă  dintre  oameni.  Şi  că  trebuie  să  împiedicăm 
cu  toată  osirdia  pe  cei  ce  sar  pe  putere  cu  nevrednicie  iar  pe  cei  duhovniceşti  şi 
sfinţi  să-i  împingem  spre  aceasta  şi  să  conlucrăm  cu  ei.  Şi  spre  sfîrşit,  (cuvînt) 
către  păstor. 

Frate,  dacă  ai  fost  aşezat  egumen  al  poporului  şi  al  turmei,  scrutează-te 
hine  şi  judecă-te  pe  tine  însuţi  (I.  Cor.  4,  3)  cu  ce  gînd  şi  în  ce  fel  ai  ajuns 
la  asemenea  stâpînire  tputere).  Deci,  dacă  te  vei  afla  pe  tine  însuţi  gîndind  în 
tine  însuţi,  chiar  şi  numai  cu  un  simplu  gînd,  că  ai  alergat  spre  aceasta  pentru 
cinstirea  care  vine  de  la  oameni  sau  pentru  întîietatea  şederii  sau  pentru  slavă; 
ori  ca  unul  care  n-ai  acceptat  să  fi  stăpîmit  de  un  alt  frate  pentru  faptul  că 
socoteşti  că  el  nu  este  mai  evlavios  sau  mai  învăţat  decît  tine;  sau  pentru  fap¬ 
tul  de  a  avea  mai  mult  decît  toţi  ceilalţi  posibilitatea  de  a-ţi  satisface  ne¬ 
voile  trupeşti,  de  a  fi  slujit  şi  de  a  te  odihni;  sau  pentru  faptul  de  a  (putea) 
face  bine  unora  din  rude  şi  celor  apropiaţi  ai  tăi  şi  de  a-ţi  cîştiga  prieteni  din 
cei  ce  umblă  după  trup  (II.  Cor.  10,  2);  sau  pentru  a-ţi  face  un  nume  din  egu¬ 
menie  şi  a  te  face  cunoscut  împăraţilor  şi  dregătorilor  lumii;  ori  că  te-ai  grăbit 
să  te  faci  (egumen)  din  invidie,  adică  nu  pentru  că  ai  vrut  tu.  aceasta,  dar  ca  să 
nu  ajungă  cutare  frate;  sau  pentru  ruşinea  oamenilor  ca  să  nu  audă  toţi  sau, 
venind  unii,  să  şi  vadă  că  un  altul  a  fost  preferat  şi  ales  înaintea  ta,  şi  să  te 

judece  ca  pe  unul  ce  nu  eşti  virtuos  —  cunoaşte  atunci  că  nu  după  Dumne¬ 

zeu  s-a  făcut  promovarea  ta.  Şi  ca  să-ţi  fac  şi  mai  limpede  aceasta,  adică  de  la 
care  lucruri  pornind  sugerează  cel  viclean  astfel  de  gînduri  fiecăruia  din  cei 
ce  şed  într-o  chinovie,  ascultă  acum  care  sînt  maşinaţiile  şi  vicleniile  Satanei. 

Atunci  cînd  păstorul  pleacă  spre  Domnul  şi  frăţia  trebuie  să  aleagă  un 

altul,  vrăjmaşul  începe  să  insufle  şi  să  zică  fiecăruia  după  patima  lui,  după 
voia  lui  şi  după  starea  lui.  Deci,  dacă  în  acea  turmă  vor  fi  unii  mai  evlavioşi, 
cel  rău  le  sugerează  fiecăruia  dintre  aceştia  şi  le  spune  acestea:  „Dacă  -tu  ai  fi 
aici  păstor  şi  egumen,  ai  putea  negreşit  să  fii  de  folos  (multora),  sâ-i  mîntuieşti 
şi  să  le  împărtăşeşti  din  virtuţile  tale,  fiindcă  cutare  sau  cutare  frate  nu  poate 
în  realitate  să  facă  aceasta*4.  Iar  dacă  el  este  cunoscut  şi  celor  din  lume,  îi  su¬ 
gerează  şi  faptul  că:  „Pe  mulţi  ai  putea  să-i  atragi  spre  vieţuirea  monahală  şi 
să-i  scoţi  din  lume,  şi  ai  deveni  gură  a  lui  Hristos,  căci  zice  (Scriptura):  „Cel 

ce  scoate  pe  cel  vrednic  din  cei  nevrednici  va  fi  ca  şi  gura  mea“  (Ier.  15,  19). 
Unii  ca  aceştia  ar  putea  fi  aduşi  la  mari  lepădări  (renunţări)  şi  la  a-şi  dona  mă¬ 
năstirii  mijloacele  lor  de  susţinere  (averile),  iar  mănăstirea  s-ar  putea  dezvolta  şi 
ajunge  ca  cea  a  Sfinţilor  Eftimie  cel  Mare,  Sava  şi  Pahomie.  Pe  lingă  aceasta,  şi 
tu  însuţi  ai  putea  cîştiga  o  mai  mare  smerenie  —  ca  fraţii  să  te  poată  vedea  şi 


*  Traducere  după:  Symeon  le  Nouveau  Th6ologien,  Cathâchăses  II  (6 — 22) 
introduction,  texte  critique  et  notes  par  Mgr.  Basile  Krivocheine,  „Sources  chrd- 
tiennes*4  nr.  104,  Paris,  1964,  p.  266 — 312. 

imita  —  dacă  ai  petrece  în  mănăstire  ca  cel  din  urmă  dintre  toţi  (Mc.  9,  35) 
şi  ai  purta  sarcinile  tuturor  (Gal.  6,  2),  şi  slăbiciunile  tuturor  (Rom.  15,  1).  Şi 
astfel  ai  folosi  nu  numai  pe  cei  mulţi  dar  te-ai  folosi  şi  pe  tine  însuţi  şi  vei  afla 
odihnă  mare  (Mt.  11,  29)  atit  sufleteşte  cit  şi  trupeşte**. 

Acestea,  deci,  le  sugerează  (diavolul)  aşa-zişilor  luptători  (pentru  virtute)  din 
locaşul  sfint  (al  mănăstirii).  Deci,  fiecare  din  aceştia  începe  să-şi  descopere  gân¬ 
dul  către  fratele  în  care  are  încredere  şi  îndrăzneşte,  şi  cu  pretinsă  amabili¬ 
tate  şi  modestie,  ca  să  nu  f/ie  judecat  ca  un  iubitor  de  slavă,  îi  spune:  „Acum, 
domnule  cutare,  dacă  s-ar  gîndi  fraţii,  este  că  nu  m-ar  putea  face  egumen?44  Iar 
el  poate  că  răspunde  şi  zice:  „Crede-mă,  părinte,  ştiu  că  eşti  modest;  cu  multă 
vreme  înainte  m-am  gîndit  la  aceasta  dar  m-am  temut  să-ţi  grăiesc  despre 
aceasta,  ca  să  nu  mă  blamezi  ca  pe  unul  ce  ar  grăi  împotriva  voii  tale44.  După 
care  acela  zice  iarăşi:  „Bine  ai  grăit,  frate.  Crede-mă  că  n-am  nevoie  să  ajung 
aceasta,  ci  ca  să  nu  ajungă  (egumen)  un  indiferent  care  să  distrugă  mănăsti¬ 
rea  şi  să  întristeze  pe  fraţi,  dacă  ar  voi  fraţii  ca  eu  să  devin  (egumen),  atunci 
negreşit  te  voi  avea  pe  tine  ca  econom,  pe  cutare  şi  cutare  chelar  şi  casier,  iar 
ea  mi-aş  face  răgaz  numai  şi  numai  pentru  cele  sufleteşti,  ca  să  fiu  liber  de 
aceste  lucruri44.  Iar  fratele  aude  acestea  şi  că  intenţionează  să-l  facă  econom  şi 
plecînd  încredinţează  aceste  cuvinte  «şi  fraţilor  pe  care  a  zis  că-i  va  face  cu 
funcţii  şi  slujiri. 

Acestea,  deci,  le  vor  face,  poate,  doi  sau  trei  dintre  cei  mai  evlavioşi  ne- 
ştiind  metodele  celui  rău  (Ef.  6,  11).  Iar  celor  mai  trupeşti  şi  fără  de  grijă  de 
mântuirea  lor,  vrăjmaşul  le  sugerează  şi  insuflă  acestea:  plăcerea,  slava  şi  cin¬ 
stea  din  partea  tuturor  şi  le  zice:  Ca  să  nu  ajungă  (egumen)  unul  din  aceşti 
făţarnici  şi  evlavioşi  mincinoşi,  grăbeşte- te  să  ajungi  tu.  Căci  dacă  nu  vei  face 
aceasta,  te  vei  preda  cu  mâinile  legate  celui  ce  va  fi  făcut  (egumen)  şi  vei  fi 

lipsit  de  cinste  de  către  el.  Căci  acela  se  va  purta  pe  catîri  scumpi,  iar  tu  vei 

umbla  pe  jos  şi  vei  osteni,  lui  i  se  va  pregăti  o  masă  deosebită,  la  fel  şi  o  pîine 
şi  un  vin  diferit,  iar  ţie  o  masă  de  legume  şi  seminţe,  comună  tuturor.  Acela  va 
şedea  pe  un  tron  şi  se  va  aşeza  cel  dinţii  la  masă,  iar  tu  în  mijlocul  celorlalţi 
sau  chiar  cel  din  urmă  dintre  toţi  ceilalţi;  căci  el  iubeşte  cu  deosebire  pe  cutare, 
şi  dacă  va  ajunge  egumen,  îl  va  cinsti  mai  presus  decît  pe  tine  şi-l  va  aşeza 

înaintea  ta,  şi  cum  vei  suporta  atunci  ruşinea  fraţilor?  Şi  nu  numai  acestea  dar 

poate  că  cutare  e  şi  mai  evlavios  decît  tine  şi  va  fi,  poate,  preferat  de  acela, 
încă  poate  să  tundă  (în  monahism)  şi  oameni  de  vază  şi  slăviţi  şi  ei  îl  vor 
cinsti  pe  acela  ca  pe  un  egumen  iar  acela,  iarăşi,  îi  va  cinsti  pe  aceia  ca  pe 
nişte  foşti  demnitari  şi  ca  pe  unii  tunşi  de  el  (în  monahism)  şi-i  va  aşeza  mai 
presus  de  tine  iar  pe  tine  te  va  îndepărta  şi  ţine  la  distanţă  pe  un  scăunel  sau 
te  va  îndemna  pur  şi  simplu  să  stai  în  picioare  şi  să  le  slujeşti.  Deci  ce  vei 
face  la  unele  ca  acestea?  Nu  vei  îndrăzni  să  vorbeşti,  căci  acum  sînt  cei  ce-1 
iubesc  pe  el  şi  îndată  îţi  vor  astupa  gura.  Ba  poate  chiar  repede  te  vor  şi  lovi 
pe  tine  ca  pe  unul  care  te  împotriveşti  în  cuvînt  şi  necinstirea  ta  va  fi  atunci  şi  mai 
mare.  Părăsirea  mănăstirii  va  fi  osînda  ta  şi  oricine  te  va  lua  în  rîs  şi  te  va 
condamna,  şi  nu  vei  găsi  nicăieri  odihnă,  căci  acolo  unde  vei  merge,  ca  un 
străin,  va  trebui  să  fii  cel  din  urmă  dintre  toţi.  Nu  vei  putea  încă  să  rabzi  aces¬ 
tea  nici*  să  râmîi  în  mănăstirea  ta.  Deci,  atunci,  luptă  cu  toată  puterea  să  nu 
te  biruie  unul  din  aceştia  mai  evlavioşi44.  După  care  chibzuieşte  şi-şi  zice  în 
sinea  lui:  „Toţi  cunosc  pe  cutare  şi  cutare  frate  ca  mai  evlavioşi  şi-i  vor  căuta 
pe  aceia  iar  pe  mine  mă  vor  da  deoparte.  Dar  mergînd  mă  voi  ţine  de  cutare 
şi  cutare  frate,  căci  aceştia  iubesc  desfătarea,  amuzamentele,  veselia  şi  faptul 
de  a  ieşi  In  continuu  din  mănăstire  şi  vor  să  petreacă  şi  vieţuiască  în  aceste 
lucruri.  Mă  voi  uni  cu  aceştia  şi,  orice  îmi  vor  spune,  ei  vor  lupta  cu  osîrdie 
ca  eu  să  ajung  egumen44.  Mergînd  deci  el,  aşa  şi  face  potrivit  cu  socotinţa  lui 
deşartă.  Şi-şi  mai  spune  lui  însuşi  şi  aceasta:  „Cutare  frate  este  evlavios  şi  nu 
are  nevoie  de  lucrul  acesta;  are,  însă,  rude  şi  prieteni  şi  vrea  să  le  slujească 
folosindu-se  de  mănăstire.  Mergînd  voi  grăi  cu  acela  şi  mă  voi  uni  de  asemenea 
cu  el44.  Face,  deci,  în  continuu  înconjurul  mănăstirii  îndemnînd  pur  şi  simplu  pe 
fiecare  din  fraţi,  luîndu-i  deoparte,  după  voile  proprii  ale  fiecăruia,  unindu-se 
cu  ei  şi  făgăduind  să  plinească  toate  cele  plăcute  lor,  fiind  tot  timpul  cu  multă 
spaimă  şi  tremur,  de  frică  să  nu  eşueze  în  scopul  lui. 

Din  aceste  lucruri  şi  din  multe  altele,  deci,  se  nasc  în  mănăstire  multe 

sfîşieri  (schisme),  dihonii  şi  revolte:  cei  mai  evlavioşi  grăbindu-se  să  fie  de  folos 
lor  înşişi  şi  altora,  cei  mai  trupeşti  căutînd  numai  slava  lor,  cîştigul  vremel¬ 
nic  şi  plăcerile  trupului,  iar  restul  mulţimii  căutînd  un  conducător  după  pof¬ 
tele  lor  şi  alergînd  spre  cel  asemenea  lor. 

Tu  însă,  frate  duhovnicesc,  ascultă  cu  atenţie,  rogu-te,  cuvintele  mele,  căci 
nu  grăiesc  de  la  mine  însumi  ci  ceea  ce  Cel  singur  înţelept  şi  milostiv  va  voi 
să-ţi  grăiesc  ţie: 

Dacă  şezi  într-o  chinovie  de  fraţi,  să  nu  faci  vreodată  cu  voia  ceva  împo¬ 
triva  părintelui  care  te-a  tuns  pe  tine,  chiar  dacă  l-ai  vedea  desfrînînd  şi  beat 
îsau  ţi  se  pare  ţie  că  conduce  rău  lucrurile  mănăstirii,  chiar  dacă  eşti  lovit  şi 
necinstit  de  el  şi  supus  la  multe  alte  strîmtorâri  şi  necazuri.  Nu  consimţi  cu 

cei  ce-1  grăiesc  de  rău,  nici  nu  umbla  împreună  cu  cei  ce  gîndesc  împotriva 

lui.  Rabdă-1  pînă  la  sfîrşit  neiscodind  cu  curiozitate  nimic  din  relele  aceluia. 

Deci,  lucrurile  bune  cîte  îl  vezi  pe  el  făcîndu-le,  pune-le  în  inima  ta  şi  sdleş- 
te-te  să-ţi  aduci  aminte  numai  de  acelea,  iar  lucrurile  rele  şi  necuvenite  pe 
fcare-1  vei  vedea  lucrîndu-le  sau  grăindu-le,  acestea  atribuie-le  ţie  însuţi  şi  so- 
coteşte-le  ca  propriile  tale  păcate  şi  pocâieşte-te  cu  lacrimi,  ţinîndu-1  pe  acela 
ca  pe  un  sfînt  şi  invocînd  rugăciunea  lui. 

Iar  dacă  se  întimplă  ca  el  să  moară  şi  fraţii  vor  să-şi  pună  în  frunte  un 
alt  egumen,  ia  seama  dacă  conştiinţa  ta  cunoaşte  că  există,  poate,  vreun  frate 
al  mănăstirii  egal  ţie  sau  poate  mai  mare  decît  tine  în  cuvînt,  în  lucrare  şi  în 
fapte  bune  şi  de  aceea  preferat  ca  egumen  de  către  fraţi.  Nu  voi  să  te  faci  anti¬ 
hrist,  opunîndu-te  adică  sfatului  lui  Dumnezeu  şi  fratelui  celui  bun  şi  blînd, 
grăind  cuvinte  sau  fâcînd  în  vreun  fel  oarecare  lucruri  de  scandal  şi  suspiciune, 
ca  sâ-i  rupi  pe  unii  fraţi  de  iubirea  şi  credinţa  lor  faţă  de  acela,  ci  primeşte 
şi  conlucrează  cu  toată  bucuria  şi  smerenia  la  voia  fraţilor. 

Dar  dacă  ştii  că  există  un  altul  mai  evlavios  decît  cel  ales,  zi  anume  fratelui 
care  urmeaza  să  fie  făcut  egumen,  luîndu-1  deoparte:  „Domnule  frate,  tu  eşti  cu 
harul  lui  Dumnezeu  om  evlavios  şi  duhovnicesc  şi,  precum  ştii,  noi  trebuie  să  le 
facem  pe  toate  spre  slava  lui  Dumnezeu  şi  mîntuirea  sufletelor  noastre.  Şi  ştii 
că  fratele  nostru  cutare  e  evlavios  şi  virtuos.  Dacă  porunceşti,  să-l  facem  pe 
acela  egumen  şi  el  va  păstori  bine  toată  frăţimea.  Să  ne  luptăm  şi  noi  împreună, 
cu  toată  puterea,  ca  să  luăm  —  crede  aceasta  —  cu  el  şi  împreună  cu  el  răs¬ 
plata  şi  să  avem  conştiinţa  noastră  neosîndindu-ne.  Căci  în  aceasta  îl  vom  sluji 
pe  Dumnezeu  însuşi  şi  toţi  ne  vor  lăuda  că  nu  ne-am  recomandat  pe  noi  înşine, 
ci  pe  cel  pe  care  l-a  vrut  Dumnezeu1'.  Deoi,  dacă  fratele  are  smerenie  şi  su¬ 
fletul  eliberat  de  iubirea  de  slavă,  fără  nici  o  afecţiune  pătimaşă  faţă  de  celă¬ 
lalt,  şi  el  îţi  va  spune  acestea  şi  Dumnezeu  îl  va  încredinţa  şi-i  va  da  încredin¬ 
ţare  de  orice  altă  rea  suspiciune;  şi  va  primi,  negreşit,  cuvintele  tale  şi  îndată 
te  va  asculta.  După  care  amîndoi  veţi  grăi  frăţimii  şi  se  va  face  voia  lui  Dum¬ 
nezeu. 

Dacă,  însă,  tu  grăieşti  fără  afecţiune  pătimaşă  despre  fratele  mai  duhov¬ 
nicesc  iar  fratele  nu  te  ascultă  pe  tine,  ci  va  fi  mişcat  spre  justificări  recoman- 
dîndu-se  pe  sine  însuşi,  cunoaşte  că  este  posedat  de  iubirea  de  slavă  şi  străduieş- 
te-te  în  tot  chipul,  ca  un  slujitor  al  lui  Hristos,  în  mărturia  curată  a  con¬ 
ştiinţei  tale  (cf.  II  Cor.  1,  12;  I  Tim.  3,  9),  să  fie  făcut  egumen  fratele  mai  du¬ 
hovnicesc.  Iar  dacă,  la  sugestia  vrăjmaşului  sau  ispitindu-te  pe  tine,  îţi  va  zice: 
„Fă-te  atunci  tu,  pentru  că  pe  cel  de  care  vorbeşti  tu  nu-1  voi  lăsa  să  se  facă, 
dar  pentru  tine  mă  bucur**,  nu  consimţi  patimii  lui,  nici  nu  cădea  în  căderea  ace¬ 
luia,  ci-ţi  păzeşte  fecioria  sufletului  tău  nestricată  pentru  Hristos,  nefurată  de 
hici  o  poftă  spre  vreo  poftire  a  plăcerii.  Nici  măcar  de  frică  să  nu  înclini  în- 
torcindu-te  de  la  cel  bun  şi  să  primeşti  să  fie  făcut  (egumen)  cel  rău,  zicîndu-ţi: 
„Să  nu  apar  cumva  împiedicînd  sau  opunîndu-mâ  în  cuvînt  despre  cutare  cum 
că  nu  este  vrednic  să  fie  întîistătător,  iar  apoi  el  să  fie  făcut  (egumen),  chiar 
dacă  eu  n-am  vrut,  şi  să  aduc  multe  necazuri  peste  mine**.  Ci,  dacă  eşti  dintre 
oei  mai  de  vază,  spune,  dacă  eşti  întrebat,  cu  îndrăzneală  adevărul  şi  întăreşte 
în  bine  pe  cei  neîntâriţi;  iar  dacă  eşti  dintre  cei  din  urmă  şi  care  nu  ştiu  să 
deosebească  bine  omul  drept  de  cel  nedrept,  urmează  celor  mai  evlavioşi  şi 
mai  duhovniceşti. 

Dacă  însă,  poate,  cei  mai  mulţi  sau  toţi  ar  cădea  de  acord  pentru  un  (can¬ 
didat)  rău,  şi  ar  lucra  ca  să  aibă  ajutoare  spre  aceasta  şi  din  cei  din  afara 
(mănăstirii),  retrage-te  şi  nici  nu  conlucra  cu  ei  nici  nu-<i  împiedica,  ci  lasă-i  pe 
cei  răi  să  se  zdrobească  pentru  cel  pe  care  l-au  judecat  bun  ca  să-i  stâpî- 

neascâ  pe  ei,  ca  să-şi  cîştige  osteneală  şi  folos  să  nu  găsească,  pentru  că  de 

multe  ori  Dumnezeu  dă  poporului  necredincios  un  stăpîn  după  inima  lor  (cf.  Ps. 
19,  5;  Ier.  3,  15;  5,  23  etc.).  Şi  acestea  să  fie  pentru  tine  ca  nişte  lucruri  sigure  şi 
de  neschimbat. 

Dacă  însă  după  moartea  întîistătâtorului  vei  vedea  întreaga  frăţime  din 
jurul  tău  neîntărită,  clătinată  toată  de  duhurile  răutăţilor  (Ef.  6,  12)  deşirată 
şi  sucombînd  sub  poftele  şi  plăcerile  trupului,  neavînd  o  bază  sau  temelie  pe 

stîncă  (Lc.  6,  48),  ci  cu  totul  răvăşită,  pe  un  frate  întinzîndu-şi  mîinile  aiurea 

şi  strâduindu-se  să  prindă  ceva,  dar  nu  ceea  ce-1  mîntuieşte  ci  ceea  ce-i  trage 
sufletul  şi  trupul  lui  în  iad  şi  în  focul  plăcerilor,  iar  pe  ceilalţi  iarăşi  dorind 

cu  ardoare  şi  înnebunind  după  putere  şi  fiind  dominaţi  irezistibil  de  pofta  ei, 

—  ai  milă,  fi  compătimitor,  milostiv  şi  îndurător,  plînge  şi  lăcrimează  pentru 

linele  ca  acestea,  închipuieşte-ţi  cu  mintea,  dacă  te-ai  învrednicit  să  ai  o  pri¬ 
vire  bună,  rănile  fraţilor  tăi,  zdrobirile  mădularelor  lor,  căderea  întregului  trup, 
şi  roagă  pe  Dumnezeu  din  inimă,  cu  osteneală  şi  lacrimi,  să  oprească  pornirea 
şi  năvala  unei  atît  de  mari  răutăţi  şi  să  întoarcă  spre  bine  inimile  fraţilor. 
Dar  uită-te  şi  la  înclinarea  inimii  tale,  ca  nu  cumva  ea  să  aducă  spre  tine 

însuţi  cererea  ei  ca  să  te  preferi  pe  tine  şi  în  loc  de  binecuvîntare  să  primeşti 
blestemul  şi  mînia  lui  Dumnezeu. 

Deci,  dacă  făcînd  aşa  şi  avînd  o  aşa  atitudine  vei  vedea  pe  unii  din  fraţii 
tăi  căzînd  de  acord  pentru  un  (candidat)  rău  şi  alergînd  de  jur  împrejurul  lor 
să  amăgească  pe  cei  mai  simpli  decît  ei,  şi  atrăgînd  cu  toată  osîrdia  şi  cu  da¬ 
ruri  în  ajutorul  lor  pe  cei  din  afară  (mănăstirii),  întristează- te  şi  plîngi  în  du¬ 
rerea  inimii  tale  că  noi,  monahii,  am  ajuns  la  o  asemenea  îndrăzneală  şi  întu¬ 
necare  incît  îndrăznim  să  păstorim  fără  Hristos  oile  lui  Hristos,  şi  aceasta  pen¬ 
tru  plăcerea  şi  desfătarea  trupului,  pentru  procurarea  de  bani  şi  pentru  cin¬ 

stirea  care  vine  de  la  oameni.  Vai  mie,  ticălosului  şi  nenorocitului,  că  ne  lup¬ 
tăm  în  tot  chipul  să  primim  vrednicia  Apostolilor  şi  cumpărăm  cu  aur  puterea 
lor  netemîndu-ne  de  Dumnezeu,  nici  ruşinîndu-ne  de  cei  ce  ne  văd!  Nimeni  nu 
cutează  să  urce  pe  tronul  împăratului  dacă  el  nu  vrea,  nici  să  intre  în  tagma 
grămăticilor  şi  retorilor  dacă  e  simplu  şi  neînvăţat,  nici  să  citească  poporului 
dacă  nu  cunoaşte  literele,  dar  tu  cauţi  şi  chiar  primeşti  vrednicia  Apostolilor 

fără  să  fi  primit  încă  harul  Apostolilor  şi  fără  să  fi  văzut  roadele  lui  culti¬ 

vate  întru  tine!  Cum  suporţi,  frate,  a  cugeta  mărirea  acestei  îndrăzneli?  Spu- 
he-mi,  iubitule,  dacă  întreagă  această  mare  şi  plină  de  mulţi  oameni  cetate  te-ar 
ruga  zicînd:  „Te  vom  face  prepozit  şi  protovestitor  al  împăratului:  urcă  singur 
în  palat  şi  intrind,  vorbeşte  împăratului  despre  noi  şi  roagă-1  să  ne  facă  cutare 
şi  cutare“,  iar  tu  n-ai  intrat  niciodată  în  palat  ci  eşti  necunoscut  împăratului 

însuşi  şi  străin  tuturor  celor  din  palat,  oare  ai  îndrăzni  vreodată  să  faci 
aceasta  sau  să  primeşti  această  demnitate?  Negreşit  vei  recunoaşte  că  n-ai 
fi  îndrăznit  niciodată  să  faci  aceasta,  ci  mai  degrabă  i-ai  fi  luat  în  rîs  pe  cei 
ce-ţi  grăiesc  acestea  ca  pe  nişte  nebuni  şi  ieşiţi  din  minţi,  şi  ai  fi  respins  a- 
ceastă  demnitate  ca  una  ce  aduce  nu  cinste,  ci  necinste  şi  osîndă.  Deci,  dacă  ne 
este  cu  neputinţă  să  facem  unele  ca  acestea  în  lucrurile  omeneşti,  nu 
este  sau  nu  ţi  se  pare  un  lucru  înfricoşător,  frate,  a  primi  o  vrednicie  aposto¬ 
lică  cu  precipitare?  Sau  socoteşti  ca  un  lucru  mic  faptul  de  a  te  apropia  de 
lumina  cea  neapropiată  (I  Tim.  6,  17)  şi  a  te  face  mijlocitor  între  Dumnezeu  şi 
om  (I.  Tim.  2,  5)?  Sau  ca  un  lucru  uşor  de  dispreţuit  mînuirea  acestui  lucru? 

Vai,  mie,  frate,  mă  tem  că  am  căzut  într-un  întuneric  desăvîrşit  şi  de  aceea  nu 

ştim  spre  ce  fel  de  lucruri  îndrăznim.  Căci  dacă  am  şti,  n-am  fi  ajuns  niciodată 

1a  o  atît  de  mare  aroganţă  şi  îndrăzneală  incît  să  luăm  astfel  în  rîs  lucrurile 

dumnezeieşti  şi  să  dăm  mai  multă  cinste  şi  teamă  împăratului  pămîntesc  decît 
împăratului  celui  nemuritor,  Hristos  (I  Tim.  1,  17).  Prin  urmare,  să  nu  încetăm 
să  ne  judecăm  pe  noi  înşine  (I.  Cor.  4,  3)  iar  pe  cei  ce  întreprind  să  urce  cu 
nevrednicie  spre  o  astfel  de  stăpînire  să-i  întoarcem  în  tot  chipul  şi  să  tăiem 
întreprinderea  lor;  ci  să  ne  străduim  cu  osirdie  pe  cît  ne  este  în  putinţă  să-i 

împiedicăm  de  la  pornirea  lor  iraţională,  ca  pe  ei  să-i  izbăvim  de  osîndă  iar 

noi  să  trăim  în  siguranţă. 

Dacă,  însă,  precum  s-a  zis,  nu  vezi  în  mănăstire  pe  nici  un  frate  care  să 
aibă  o  viaţă  mărturisită  şi  să  fie  duhovnicesc  in  cuvînt  şi  în  lucru,  şi  pe  tot  cel 
ce  se  întîmplă  (să  candideze)  atacînd  pur  şi  simplu  şi  fără  vrednicie  puterea  de 
Păstor  şi  strâduindu-se  spre  paguba  fraţilor  şi  pierzania  sufletului  iui;  iar  cerce- 
tîndu-te  cu  grijă  te  găseşti  pe  tine  însuţi  liber  de  orice  iubire  de  slavă,  ne- 

avînd  nici  o  urmă  de  plăcere  şi  de  poftă  trupească,  fiind  cu  totul  curat  de  iu¬ 
birea  de  arginţi  şi  de  ţinerea  de  minte  a  răului,  avînd  blîndeţe  desâvîrşită  şi 
heinmîniere  şi  o  asemenea  iubire  faţă  de  Dumnezeu  încît  şi  numai  la  auzul  Nu- 
înelui  lui  Hristos  te  aprinzi  de  dor  îndată  şi  verşi  lacrimi,  şi,  pe  lîngă  acestea, 
plîngi  pentru  aproapele  şi  socoteşti  greşelile  altora  ca  pe  ale  tale  proprii  şi  pe 
tine  însuţi  din  suflet,  mai  păcătos  decît  toţi;  în  fine,  dacă  vezi  în  tine  bogat 

harul  Duhului  Sfînt,  luminînd  şi  făcînd  ca  soarele  cele  dinăuntru  ale  inimii  tale 

şi  înţelegi  că  în  tine  se  săvîrşeşte  în  chip  limpede  minunea  rugului  casre  arde  şi 
nu  se  mistuie,  ca  unul  oe  arzi  prin  aceea  că  eşti  unit  cu  lumina  cea  neapro¬ 
piată  dar  nu  eşti  ars  pentru  faptul  că  eşti  liber  de  orice  patimă;  incâ  şi  daca  eşti 
aşa  de  smerit  să  te-  socoteşti  pe  tine  însuţi  incapabil  şi  nevrednic,  ca  unul  ce 
cunoaşte  slăbiciunea  firii  omeneşti,  dar  te  încrezi  în  harul  cel  de  sus  şi  în  ca¬ 
pacitatea  care  vine  de  la  el  şi  îţi  faci  lucrul  tău  ou  osîrdie,  constrîns  de  căl¬ 
dura  lui  (harului),  respingînd  de  la  tine  orice  gînd  omenesc  şi  punîndu-ţi  însuşi 
Sufletul  pentru  fraţii  tăi  numai  şi  numai  pentru  porunca  lui  Dumnezeu  şi  iubirea 
aproapelui;  şi,  pe  lingă  cele  zise,  dacă  ai  mintea  goală  de  orice  gîndire  lu¬ 
mească  şi  eşti  îmbrăcat  cu  haina  luminoasă  a  smereniei  astfel  încît  nici  să  nu-ţi 
ataşezi  simplu  inima  de  cei  ce  lucrează  cu  tine  nici  să  resimţi  aversiune  de 
cei  ce  lucrează  împotriya*  ta,  ci  eşti  întreg  egal  faţă  de  toţi  în  simplitatea, 
bunătatea  şi  nerăutatea  inimii  tale  —  nici  atunci  să  nu  îndrăzneşti  să  urci 
la  stâpîniri  fără  sfatul  părintelui  tău  duhovnicesc,  ci  smereşte-te  şi  fă  aceasta  cu 
rugăciunile  şi  porunca  lui  şi  urcă  la  stâpînire  numai  pentru  mîntuirea  fraţilor. 

Dar  şi  aceasta  (numai)  dacă  ştii  că  părintele  tău  duhovnicesc  este  părtaş  al 
aceluiaşi  Duh,  că  s-a  învrednicit  de  aceeaşi  cunoştinţă  şi  acelaşi  dar  ca  să  nu-ţi 
grăiască  cele  potrivnice  voii  lui  Dumnezeieşti  ci,  potrivit  aceleiaşi  harisme  şi 
măsuri,  cele  plăcute  lui  Dumnezeu  şi  de  folos  sufletului  tău,  ca  să  nu  te  gă¬ 
seşti  ascultînd  de  un  om  şi  nu  de  Dumnezeu  şi  să  nu  fi  dezbrăcat  de  slava  şi 
de  harisma  dată  ţie  —  căci  dacă  vei  găsi  un  ajutor  şi  colaborator  bun  şi  un  sfătui¬ 
tor  duhovnicesc,  să  ştii  că  întreprinderea  ta  va  fi  mai  sigură  şi  cugetul  tău  va 
deveni  mai  smerit  —  deci,  dacă  privind  vei  privi  (Is.  6,  9)  toate  acestea  şi  altele 
mai  mari  decît  acestea  le  vei  găsi  cu  adevărat  şi  le  vei  cunoaşte  prin  tine  însuţi, 
sau  mai  degrabă  le  vei  învăţa  de  la  soarele  slavei  dacă  ai  privit  vreodată  cu 
ochii  aţintiţi  acest  soare. 

Dar  dacă  şi  o  astfel  de  propunere  este  aşa  de  anevoioasă  şi  greu  de  con¬ 
ceput  ca  ea  să  se  facă  după  Dumnezeu,  cu  cît  mai  mult  cînd  este  vorba  de  între¬ 
prinderea  şi  conducerea  însăşi  acestor  lucruri,  şi  de  răbdarea  în  încercări  şi  de 
discemâmîntul  foarte  subţire  faţă  de  vrăjmaşi  şi  conflicte,  pentru  aceasta  am 
socotit  că  trebuie  să  facem  vădit  iubirii  voastre  prin  această  cateheză  aceste 
puţine  lucruri  din  cîte  ne-am  învrednicit  a  învăţa  şi  cunoaşte;  despre  celelalte, 
însă,  ca  să  nu  părem  că  difuzăm  în  afară  cele  ce  se  petrec  în  mănăstiri,  ne-am 
reţinut  mintea  şi  mina  şi,  lăsînd  deoparte  cele  ale  altora,  vom  îndrepta  cu- 
Vintul  către  păstor. 

Uitîndu-te  uită-te  acum,  părinte  duhovnicesc,  la  inima  ta  sau  mai  degrabă 
spală  pururea  ochiul  minţii  tale  şi  fă-1  să  fie  curat  şi  netulburat,  căci  prin  ele  vei 
putea  vedea  şi  inima  ta  şi  vei  putea  cunoaşte  bine  şi  iconomisi  cum  se  cuvine  şi 
cele  ale  oilor,  sau  mai  degrabă  ale  părinţilor  şi  fraţilor  încredinţaţi  ţie.  Căci, 
aşa  cum  auzi,  Biserica  e  un  trup  (Ef.  1,  23;  Col.  1,  24)  iar  capul  ei  este  întîi- 
stătătorul,  şi,  aşa  cum  toate  celelalte  mădulare  ale  trupului  au,  fiecare  în  parte, 
o  singură  lucrare  (Rom.  12,  4;  I  Cor.  12,  12 — 27)  —  piciorul  pentru  mers,  mîna 
pentru  apucat  şi  lucru  —  iar  capul  face  alcătuirea  (închegată)  a  întregului  trup 
(Col.  1,  17 — 18;  2,  19),  ca  unul  ce  are  întru  el  toate  simţurile,  mintea  şi  cuvîntul 
(raţiunea)  însuşi,  aşa  şi  fraţii  din  mănăstire  nu  au  toţi  toate  (capacităţile),  fie¬ 
care  lucrînd  şi  slujind  prin  fire  altceva.  De  aceea,  de-abia  ved  găsi  una  sau 

două  virtuţi  în  acelaşi  ascultător  —  şi  nu  e  nimic  de  mirare,  căci  ei  sînt  fiecare 
mădulare  în  parte  (I  Cor.  12,  27)  — ,  dar  întîistătătorul  se  cere  să  aibă  întru  sine 
toate  virtuţile,  nu  numai  cele  sufleteşti,  ci  şi  cele  trupeşti,  şi,  mai  mult,  îm¬ 
preună  cu  virtuţile  chiar  şi  harismele  cele  mistice  şi  mari.  Căci,  aşa  cum  capul 
bărbatului  îşi  trage  frumuseţea  şi  cinstea  de  la  conformaţia  şi  frumuseţea  exte¬ 
rioară,  dar  este  inutil  şi  fără  cinste  pentru  toţi  dacă  nu  are  şi  mintea  şi 
simţurile  intacte  şi  integre,  aşa  şi  întîistătătorul,  trebuie  nu  numai  să  fie  împo¬ 
dobit  şi  să  strălucească  prin  virtuţile  sufleteşti  şi  trupeşti,  ci  să  fie  împodobit 
v>i  mai  mult  încă  de  harismele  duhovniceşti,  pentru  că  una  e  virtutea  şi  alta  e 
hari>ma.  Căci  virtuţile  se  realizează  din  osîrdia  (strădania)  noastră  proprie  şi 
se  adună  din  ostenele  proprii,  dar  harismele  duhovniceşti  sînt  daruri  date  de 
Dumnezeu  celor  ce  se  luptă  (pentru  ele). 

Ce  zic,  dar?  Postul  şi  înfrînarea  sînt  virtute,  căci  veştejesc  plăcerile  şi  res¬ 
ping  aprinderile  trupului;  iar  acestea  sînt  lucrul  voinţei  noastre  libere.  Dar  fap¬ 
tul  de  a  le  urma  pe  acestea  fără  strîmtorare  şi  osteneală  şi  de  a  ajunge  la  cu¬ 
răţie  şi  la  desăvîrşita  nepătimire,  aceasta  este  un  dar  al  lui  Dumnezeu  şi  o 
harismă  preasublimă.  Iarăşi:  faptul  de  a-ţi  stâpîni  mîrria  şi  iuţimea  este  rezulta¬ 
tul  unei  lupte  minunate  şi  unei  mari  osteneli,  dar  faptul  de  a  ajunge  la  nemiş¬ 
carea  lor  depMnă,  de  a  cîştiga  seninătatea  inimii  şi  o  blîndeţe  desăvîrşită  este  o 

lucrare  a  lui  Dumnezeu  singur  şi  o  prefacere  a  mîinii  Aceluia  (Ps.  76,  11).  Şi  ia¬ 

răşi:  faptul  de  a-ţi  împărţi  şi  a  da  toate  averile  săracilor  şi  a  te  face  un  sărac 
care  caută  milostenie  este  al  voii  noastre,  dar  acela  de  a  nu  pofti  nimic,  de  a 
răbda  cu  bucurie  şi  veselie  cuptorul  sărăciei  (Is.  48,  10)  este  lucrare  tainică  şi 

dumnezeiască.  Astfel,  orice  făptuire  bună  şi  frumoasă  făcută  după  porunca  lui 
Dumnezeu  devine  o  virtute  dar,  aşa  cum  plugarul  'se  osteneşte  numai  arînd, 
sâpind  şi  aruncînd  seminţele  în  pâmînt  dar  faptul  ca  ele  să  crească  şi  să  dea 

rod  tîrziu  şi  timpuriu  (Iac.  5,  7)  este  un  dar  al  lui  Dumnezeu,  aşa  vei  găsi 
petrecîndu-se  şi  în  cele  duhovniceşti.  Căci  al  nostru  este  faptul  de  a  urma  orice 
virtute  şi  a  arunca  cu  mult  chin  şi  osteneală  seminţele  virtuţilor,  dar  este 
darul  şi  mila  lui  Dumnezeu  singur  faptul  de  a  face  să  cadă  peste  ele  ploaia 
iubirii  sale  de  oameni  şi  harul  Său  şi  de  a  face  purtâtor-de-rod  pămîntul  cel 
neroditor  al  inimilor  noastre,  ca  grăuntele  cuvîntului  (Mc.  4,  14;  Lc.  8,  11)  care 
Cade  în  sufletele  noastre  să  se  împărtăşească  de  umezeala  dumnezeieştii  bunătăţi, 
şi,  sădit  fiind,  să  crească  şi  să  ajungă  un  pom  mare  (Mt.  13,  31 — 32;  Lc.  13,  19), 
adică  la  desâvîrşirea  bărbăţiei  măsurii  vîrstei  plinătăţii  lui  Hristos  (Ef.  4.  13). 

Trebuie,  deci,  ca  tu,  păstorul  oilor  lui  Hristos.  să  cîştigi,  cum  s-a  spus,  toată 
virtutea  trupească  şi  duhovnicească,  ca  unul  ce  eşti  cap  al  restului  trupului  adu¬ 
nării  lui  Israel  (I  Reg.  8,  14  etc.)  de  sub  tine;  ca  privind  fraţii  la  tine  ca  la 
un  model  (arhetip)  frumos,  să-şi  întipărească  şi  ei  în  ei  înşişi  cît  mai  bine  tră¬ 
săturile  lui  frumoase  şi  împărăteşti.  Trîmbiţa  care  este  întru  tine  să  nu  înceteze 
niciodată  să  răsune,  ci  unora  spune-le  dinainte  sabia  care  vine  asupra  celor 
neascultători  şi  încăpăţînaţi  ca,  chiar  dacă  nu  vei  fi  ascultat,  să  scapi  sufle¬ 
tul  tău  de  mînia  înfricoşătoare  a  lui  Dumnezeu,  iar  pe  alţii  învaţă-i,  povăţuieşte-i, 
hnngîie-i  iar  atunci  cînd  au  nevoie  de  mustrări,  şi  înfruntări,  stăruie  cu  timp 
şi  fără  timp,  mustrind,  certînd,  pedepsind  şi  tăind  întreprinderile  lor  spre  rău, 
precum  îţi  porunceşte  dumnezeiescul  Apostol  (II.  Tim.  4,  2).  Deschide-ţi  inima  ta 
(II  Cor.  6.  13 — 16)  deopotrivă  pentru  toţi  fraţii  tăi;  să  ai  o  iubire  egală  pentru 
toată  frăţimea  pe  care  o  porţi  întru  tine,  iar  cinstea  să  o  atribui  cum  se  cu¬ 
vine  fiecăruia  după  vrednicia  şi  mărimea  virtuţii  lui  nepreferînd  celui  duhov¬ 
nicesc  şi  virtuos  nici  chiar  pe  cel  pe  care-1  socoteşti  cel  dintîi  în  slujirile  tur¬ 
mei  tale.  Căci  cei  ce  slujesc  poartă  vrednicia  celor  şapte  diaconi  zugrăviţi  în 
Faptele  Apostolilor  (6,  5),  sînt  trimişi  la  slujire  ca  nişte  duhtiri .  slujitoare  (Evr. 

1 — 14)  şi,  dacă  slujesc  fără  viclenie  şi  cu  credinţă,  ca  şi  aceia,  fără  orice  cîştig 
ruşinos  (I  Tim.  3,  8)  vor  primi,  aici  şi  acolo,  plată  mare.  Dar  cei  care  stăruie 
în  rugăciune,  liniştire,  şi  sluj-irea  cuvîntului  (F.A.  6,  4)  întru  răbdarea  celor  mai 
înalte  lucrări  ale  ascezei,  aceştia  poartă  împreună  cu  tine  vrednicia  Apostolilor  şi 
corifeilor  înşişi,  şi  pe  ei  îi  vei  avea  ca  împreună  lucrători  în  Evanghelia  învăţă¬ 
turii  tale  duhovniceşti,  ca  unii  care  primesc  asupra  lor  sarcinile  fraţilor  (Gal. 
6.  2)  şi  te  uşurează  de  ostenelele  tale,  strălucind  în  mijlocul  celorlalţi  ca  nişte 
pietre  scumpe  (Zah.  9,  16). 

In  această  lucrare  a  ta  nu  există  pentru  tine  odihnă  a  trupului,  nici  des¬ 
fătare.  Nopţile,  ca  şi  zilele,  ţi  se  vor  cheltui  în  grija  sufletelor  încredinţate  ţie, 
ca  nici  unul  diin  ele  să  nu  ajungă  pradă  fiarelor,  fie  mîncat  de  ursul  poftei, 
fie  înghiţit  de  balaurul  iuţimii,  fie  rupt,  sfîşiat  în  bucăţi  de  vulturii  gîndurilor 
mindriei,  iar  sufletul  cel  unul  al  unuia  singur  să  ajungă  mai  multe,  scindat 
într-o  mulţime  deosebită,  ci  ca  să  scapi  nevătămată  şi  înmulţită  turma  ta  Mai- 
tnarelui  păstorilor  (I  Pt.  5,  4),  lui  Hristos  Dumnezeu,  întreagă,  purtătoare  de  rod, 
plină  de  virtuţi,  luminată  cu  cunoştinţa  cea  dumnezeiască,  fără  rîie  sau  cu  ure- 
fchile  tăiate  sau  pătată  sau  şchiopătînd.  Căci  aşa  vei  mîntui  pe  mulţi,  fâcîndu-i 
desăvîrşiţi  în  lucrurile  cele  desăvîrşite,  nelipsindu-le  nimic  nicidecum  (Iac.  1,  4), 
aducîndu-i  Hristosului  tău  fără  de  prihană,  curaţi  de  fapte  întinate,  şi  te  vei 
învrednici  de  râsplăţile  cele  mari  care  vin  de  sus,  făcîndu-te  împreună-locui- 
tor  cu  Apostolii  şi  Păstorii  lui  Hristos,  şi  împreună-împărţind  cu  însuşi  Fiul 

lui  Dumnezeu  în  veci  nesfîrşiţi. 

Viaţa  ta  să  fie  o  regulă  (canon)  drept  pus  în  mijlocul  fraţilor  şi  părinţilor 
tăi,  ca  întru  ea  să  se  îndrepte  strîmbăturile  altora:  neiubitoare  de  mese,  neiu¬ 

bitoare  de  vin,  neuşuratică  sau  versatilă,  neiubitoare  de  arginţi,  neirascibilâ,  ne- 
lubitoare  de  slavă  deşartă,  neocărîtoare,  fără  ţinere  de  minte  a  răului  şi  fără  să 
răsplătească  răul  cu  rău.  Ci  fii,  mai  degrabă,  sărac,  urînd  slava,  urînd  toată 
plăcerea  vieţii  şi  desfătarea  trupului,  smerit,  simplu,  cu  buna  zdrobire  (a  ini- 
’.nii),  amabil,  blînd,  nemînios,  neiubitor-de-arginţi,  necurios,  liniştit,  corect,  răb¬ 
dător,  credincios,  înfrînat,  conştiincios,  veghetor,  osîrditor,  zelos,  purtînd  de 
jgrijă  de  sufletele  încredinţate  ţie  ca  de  mădularele  tale  proprii,  punîndu-ţi  şi 

Gufletul  tău  pentru  ele  (I  In.  3,  16)  dacă  e  nevoie,  nepunînd  nimic  altceva  din 

lucrurile  lumii  înaintea  iubirii  lor.  Şi  pentru  că  dintre  toţi  ceilalţi  tu  ai  fost  pre¬ 
ferat  ca  să  paşti  turma  raţională  a  Stăpînului  tău  şi  Dumnezeu,  trebuie  după 

cuvîntul  Acestuia  să  fii  cel  din  urmă  dintre  toţi  (Mc.  9,  35)  prin  cugetul  şi  sme¬ 
renia  ta  după  Dumnezeu,  ca  să  porţi  ca  un  puternic  slăbiciunile  celor  neputin- 
bioşi  (Rom.  15,  1),  să  vindeci  ca  un  doctor  patimile  şi  bolile  celor  ce  bolesc  cu 

sufletul,  să  întorci  ca  un  păstor  oaia  cea  rătăcită  (Iac.  5,  20;  I  Pt.  2,  25),  iar  pe 

cea  care  se  poartă  bine  să  o  faci  să  se  înmulţească  prin  virtuţi,  însă  pe  cea  plină  de 
rîie  şi  de  nevindecat  să  o  tai  din  turma  cea  înţelegătoare  ca  să  nu  dea  boala  ei 
şi  oilor  raţionale  sănătoase. 

Străduieşte-te  deci  cu  rîvnă  să  sporeşti  turma  Stăpînului  tău.  Să  nu  în¬ 
clini  spre  destinderile  şi  voluptăţile  trupului,  nici  să  cheltuieşti  rău  lîna  şi  gră¬ 
simea  (Iez.  32,  3;  39,  19)  odlor  lui  Hristos,  strîngînd  în  comori,  din  pricina  des¬ 
fătării,  cele  ale  mînăstirii  mai  degrabă  pentru  tine  însuţi  decît  pentru  fraţii  tăi. 
Să  nu  Faci  şi  să  nu  zici  pentru  slava  omenească  nimic  din  lucrurile  care  nu  sînt 
potrivite  mănăstirii  tale,  să  nu  iubeşti  să  faci  ieşiri  continue  (din  mănăstire)  cu 
măgari  scumpi  şi  cu  suită  în  urmă  ca  şi  înainte;  căci  îţi  este  de  ajuns  să  ieşi  şi 
numai  o  dată  pe  lună  ca  să  împlineşti  slujirile  cele  mai  necesare  şi  problemele 
turmei  tale,  iar  pe  celelalte  să  le  facă  slujitorii,  păstrîndu-ţi  adică,  neîntreru- 
perea  în  stăruirea  în  slujba  cuvîntului  şi  în  purtarea  de  grijă  a  fraţilor  îm¬ 
preună  cu  rugăciunea  (F.A.  6,  4).  Să  nu-ţi  pregăteşti  mese  scumpe,  iar  pentru 
fiii  tăi  (duhovniceşti)  mese  umile,  fără  gust  şi  dispreţuire,  ci  masa  să  fie  comună 
şi  pentru  tine  şi  pentru  fiii  tăi,  afară  de  caz  de  boală  sau  de  vizita  unor  prie¬ 
teni  care  au  acelaşi  cuget  şi  viaţă  cu  tine:  fie  din  legume  fierte  şi  seminţe,  fie  şi 
din  peşti,  o  dată  pe  săptămînă,  duminica  sau  în  praznicele  împărăteşti,  pregătită 
în  mod  comun  de  către  chelar. 

Nu  te  lăsa  purtat  de  iuţime,  mînie  şi  strigăt  (Ef.  4,  31)  împotriva  fiilor 
şi  fraţilor  tăi  afară  de  cazul  în  care  acel  lucru  ar  pune  în  primejdie  sufletul 
lor,  ci  învaţă-i  cu  cuvînt  şi  grai  blînd  cum  trebuie  să  umble  fiecare  (I  Tes. 
4,  1)  şi  să  petreacă  în  mijlocul  frăţimii  (I  Tim.  3,  15).  Pe  cei  tineri  şi  neîntâriţi 
învaţă-i  să  se  cruţe  pe  ei  înşişi  şi  pe  ceilalţi  fraţi,  ca  să  nu  facă  celor  ce-i  văd 
prilej  de  vătămare  prin  mersul  şi  nestarea  obiceiurilor,  prin  îndrăzneala  şi  ocu¬ 
paţiile  dezordonate  ale  tinereţii.  Pe  cei  îmbătrîniţi  în  nevoinţă  (asceză)  învaţă-i  cu 
cuvînt  de  înţelepciune  răbdarea  încercărilor  care  vin  de  la  vrăjmaşul,  smerenia, 
zdrobirea  inimii  (Ps.  50,  19),  străpungerea,  lacrimile,  grija  şi  stăruinţa,  rugăciunea, 
fericitul  plins  şi  faptul  de  a  fi  şi  a  se  face  prin  cuvînt  şi  faptă  de  folos  celor- 

lalţi.  Pe  preoţi  (învaţă-i)  evlavia,  liniştirea,  meditaţia  dumnezeieştilor  Scripturi, 
cunoaşterea  exactă  a  Canoanelor  şi  Tradiţiilor  Apostolice,  rectitudinea  dogmelor, 
curăţia  inimii  (Mt.  5,  8),  rugăciunea  statornică  şi  străpungerea  (inimii),  şederea 
în  frica  lui  Dumnezeu  şi  cutremur  în  dumnezeiescul  altar,  misterul  liturghiei, 
descoperirea  tainelor  lui  Dumnezeu,  pentru  că  acestora  li  s-a  dat  să  cunoască 
tainele  împărăţiei  cerurilor  (Mt.  13,  14),  după  cuvîntul  Domnului,  ca  să  fie  pen¬ 
tru  întreaga  frăţime  şi  celor  din  afară  sare  şi  lumină  dumnezeiască  (Mt.  5,  13— — 14) 
ca  unii  ce  au  întru  ei  cuvîntul  vieţii  (Fii.  2,  16). 

Iar  dacă  cîndva  va  trebui  într-o  binecuvîntată  mînie  să  te  mişti  cu  toiag 
şi  vergi  (Ps.  22,  4;  I,  Cor.  4,  21)  împotriva  celor  aflaţi  în  neorînduială  spre  a 
face  o  tăiere  a  răului  şi  a  reprima  între  ei  o  stricăciune  contagioasă,  ca  să  nu 
laşi  să  se  întindă  mai  râu  cele  ale  lucrării  şi  dispoziţiei  vicioase,  să  ştii  că  nici 
acest  lucru  nu  a  fost  judecat  ca  un  fapt  discordant  de  Apostoli  în  Constitu¬ 
ţiile  lor  şi  de-Dumnezeu-purtâtorii  noştri  Părinţi.  Căci  orice  mişcare  şi  acţiune  a 
noastră  care  reprimă  şi  prigoneşte  răutatea  ajutînd  dreptăţii  şi  virtuţii  este  lău¬ 
dabilă  îşi  plăcută  lui  Dumnezeu  şi  bineprimită  de  către  toţi  drepţii.  Martor  este 
Iisus  care  loveşte  ou  un  bici  pe  iudeii  încăpăţînaţi  care  făcuseră  din  casa  de  ru¬ 
găciune  casă  de  neguţâtorie  şi  răstoarnă  mesele  schimbătorilor  de  bani  (Mt. 
21.  12 — 13  par.).  Să  nu  dispreţuieşti  printr-o  blîndeţe  prefăcută,  numai  pentru 
lauda  oamenilor,  nici  cel  mai  mic  lucru  făcut  împotriva  poruncii  lui  Dumnezeu 
spre  răsturnarea  Canoanelor  şi  Constituţiilor  Apostolice  şi  ocara  vieţii  evan¬ 
ghelice  şi  a  stării  monahilor,  ci,  imitînd  pe  Iisus  Dumnezeu  care  a  poruncit  cu 
asprime  (Mt.  9,  30  par.)  şi  s-a  tulburat  fără  patimă  (In.  11,  33),  răzbună  porun¬ 
cile  lui  Dumnezeu  şi  a  Canoanelor  aşezate  de  Apostoli.  Ţine  pentru  tine  îm¬ 
preună  cu  toţi  şi  în  cercetarea  gindurilor  fiecăruia  acrivia,  ca  să  ştii  care  dintre 
ei  au  nevoie  de  îndepărtare,  de  pocăinţa  cu  lacrimi  şi  de  starea  penitenţilor,  ca 
să  nu  faci  din  împătimire,  cu  ştiinţă  sau  cu  neştiinţă,  din  biserica  lui  Dumne¬ 
zeu,  în  loc  de  templu  sfînt,  peşteră  de  tîlhari  sau  casă  de  desfrînare,  şi  să  fugi 
de  înfricoşătoarea  judecată  pentru  aceasta  a  mîniei  lui  Dumnezeu  (Rom.  2,  3). 

Căci  trebuie  să  ştii  că  fiecăruia  din  aceştia  cei  care  au  fost  înşişi  văzători  ai 
Cuvin  tu  lui  (Lc.  1,  2)  şi  ucenicii  Lui  (Apostolii)  le-au  rînduit  pe  bună  dreptate 
locul  potrivit.  Şi  trebuie  ca  tu  să  te  îngrijeşti  mai  mult  de  citirea  Constituţiilor 
şi  Canoanelor  acestora,  ca  să  ştii  care  sînt  tainele  credincioşilor  ascunse  în 
Hristos  şi  să  nu  greşeşti  fâcînd  cele  nepotrivite  dreptei  cinstiri  a  lui  Dumnezeu. 
„Să  faci  evlavioşi1*  după  cum  este  scris  „pe  fiii  tăi  duhovniceşti4*  (Lev.  15,  31)  şi 
6ă-i  înveţi  să  aibă  evlavie  (şi  frică)  de  sfintele  şi  dumnezeieştile  lui  locuri,  ca  şi 
de  vasele  templului  celui  sfinţit  al  lui  Dumnezeu  şi  de  slujba  (liturghia)  lui, 
pentru  că  scris  este:  „Fericit  omul  care  pentru  evlavie  tremură  înainte  a  toate" 
(Prov.  28,  14).  Trebuie  să  ştii  că  numai  monahilor  celor  ce-au  fost  consacraţi  preoţi 
şi  celor  care  prin  lupte  şi  pocăinţă  s-au  curăţit  prin  multe  lacrimi  şi  se  împăr¬ 
tăşesc  cu  preacuratele  Taine  ale  lui  Hristos,  celor  sfinţiţi  şi  celor  mai  evlavioşi, 
le-a  fost  afierosită  de  către  Părinţi  şi  Apostoli  slujba  (liturghia)  unor  asemenea 
lucruri  şi  faptul  de  a  se  atinge  de  ele.  Să  nu  îngădui  intrarea  în  dumnezeiescul 
altar  tuturor  celor  ce  vor  aceasta  decît  numai,  cum  s-a  spus,  celor  ce-au  fost 
făcuţi  preoţi  şi  celor  mai  sfinţiţi  dintre  cei  mai  evlavioşi  fraţi  şi  părinţi,  iar 
celorlalţi  şi  fraţilor  care  umblă  fără  rînduială  (II  Tes.  3,  6,  11)  —  vezi  ce  ţi 
se  spyne!  —  să  opreşti.  Căci  mulţi,  să  o  ştii  bine,  prin  dispreţuirea  unor  astfel 
de  lucruri  sînt  tăiaţi  din  viaţa  prezentă  şi  negreşit,  dacă  nu  bagi  de  seamă,  se 
va  intîmpla  aceasta:  sîngele  celor  tăiaţi  pentru  aceasta  din  viaţă  se  va  cere  din 
mâinile  tale  (Iez.  33,  6). 

Acestea  sînt,  o  păstorule  al  oilor  lui  Hristos,  şi  încă  mai  multe  decît  aces¬ 
tea,  cele  pe  care  trebuie  să  le  cunoşti  întocmai  şi  să  le  faci  cu  osîrdie  spre  paza 
turmei  tale.  Aşadar,  dacă  te-ai  cunoscut  pe  tine  însuţi  ajuns  la  o  atît  de  mare 
capacitate  şi  înzestrat  cu  astfel  de  harisme,  încît  numai  prin  lumina  faptelor  bune 
şi  a  cunoştinţei  şi  înţelepciunii  dumnezeieşti  care  străluceşte  din  tine  să  fie 
luminaţi  toţi  cei  ce  se  apropie  de  tine,  fie  din  cei  ai  tăi  fie  străini,  păstoreşte 
cu  încredere  oile  (In.  21,  16)  lui.  Hristos  cu  cuvîntul  cunoscător  al  harului  celui 
dat  ţie,  cu  fapta  după  regula  şi  legea  cea  dată  ţie  mai  înainte  de  sus  şi  paşte 

mieluşeii  Lui  (In.  21,  15)  în  păşunile  mîntuitoare  ale  poruncilor  Lui  pînă  ce  vor 
creşte  şi  vor  ajunge  la  măsura  vîrstei  plinătăţii  lui  Hristos  (Ef.  4,  13)  şi  aşa  vei 
avea  plată  multă  de  la  El:  faptul  de  a  şedea  pe  acelaşi  scaun  şi  a  avea  acelaşi 
sălaş  cu  Apostolii  Lui;  iar  dacă  nu,  restrînge-te  la  tine  însuţi  —  dacă  crezi  mie 
celui  ce  mă  neliniştesc  de  mîntuirea  ta  —  pentru  că  Dumnezeul  nostru  este  foc 
mistuitor  (Ev.  12,  29),  Lui  fie  slava  în  veci.  Amin. 

Traducere  din  greceşte 
Diac.  Asist.  Ioan  I.  Ică 

îndrumări  omiletice 


SFlNTUL  IOAN  BOTEZĂTORUL 

—  Cuvinte  ale  lui  Iisus  despre  Ioan  Botezătorul 

—  Cuvinte  ale  lui  Ioan  Botezătorul  despre  Iisus 


Dintre  numeroasele  curse  întinse  de  farisei  Mîntuitorului  spre  a-L  ispiti 
şi  a-L  învinovăţi  că  este  în  contradicţie  cu  legea  iudaică  şi  cu  poporul  evreu, 
acuzindu-L  în  faţa  autorităţilor  bisericeşti-naţionale  sau  al  celor  statale,  a  fost 
şi  întîmplarea  relatată  de  evanghelistul  Luca. 

Iisus  se  afla  în  templu  învăţînd  poporul  şi  vindecînd  pe  cei  veniţi  la  El 
cu  diferite  neputinţe.  în  timpul  acesta  s-au  înfăţişat  înaintea  Lui  arhiereii,  căr¬ 
turarii  şi  fariseii,  care  plini  de  răutăcioasă  invidie  L-au  întrebat:  Spune-ne  nouă 
cu  ce  putere  faci  aceasta?  Cine  ţi-a  dat  această  putere  de  a  face  minuni?  Iisus 
însă  nu  le  răspunde,  ci  la  rîndu-i  le  pune  întrebarea:  dacă  botezul  lui  Ioan  era 
din  cer  sau  de  la  oameni.  Această  întrebare  i-a  pus  în  mare  dificultate,  căci  gîn- 
deau  în  sinea  lor:  De  vom  zice  că  a  fost  din  cer,  vom  fi  învinuiţi  că  nu  am  cre¬ 
zut  în  el,  iar  de  vom  spune  că  a  fost  de  la  oameni,  ne  temem  de  mînia  poporu¬ 
lui  care-1  socotesc  pe  Ioan  ca  pe  un  mare  prooroc.  Şi  laşi  fiind  şi  mincinoşi,  au 
răspuns  că  nu  ştiu  de  unde  a  fost!  Atunci  Iisus  le-a  spus:  „Nici  Eu  nu  vă  spun 
vouă  cu  ce  putere  fac  acestea44  (Luca  20,  1 — 8). 

De  la  început  trebuie  să  cunoaştem  că  Sfîntul  Ioan  Botezătorul  a  fost  prooro¬ 
cit  dinainte  şi  că  trebuia  să  vină  avînd  o  misiune  importantă,  aceea  de  a  anunţa 
şi  pregăti  calea  Domnului,  după  cuvîntul  proorocului:  „Glasul  celui  ce  strigă  în 
pustie:  Gătiţi  calea  Domnului,  drepte  faceţi  cărările  Lui44  (Isaia  40,  3 — 5;  Lc. 
3 — 4). 

Prin  urmare,  chemarea  lui  Ioan  era  să-i  deştepte  pe  oameni  din  somnul 

păcatului  şi  să-i  îndrepteze  pe  calea  cea  adevărată,  curăţindu-le  păcatele  prin 

botezul  pocăinţei. 

Iisus  a  vorbit  în  multe  rînduri  despre  Ioan  Botezătorul,  la  fel  şi  Sfîntul  Ioan 
pomeneşte  adeseori  despre  Mîntuitorul. 

Să  amintim,  iubiţi  creştini,  despre  relatările  făcute  de  Mîntuitorul  la  adresa 
Iui  Ioan. 

Sfîntul  Evanghelist  Matei,  în  capitolul  11,  redă  cel  mai  frumos  şi  cuprinză¬ 
tor  portret  făcut  de  Mîntuitorul  Sfîntului  Ioan  Botezătorul.  în  acest  capitol  ni  se 
relatează  că  Sf.  Ioan  Botezătorul,  aflîndu-se  în  închisoare,  trimite  pe  doi  dintre 
ucenicii  săi  la  Iisus  ca  sâ-L  întrebe:  „Tu  eşti  cela  ce  vine,  sau  pe  altul  să  aş¬ 
teptăm?44  Iisus  le  răspunde  lor:  „Mergeţi  şi  spuneţi  *  lui  Ioan  cele  ce  auziţi  şi 

vedeţi:  Orbii  îşi  capătă  vederea  şi  şchiopii  umblă,  leproşii  se  curăţesc  şi  surzii 
aud,  morţii  înviază  şi  săracilor  li  se  binevesteşte4*.  Trimiterea  acestora  la  Iisus, 
Ioan  a  făcut-o  nu  pentru  sine,  căci  el  ştia  că  Iisus  este  Mesia,  aşa  cum  a  şi 
mărturisit  cînd  L-a  văzut  pe  Acesta  venind  la  botez:  „Eu  am  trebuinţă  să  fiu 
botezat  de  Tine,  şi  Tu  vii  la  mine44  (Matei  3,  14),  ci  pentru  ucenicii  lui  care  unii 
se  îndoiau  dacă  Iisus  era  Mesia  Cel  aşteptat.  Aceştia,  văzînd  minunile  săvîrşite 
de  Iisus,  s-au  vindecat  de  îndoiala  lor. 

După  ce  ucenicii  lui  Ioan  se  îndepărtează,  Iisus  vorbeşte  despre  Ioan.  Prin¬ 
tre  altele  zice:  „Ce-aţi  ieşit  să  vedeţi  în  pustie?  Au  trestie  clătinată  de  vînt?44  în- 
trucît  aceste  cuvinte  au  fost  rostite  de  Mîntuitorul,  să  cugetăm  asupra  semnifi¬ 
caţiei  lor.  „Au  trestie  clătinată  de  vînt?“ 

Nu.  Ioan  Botezătorul  nu  era  trestie  clătinată  de  vînt.  Din  sfînta  Evanghelie 
aflăm  că  în  timp  de  Irod  trăia  în  nelegiuire  cu  Irodiada,  femeia  fratelui  său 
Filip,  toţi  murmurau  şi  vedeau  că  Irod  săvîrşeşte  fărădelege,  dar  din  laşitate  şi 
pentru  a  nu-şi  ştirbi  ori  pierde  favorurile  şi  funcţiile  nu  cutezau  să  i-o  spună  în 
Caţâ  lui  Irod.  Doar  Sfîntul  Ioan  Botezătorul,  trestie  neclătinată  de  vînt,  a  avut 
tăria  şi  curajul  să-l  înfrunte  direct  şi  necruţător:  „Nu-ţi  este  îngăduit  să  ţii 
pe  femeia  fratelui  tău.  Iar  Irodiada  îl  ura  şi  voia  să-l  omoare,  dar  nu  putea" 
(Marcu  6,  18—19). 

Deci  Ioan  cu  riscul  vieţii  spune  adevărul,  sacrificîndu-şi  într-adevăr  viaţa, 
necruţînd  păcatul  ci  demascîndu-1.  Insă  despre  Iisus,  ştiindu-L  fără  prihană, 
mărturiseşte  plin  de  smerenie:  „Cel  care  vine  după  mine,  Care  înainte  de  mine 
a  fost  şi  căruia  eu  nu  sînt  vrednic  să-i  dezleg  cureaua  încălţămintei**  (Ioan  1,  27). 
Cu  toate  că  a  dezlega  sau  a  lega  cureaua  încălţămintei  eşti  obligat  a  sta  în  ge¬ 
nunchi  ori  aplecat  înaintea  celui  din  faţă,  iar  încălţămintea  este  cea  mai  umilă 
parte  a  îmbrăcămintei,  Ioan  Botezătorul  nu  se  simţea  vrednic  nici  de  această 
cinste  faţă  de  Iisus.  Dacă  faţă  de  El  arăta  atîta  smerenie  şi  bunâcuviinţă,  faţă  de 
temutul  şi  nelegiuitul  Irod  era  neînfricat  şi  necruţători 

A  doua  apreciere  a  lui  Iisus  despre  Ioan  este  făcută  în  continuare  în  ace¬ 
laşi  capitol  de  la  Matei,  unde  portretul  lui  Ioan  este  completat  prin  cuvintele: 
„Adevărat  zic  vouă:  Nu  s-a  ridicat  între  cei  născuţi  din  femei  unul  mai  mare 
decît  Ioan  Botezătorul4*  (Matei  11,  11). 

In  istoria  Vechiului  Testament  avem  mulţi  oameni  drepţi  şi  aleşi  ai  lui  Dum¬ 
nezeu  precum  Noe,  Lot,  Avraam,  Moise,  Isaia,  Iov  şi  atîţia  alţii.  Care  poate  fi 
motivul  că  Ioan  Botezătorul  îi  întrece  pe  toţi  în  sfinţenie?  Şi  răspunsul  este  că 
Ioan  Botezătorul  a  dus  o  viaţă  plină  de  nevoinţe  şi  înfrînări;  el  n-a  purtat  pe 
corpul  său  haine  moi  ţesute  de  mîna  omului,  ci  piei  aspre,  iar  hrana  lui  era  alcă¬ 
tuită  mai  mult  din  verdeţuri  şi  miere  sălbatică.  El  nu  s-a  bucurat  de  căldura  unei 
locuinţe  proprii  nici  de  vreo  altă  plăcere  lumească,  trăind  în  curăţie  desăvîrşitâ, 
rugăciune  şi  singurătate.  El  şi-a  închinat  întreaga  viaţă  slujirii  lui  Dumnezeu, 
neîmpărţindu-şi  dragostea  cu  nimic  din  ce  este  lumesc,  ci  dăruindu-se  în  între¬ 
gime  lui  Dumnezeu. 

Despre  el  se  poate  spune:  sfîntă  i-a  fost  naşterea,  sfîntă  i-a  fost  viaţa,  sfîntă 
i-a  fost  moartea.  De  aceea  în  iconografia  creştină  Sfîntul  Ioan  Botezătorul  esie 
înfăţişat  purtînd  aripi,  semn  că  a  fost  înger  în  trup  pămîntesc. 

Să  vedem  acum  ce  zice  Sfîntul  Ioan  despre  Iisus. 

„Acela  trebuie  să  crească,  iar  eu  să  mă  micşorez4*  (Ioan  3,  30). 

Legea  firii  omeneşti  este  cu  totul  alta.  Oricine  deţine  vreo  funcţie  mai  im¬ 
portantă  sau  se  situează  pe  o  poziţie  socială  înaltă,  nu  priveşte  cu  ochi  buni  pe 
acela  care  îl  depăşeşte  în  privilegii  ori  cinstire,  ci  se  lasă  cuprins  de  invidie  şi 
răutate.  Nu  acelaşi  lucru  l-a  stăpînit  pe  Ioan  Botezătorul,  care  spunea  tuturor: 
„Nu  sînt  eu  Hristosul,  ci  sînt  trimis  înaintea  Lui4*  (Ioan  3,  28). 

La  cuvintele  înveninate  ale  unui  iudeu  care  se  plînge  ucenicilor  lui  Ioan  că 
Cel  botezat  de  Ioan  botează  la  rîndul  Lui  în  părţile  Iudeii  şi  multă  lume  merge 
la  El,  ucenicii  lui  Ioan  se  tulbură  şi  îl  înştiinţează  pe  Ioan  despre  aceasta,  care 
îi  linişteşte  spunîndu-le  cuvintele  de  mai  sus.  De  aici  reiese  că  Ioan  e  plin  de 
smerenie,  bucurindu-se  că  mulţimea  aleargă  să-L  asculte  şi  urmeze  pe  Iisus. 

O  a  doua  afirmaţie:  „Iată  Mielul  lui  Dumnezeu,  Cel  ce  ridică  păcatul  lumii** 
(Ioan  1,  29). 

S-ar  părea  că  dintre  toate  necuvîntătoarele  pâmîntului  cea  mai  clară  ima¬ 
gine  a  răbdării,  blîndeţei  şi  nevinovăţiei  o  reprezintă  mielul.  El  este  chipul  desă- 
vîrşit  al  răbdării.  Cu  acest  chip  L-a  asemănat  Sf.  Ioan  pe  Iisus  Mîntuitorul  cînd 
L-a  prezentat  oamenilor.  Blîndeţea  mielului  era  remarcată  la  evrei,  deoarece 
mulţi  miei  se  aduceau  ca  jertfă  pentru  iertarea  păcatelor.  Iată  pentru  ce  Ioan 
Botezăttyul  îl  aseamănă  pe  Iisus  cu  un  miel,  pentru  că  Acesta  S-a  adus  pe  Sine 
jertfă  de  răscumpărare  pentru  popor,  plin  de  răbdarea  şi  nevinovăţia  unui  miel. 

Din  cele  arătate  am  putut  vedea  lămurit  că  virtutea  de  căpetenie  a  Sfîntu- 
lui  Ioan  Botezătorul  a  fost  smerenia,  virtute  foarte  dragă  lui  Dumnezeu.  Ea  este 
floarea  virtuţilor  care  le  întrece  pe  toate.  Sfinţii  Părinţi  o  numesc  regina  faptelor 
bune. 

Dacă  mîndria  i-a  azvîrlit  pe  îngeri  din  cer  în  iad,  smerenia  îi  ridică  pe  oa¬ 
meni,  chiar  dacă  au  anumite  slăbiciuni,  îi  înalţă  la  cer.  Iar  Sfinţii  Părinţi  care  s-au 
nevoit  cu  multă  strădanie  să  dobîndească  această  virtute  a  smereniei,  spun  că 
lui  Dumnezeu  îi  este  mai  plăcut  un  om  păcătos,  dar  care  îşi  recunoaşte  slăbi¬ 
ciunile  şi  se  smereşte,  decît  un  om  care  se  pretinde  că  este  drept  dar  plin  de 
mîndrie. 

Sfinte  Ioane,  Botezătorul  Domnului,  te  rugăm  pentru  multele  tale  însuşiri 
bune,  nevoinţe,  rugăciuni,  precum  şi  pentru  îngereasca  virtute  a  smereniei  şi  a 
sîngelui  tău  vărsat  pentru  dreptate,  credinţă  şi  adevăr,  spală  mulţimea  păcatelor 
noastre,  ca  şi  noi  împreună  cu  tine  să  ne  facem  părtaşi  împărăţiei  cerurilor.  Amin. 

Arhim.  Serafim  Man 


PREDICĂ  LA  DUMINICA  DUPĂ  BOTEZUL  DOMNULUI 

„Poporul  care  stătea  în  întuneric  a  vă¬ 
zut  lumină  şi  celor  ce  şedeau  în  latura 
şi  în  umbra  morţii  lumină  le-a  răsărit “ 

(Matei  4,  16) 


Sfînta  Evanghelie  din  această  Duminică  ne  spune  că  Acela  care  a  fost  pro¬ 
mis  spre  mîntuire,  îndată  după  căderea  lui  Adam,  s-a  revelat  lumii  asemeni  unui 
neîntrecut  învăţător.  După  ce  veac  după  veac  a  fost  aşteptat  ca  o  făclie  de  taină 
transmisă  din  neam  în  neam,  „Dumnezeu  s-a  arătat  în  trup44  (I  TLm.  3,  16).  La 
„plinirea  vremii41  (Gal.  4,  4),  Iisus  Hristos-Dumnezeul  nostru  a  venit  în  lume  ca 

să  strice  lucrurile  diavolului  şi  să  mîntuiască  pe  om  de  robia  lui.  Este  un  mo¬ 

ment  de  o  semnificaţie  şi  însemnătate  excepţională  asupra  căruia  încercăm  să 
zăbovim  în  această  Duminică  de  după  Botez. 

1.  înainte  de  orice  se  cuvine  să  ştim  că  istoria  vieţii  şi  a  slujirii  lui  Iisus 

Hristos-Mîntuitorul  face  parte  din  credinţa  noastră.  Cel  anunţat  de  atîţia  profeţi 

spre  salvarea  omului  şi-a  inaugurat  lucrarea  mîntuitoare  odată  cu  botezul  Său 
în  rîul  Iordanului  (Matei  3,  13). 

Din  pustia  Iordanului  Iisus  a  trecut  într-o  altă  pustie,  a  Carantaniei.  Aici 
diavolul,  vrăjmaşul  lui  Dumnezeu  şi  al  omului,  s-a  apropiat  de  Mîntuitorul  şi 
î-a  propus,  în  trei  asalturi,  îndoiala  de  dumnezeirea  Sa.  In  confruntare  directă, 
Iisus  îi  refuză  diavolului  orice  dovadă  a  dumnezeirii  Sale  şi-l  avertizează  că 
toată  ascultarea  i  se  cuvine  numai  lui  Dumnezeu. 

2.  După  lupta  cu  diavolul  şi  biruinţa  asupra  lui  în  pustie,  Iisus  s-a  întors 

în  Nazaretul  Galileii.  Ştiind  că  Sf.  Ioan  Botezătorul  a  fost  întemniţat,  Iisus  a 

bărăsit  Nazaretul  şi  s-a  stabilit  în  Capernaum  (Matei  4,  12 — 13).  Această  locali¬ 
tate  se  află  lîngă  Marea  Tiberiadei  (a  Galileii  sau  lacul  Ghenizaret),  în  provin¬ 
cia  numită  pămîntul  lui  Zabulon  şi  al  lui  Naftalim.  Aici  a  rostit  El  cel  dintîi 
cuvînt  public. 

Din  Capernaumul  Galileii,  Hristos-Domnul  a  iniţiat  aproape  toate  călăto¬ 
riile  Sale  spre  bucuria  sufletului  omenesc.  In  Samaria,  în  Iudeia,  în  Pereia,  El 

«trăbâtea  toate  cetăţile  şi  satele  aducînd,  pretutindeni,  lumina  învăţăturii  Sale. 

Aşa  că  nu  numai  locuitorii  din  Capernaumul  Galileii,  ci  de  oriunde  „cei  ce  tră¬ 
dau  în  întunericul  şi  în  umbra  morţii44  au  intuit  şi  au  înţeles,  în  cuvintul  şi  în 
misiunea  Mîntuitorului,  lumina  adevărului  mîntuirii. 

3.  Dar  convingerea  că  în  Iisus  din  Nazaret  Dumnezeu  însuşi  este»  prezent 
şi  că  El  este  cu  adevărat  „steaua  răsărită  din  Iacov44  (Num.  24,  17)  pentru  mîn- 
tuirea  neamului  omenesc,  s-a  format  în  mod  treptat  în  mintea,  în  inima 
{ascultătorilor  Săi.  Astfel,  la  început,  s-a  apreciat  că  Iisus  este  doar  un  mare 
profet.  S-a  crezut  că  El  este  un  nou  Ilie  (Matei  16,  14),  Ioan  Botezătorul  înviat 
(Marcu  6,  16),  ori  Moise.  Minunile  săvîrşite  de  Mîntuitorul,  învăţătura  Sa  fără 

Geamăn,  înţelepciunea  Sa  negrăită  au  contribuit  însă  la  convingerea  că  Cel  pre¬ 
zis  şi  descris  cu  amănunte  în  Scriptura  Vechiului  Testament,  este  Hristos-Mesia. 

Pe  temeiul  multor  mărturii  şi  dovezi  apostolii  şi  marea  majoritate  a  as¬ 
cultătorilor  au  crezut  şi  au  recunoscut  în  Mesia-Hristos,  pe  Fiul  lui  Dumnezeu 
Celui  viu  (Matei  16,  16).  Aceasta  însemnează  că  Hristos-Domnul  este  o  perso¬ 
nalitate  infinit  mai  strălucitoare  decît  părintele  Avraam.  El,  Profetul  profeţilor, 
este  nu  doar  eliberatorul  unei  naţiuni  dintr-o  robie  pămîntească,  cum  a  fost 
împăratul  profet  Moise,  ci  Eliberatorul  tuturor  neamurilor  pămîntului  dintr-o 
robie  eternă.  In  lucrarea  Sa  mîntuitoare  Iisus  se  arată,  prin  cuvîntul  şi  viaţa  Sa, 
„Lumină  din  lumina  veşnică"  a  fiinţei  dumnezeieşti. 

4.  Născut  de  două  ori,  o  dată  în  veşnicie  din  Tatăl  şi  a  doua  oară  în  timp 
(din  neamul  lui  Avraam  şi  al  lui  David),  Iisus  Hristos  este  Dumnezeu-Omul.  El 
este  MODELUL  şi  ENERGIA  unei  noi  ere:  era  creştină,  era  propovăduirii  împă¬ 
răţiei  lui  Dumnezeu.  Cuvîntul  Său  este  lumină.  Viaţa  Sa  este  sfinţenie  şi  izvor 
Ol  sfinţeniei.  Prezenţa  Sa  este  putere  şi  adevăr.  în  vreme  ce  profeţii  Vechiului 
Testament  acţionau  în  numele  lui  Dumnezeu,  chemau  şi  implorau,  în  diferite 
situaţii,  numele  Creatorului,  Iisus  Hristos-Domnul  vorbeşte  şi  săvîrşeşte  minuni 
fn  numele  Său.  Dacă  toţi  profeţii  se  considerau  slujitori  ai  lui  Dumnezeu,  Iisus 
Hristos  se  declară  pe  Sine  egalul  Părintelui  ceresc.  „Eu  şi  Tatăl  meu  una 
sîntem“  (Ioan  10,  30).  In  această  conştiinţa  El  porunceşte  slăbănogului:  „Ridică-te! 
Ia-ţi  patul  tău  şi  umblă44  (Ioan  5,  8),  şi  slăbănogul  se  face  sănătos.  Celui  orb  îi 
spune:  „Vezi!44  (Luca  18,  42),  şi  orbul  primeşte  vederea.  Ca  un  stăpîn  al  vieţii  şi 
bl  morţii,  El  porunceşte  morţilor  să  se  ridice  din  sicriu.  Aşa  ceva  nu  se  mai  vă¬ 
zuse  şi  nu  se  mai  auzise  între  oameni.  Cuvîntul  Său  este  menit  să  înnoiască  viaţa 
oamenilor.  Greci,  sirieni,  romani,  alte  naţiuni,  se  înflăcărează  în  aceeaşi  simţire 
ţ?i  se  consideră  un  singur  popor.  Se  împlinesc  în  Iisus  cuvintele  Scripturii:  „Iată, 
Eu  le  fac  pe  toate  noi44  (Apoc.  21,  5). 

5.  Lucrarea  Mîntuitorului  se  răsfrînge  şi  în  veacurile  precedente,  în  răstimpul 
în  care  au  vieţuit  credincioşii  patriarhi,  curajoşii  profeţi.  El  este  nu  numai  Cel 
făgăduit  de  profeţi  şi  aşteptat  de  poporul  ales,  ci  şi  Cel  promis  de  la  începutul 
lumii.  De  aceea  Hristos-Domnul,  împlinind  nădejdea  patriarhilor  şi  a  profeţilor, 
reconsideră  felul  de  a  simţi  şi  de  a  cugeta  al  omului  în  actualitate  şi  în  viitor, 
în  era  creştină  se  cultivă  capacitatea  de  interpretare  mai  în  adînc  a  istoriei  lumii. 
Dintru  începuturile  ei  istoria  este  mers  de  la  primul  sau  vechiul  Adam,  spre  Adam 
cel  nou  (Rom.  5,  14),  Iisus  Hristos.  In  această  interpretare  istoria  nu  mai  este 
apreciată  doar  ca  o  înlănţuire  de  conflicte,  de  războaie  în  urma  cărora  apar  şi 
dispar  popoare  pe  arena  ei.  In  Adam  cel  nou,  viaţa  oamenilor  este  ridicată  pe 
culmea  unor  valori  spirituale  infinite.  Istoria  este  mers  al  omului  spre  Dumnezeu, 
în  veşnicie. 

6.  Spre  acest  sens  superior  al  existenţei  noastre  pe  acest  pămînt,  ne  călău¬ 
zeşte  şi  -ne  hrăneşte  Biserica  din  energiile  tainice  ale  sfinţeniei.  De  fapt,  omul 
începe  viaţa  cu  sfinţenie.  încă  de  la  naştere,  prin  Sfînta  Taină  a  Botezului,  omul 
este  trecut  din  umbra  morţii  veşnice  la  lumina  mîntuirii.  „Cîţi  în  Hristos  ne-am 
botezat,  în  Hristos  ne-am  şi  îmbrăcat44  (Gal.  3,  27). 

In  Taina  Botezului  am  făgăduit  să  lepădăm  lucrurile  întunericului  şi  am 
jurat  credinţă  şi  iubire  împăratului  luminii.  Cuvîntul  dat  la  botez  sîntem  datori 
să-l  păstrăm  şi  să-l  valorificăm  în  toată  vremea  vieţii.  In  Taina  Spovedaniei,  ca 
într-un  necontenit  botez,  Mîntuitorul  ne  spală  de  *  păcate.  Prin  harurile  ce  se 
revarsă  din  Jertfa  Sa,  El  ne  ajută  să  biruim  cursele  diavolului  şi  să  ne  sfinţim 
Viaţa.  Hristos-Domnul  este,  şi  astăzi,  lumina  care  mîntuie  şi  dă  valoare  vieţii  şi 
lumii.  Cuvintele  pe  care  vi  le  spunem  în  cadrul  cultului  divin  nu  sînt  ale  -noastre, 
ci  ale  Lui.  Nu  vorbim  decît  în  numele  Lui,  pentru  că  de  El  sîntem  trimişi  pen¬ 
tru  oameni.  Nu  sîntem  decît  interpreţii  învăţăturii  Bisericii.  Iar  învăţătura  Bise¬ 
ricii  este  a  Mîntuitorului  Hristos.  „Intru  lumina  Lui  vedem  şi  noi  lumină44  în 
Biserica  Măririi.  La  Sfînta  Liturghie  mărturisim  cu  bucurie:  „Văzut-am  lumina 
cea  adevărată,  luat-am  duhul  cel  ceresc . . .“. 

7.  Dar  noi  ştim  că  nu  este  deajuns  numai  a  vedea  lumina  lui  Hristos  pentru 
a  ne  bucura  exterior  de  ea.  Trebuie  să  şi  voim  a  realiza  această  lumină  a  vieţii 
în  viaţa  noastră.  Drept  aceea,  să  ne  străduim  a  ne  dovedi  capabili  şi  vrednici  de 

Idealul-Hristos,  Lumina  lumii.  Să  ne  identificăm,  pe  cît  este  omeneşte  posibil,  cu 
învăţătura  şi  simţirea  Lui.  Să-l  iubim  pe  El,  slujind  oamenilor  ca  unor  fraţi.  In 
acest  fel  sîntem  şi  vom  fi,  cu  adevărat,  „fii  ai  luminii*4,  „oameni  cereşti*4  şi  putem 
nădăjdui  dobîndirea  luminii  şi  în  eternitate.  Pentru  acest  rost  înalt  în  lume,  îi 
aducem  lui  Dumnezeu  toată  recunoştinţa  şi  iubirea  noastră.  Lui  i  se  cuvine  toată 
slava,  toată  cinstea  şi  toată  închinăciunea,  Tatălui  şi  Fiului  şi  Sfîntului  Duh. 
Amin. 

Pr.  G/i.  Răţulea 


IUBIREA  UNEŞTE  PE  TOŢI  OAMENII  IN  MAREA  FAMILIE 

A  LUI  DUMNEZEU 

„Ca  toţi  să  fie  una “  (Ioan  17,  21) 


Cu  adevărat  mare  este  taina  creştinătăţii,  zice  Sf.  Ap.  Pavel,  că  Dumnezeu 
s-a  arătat  în  trup,  ca  slobozindu-ne  de  păcatul  lui  Adam,  să  ne  unească  pe  toţi 
oamenii  intr-o  mare  şi  fericită  familie,  să  ne  facă  fiii  Săi  şi  să  fim  fericiţi. 

Cei  ce  se  clatină  de  adevărul  întrupării  Fiului  lui  Dumnezeu  şi  a  trăirii  Sale 
între  noi,  oamenii,  să  vină  azi  în  Samaria,  la  Fîntîna  lui  Iacob  şi  să-L  vadă  po¬ 
posind  în  arşiţa  soarelui,  obosit  de  drum  ca  Om  şi  cerînd  apă  să  bea  de  la  o 
femeie  samarineancă,  păgînă,  străină  de  neamul  evreesc,  pe  care  o  aduce  la 
Credinţa  în  Dumnezeu  cel  adevărat.  Iubirea  Sa  nemărginită  II  face  să  cheme  la 
împărăţia  lui  Dumnezeu  toată  suflarea  omenească,  să  ne  împace  pe  toţi  cu  Dum¬ 
nezeu,  Părintele  nostru  al  tuturor,  şi  să  ne  împace  unii  cu  alţii  ca  toţi  să  fim 
una  în  El  (Ioan  17,  21). 

Femeia  pe  care  o  întîlneşte  Mîntuitorul  Hristos  la  fîntînă  are  o  viaţă  uşu¬ 
ratică  şi  cerîndu-i  apă,  ea  Ii  spune  că  între  evrei  şi  samarineni  este  ură  de  secole 
şi  voieşte  să-L  refuze.  Dar  Domnul  a  venit  să  topească  zidul  urii  dintre  oameni 
şi  popoare  şi  să-i  unească  pe  toţi  prin  dragoste  într-o  mare  familie  a  lui  Dumne¬ 
zeu.  El  îi  zice:  „Dacă  ai  fi  ştiut  cine  este  Cel  ce-ţi  cere  apă,  i-ai  fi  dat  şi  ai  fi 
cerut  în  schimb,  apă  vie44  (Ioan  4,  10).  Femeia  crede  că  este  apa  de  izvor,  dar 
Domnul  îi  descoperă  că  El  este  izvorul  acestei  ape  spirituale,  al  credinţei  adevă¬ 
rate  din  care  izvorăsc  energiile  spirituale  ale  vieţii  care  duc  sufletul  la  viaţa  de 
veci  (Ibid.  4.  14). 

Din  discuţie  Mîntuitorul  Hristos  îi  arată  trecutul  său  păcătos,  de  care  ea  se 
cutremură  şi  văzîndu-L  prooroc  îi  cere  sfat  unde  să  se  închine  lui  Dumnezeu: 
în  Garizim  sau  în  Ierusalim.  Domnul  îi  descoperă  adevărul  că  Dumnezeu  este 
Duh  şi  Adevăr  şi  putem  să  ne  închinăm  Lui  oriunde,  cu  inima  curată,  că  El  e 
Tatăl  tuturor  oamenilor  şi  noi  sîntem  fiii  Săi  şi  fraţi  întreolaltă.  Ii  descoperă  că 
El  este  Mesia  cel  aşteptat  şi  ea  fuge  în  oraşul  Sihar  să  spună  că  a  venit  Mesia, 
iar  lumea  merge  la  El  să-L  asculte. 

Fapta  Domnului  care  vesteşte  Evanghelia  şi  la  poporul  samarinean  socotit 
spurcat  de  evrei,  ne  dă  prilejul  să  cugetăm  azi  despre  iubirea  creştină  care  ne 
uneşte  pe  toţi  oamenii  în  marea  familie  a  lui  Dumnezeu.  Ea  este  lumină  şi  căl¬ 
dură,  bucurie  şi  mîngîiere,  fără  ea  totul  este  răceală,  întuneric  şi  moarte. 

Iubirea  este  inima  creştinului.  După  cum  inima  dă  viaţă  trupului,  tot  astfel 
viaţa  creştină  creşte  şi  se  desăvîrşeşte  numai  prin  iubirea  de  Dumnezeu  şi  de 
aproapele.  Ea  este  legea  de  gravitaţie  a  cosmosului  şi  a  vieţii  umane.  Din  iubire 
Dumnezeu  a  creat  lumea,  îi  poartă  de  grijă,  o  susţine,  mîntuieşte  şi  sfinţeşte  pe 
om.  Din  iubire  a  venit  Fiul  Său  în  lume  ca  Om  să  ne  scoată  de  sub  puterea  dia¬ 
volului,  să  ne  şteargă  păcatul  strămoşesc  şi  să  readucă  tot  neamul  omenesc  în 
marea  familie  a  lui  Dumnezeu  să  ne  facă  din  nou  fiii  Săi  fericiţi! 

Iubirea  este  cea  dintîi  şi  cea  mai  mare  poruncă  din  legea  Noului  Testament, 
de  aceea  Domnul  Iisus  ne-o  lasă  ca  testament  (Ioan  13,  34).. Apostolii  au  ascultat 

această  poruncă  a  iubirii,  după  cum  citim  în  Sf.  Evanghelie  şi  în  Tradiţia  Apos¬ 
tolică.  Aceasta  spune  că  Sf.  Apostol  Ioan,  numit  şi  Apostolul  iubirii,  ajuns  la 
adînci  bătrâneţe,  lua  parte  la  adunările  creştinilor,  dus  de  braţe,  slăbit  de  puteri; 
aici  spunea  —  drept  predică  —  o  singură  propoziţie:  „Fiilor,  iubiţi-vă  unii  pe 
alţii!”.  întrebat  pentru  ce  repetă  mereu  acelaşi  cuvînt,  el  a  răspuns:  Aceasta  este 
porunca  Domnului  care  a  zis:  „Poruncă  nouă  vă  dau  vouă,  să  vă  iubiţi  unii  pe 
alţii,  cum  Eu  v-am  iubit  pe  voitt  (Ioan  13,  34  sq.). 

II.  Creştinii  se  întreceau  între  ei  în  iubire,  în  veacurile  primare,  iar  iubirea 
a  făcut  din  ei  eroi,  martiri  şi  sfinţi  ai  lui  Dumnezeu.  Să  ne  gîndim  aici  la  Sf. 
Ştefan,  primul  martir  creştin.  Iubirea  îndemna  pe  toţi  să  se  ajute  între  ei  cu  tot 
ce  aveau,  cu  ce  puteau,  începînd  cu  haine,  hrană,  adăpost,  vorbe  bune,  mîngăiere, 
iertare  şi  chiar  cu  un  pahar  de  apă,  dat  în  numele  Mîntuitorului  Hristos.  Iubirea 
jertfel-nică  arătată  în  fapte  de  milostenie  îndemna  pe  cei  bogaţi  să  jertfească 
pentru  cei  săraci.  Ei  aveau  toate  în  comun,  nimeni  nu  era  lipsit,  ci  toţi  erau  egali 
fraţi  şi  fii  ai  lui  Dumnezeu.  In  focul  dragostei,  toţi  erau  o  inimă,  un  gînd  şi  o 
simţire,  erau  un  suflet  într-o  mare  familie  a  lui  Dumnezeu,  mincau  la  aceeaşi 
masă,  la  agape,  la  mesele  dragostei  (F,  Ap.  4,  34).  Şi  să  nu  uităm  că  creştinii  erau 
persecutaţi  greu  de  stăpînirea  romană  pâgînă.  Sîngele  creştinilor  curgea  în  va¬ 
luri;  dar  ei  erau  tari  şi  sufereau  cu  plăcere,  întăriţi  de  dragostea  faţă  de  Hristos- 
Dumnezeu.  Această  dragoste  i-a  întărit  ca  să  suporte  persecuţii  pentru  Hristos 
Domnul  vreme  de  300  de  ani,  ca  să  ajungă  apoi  la  pace,  libertate  şi  dreptate  pe 
timpul  împăratului  Constantin  cel  Mare  (313). 

Iubirea  etste  însuşirea  esenţială  .a  sufletului  creştin  adevărat.  Nu  poate  fi 
creştin  fără  iubire.  Fără  iubire  este  iadul  de  pămint.  Adevărul  acesta  l-au  înţeles 
toţi  creştinii,  care  se  recunoşteau  între  ei  prin  faptul  că  se  iubeau.  Ei  urmau 
astfel  porunca  Mîntuitorului  Hristos,  care  ne  zice  nouă  tuturor:  „Rămîneţi  întru 
dragostea  Meau  (Ioan,  15,  9).  Pâgînii  îi  admirau  pe  creştini.  Pentru  iubirea  cu 
care  erau  legaţi  creştinii  între  ei,  păgînii  îi  admirau.  Chiar  spuneau:  „Vedeţi  cît 
de  mult  se  iubesc  între  ei!”  Un  păgîn,  Minucius  Felix,  într-o  scriere  a  sa  spune 
că  creştinii  se  iubesc  între  ei  înainte  de  a  se  cunoaşte. 

Cauza  o  spune  un  alt  scriitor  păgîn,  Lucian,  care  zice  că  Legiuitorul  lor 
(Iisus)  le-a  spus  că  ei  toţi  sînt  fraţi  şi  fii  ai  lui  Dumnezeu  şi  vieţuiesc  conform 
acestui  ordin:  „Să  se  iubească  între  ei!w 

III.  Să  venim  la  omenirea  de  azi.  Cum  apare  ea  după  propovăduirea  iubirii 
creştine  de  2  000  de  ani?  Ea  este  o  imagine  spălăcită  şi  deformată  a  comunităţii 
creştine  primare.  Din  păcate,  ea  mai  păstrează  azi  numai  numele  de  creştină,  în 
rest  nu  mai  are  aproape  nimic  din  sufletul  plin  de  iubire  al  aceleia.  Ne  spune 
acest  adevăr  prinţul  indian  Sador  Sundor  Sing,  care  s-a  convertit  la  creştinism 
tn  16  dec.  1904  şr  a  devenit  apostolul  veacului  al  XX-lea.  El  a  călătorit  în  toate 
statele  creştine  din  apusul  Europei  şi  a  fost  chiar  în  România,  în  anul  1925.  In 
predicile  sale  spunea:  „Voi  europenii  sînteţi  albi  la  faţă,  dar  negri  la  inimă”. 
Este  semn  rău,  dovadă  că  tot  progresul  ştiinţifico-tehnic  şi  social  al  omenirii  n-a 
schimbat  cu  aproape  nimic  inima  omului,  care  a  rămas  la  fel  de  pâgînă,  plină 
de  păcate.  A  lipsit  oare  efortul  omului  modern  să  se  ridice  prin  cultură  peste 
starea  sa  de  natură,  de  barbarie  şi  primitivitate?  Nu.  Omenirea  a  făcut  eforturi 
imense  în  decursul  veacurilor,  îndeosebi  în  cel  al  XlX-îea  şi  al  XX-lea  şi  a  reali- 
eat  progrese  uimitoare.  El  a  cucerit  mări  şi  oceane,  a  pătruns  în  cosmos,  a  redus 
spaţiul  şi  timpul.  A  făcut  lucruri  mari,  dar  n-a  putut  să  se  apropie  de  fericire. 
Omenirea  prezintă  azi  un  tablou  încruntat,  temut,  ca  un  tigru  fioros.  Ea  are  azi 
multă  jale,  vaiet  şi  plînset,  mizerie,  suferinţă  şi  durere.  Pe  urma  celui  de  al  doilea 
război  mondial  sîngele  a  curs  în  rîuri,  crimele  şi  fabricile  morţii  din  lagărele  de 
exterminare  de  la  Dachau,  Buchenwald.  Maidanek  etc.  au  distrus  milioane  de 
oameni  nevinovaţi.  Omul  a  devenit  o  fiară  pentru  semenul  său.  Trăim  parcă 
Vremuri  apocaliptice,  care  vor  să  arunce  omenirea  în  haos  şi  nefiinţă. 

Care  să  fie  cauza  acestui  decalaj  moral?  Este,  oare,  neputincioasă  iubirea  şi 
bunătatea  lui  Dumnezeu?  Nu!  Vina  este  lipsa  iubirii  şi  a  credinţei  faţă  de  Dum¬ 
nezeu.  Omul  modern  este  legat  aproape  numai  de  bunurile  trecătoare,  este  legat 
enorm  de  pămînt,  de  parcă  ar  trăi  mii  de  ani  şi  —  din  păcate  —  crede  că  acestea 
îi  pot  aduce  binele  şi  fericirea  pe  care  o  caută.  Ignorînd  valorile  spirituale  eterne, 

pentru  care  l-a  creat  Dumnezeu  cu  raţiune  şi  libertate,  omul  de  azi  a  deplasat 
axa  existenţei  de  azi  de  Ia  teocentrie  ia  antropolatrie,  de  la  adorarea  lui  Dum¬ 
nezeu  la  adorarea  sa,  la  adorarea  creaţiunii  sale,  a  ştiinţei  şi  a  tehnicii,  care  se 
întoarce  împotriva  fericirii  sale. 

Omenirea  de  azi  are  faţa  urîtă  şi  hidoasă  din  cauza  urei  între  oameni  şi  po¬ 
poare,  dintre  state  mari  şi  mici,  din  cauza  păcatelor  şi  a  egoismului  feroce  care 
le  stăpinesc.  Omenirea  pare  o  stîncâ  care  se  prăbuşeşte  în  adîncul  nefiinţei,  pare 
o  oglindă  care  se  sparge  în  ţăndări  să  nu  mai  strălucească  în  ea  chipul  de  lumină 
^1  Părintelui  ceresc  care  l-a  creat,  ci  al  diavolului  care  l-a  desfigurat.  Omenirea 
de  azi  are  imaginea  îndrăcitului  din  Gadara,  care  se  zbate  să  scape  din  lanţurile 
păcatelor  şi  viciilor  sale  în  care  a  ajuns  de  bună  voie,  pentru  că  in  loc  să  ceară 
ajutorul  lui  Dumnezeu  pentru  salvarea  sa,  crede  că  se  uşurează,  exploatînd,  râb- 
ilînd,  lovind,  blestemînd,  înjurind  şi  omorînd  cu  ură  diabolică  pe  semenul  său. 

Imaginea  de  mai  sus  ne  aminteşte  de  regele  Egiptului,  Osiris,  care  cobora 
adeseori  între  supuşii  săi,  sfătuindu-i  cum  să  lucreze  pâmîntul,  ca  să  rodească 
cît  mai  bine.  „Aşa  faceţi,  aşa  lucraţi,  zicea  el,  celelalte  le  va  da  ceruT.  Iar  supuşii 
l-au  ascultat  un  timp,  au  arat  şi  au  semănat,  iar  cerul  le-a  binecuvântat  munca 
şi  toţi  erau  mulţumiţi.  Dar  odată  le  vine  în  caip  un  gînd  năstruşnic:  De  ce  să 
lucreze  ei  în  bătaia  razelor  de  soare,  în  vînt  şi  ploaie?  Şi  au  pornit  să  se  apere. 
Au  făcut  pămîntului  un  acoperiş  mare  şi  munceau  fără  să  mai  vadă  razele  soare¬ 
lui.  nici  să  mai  bată  vîntul  şi  ploaia  peste  ei.  Şi  oamenii  noştri  se  credeau  acum 
fericiţi  şi  au  trăit  aşa  multă  vreme.  Vine  vara,  vine  toamna,  dar  pămîntul 
nu  a  mai  rodit  nici  un  spic  de  griu.  Unii  mai  înţelepţi  au  zis  că  pămîntul  nu  ro¬ 
deşte  că  n-are  ploaie  şi  soare,  iar  în  grabă  au  zugrăvit  pe  acoperiş  un  soare, 
apoi  nori  de  apă.  Dar  în  zadar  căci  fără  căldura  soarelui  de  pe  cer  şi  fără  ploaia 
cerului  care  vine  de  sus,  pămîntul  nu  rodea.  Şi  ar  fi  ajuns  să  moară  de  foame, 
dacă  nu  ar  fi  stricat  acoperişul  făcut  de  ei. 

La  fel  a  făcut  şi  omenirea  din  ultimele  secole.  Ea  a  încercat  să  facă  un 
aşezămint  despărţitor  între  ea  şi  harul  divin,  semn  de  despărţire  între  Dumnezeu 
şi  om,  între  iubire  şi  ură.  In  loc  ca  să-L  adore  pe  Dumnezeu  şi  să-I  ceară  aju¬ 
torul  Său  cu  credinţă  smerită,  omenirea  priveşte  azi  cu  mîndrie  şi  îngîmfare  la 
descoperirile  şi  invenţiile  sale.  Maşini  şi  iar  maşini,  iar  omul  a  uitat  de  sine, 
de  suflet,  de  Dumnezeu  şi  de  aproapele  său.  Azi  maşina  l-a  întrecut,  l-a  învins, 
tehnica  a  devenit  atotputernică,  iar  omul  a  rămas  ca  un  simplu  şurub,  rotit  de 
ea,  mic,  slab  şi  pipernicit,  să  se  teamă  de  ea  în  tot  momentul,  căci  maşina  de 
război,  arma  atomică,  împrăştie  acum  teama  de  moarte  în  toţi.  La  zgomotul  in¬ 
fernal  al  avioanelor  de  bombardament,  fuge  nebun  ca  odinioară  Cain  de  crima 
sa,  care  purta  pe  frunte  blestemul  divin  al  fratricidului.  Omul  a  început  prin  a 
fi  stăpînul  maşinii  şi  a  sfîrşit  prin  a  fi  sclavul  ei.  El  nu  mai  are  inimă  milostivă, 
ci  creier  rece,  inteligenţă  ascuţită  ca  să  omoare  totul. 

Aceasta  este  tragedia  omenirii  de  azi,  fără  iubirea  lui  Dumnezeu  şi  a  aproa¬ 
pelui.  care  a  izvorît  din  lipsa  de  credinţă  şi  frică  de  Dumnezeu.  Omul  a  urmărit 
să  aibă  izvorul  fericirii  în  sine,  în  autonomie,  să  fie  independent  de  Dumnezeu, 
departe  de  soarele  Hristos- Dumnezeu,  de  Evanghelie.  Iubirea  Sa  o  socoteşte  ca 
slăbiciune  şi  a  ajuns  să  se  sperie  de  prăpastia  în  care  a  ajuns,  de  abisul  care  i 
s-a  deschis  cu  dorinţa  si  voia  sa.  El  nu  are  azi  tăria  şi  curajul  să  se  întoarcă 
de  pe  acest  povîmiş.  Sfîrşitul  se  poate  prevedea:  maşina  semănătoare  de  moarte, 
bombele  atomice  şi  biologice,  gazările  şi  fabricile  morţii  se  pregătesc  de  lucru. 
Ele  aşteaptă  să  ne  înghită  pe  toţi  —  pe  unii  azi,  pe  alţii  mîine,  şi  să  ne  facă  neferi¬ 
ciţi.  Totul  este  schimbat  pe  pâmînt.  Se  pregăteşte,  pare,  un  cortegiu  spre  un  vast 
cimitir,  în  care  unii  se  văd  în  groapă,  alţii  în  spitale,  alţii  infirmi  şi  milioane  de 
vieţi  în  plînset,  amar  şi  moarte. 

In  locul  iubirii  altruiste,  comunitare  şi  jertfelnice  care  uneşte  pe  oameni 
cu  Dumnezeu,  mulţimea  lipsită  de  credinţă  este  stâpînită  de  cel  mai  feroce  egoism, 
care  în  ascuns  împarte  lumea  în  tabere  vrăjmaşe  care  luptă  împotriva  credinţei 
şi  a  dragostei  de  Dumnezeu  şi  de  aproapele,  se  urăsc  între  ele  şi  caută  să  se 
distrugă  una  pe  alta. 

Intr-aceasta  stă  puterea  diavolului  care  a  adus  tragedia  veacului  acestuia: 
omul  slujeşte  azi  forţelor  întunericului,  negînd  lumina  lui  Hristos  şi  toate  valo- 

rile  pozitive  cultivate  de  ea:  credinţa  în  Dumnezeu*  Biserica,  adevărul,  binele, 
frumosul,  sfinţenia,  dreptatea  etc.  Acceptînd  această  negaţie  a  luminii  şi  adevă¬ 
rului  în  Hristos,  diavolul  a  desfigurat  pe  om,  l-a  făcut  o  caricatură,  în  loc  să  fie 
o  capodoperă  a  cosmosului,  l-a  retrogradat  la  un  biet  biped  —  căruia  i-a  inspirat 
gradul  egoităţii  sale  trufaşe. 

Din  păcate,  oamenii  experimentează  azi  pe  viaţă  acest  adevăr  că  după  cum 
nu  este  posibilă  viaţa  pe  pămînt  fără  soare,  tot  aşa  nu  e  posibilă  pacea,  binele 
şi  fericirea  fără  Soarele-Hristos-Dumnezeu,  fără  iubirea  şi  harul  Său.  O  lucrare 
izolaţionistă,  diabolică,  de  dezbinare,  învrăjbire  şi  ceartă  are  loc,  care  pregătesc 
drumul  unui  război  nimicitor. 

Trăim  într-o  lume  în  care  oamenii  trăiesc  izolaţi  între  ei,  trăiesc  numai 
pentru  ei  înşişi,  se  încred  în  ei  şi  nu  în  Dumnezeu,  uitînd  că  sînt  creştini,  că  au 
datoria  să  se  iubească  şi  să  ierte  şi  să  se  ajute  reciproc.  Cîţi  dintre  creştinii  de  azi 
mai  au  clară  conştiinţa  că  sîntem  fraţi  între  noi,  sîntem  fiii  lui  Dumnezeu  şi  for¬ 
măm  o  mare  familie  care  este  trupul  tainic  al  Domnului  Hristos?  Cîţi  mai  avem 
conştiinţa  lucidă  că  atunci  cînd  sufere  un  frate  de-al  nostru,  cînd  se  bolnăveşte 
un  organ,  toate  organele  suferă?  Oare  ochiul,  sau  piciorul,  mîinile  şi  urechile  nu 
cervesc  tot  trupul?  Aşa  şi  creştinul  adevărat  nu  trebuie  să  caute  mai  întîi  cele 
ale  sale,  ci  cele  ale  fratelui  său.  Oare  am  uitat  cuvîntul  Sf.  Ap.  Pavel  care  zice: 
„Purtaţi  sarcina  (necazurilor)  unul  altuia  şi  aşa  împliniţi  legea  lui  Hristos"  (Gal. 
6,  2).  legea  dragostei,  a  într-ajutorării  şi  a  jertfei  reciproce?  Da,  legea  dragostei, 
a  într-ajutorării  este  cheia  vieţii  creştine  adevărate  şi  cheia  fericirii  noastre  în 
Hristos. 

Ura  a  schimbat  chiar  icoana  sufletului  românesc.  Unde  mai  este  acea  ome¬ 
nie  românească,  acea  cinste  şi  iubire  dintre  fraţi,  care  odinioară  se  sacrificau  şi 
Ge  ajutau  ca  într-o  familie?  A  slăbit  credinţa  faţă  de  cele  sfinte,  bisericile  stau 
goale.  Unde  mai  este  bunătatea,  blîndeţea,  dreptatea  şi  mila  strămoşilor  arătate 
faţă  de  oricine,  de  orice  neam  şi  cu  atît  mai  mult  faţă  de  cei* de  un  neam  cu 
tine  aflaţi  în  necazuri  şi  nevoi?  Toate  le-au  putut  face  strămoşii  noştri  în  numele 
Mîntuitorului  Hristos  care  i-a  luminat,  călăuzit  şi  iubit  în  orice  clipă. 

Sf.  Evanghelie  de  azi  ne  arată  că  Domnul  Iisus  a  venit  să  lumineze  sufletele 
oamenilor,  să-i  ducă  la  Adevăr  şi  la  Bine,  la  tot  ce  este  dreptate  şi  pace  şi  să-l 

unească  într-o  mare  familie,  a  lui  Dumnezeu.  Şi  a  reuşit  să  îndeplinească  această 

misiune,  prin  sfînta  şi  atotputernica  iubire  arătată  faţă  de  toţi  oamenii  din  Ţara 
Sfîntă.  Strâbătînd  toate  oraşele  şi  satele,  a  dus  cu  Sine  Duhul  cel  nou  al  dra¬ 
gostei  de  toţi  cîţi  au  crezut  în  El,  în  cetatea  Sihar,  începînd  cu  femeia  samari- 
neancă. 

Istoria  bimilenară  a  omenirii  confirmă  marele  adevăr  spus  de  savantul  şi 
filozoful  francez  B.  Pascal  că  „Iisus  Hristos  este  centrul  (existenţei  umane)  către 
tare  tinde  tot.  Gine-L  cunoaşte  are  -raţiunea  (înţelesul)  tuturor  lucrurilor.  In  El 
stă  toată  virtutea  şi  toată  fericirea  noastră.  In  afară  de  El  nu  există  decît  viciu, 
nenorociri,  erori,  întuneric,  decădere  şi  moarte.  Prin  El  omul  cunoaşte  pe  Dum¬ 
nezeu  şi  se  cunoaşte  pe  sine  însuşi  aşa  cum  esteu.  Da,  Mîntuitorul  Hristos  şi 
Evanghelia  Sa  este  Calea,  Adevărul  şi  Viaţa  —  El  este  Calea  care  nu  rătăceşte 

şi  duce  la  apropierea  omului  de  Dumnezeu.  El  este  bucuria,  pacea  şi  fericirea 

lumii.  Este  Adevărul  care  nu  înşală,  pe  care,  urmîndu-1,  nu  te  căieşti  că  l-ai 

ascultat  —  El  este  Viaţa  veşnică  către  care  se  avîntă  toată  fiinţa  noastră. 

Cunoscînd  acestea,  este  mare  înţelepciune  ca  să  căutăm  spre  Mîntuitorul 
Hristos  ca  unica  noastră  nădejde  de  scăpare  şi  ajutor  în  necazuri  şi  dureri.  Lu¬ 
mea  de  azi  este  în  groaznică  tensiune,  stă  pe  un  vulcan  exploziv,  se  înspăimîntă 
de  al  III-lea  război.  Toţi  dorim  salvarea,  dar  ea  nu  va  veni  decît  în  măsura  în 
care  Duhul  dragostei  Evangheliei  creştine  se  va  sălăşlui  între  oameni.  Numai 

dragostea  lui  Hristos  Dumnezeu  va  aduce  pacea  mult  dorită  între  popoare  şi 
state,  pentru  că  ea  asigură  dreptatea,  libertatea,  egalitatea  şi  înfrăţirea  tuturor. 

Dacă  azi  sînt  necesare  în  viaţa  popoarelor  refome  generale,  politice,  social- 
economice  şi  culturale,  nu  trebuie  să  uităm  că  mai  presus  de  toate  este  necesară 
reforma  sufletului  în  lumina  duhului  vieţii  creştine.  Este  necesară  o  conectare  a 
sufletului  omenesc  modern  la  Evanghelia  Mîntuitorului  Hristos. 

Istoria  dovedeşte  că  aproape  toate  epocile  de  pace  s-au  încheiat  pe  princi¬ 
piul  roman:  „şi  vis  pacem  para  bellum".  Şi  greşeala  se  vede,  că  omul  este  îrilăun- 

tru  mereu  nemulţumit  şi  neliniştit.  Trebuie  să  ne  întoarcem  la  Evanghelie  — 
care  singură  poate  aduce  fericirea  şi  pacea  în  lume,  căci  ea  schimbă  sufletul 
omenesc. 

Sîntem  datori  să  grăbim  venirea  acelor  vremi,  sub  steagul  credinţei  şi  al 

dragostei  atotbiruitoare  în  Hristos,  steagul  crucii,  care  a  biruit  puterea  celui  rău 
pe  Golgota.  Dacă  aceste  vremi  de  pace  şi  progres  duhovnicesc  întîrzie,  să  nu  dis¬ 
perăm  că  Cel  de  sus  ne  încearcă  răbdarea  şi  credinţa.  Noi  să  sporim  duhul  vieţii 
în  Hristos,  să  trăim  întru  totul  mai  aproape  de  El,  să  gîndim,  să  voim  şi  să 

sâvirşim  numai  ceea  ce  ne  porunceşte  El  —  spre  binele  şi  fericirea  noastră  a 
tuturor.  In  acest  sens,  fiecare  dintre  noi  este  dator  să  lucreze  cu  credinţă  şi 

dragoste,  acolo  unde  îl  cheamă  viaţa.  Şi  în  împrejurările  de  azi,  fiecare  are 
datoia  supremă  ca,  muncind  cu  rîvnă  maximă  pentru  ridicarea  bunei  stări  ma¬ 
teriale  a  Ţării  şi  a  poporului  nostru,  să  nu  uităm  că  sîntem  creştini  şi  să  ne 
purtăm  în  viaţă  ca  adevăraţi  creştini.  Să  fim  harnici,  muncitori  cinstiţi,  corecţi 
şi  drepţi,  iubitori  de  adevăr,  de  bine  şi  de  frumos,  binefăcători  cu  toţi  care  au 
nevoie  de  ajutorul  nostru.  Să  iubim  nemărginit  pe  toţi  oamenii,  căci  toţi  sînt 

fiii  lui  Dumnezeu  şi  fraţii  noştri,  oricare  ar  fi  condiţia  lor  socială,  culturală  etc. 
Cel  ce  spune  că  iubeşte  pe  Dumnezeu,  dar  urăşte  pe  fratele  său  şi  nu-1  ajută  la 
necaz  —  zice  Sf.  Ap.  şi  Evanghelist  Ioan  —  este  mincinos,  căci  cum  poţi  iubi  pe 
Dumnezeu  pe  care  nu-L  vezi  şi  urăşti  pe  fratele  tău  pe  care-1  vezi  la  tot  pasul 
(I  Ioan  4,  20). 

Cu  scopul  de-a  ne  ajuta  reciproc,  repet  porunca  Marelui  Apostol  Pavel,  care 
zice:  „Purtaţi  sarcina  unul  altuia  căci  numai  aşa  împliniţi  legea  dragostei  lui 
Hristos-Dumnezeu“  (Gal.  6,  2),  care  a  venit  în  lume  nu  ca  să  facă  voia  şi  plăcerea 
Sa.  ci  voia  Părintelui  ceresc,  suferind  moarte  pentru  păcatele  noastre,  pentru 
binele  şi  fericirea  noastră.  Aceasta  însemnează  ca  să  nu  trecem  nesimţitori  pe 
lingă  necazurile,  durerile  şi  suferinţele  altora,  ci  să-i  ajutăm,  să  arătăm  iubirea 
noastră  în  fapte  de  milostenie,  nu  în  vorbe  găunoase  şi  în  gînduri  frumoase,  dar 
fără  folos  practic.  Da,  să  ajutăm  azi  pe  cei  greu  încercaţi,  căci  mîine,  poate,  vei 
fi  tu,  creştine,  în  locul  celui  pe  care-1  ajuţi  azi  şi  te  vei  bucura  cînd  te  va  ajuta 
altul.  Fii  fericit  că  poţi  da  azi  fratelui  tău  şi  mulţumeşte  lui  Dumnezeu  că  eşti 
în  această  situaţie,  decît  să  aştepţi  tu  milă  şi  ajutor  de  la  alţii.  Sf.  Ap.  Pavel  zice 
pe  drept:  „Este  mai  fericit  a  da,  decît  a  lua“  (F.  Ap.  20,  35),  iar  Mîntuitorul  Hris¬ 
tos  a  spus:  „Fericiţi  sînt  cei  milostivi,  că  aceia  se  vor  milui44  (Mt.  5,  7). 

Nu  uitaţi  că  pe  creştinii  adevăraţi,  pe  oamenii  înţelepţi,  suferinţa  şi  neca¬ 
zurile  îi  apropie,  îi  uneşte  şi-i  solidarizează  în  acelaşi  gînd,  acelaşi  ideal  şi  aceeaşi 
credinţă.  Cu  cît  cresc  încercările,  cu  atît  sporeşte  solidaritatea,  căci  această  lege 
morală  trebuie  s-o  respectăm  şi  noi  în  faptele  noastre  de  milă  şi  într-ajutorare 
faţă  de  semenii  noştri.  Vremile  de  încercare  trebuie  să  ne  oblige  să  trăim  mai 
mult  în  cei  lipsiţi  dintre  noi.  Cel  ce  dă,  lui  îşi  dă,  căci  nici  o  faptă  nu  se  pierde 
şi  Cel  de  sus  o  răsplăteşte,  după  calitatea  ei  —  bună  sau  rea  —  în  Ziua  Judecăţii 
cînd  toate  cele  ce  azi  —  care  par  ascunse  —  vor  ieşi  la  lumină,  ca  fiecare  să  ia 
după  inima  sa. 

Veniţi  azi.  fraţilor,  la  fîntîna  lui  Iacob,  ca  să-L  întîlnim  pe  Mîntuitorul 
Hristos  cu  femeia  samarineancâ  şi  să-I  cerem  „apa  cea  vie44.  Să-i  cerem  harul 
credinţei  şi  al  dragostei  de  Dumnezeu  şi  de  oameni.  Dăruiţi-vă  Lui  cu  toată  în¬ 
crederea  şi  depuneţi  la  picioarele  Lui  toată  viaţa  voastră.  Mulţumiţi-I  Lui  pentru 
tot  ceea  ce  aţi  făcut  bine  şi  plăcut  Lui  şi  cereţi  iertare  de  trecutul  umbros  pe  care 
El  vi-1  cunoaşte.  Staţi  de  vorbă  cu  Domnul,  în  retragere,  în  cămara  inimii  voastre 
şi  rugaţi-L  să  o  cureţe  de  orice  gînd  deşert  şi  necinstit,  de  orice  simţire  vicleană 
şi  păcătoasă.  Predaţi-vă  Lui  cu  trupul  şi  sufletul  vostru,  ca  El  să  stăpînească  în 
gînd,  în  vorbă  şi  în  faptă.  Deschideţi-vă  larg  inimile  în  faţa  Lui,  ca  El  să  intre 
în  voi  şi  să  gîndiţi,  să  vorbiţi  şi  să  făptuiţi  tot  ce  El  gîndeşte,  vorbeşte  şi  făptu- 
ieşte.  Intrebaţi-vă  neîncetat,  în  faţa  oricărei  lucrări  de  seamă  în  viaţă:  Ce  ar 
face  Hristos  în  locul  meu?  Cum  ar  vorbi  şi  ar  lucra  El  în  locul  meu?  Urmaţi-I 
exemplul,  că  nu  veţi  greşi.  Aşa  veţi  înţelege  Duhul  iubirii  Sale,  pe  care-1  cere  azi 
de  La  noi  spre  binele  şi  fericirea  noastră. 


Prot.  stavr.  Dr.  Simion  Radu 


îndrumări  omiletice 

însemnătatea  şi  binefacerile  Postului 


Sîntem  la  începutul  Sfîntului  şi  marelui  Post  al  Paştilor,  care  cuprinde  cele 
40  de  zile  sau  şase  sâptămîni  ale  Păresimilor,  timp  numit  pe  drept  cuvînt  de 
Sf.  Părinţi  „sezonul  plugâriei  duhovniceşti-.  Este  o  perioadă  a  calendarului  nos¬ 
tru  creştin,  în  care  sf.  Biserică  ne  îndeamnă  prin  toate  rînduielile  sfintelor  slujbe 
să  ne  preocupăm  de  cele  sufleteşti,  de  cultivarea  ogorului  nostru  lăuntric  prin 
rugăciune  sporită,  prin  post  şi  înfrînare  de  la  cele  rele  şi  prin  înmulţirea  virtu¬ 
ţilor,  a  faptelqj  bune,  spre  a  ne  pregăti  de  primirea  cu  vrednicie  a  Sf.  împărtă¬ 
şanii  şi  a  marelui  eveniment  al  mîntuirii  noastre,  învierea  Domnului  nostru  Iisus 
Hristos.  Cartea  Triodului,  care  cuprinde  cele  legate  de  serviciile  dumnezeieşti  ale 
postului,  are  permanente  îndemnuri  şi  chemări  la  umilinţă  şi  căinţă  pentru  păca¬ 
tele  şi  căderile  noastre,  pentru  îndreptarea  vieţii  noastre  în  lumina  poruncilor 
dumnezeieşti.  „La  mulţimea  faptelor  mele  cele  rele,  gîndindu-mă  eu  păcătosul  — 
zice  o  rugăciune  şi  cîntare  a  Triodului  —  mă  cutremur  de  înfricoşata  zi  a  Jude¬ 
căţii  Tale  Doamne,  pentru  care  umilindu-mă,  cu  vameşul  strig  Ţie:  milostiv  fii 
mie  păcătosul,  Dumnezeule".  Sau  alta:  „Greşit-am  Ţie,  Mîntuitorule,  ca  fiul  cel 
rătăcit,  primeşte-mă  şi  pe  mine  cel  ce  mă  întorc  la  braţele  iubirii  şi  preţuirii 
Tale  părinteşti-. 

împreună  cu  aceste  îndemnuri  şi  chemări,  Biserica  ne  pune  în  faţă  şi  anu¬ 
mite  pilde  şi  exemple  de  oameni  care  au  păcătuit,  au  avut  greşeli  şi  căderi  mari, 
dar  s-au  umilit  şi  s-au  îndreptat,  mârturisindu-şi  păcatele  cu  căinţă  şi  reuşind  să 
6e  izbăvească  de  ele  prin  o  viaţă  de  înfrînare,  post  şi  rugăciune. 

Iată,  la  începutul  Sfîntului  Post,  această  Duminică  este  numită  a  izgonirii 
lui  Adam  din  rai,  tocmai  spre  a  ne  aduce  aminte  de  cele  ce  s-au  întîmplat  la 
începutul  zidirii,  spre  a  ne  pune  în  faţa  ochilor  minţii  şi  inimii  noastre  crearea 
şi  căderea  omului,  a  protopărinţilor  noştri  Adam  şi  Eva. 

Această  privire  a  minţii  spre  cele  de  la  început  ale  lumii  şi  istoriei  îşi  are 
rosturile  şi  semnificaţiile  ei. 

Rinduiala  de  azi  a  Triodului  ne  menţionează  că  este  potrivit  şi  folositor  pen¬ 
tru  credincioşi  de  a  cunoaşte  de  unde  am  căzut,  în  urma  călcării  poruncii  dumne- 
eeieşti,  şi  care  sînt  relele  ce  s-au  abătut  asupra  lui  Adam  şi  a  urmaşilor  Iui,  adică 
a  noastră,  a  tuturora. 

Este  îndeobşte  cunoscut  că  primii  oameni  n-au  respectat  porunca  Creato¬ 
rului  de  a  nu  mînca  din  pomul  cunoştinţei  binelui  şi  răului,  datorită  neînfrînării, 
poftei.  La  aceasta  s-a  adăugat  ispita  mîndriei  prin  amăgirea  diavolului,  care  le 
şopteşte:  „Nu  veţi  muri,  ci  veţi  fi  ca  Dumnezeu,  cunoscînd  binele  şi  răul“ 
(t  ac.  3,  4—5). 

Aşadar,  intervenind  păcatul,  prin  neascultare,  neînfrînare  şi  mîndrie,  în  viaţa 
omului  a  apărut  o  descumpănire,  o  tulburare  atît  în  relaţiile  sale  cu  Cel  ce  l-a 
creat,  dar  şi  în  propria  sa  fire  omenească,  prin  lupta  dintre  năzuinţele  cele  bune 
şi  pornirile  rele,  între  legea  minţii  şi  legea  păcatului.  Păcatul,  lucrînd  în  firea 
noastră  adamică,  nu  se  supune  legii  şi  voii  lui  Dumnezeu.  Ca  un  remediu,  ca  un 
leac  ce  are  menirea  de-a  sprijini  firea  cea  bună,  adică  partea  din  chipul  lui  Dum¬ 
nezeu  nealterată,  rămasă  curată  în  om,  s-a  instituit  practicarea  postului  trupesc, 
împletit  cu  cel  sufletesc,  al  înfrînării  de  la  anumite  mîncâruri,  băuturi  şi  plăceri 
trupeşti,  împreunat  cu  rugăciunea  smerită  şi  cu  căinţa  pentru  păcatele  săvîrşite. 

In  Vechiul  Testament  întîlnim  practicarea  postului  ca  o  pregătire  şi  întîm- 
pinare  a  unor  evenimente  însemnate. 

Spre  exemplu,  Moise  a  postit  40  de  zile  înaintea  primirii  Legii  în  muntele 
Sinai. 

Postul  a  fost  predicat  şi  ţinut  de  toţi  proorocii  pentru  curăţirea  şi  ispăşirea 
păcatelor,  ca  mijloc  de  pocăinţă. 

Proorocul  Isaia  accentuează  şi  latura  socială  a  postului,  a  unor  relaţii  mai 
bune  şi  mai  drepte  între  oameni.  In  acest  sens,  adevăratul  post  bineplăcut  lui 


64 


MITROPOLIA  ARDEALULUI 


Dumnezeu  constă  în  „dezlegarea  legăturii  răutăţilor  şi  fărădelegilor,  în  slobozirea 
celor  asupriţi  şi  robiţi,  împărţind  pîinea  cu  cel  flămînd  şi  primind  în  casă  pe  cei 
nenorociţi44  (cap.  58). 

Ca  unul  ce  a  venit  nu  ca  să  strice  legea,  ci  să  o  împlinească,  Mîntuitorul 
Hristos  însuşi  a  postit  40  de  zile,  înainte  de  activitatea  Sa  publică. 

In  Evanghelia  Duminicii  de  azi,  ni  se  aminteşte  de  îndrumarea  Domnului: 
„Cînd  postiţi  nu  fiţi  ca  făţarnicii;  ci  tu,  cînd  posteşti,  unge-ţi  capul  tău  şi  spală 
faţa  ta,  ca  să  nu  te  arăţi  oamenilor  că  posteşti,  ci  Tatălui  care  este  în  ascuns . . 
(Matei,  6,  16). 

Se  accentuează,  aşadar,  discreţia  şi  sinceritatea  postului,  împotriva  fariseilor, 
care  posteau  spre  a  fi  văzuţi  şi  lăudaţi  de  oameni. 

Cu  alt  prilej,  Domnul  nostru  Iisus  Hristos  recomandă  postul  şi  rugăciunea, 
ca  pe  cele  mai  însemnate  mijloace  de  biruire  a  demonilor  şi  a  pornirilor  rele, 
pătimaşe  şi  demonice  care  ne  stâpînesc  în  anumite  situaţii  şi  ispitiri,  mai  ales 
atunci  cînd  au  devenit  o  a  doua  natură  prin  deprinderea  şi  obişnuinţa  cu  care 
ne  stâpînesc  şi  ne  înrobesc. 

Prin  post  şi  rugăciune  se  educă  voinţa  spre  a  se  ajunge  la  cea  mai  mare 
biruinţă  posibilă:  biruinţa  de  sine,  prin  eliminarea  celor  rele  şi  cultivarea  celor 
bune,  prin  sprijinul  şi  colaborarea  harului  dumnezeiesc. 

Totuşi  sînt  unii  care  nu  postesc  şi  nici  nu  au  cunoştinţă  de  aceste  binefaceri 
ale  înfrînării  şi  cumpătării,  dar  pentru  justificarea  poziţiei  şi  atitudinii  lor,  aduc 
cuvintele  Mîntuitorului:  „Nu  ce  bagă  în  gură  spurcă  pe  om,  ci  ceea  ce  iese  din 
gură,  aceea  spurcă  pe  om44  (Matei  15,  11). 

Folosirea  acestor  cuvinte  în  sensul  eliminării  postului,  înseamnă  o  explicaţie 
sectară,  greşită,  care  nu  ia  în  considerare  contextul  şi  situaţia  în  care  au  fost 
rostite  aceste  cuvinte.  Şi  anume,  în  textul  Evangheliei  de  la  Matei,  cap.  15,  căr¬ 
turarii  şi  fariseii  învinuiesc  pe  Apostoli  că  „mănîncă  pîine  fără  a  se  spăla  pe 
mîini44.  Se  ştie  că  la  evrei,  pînă  astăzi  se  face  deosebire  între  mîncăruri  curate 
şi  mîncăruri  spurcate.  Spre  exemplu,  carnea  de  porc  este  oprită,  şi  cel  ce  a  mîn- 
cat  carne,  se  zicea  că  s-a  spurcat.  Tot  aşa  era  datina  ca  să  mănîoci  cu  mîinile 
spălate.  Cel  ce  mînca  cu  mîinile  nespălate,  se  zicea  că  s-a  spurcat.  Deci  în  obiec¬ 
ţia  cărturarilor  nu  era  vorba  de  post,  ci  de  credinţa  greşită  că  ucenicii  mîncînd 
cu  mîinile  nespălate,  s-ar  fi  spurcat.  La  aceste  obiecţii  Domnul  spune  cuvintele 
amintite,  că  „nu  ce  intră  în  gură  spurcă  . . .“. 

După  învăţătura  Evangheliei  Domnului,  toate  mîncărurile  sînt  bune,  ce  au 
fost  lăsate  de  Dumnezeu  pentru  hrana  noastră.  Sfîntul  Apostol  Pavel  ne  încre¬ 
dinţează  că  „nimic  nu  e  spurcat  prin  sine44,  că  „toate  sînt  curate44  (Rom.  14,  14 — 20). 

Deci  Mîntuitorul  nu  desfiinţează  postul,  ci  se  ridică  împotriva  credinţei  gre¬ 
şite.  fără  temei  în  poruncile  divine,  împotriva  formalismului  sec.  fără  conţinut 
6ufletesc  care  izvorăşte  din  credinţă  şi  evlavie  deşartă.  In  lumina  Evangheliei, 
postul  este  un  mijloc  prin  care  ne  înfrînăm  de  la  anumite  mîncăruri  şi  băuturi 
sau  alte  desfătări  omeneşti,  pentru  un  anumit  timp,  cu  scopul  de  a  potoli  poftele 
păcătoase  ale  firii  omeneşti,  patimile  şi  viciile,  care  distrug  sănătatea  trupească 
şi  sufletească  a  oamenilor  şi  totodată  familiile  şi  bunele  relaţii  între  oameni. 

Sfinţii  Părinţi  subliniază  adesea  că  postul  este  în  primul  rînd  o  jertfă  pentru 
Dumnezeu,  pe  care  o  aducem  drept  recunoştinţă  şi  mulţumire  pentru  tot  ceea  ce 
a  făcut  El  pentru  noi.  Şi  cine  putea  să  facă  mai  mult.  să  ne  preţuiască  şi  iubească 
mai  mult  decît  Dumnezeu  care  „a  trimis  pe  unicul  Său  Fiu,  pentru  ca  tot  cel  ce 
crede  în  El  să  nu  piară  şi  să  aibă  viaţă  veşnică44  (In.  3,  16). 

Mîntuitorul  Iisus  Hristos  şi-a  jertfit  viaţa,  a  murit  şi  a  înviat  pentru  noi  şi 
a  noastră  mîntuire.  Drept  răspuns,  bunii  credincioşi  îşi  jertfesc  doar  anumite 
pofte  şi  porniri  păcătoase,  cu  care  fac  un  început  al  morţii  păcatului,  pentru  ca 
să  vieze  mai  deplin  virtuţii  şi  faptei  bune  întru  dragostea  lui  Dumnezeu. 

Tocmai  pentru  că  Biserica  noastră,  păstrînd  învăţătura  Evangheliei  Domnu¬ 
lui,  nu  face  deosebire  între  mîncăruri  care  îl  spurcă  sau  îl  fac  pe  om  mai  drept, 
a  subliniat  permanent  că  postul  de  bucate  să  fie  însoţit  de  înfrînarea  de  la 
păcate  şi  de  sporire  a  rugăciunii,  a  umilinţei  şi  căinţei  pentru  păcatele  făcute. 
Să  sporim  toţi  credincioşii,  în  duh  de  bunătate,  iertare,  răbdare  şi  milostenie  faţă 
de  bolnavi,  lipsiţi  şi  necăjiţi.  „Să  postim  post  primit  şi  bineplăcut  lui  Dumnezeu 

—  zice  o  cîntare  a  Triodului  —  căci  postul  cel  adevărat  este  înstrăinarea  de  rău¬ 
tăţi,  înfrinarea  limbii,  lepădarea  mîndriei  şi  mîniei,  depărtarea  de  pofte,  de  cle¬ 
vetire,  de  minciună  şi  de  toată  fapta  cea  reau.  Şi  în  altă  parte,  aceeaşi  carte  ne 
îndeamnă:  „Călătoria  virtuţilor  ni  s-a  deschis;  cei  ce  voiţi  să  vă  nevoiţi  intraţi, 
încingîndu-vă  cu  nevoinţa  cea  bună  a  postului,  ca  un  zid  tare  ţinînd  credinţa,  ca 
o  platoşă  rugăciunea  şi  ca  un  coif  milostenia,  îmbrăcîndu-vă  cu  strălucitele  veş¬ 
minte  ale  faptelor  bune,  ce  izvdrăsc  din  dragostea  de  Dumnezeu  şi  de  om“. 

In  încheiere,  ne  întrebăm:  cît  şi  cum  să  postim,  cei  care  cunoaştem  minu¬ 
natele  daruri  şi  binefaceri  duhovniceşti  ale  postului? 

Să  postim  cît  ne  îndeamnă  inima  luminată  de  credinţă  şi  evlavie  dumne¬ 
zeiască  şi  cît  ne  ajută  sănătatea  şi  munca  pe  care  o  îndeplinim.  /Sânt  scutiţi  de 
post  copiii  şi  cei  bolnavi,  ca  şi  cei  ce  îndeplinesc  munci  grele,  ce  presupun  efor¬ 
turi  şi  osteneli,  care  nu  se  pot  îndeplini  cu  o  alimentaţie  redusă  prea  mult  în 
substanţe  hrănitoare  şi  necesare  organismului  omenesc. 

Dar  miercurea  şi  vinerea,  o  săptâmînă  la  început  şi  una  la  sfîrşit,  le  putem 
posti  cu  toţii,  eliminînd  carnea  şi  băuturile,  precum  şi  alte  alimente,  după  cum 
ne  ajută  sănătatea  sau  suferinţele  şi  bolile  fiecăruia.  Căci  cine  nu  posteşte  deloc, 
sănătos  şi  tare  fiind  trupeşte,  să  cunoască  maxima  înţeleaptă:  „Cine  nu  încearcă 
postul  de  bucate,  nu  poate  ţine  nici  postul  de  păcate**,  de  vicii  şi  răutăţi.  Este, 
aşadar,  postul  prima  treaptă  a  înfrînării  şi  cine  nu  urcă  nici  pe  aceasta,  nu  va 
putea  să  se  înfrîneze  de  la  gînduri,  cuvinte  şi  fapte  păcătoase.  Iar  cel  ce  ţine 
postul  de  bucate  şi  se  înfrînează  şi  de  la  păcate,  sporind  în  viaţa  cea  nouă  a  fap¬ 
telor  bune,  unul  ca  acesta  urmează  Domnului  Hristos,  ucenicilor  Săi  şi  tuturor  ce¬ 
lor  ce  s-au  nevoit  ca  prin  curăţire  trupească  şi  sufletească  să  devină  ei  înşişi 
o  sălăşluire  a  lui  Dumnezeu  prin  Duhul  cel  Sfînt,  devenind  mai  buni,  cumpă¬ 
taţi,  drepţi,  milostivi,  iertători  şi  răbdători  faţă  de  cei  cu  care  trăiesc  în  familie. 
Biserică  şi  societate. 

Asemenea  credincioşi  cunosc  că  Postul  cel  mare  al  Sfintelor  Paşti  este 
timpul  cînd  mîntuirea  e  mai  aproape  de  noi,  cînd  simţim  în  fiinţa  şi  viaţa  noastră 
prezenţa  lucrătoare  a  lui  Dumnezeu,  prin  „subţierea*4,  sensibilizarea  şi  receptivi¬ 
tatea  tot  mai  deplină  a  firii  noastre  omeneşti,  pentru  rodirea  de  simţiri,  judecăţi 
şi  fapte  creştineşti. 

Astfel  ne  pregătim  în  aceste  zile,  la  care  adăugăm  şi  o  mărturisire  sinceră 
şi  folositoare  a  greşelilor,  spre  a  ne  învrednici  de  împărtăşirea  cu  Sfînta  Taină  a 
Cuminecăturii,  spre  iertarea  păcatelor  şi  viaţa  veşnică. 

Prin  mevoinţă,  osteneală,  post,  rugăciune  şi  viaţă  cît  mai  curată  şi  sporită 
în  fapte  bune,  să  ne  facem  vrednici  de  unirea  cu  Mielul  cel  ceresc,  cu  Domnul 
Hristos,  Cel  ce  odată  s-a  jertfit  de  bunăvoie  şi  pururea  se  junghie,  sfinţind  pe 
cei  ce  se  împărtăşesc  cu  El,  şi  păzesc  poruncile  Lui,  vieţuind  mai  creştineşte,  mai 
luminaţi  şi  înălţaţi  de  nădejdile  şi  bucuria  învierii  şi  a  veşniciei. 


Pr.  Filaret  Costea 


CUVlNT  LA  CUNUNIE 

Binecuvîntarea  lui  Iosif  —  Binecuvântarea  mirilor 

„Binecuvîntează-i  pe  dînşii  Doamne , 
Dumnezeul  nostru,  precum  ai  binecuvîn - 
tat  pe  Iosif  şi  pe  Âsinetam. 

(Din  rugăciunile  Sf.  Cununii) 

Aţi  auzit  cu  toţii  despre  Iosif.  El  a  fost  unul  din  cei  12  fii  ai  marelui  Pa¬ 
triarh  Iacob.  Fiind  penultimul  dintre  ei,  era  şi  cel  mai  iubit  de  părinţii  lui,  mai 
ales  pentru  bunătatea  şi  corectitudinea  lui.  Pentru  aceasta  fraţii  cei  mai  mari  îl 
invidiau.  Ura  lor  a  generat  în  hotărîrea  de  a-1  pierde.  Dar  printr-o  împrejurare 

fericită,  nişte  negustori  egipteni  l-au  dus  în  Egipt.  Acolo  a  ajuns  omul  de  încre¬ 
dere  în  casa  unui  demnitar  bogat,  dar  din  pricina  perversităţii  soţiei  sale,  l-a 
aruncat  în  temniţă.  Printr-un  concurs  de  împrejurări  este  eliberat  şi  aşezat  în 
demnitatea  de  guvernator  al  Egiptului,  adjunct  al  lui  Faraon.  Prin  înţelepciunea 
lui  şi  avind  deplina  încredere  în  ajutorul  lui  Dumnezeu,  a  administrat  ţara  într-o 
perioadă  de  foamete  care  a  ţinut  7  ani,  salvând  de  la  moarte  ţara,  ţările  din  jur, 
inclusiv  Canaanul,  ţara  lui  de  origine,  unde  se  aflau  tatăl  şi  fraţii  lui. 

Viaţa  lui  nu  a  fost  uşoară.  A  fost  încercat  de  multe  suferinţe,  dar  a  fost 
înălţat  la  mari  onoruri.  Dumnezeu  a  fost  mereu  cu  el.  S-a  căsătorit  cu  Asineta, 
fiica  lui  Poti-Fera,  marele  preot  din  Iliopolis.  A  avut  doi  copii.  Primului  i-a  pus 
numele  Manase,  ce  se  traduce  în  limba  veche  evreiască:  M-a  învrednicit  Dum¬ 
nezeu  să  uit  toate  necazurile  mele  . . .,  iar  celuilalt  i-a  pus  numele  Efraim,  ce  se 
tîlcuieşte:  Dumnezeu  m-a  făcut  roditor  în  pămîntul  suferinţei  mele. 

Pe  tatăl  său,  Iacob,  şi  pe  ceilalţi  fraţi  i-a  adus  Iosif  în  Egipt,  spre  a-i 
salva  de  la  moarte.  înaintea  morţii,  bătrinul  Iacob  a  binecuvântat  pe  toţi  cei  12 
fii  ai  săi.  Şi  fiindcă  am  amintit  de  binecuvântarea  lui  Dumnezeu,  revărsată  peste 
Iosif  şi  Asineta,  prin  tatăl  lui,  Iacob,  doresc  să  ştiţi  cu  toţii,  de  ce  este  atît 
de  importantă  această  binecuvântare,  pe  care  am  rugat  pe  Dumnezeu  s-o  reverse 
şi  peste  tinerii  a  căror  unire  s-a  pecetluit  astăzi. 

în  rugăciune  s-a  spus:  „Binecuvântează  pe  dînşii  Doamne,  Dumnezeul  nos¬ 
tru,  precum  ai  binecuvîntat  pe  Iosif  şi  pe  Asineta44. 

Iată  deci,  binecuvântarea  lui  Dumnezeu,  dată  lui  Iosif,  prin  tatăl  său,  în 
pragul  morţii  „De  la  Dumnezeul  tatălui  tău  şi  el  te  va  ajuta;  şi  de  la  Cel  Atot¬ 
puternic  şi  El  te  va  binecuvânta;  de  la  El  să  vină  binecuvîntările,  de  sus,  din 
ceruri...44  (Fac.  49,  25),  iar  cînd  Iosif  a  adus  pe  fiii  săi,  pe  Efraim  şi  pe  Manase, 
Iacob  i-a  binecuvîntat  şi  pe  ei,  zicînd  între  altele:  „Dumnezeu  . . .  Cel  ce  m-a  păs¬ 
cut  ...  şi  îngerul  ce  m-a  izbăvit  de  tot  răul,  să  binecuvânteze  pruncii  aceştia ...  şi 
să  crească  din  ei  mulţime  mare  pe  pămintu  (Fac.  48,  15 — 16).  Iar  cu  acest  prilej, 
binecuvîntînd  pe  alt  fiu  de-al  său,  pe  Iuda,  pe  acesta  l-a  destinat  a  fi  mare  şi 
din  seminţia  lui,  generaţie  după  generaţie,  nu  va  lipsi  domnitor  peste  Canaan 
„pînă  va  veni  împăciuitorul,  căruia  I  se  vor  supune  popoarele44  (Fac.  49,  10). 

Astfel,  prin  această  binecuvântare  Dumnezeu  a  înscris  pe  Iosif  şi  pe  ur¬ 
maşii  săi  în  spiţa  neamurilor,  din  care  la  plinirea  vremii  se  va  naşte  Fecioara 
Maria,  care  va  aduce  pe  lume  pe  Iisus  Hristos,  Dumnezeu  Cel  întrupat.  Totodată, 
binecuvântarea  cuprinde  şi  înmulţirea  fără  de  sfîrşit  a  urmaşilor  lui  Iosif. 

Aşa  şi  aici,  rugăciunea  rostită  a  cerut  de  la  Bunul  Părinte  ceresc,  ca  voi, 
mirii  cei  de  astăzi,  să  fiţi  binecuvântaţi  prin  sfinţirea  unirii  voastre,  în  Taina 
nunţii,  aşa  precum  a  fost  binecuvîntat  Iosif,  cu  soţia  sa  Asineta. 

Bucuria  care  a  izvorît  din  binecuvântarea  lui  Dumnezeu  asupra  lui  Iosif, 
s-a  revărsat  peste  el,  peste  copiii  lui  şi  peste  toţi  urmaşii  lui,  pînă  la  venirea 
lui  Hristos  şi  trecînd  mai  departe  de  Hristos,  pînă  la  sfîrşitul  veacurilor.  Nu  .vi 
se  pare  oare  că  aceasta  este  acelaşi  lucru  cu  ceea  ce  am  cerut  noi  în  rugăciune 
cînd  am  amintit  de  fiii  fiilor  voştri?  Cînd  toţi  nuntaşii  vor  veni  să  vă  felicite 
prezentîndu-vă  urări  de  fericire  la  mulţi  ani,  ei  vor  cuprinde  în  aceasta  tocmai 
binecuvântarea  lui  Dumnezeu,  revărsată  oarecînd  peste  Iosif  şi  urmaşii  lui,  in¬ 
clusiv  intrînd  între  aceştia  şi  voi  şi  urmaşii  voştri. 

Iubiţilor,  deci  voi  încă  sînteţi  prevăzuţi  în  dragostea  lui  Dumnezeu,  dar 
doresc  să  vă  avertizez,  Iosif  şi  Asineta  s-au  bucurat  de  dragostea  lui  Dumne¬ 
zeu  pentru  dragostea  lor  curată,  puternică  şi  rezistentă  în  faţa  a  foarte  multe 
împotriviri,  care  i-au  întîmpinat  în  viaţă;  ei  s^au  arătat  vrednici  de  această  bine- 
cuvîntare. 

Atunci  cînd  afirmăm  că  ne  iubim  înţelegem  că  trăim  această  iubire,  avem 
In  vedere  o  iubire  înarmată,  cu  o  întreagă  armătură  de  puteri  sufleteşti,  care  fo¬ 
losite  cu  toată  rivna,  cu  toată  conştiinţa  şi  cu  toată  puterea  simţului  de  răs¬ 
pundere.  devine  capabilă  a  învinge  toate  negativele  care  se  ridică  în  faţa  voas¬ 
tră,  cît  şi  în  acţiunea  de-a  vă  copleşi  unul  pe  altul  cu  dragostea. 

Iosif  a  biruit.  Istoria  vieţii  lui  a  constat  din  încercări  nenumărate.  Aceasta 
înseamnă  că  viaţa  lui  nu  i-a  fost  uşoară.  I-au  fost  solicitate  toate  forţele  lui  su¬ 
fleteşti,  dar  s-a  achitat  cu  multă  vrednicie,  prin  credinţă  neîndoielnică  şi  prin 
lupta  necontenită  împotriva  păcatului. 

Din  partea  voastră  se  cere  doar  o  credinţă  vie,  activă,  turnată  In  faptele 
dragostei,  mai  întîi  între  voi,  apoi  revărsată  peste  tot  omul  care  este  semenul 
nostru  şi,  pe  lîngă  aceasta,  rîvnă  neîncetată  de-a  face  binele  şi  de-a  vă  opri  de  la 
orice  rău. 

Acest  proces  va  rodi  mai  puternic  unitatea  voastră,  şi  indisolubilitatea  fa¬ 
miliei  voastre. 

Atenţionez  pentru  aceasta  concursul  neprecupeţit  al  distinşilor  voştri  naşi, 
al  părinţilor  şi  al  tuturor  celor  care  vă  iubesc.  —  Amin! 

Pr.  Cornel  Dascăl 

DIN  VIAŢA  BISERICEASCA  IN  ARHIEPISCOPIA 
SIBIULUI,  DESFĂŞURATA  SUB  RAZELE  LIBERTĂŢII 

—  însemnări,  note,  comentarii  — 


Intii  ianuarie  1990  a  însemnat  pentru  ţara  noastră,  pentru  toţi  fiii  ei,  nu 
numai  începutul  unui  an  nou,  ci  şi  începutul  unei  ere  noi,  aşa  cum  Revoluţia 
franceză  din  anul  1789  a  însemnat  începutul  epocii  contemporane  în  Istoria  uni¬ 
versală.  Credem  de  altfel  că  cei  ce  vor  veni  după  noi  vor  vorbi  despre  Revoluţia 
română  aşa  cum  s-a  vorbit  şi  se  vorbeşte  despre  Revoluţia  franceză. 

Explozia  populară  din  17 — 22  Decembrie  1989,  această  „minune*4  a  veacului 
nostru,  cum  bine  i  s-a  mai  spus,  care  a  dus  la  înlăturarea  dictaturii  şi  a  întregii 
sale  ideologii,  şi-a  revărsat  binefacerile  sale  şi  asupra  vieţii  noastre  bisericeşti, 
caracterizată  acum  printr-un  curent  viu  şi  puternic  de  reală  primenire  şi  în¬ 
noire  spirituală,  cum  ne  cere  şi  Sf.  Apostol  Pavel  şi  ceea  ce  trebuie  să  consti¬ 
tuie  de  altfel  nota  dominantă  a  lucrării  bisericeşti. 

Acest  lucru  reiese  nu  numai  din  documentele  emanate  în  aceste  zile  de  la 
Sf.  Sinod  şi  din  îndemnurile  ierarhilor  noştri,  ci  în  sînul  preoţimii  şi  a  cre¬ 
dincioşilor  s-a  creat  chiar  o  mişcare  care  militează  pentru  o  profundă  regenerare 
a  vieţii  spirituale  în  cadrul  Bisericii  noastre. 

Aspecte  ale  acestei  înnoiri,  încercăm  să  încrestăm  şi  în  rîndurile  de  faţă, 

cu  referire  specială  la  Arhiepiscopia  noastră  a  Sibiului. 

* 

Duhul  acesta  înnoitor  s-a  resimţit  în  chiar  prima  zi  a  Noului  an,  cînd  Bi¬ 
serica  noastră  sărbătoreşte  Tăierea  împrejur  a  Domnului,  Sf.  Vasile  şi  Anul  Nou 
Şi  cînd  în  catedrala  mitropolitană  din  Sibiu  s-a  săvîrşit  Sf.  Liturghie  arhierească 
le  către  I.  P.  S.  Mitropolit  Antonie  al  Ardealului,  înconjurat  de  un  sobor  de 
preoţi  şi  diaconi.  Era  de  faţă  dl.  Hantz  Schmocker  de  la  Conferinţa  Bisericilor 
Europene,  reprezentînd  o  seamă  de  organisme  bisericeşti  internaţionale. 

La  priceasnă,  P.  C.  pr.  prof.  D.  Abrudan.  prorectorul  Institutului  Teologic 
Universitar  din  Sibiu,  a  dat  citire  Pastoralei  de  Anul  Nou  a  Sf.  Sinod,  în  care 
se  descrie  importanţa  şi  semnificaţiile  evenimentelor  din  17 — 22  decembrie  1989, 
Pastorala  cuprinzînd  apoi  îndemnuri  ca  acestea: 

„Să  trăim  viu  acest  moment  istoric  naţional!  Să-l  trăim  în  plinătate,  în 
toate  dimensiunile  şi  implicaţiile  lui,  ca  preoţi,  monahi  şi  monahii,  elevi  şi  stu¬ 
denţi  ai  şcolilor  teologice,  credincioşi  ai  Bisericii  Ortodoxe  Române.  Să  mul¬ 
ţumim  din  adîncul  inimilor  noastre  Prea  Bunului  Dumnezeu  pentru  marele  dar 
ăl  libertăţii  şi  demnităţii  noastre  ca  făpturi  zidite  după  chipul  Creatorului . . . 

Să  păşim  cu  credinţa  în  Dumnezeu  şi  în  duhul  adevăratei  libertăţi  de  care 
ne  bucurăm  astăzi,  la  tămăduirea  rănilor,  refăcînd  şi  rezidind  sfinte  biserici,  nu 
humai  pe  cele  căzute  pradă  buldozerelor,  ci  şi  cele  necesare  credincioşilor  din 
cartiere  noi  şi  diverse  localităţi . . . 

Să  avem  în  vedere  renaşterea,  formarea  şi  cultivarea  caracterului,  a  sufle¬ 
tului  tinerilor  şi  adulţilor,  cărora  trebuie  să  Ii  se  ofere,  prin  cuvînt  şi  pildă,  apa 
şi  hrana  cea  vie  a  Evangheliei . . 

In  cuvîntarea  rostită  în  continuare,  I.  P.  S.  Mitropolit  Antonie  a  subliniat 
cîteva  idei  din  această  Pastorală,  îndeosebi  aceea  de  întrajutorare,  căci  „cine  dă 
lui  îşi  dă“,  idee  pe  care  o  pune  în  lumină  şi  cu  cîeva  istorioare. 

I.  P.  S.  Sa  îl  prezintă  apoi  credincioşilor  pe  oaspete,  dl.  Hantz  Schmocker, 
care,  luînd  cuvîntul,  îşi  exprimă  profunda  emoţie  pe  care  a  trâit-o  participînd  la 
Bf.  Liturghie,  precum  şi  admiraţia  pentru  revoluţia  înfăptuită  de  poporul  român, 
dînd  citire  următorului  mesaj:  „Către  Bisericile  creştine  din  România. 

1.  Iubiţi  fraţi  şi  surori  în  Hristos,  dorim  să  vă  transmitem  vouă,  Bisericilor 
şi  creştinilor  din  România,  următoarea  declaraţie: 

Astăzi,  cînd  lumea  aude  despre  actele  voastre  curajoase  care  duc  la  li¬ 
bertate  din  opresiune  şi  tiranie,  noi  celebrăm  împreună  cu  voi,  popor  al  Româ¬ 
niei,  deschiderea  unei  pagini  noi  în  istoria  voastră. 

Plingem  împreună  cu  voi  moartea  celor  care  şi-au  dat  vieţile  lor  şi  vă 
asigurăm,  în  special  familiile  victimelor,  de  compasiunea  noastră. 

Ne  exprimăm  solidaritatea  cu  lupta  voastră  continuă  de  a  stabili  o  socie¬ 
tate  bazată  pe  pace  şi  dreptate,  reconciliere  şi  unitate,  care  va  afirma  demnita¬ 
tea  umană  şi  drepturile  omului  pentru  toţi.  Ne  rugăm  să  aveţi  puterea  să  con¬ 
struiţi  viitorul  împreună,  ca  un  singur  popor.  Noi  vă  asigurăm  de  susţinerea  din 
partea  comuniunii  ecumenice. 

2.  Acum,  cînd  în  istoria  României  se  deschide  o  pagină  nouă,  dorim  să  ne 
exprimăm  solidaritatea  cu  Bisericile  noastre  membre  şi  ne  rugăm  lui  Dumnezeu 
să  le  dea  putere  şi  înţelepciune  ca  să  slujească  pe  toţi  cei  care  plîng  vieţile  date 
In  lupta  pentru  libertate  din  opresiune. 

3.  Uniţi  în  Trupul  lui  Hristos,  vă  asigurăm  de  solidaritatea  noastră,  acum 
cînd  vă  angajaţi  într-o  nouă  şi  îndrăzneaţă  slujire  la  care  aţi  fost  chemaţi  de  că¬ 
tre  această  situaţie.  Vă  îndrumăm  ca  toate  Bisericile  noastre  să  acţioneze  şi  să 
mărturisească  împreună,  manifestînd  astfel  în  România  unitatea  Bisericii. 

4.  Gîndurile  şi  rugăciunile  noastre  sînt  alături  de  voi  şi  de  toţi  cetăţenii 
României,  acum  cînd  celebrăm  sărbătoarea  Crăciunului". 

Mesajul,  redactat  în  22  Decembrie  1989,  este  semnat  de:  Emilio  Castro ,  se¬ 
cretar  general  —  în  numele  Consiliului  Ecumenic  al  Bisericilor;  Milan  Opocensky, 
secretar  general  —  în  numele  Alianţei  Mondiale  a  Bisericilor  reformate;  Gunnar 
Stan.lsettf  secretar  general  —  în  numele  Federaţiei  Mondiale  Luterane;  Jean  Fi- 
(scher,  secretar  general  —  în  numele  Conferinţei  Bisericilor  Europene. 

I.  P.  S.  Mitropolit  Antonie  a  mulţumit  pentru  mesaj,  cît  şi  oaspetelui,  care 
l-a  adus  şi  i-a  dat  citire. 

în  sala  mare  din  noua  clădire  de  la  reşedinţa  mitropolitană  a  avut  loc  o 
întâlnire  a  1.  P.  S.  Mitropolit  Antonie  cu  preoţi  şi  profesori  de  la  Centrul  mitro¬ 
politan  şi  Institutul  Teologic  Universitar  din  Sibiu,  cu  corul  catedralei  mitropoli¬ 
tane  şi  preoţi  din  oraş,  în  cadrul  căreia  s-au  transmis  I.  P.  S.  Sale  urări  de  sănă¬ 
tate  şi  mult  spor  în  lucrarea  duhovnicească  în  anul  1990,  în  noile  condiţii  de  li¬ 
bertate  create  în  ţara  noastră,  după  care  s-au  interpretat  colinde  şi  s-au  recitat 
versuri  din  Eminescu,  Coşbuc,  Goga,  V.  Voiculescu  şi  A.  Blandiana. 

In  zilele  de  3  şi  4  ianuiairie  1990  >a  avut  loc  la  Bucureşti  şedinţa  extraordi¬ 
nară  a  Sf.  Sinod  al  Bisericii  noastre,  cu  care  prilej  s-au  hotărit  între  altele: 

—  Revizuirea  Statutului  şi  regulamentelor  Bisericii  Ortodoxe  Române,  po¬ 
trivit  principiilor  canonice  şi  cerinţelor  actuale  ale  Bisericii; 

—  Reconstruirea  bisericilor  demolate,  construirea  de  biserici  noi  în  cartiere 
şi  localităţi  unde  este  nevoie; 

—  Catehizarea  copiilor,  tinerilor  şi  adulţilor; 

—  Reînnoirea  operei  de  caritate  a  Bisericii  în  spitale,  orfelinate,  azile  de 
bătrîni,  închisori,  şcoli,  armată  etc.; 

—  Reorganizarea  învăţămîntului  teologic  monahal,  seminarial  şi  universi¬ 
tar,  deschis  clerului  şi  mirenilor,  bărbaţi  şi  femei. 

—  Intensificarea  activităţii  misionare  şi  culturale  a  Bisericii  prin  presă, 
literatură  şi  material  religios  . . . 

—  Promovarea  reconcilierii  şi  înfrăţirii  românilor  de  pretutindeni.  în  acest 
sens  se  exprimă  recunoştinţa  Bisericii  Ortodoxe  Române  faţă  de  toţi  fraţii  ro¬ 
mâni  de  pretutindeni,  care  au  luptat  pe  toate  căile  pentru  libertatea  şi  demni¬ 
tatea  poporului  român  asuprit. 

In  aceeaşi  şedinţă  Sf.  Sinod  a  anulat  pedepsele  aplicate  prin  constrîngerea 
de  către  dictatură  unor  slujitori  ai  Bisericii  pe  motive  politice. 

Toate  aceste  hotărîri  la  Centrul  mitropolitan  din  Sibiu  au  fost  prelucrate 
într-o  şedinţă  lărgită  a  Permanenţei  Consiliului  arhiepiscopesc,  care  a  avut  loc  în 
6  ianuarie  1990,  sub  preşedinţia  I.  P.  S.  Mitropolit  Antonie,  luîndu-se  o  seamă  de 
tnăsuri,  între  care  tipărirea  cu  maximă  urgenţă  de  cărţi  de  rugăciuni,  catehisme, 
întocmirea  şi  susţinerea  unor  predici  cît  mai  gîndite  despre  iubirea  între  oa¬ 
meni,  sprijin  reciproc  etc.,  toate  urmărind  reînnoirea  conştiinţelor  fiilor  Bisericii 
noastre,  preoţi  şi  credincioşi  deopotrivă. 

• 

Sîmbătă,  6  ianuarie  1990,  Botezul  Domnului,  în  catedrala  mitropolitană  din 
Sibiu  s-a  sâvîrşit  Sf.  Liturghie  arhierească  de  către  I.  P.S.  Mitropolit  Antonie  al 
Ardealului,  care,  Ia  predica  rostită  la  priceasnă,  a  evocat  ostaşii,  eroii  şi  martirii 
căzuţi  pentru  libertatea,  dreptatea  şi  demnitatea  poporului  român,  făcînd  o  para¬ 
lelă  între  aceştia  şi  martirii  din  epoca  primară  a  Bisericii  creştine,  tuturor  des- 
chizîndu-li-se  cerurile  pentru  viaţa  eternă. 

In  continuare,  I.  P.S.  Sa  a  vorbit  despre  sensul  lucrării  Sf.  Ioan  Botezătorul 
şi  semnificaţia  praznicului,  cînd  adevărul  despre  Sf.  Treime  s-a  făcut  vădit  pen¬ 
tru  oricine. 

Lucrarea  de  înnoire  a  vieţii  noastre  bisericeşti  este  vădită  şi  în  presă. 

La  Centrul  mitropolitan  din  Sibiu  în  zilele  fierbinţi  din  preajma  Crăciunului 
1989  s-a  întocmit  şi  tipărit  nr.  47 — 48  din  23  decembrie  1989  al  Telegrafului  Ro¬ 
mân  şi  apoi  imediat  nr.  1  din  1  ianuarie  1990,  cu  informaţii  asupra  noilor  reali¬ 
tăţi  din  ţara  noastră  şi  cu  primele  hotărîri  şi  chemări  ale  Consiliului  Frontului 
Salvării  Naţionale  şi  ale  conducerii  Bisericii  noastre. 

La  Bucureşti  a  început  editarea  unui  periodic  al  Patriarhiei  Române:  „ Vesti¬ 
torul  Ortodoxiei  Româneşti" ,  a  cărui  apariţie  o  salutăm  cu  toată  dragostea  şi 
bucuria  şi  căruia  îi  dorim  roadă  bogată  în  lucrarea  de  multiplă  zidire  a  fiilor 
Bisericii  noastre,  cler  şi  credincioşi  deopotrivă.  Pînă  în  momentul  în  care  însăi¬ 
lăm  aceste  rânduri,  periodicul  amintit  a  apărut  cu  trei  numere. 

Din  primul  număr  reţinem  cuvîntul  de  binecuvântare  al  P.  F.  Patriarh  Teoc- 
tist,  în  care  se  spune:  „Rod  firesc  şi  necesar  al  libertăţii  pe  care  poporul  nostru  a 
cucerit-o  printr-o  uriaşă  jertfă  de  sînge,  Vestitorul  Ortodoxiei  Româneşti  doreşte 
3â  fie  şi  el  vestitorul  renaşterii  spirituale  a  neamului  românesc,  vestitorul  unei 
autentice  reveniri  la  o  viaţă  religioasă  în  duhul  tradiţiilor  noastre  strămoşeşti, 
păstrate  cu  sfinţenie  de  Biserica-Mamă,  în  pofida  tuturor  vicisitudinilor.  Binecu- 
\nntăm  aşadar  acest  prim  număr  al  ziarului,  împărtăşind  nădejdea  că  el  va  con¬ 
tribui  la  redescoperirea  valorilor  creştine  al  culturii  noastre  şi  la  întărirea  uni¬ 
tăţii  sufeteşti  a  tuturor  românilor  drept  credincioşi".  Sub  genericul:  „Pomenirea 
lor  din  neam  în  neamM  şi  „Libertatea  —  renaşterea  comuniunii**,  ziarul  redă  o 
seamă  de  materiale  inspirate  de  zilele  Revoluţiei  Române,  precum  şi  apeluri  şi 
hotârîri  ale  Sf.  Sinod  al  Bisericii  noastre  privitoare  la  drumul  nou  şi  ziditor 
de  viaţă  autentică  pe  care  sîntem  chemaţi  să-l  urmăm. 

Numărul  2,  ianuarie  1990,  la  fel  de  bogat,  se  deschide  cu  articolul:  „Apel  la 
unitate ",  semnat  de  P.  C.  pr.  prof.  onor.  D.  Stăniloae,  prilejuit  de  refacerea  Bise¬ 
ricii  greco-catolice,  acţiune  care  expune  la  o  nouă  sfîşiere  sufletul  românesc  din 
Transilvania,  acum  cînd  toţii  avem  „o  datorie  să  menţinem  puterea  unităţii  afir¬ 
mată  şi  regăsită  cu  atîtea  jertfe4*.  „De  mare  importanţă  este  —  subliniază  P.  C.  Sa 
—  să  menţinem  unitatea  de  credinţă  în  care  ne  aflăm  acum.  In  unitatea  Bisericii 
şi-a  trăit  neamul  nostru  trecutul  său  plin  de  atîtea  încercări  externe  de  a-1  dez¬ 
bina  în  unitatea  sa.  Să  nu  sacrificăm  această  unitate4*. 

Sub  titlul:  „ înnoiri  în  Biserica  Ortodoxă",  tot  în  acest  număr  găsim  şi  ur¬ 
mătorul  comunicat:  „în  seara  zilei  de  9  ianuarie  1990  s-a  constituit  Grupul  de  Re¬ 
flecţie  pentru  înnoirea  Bisericii,  cu  următoarea  componenţă:  Arhimandrit  Barto- 
lomeu  V.  Anania,  pr.  prof.  Dr.  Dumitru  Stăniloae,  protos.  cons.  Daniel  Ciobotea, 
ierom.  Justin  Marchiş,  pr.  Toader  Crîşmariu,  pictor  Sorin  Dumitrescu  şi  drd.  Teo¬ 
dor  Baconsky. 

Acest  grup  îşi  propune: 

1.  Să  interpreteze  şi  evalueze  dorinţa  crescândă  şi  manifestă  a  clerului  şi 
credincioşilor  pentru  schimbări  şi  înnoiri  în  viaţa  Bisericii. 

2.  Să  iniţieze  şi  să  determine  un  dialog  cu  actuala  conducere  bisericească 
spre  a  găsi  împreună  soluţii  concrete  pentru  ca  Biserica  să  poată  ieşi  din  impa¬ 
sul  spiritual  în  care  se  află. 

a)  reintrarea  în  normal,  prin  aplicarea  corectă  a  propriilor  legiuiri. 

b)  regăsirea  identităţii  şi  vocaţiei  proprii. 

c)  redobîndirea  rolului  ei  tradiţional  în  spiritualitatea,  cultura  şi  viaţa  po¬ 
porului  român**  . 

Desigur  că  astfel  de  acţiuni  sînt  binevenite  în  lucrarea  uriaşă  care  stă  în 
faţa  Bisericii,  de  a  ajuta  obştea  cea  mare  a  credincioşilor  noştri  de  regăsire  a 
identităţii  lor  de  fii  ai  Bisericii,  în  munca  de  aşezare  lăuntrică,  de  regăsire  a  echi¬ 
librului  sufletesc,  de  luminare  şi  zidire  religios-morală  a  noastră  a  tuturor. 

In  ceea  ce  priveşte  înscrierea  şi  activitatea  clericilor  în  partidele  politice, 
avînd  în  vedere  poziţia  lor  de  părinţi  duhovniceşti  ai  tuturor  credincioşilor,  indi¬ 
ferent  de  gruparea  din  care  aceştia  fac  parte,  Sf.  Sinod,  în  spiritul  sfintelor  ca¬ 
noane,  îndrumă  clerul  Bisericii  Ortodoxe  Române  să  se  abţină  de  a  figura  ca 
membri  activi  in  diferitele  partide  politice  care  s-au  format  şi  se  vor  forma  în 
România. 

De  altfel,  această  îndrumare  este  similară  hotărîrilor  altor  instituţii  prin¬ 
cipale  din  Statul  nostru:  Armata,  Poliţia,  Procuratura,  Justiţia,  Televiziunea. 

întrebări  legate  de  această  problemă  ni  s-au  pus  şi  nouă  de  către  unii  preoţi, 
privitoare  deci  la  activitatea  lor  politică,  iar  Sf.  Sinod,  precum  am  reţinut,  a  răs¬ 
puns  cît  se  poate  de  înţelept,  căci  preotul  este  părintele  tuturor  într-o  deplină 
imparţialitate. 

Intr-un  comunicat  publicat  în  „ Vestitorul  Ortodoxiei  Romaneşti* ,  3.II.1990,  se 
arată  că  „membrii  Sf.  Sinod  salută  cu  multă  bucurie  înfiinţarea  de  către  Frontul 
Salvării  Naţionale  a  Ministerului  Cultelor**,  în  postul  de  ministru  al  cultelor  fiind 
numit  dl.  prof.  Dr.  Nicolae  Stoicescu,  care  şi  semnează  în  acelaşi  ziar  următorul 
comunicat: 

„In  ziua  de  24  ianuarie  a.c.  a  avut  loc  la  Ministerul  Cultelor  o  întîlnire  de 
lucru  în  problema  reînfiinţării  Bisericii  greco-catolice  (unite),  desfinţată  în  1948. 

La  această  întîlnire  —  desfăşurată  într-un  spirit  de  înţelegere  creştină  şi 
unitate  românească  —  au  participat  domnii  Gelu  Voican-Voiculescu,  vice  prim- 
ministru  al  guvernului,  şi  Nicolae  Stoicescu,  ministrul  cultelor,  precum  şi  înalt 
Prea  Sfinţiţii:  Antonie,  mitropolitul  Ardealului,  Nicolae,  mitropolitul  Banatului, 
?i  Alexandru  Todea,  mitropolitul  (nerecunoscut  încă)  al  Bisericii  greco-catolice. 

In  urma  discuţiilor  s-a  hotărît  ca  lucrările  să  se  desfăşoare  în  mod  paşnic,  în 
următoarea  ordine: 

1.  Biserica  greco-catolică  să  ceară  legalizarea  de  la  organele  în  drept; 

2.  Pînâ  la  obţinerea  legalizării,  într-o  lună  sau  două,  preoţii  şi  credincioşii 
să  se  lămurească  în  linişte  şi  în  duh  creştin  pentru  care  dintre  cele  două  Biserici 
optează:  râmîn  ortodocşi  —  aşa  cum  au  fost  moşii  şi  strămoşii  lor  —  sau  devin 
greco-catolici  (imiţi); 

3.  In  faza  ultimă  —  după  ce  s-a  stabilit  măcar  aproximativ  numărul  cre¬ 
dincioşilor  ortodocşi  şi  uniţi  —  va  avea  loc  repartizarea  lăcaşurilor  de  cult  şi  a 
caselor  parohiale,  proporţional  cu  numărul  de  credincioşi  ortodocşi  sau  uniţi  din 
fiecare  parohie;  repartizarea  se  va  face  de  către  o  comisie  mixtă,  în  prezenţa 
reprezentanţilor  autorităţilor  locale. 

Rugăm  pe  preoţi  şi  credincioşi  să  respecte  această  ordine  firească,  stabi¬ 
lită  prin  înţelegerea  între  reprezentanţii  celor  două  Biserici.  Cei  care  vor  ocupa 
prin  forţă  edificii  de  cult  vor  suporta  rigorile  legii**. 

Curînd  după  ce  s-a  pus  problema  refacerii  Bisericii  greco-catolice  am  în- 
tîlnit  un  credincios  mai  în  vîrstă,  fost  greco-catolic,  care,  aproape  cu  lacrimile 
în  ochi,  îmi  spune:  „Părinte,  pentru  ce  trebuie  să  ne  dezbinăm  iarăşi.  N-am  fost 
asupriţi  destul  toţi,  asta  ne  mai  trebuie  în  frămîntările  pe  care  le  avem.  Eu  ră- 
mîn  ce  sînt  acum*4. 

O  privire  de  ansamblu,  legată  şi  de  cele  de  mai  sus,  în  acelaşi  număr  al 
„Vestitorului . .  .**,  P.  C.  pr.  prof.  Dr.  Mircea  Păcurariu  semnează  un  documentat 
articol,  intitulat:  „Biserica  Ortodoxă  în  viaţa  poporului  român*4,  iar  P.  C.  pr.  prof. 
Dr.  Dumitru  Stâniloae  semnează  de  asemenea  un  foarte  documentat  articol,  demn 

de  citit,  nu  numai  cu  atenţie  ci  şi  cu  evlavie,  intitulat:  „ Prigonirea  Bisericii  Orto¬ 
doxe  strămoşeşti  sub  comunism “,  articol  reprodus  şi  In  Telegraful  Român,  nr. 
7 — 8  din  15  februarie  1990,  din  care  redăm  şi  noi  următorul  fragment: 

Neţinînd  seama  de  tot  felul  de  persecuţii  suferite,  astăzi  Biserica  Ortodoxă 
este  acuzată  nu  numai  de  unii  conducători  ai  gr eco -catolicilor,  ci  şi  de  unii  scrii¬ 
tori,  —  în  întregimea  ei  — ,  pentru  faptul  că  unii  ierarhi,  în  unele  Pastorale,  au 
Udus  cuvinte  de  laudă  marelui  duşman  al  Bisericii  care  căuta  orice  prilej  pentru 
justificarea  opririi  oricărei  lucrări  a  acesteia.  Se  uită  faptul  că  acele  cuvinte  de 
laudă  —  doar  spuse,  dar  nu  şi  gîndite  —  erau  adresate  cu  conştiinţa  că  de  ele  de¬ 
pindea  activitatea  întregii  Biserici  de  care  ei  erau  în  primul  rînd  răspunzători. 
Se  uită  că,  in  general,  Biserica  —  cu  preţul  acelor  scurte  şi  rare  pomeniri  verbale 
—  c  putut  să-şi  continue  toată  activitatea  liturgică  şi  duhovnicească  în  vremea 
celor  45  de  ani,  cum  n-au  putut-o  face  Bisericile  din  Bulgaria,  Albania  şi,  în 
parte,  chiar  din  Iugoslavia.  Poporul  român  a  putut  rămîne  astfel ,  prin  Biserică, 
în  continuitatea  fundamentală  a  spiritualităţii  sale,  fapt  care  n-a  fost  ajutat  de 
nici  un  alt  sector  al  activităţii  publice  din  ţara  noastră  ( ziaristică ,  scriitorime, 
jurişti,  economişti,  universităţi,  Academie  etc.).  Rarele  şi  puţinele  vorbe  de  laudă 
folosite  la  adresa  tiranului  de  către  ierarhi  în  cele  două  Pastorale  anuale  ale  lor 
au  fost  nişte  picături  în  raport  cu  oceanul  de  laude  revărsat  de  oamenii  tuturor 
instituţiilor  la  adresa  aceluia.  Şi  totuşi,  cei  mai  mulţi  din  aceştia  îşi  continuă 
activitatea  necriticaţi  de  nimeni,  ba  chiar  continuînd  să-şi  manifeste  prin  criticile 
lor  faţă  de  Biserică  acelaşi  indiferentism  religios. 

Un  mare  gînditor  creştin  refugiat  în  Occident,  vorbind  de  curînd,  de  cînd 
Bisericii  ruse  i  s-a  redat  o  anumită  libertate,  despre  laudele  aduse  de  patriarhii 
şi  episcopii  ce  s-au  succedat,  la  adresa  lui  Stalin  şi  a  urmaşilor  lui,  a  declarat: 
„Au  spus  nişte  cuvinte  în  mod  silit,  dar  şi-au  păstrat  credinţa  şi  au  păstrat  con¬ 
tinuitatea  ei,  pe  cit  s-a  putut ,  în  popor u.  Pe  aceştia  nu-i  critică  nici  ucrainienii 
cărora  li  s-a  redat  putinţa  de  a  reveni  la  greco-catolicism.  Cu  toate  acestea,  în 
Rusia  au  fost  dărîmate  zeci  de  mii  de  biserici,  au  fost  împuşcaţi  mii  de  preoţi, 
de  episcopi,  de  monahi.  La  fel  a  fost  oprită  în  mare  măsură  exercitarea  cultului 
în  Bulgaria,  în  Iugoslavia  şi  absolut  cu  totul  în  Albania. 

Nu  se  manifestă  oare  prin  această  critică  insistentă  la  adresa  Bisericii  Or¬ 
todoxe  strămoşeşti  aceeaşi  voinţă  de  golire  a  poporului  nostru  de  spiritualitatea 
lui  fundamentală,  aceeaşi  încercare  de  desfiinţare  a  identităţii  lui  spirituale?  Şi  nu 
se  lasă  oare  amăgiţi  de  această  intenţie  suspectă  împotriva  Bisericii  strămoşeşti 
mulţi  preoţi,  ba  chiar  studenţi  teologi  şi  seminarişti,  pentru  desfiinţarea  identi¬ 
tăţii  noastre  spirituale?  Nu  se  ajută,  prin  aceasta,  unor  greco-catolici,  ca  şi  sec¬ 
telor  şi  ateilor  ca  să  fărîmiţeze  poporul  nostru  şi  însăşi  existenţa  lui? 

Să  stăm  uniţi  cu  toţii:  ierarhi,  preoţi,  mireni,  tineri  şi  bătrîni,  în  apărarea 
credinţei  şi,  prin  aceasta,  a  neamului  nostru! 

Am  avut  în  generaţiile  trecute  intelectuali  de  mare  faimă  ştiinţifică,  care  au 
stat  aproape  de  Biserică,  cum  au  fost  Nicolae  lorga,  Simion  Mehedinţi,'  Nichi for 
Crainic,  Nae  Ionescu;  iar  în  Transilvania ,  la  iniţiativa  profesorilor  ortodocşi  de  la 
Universitatea  din  Cluj,  Sextil  Puşcariu,  Ioan  Lupaş,  Silviu  Dragomir,  Silviu  Ţe - 
posu,  Victor  Papilian  etc.,  etc.,  au  format  Frăţia  Ortodoxă  Română,  spre  apă¬ 
rarea  Bisericii  Ortodoxe  faţă  de  uniatism. 

Am  dori  să  vedem  apărînd  şi  în  generaţia  actuală  de  intelectuali  asemenea 
personalităţi  sau  un  mare  curent  care  să  vină  alături  de  Biserica  strămoşească, 
conştienţi  că  ea  este  forţa  necondiţionată  pentru  păstrarea  identităţii  noastre  na¬ 
ţionale. 

Vorbind  de  presă,  se  cuvine  să  semnalăm  faptul,  nou  după  peste  40  de  ani, 
parcă  incredibil,  că  problemele  noastre  religioase  de  credinţă  şi  morală  creştină 
sînt  abordate  şi  în  presa  laică,  angajată  şi  aceasta  în  aceste  zile  în  procesul  de 
reeducare  pe  toate  planurile  a  ţârii  şi  poporului  nostru. 

Aşa  de  pildă  în  primul  număr  al  publicaţiei  sâptămînale  „ 22M  este  publicat 
un  interviu  cu  î.  P.  S.  Mitropolit  Antonie,  pe  teme  de  actualitate,  extrem  de  va¬ 
riate,  din  care  reţinem  şi  următoarele:  „ . . .  am  considerat  că  forma  noastră  fun¬ 
damentală  de  rezistenţă  a  fost  predica  despre  existenţa  lui  Dumnezeu.  Noi  ne-am 

străduit  să  păstrăm  vie  conştiinţa  de  neam  şi  să  promovăm  valorile  lui  nemu¬ 
ritoare-. 

în  presa  locală  din  Sibiu,  îmbogăţită,  pe  lingă  „Tribuna-,  cu  încă  un  cotidian: 
„Dimineaţa-,  presă  „regăsită  şi  ea  cu  Dumnezeu-  (Tribuna  din  7  ianuarie  1990), 
încă  din  primele  zile  ale  lui  ianuarie  a.c.  au  început  să  apară  o  seamă  de  mate¬ 
riale  cu  caracter  religios,  ca  de  exemplu:  „Sf.  Ioan  Botezătorul*4,  de  pr.  prof.  V. 
Mihoc  (Tribuna,  nr.  11/1990),  „Rahila  îşi  plînge  copiii-  —  acelaşi  autor  (Dimineaţa 
•hr.  8/1990),  „Slujind  oamenilor,  slujim  lui  Dumnezeu-  —  de  pr.  M.  Rusu  (Tribuna 
nr.  22/1990),  „Fără  frica  „contaminării  religioase-.  Dimpotrivă!-  —  articol  semnat 
de  studenţii  an.  IV  de  la  Institutul  Teologic  Universitar  din  Sibiu  (Tribuna  nr.  28/ 
1990),  „Virtutea  creştină  a  muncii-  —  de  pr.  prof.  V.  Mihoc  (Dimineaţa  nr.  21/ 
1990),  „Iubind  pe  Dumnezeu  —  oamenii  se  unesc  între  ei-,  de  pr.  prof.  onor.  Dr. 
Simion  Radu  (Tribuna,  nr.  35/1990),  astfel  de  materiale  de  zidire  religios-morală 
Şemnînd  în  cele  două  cotidiene  sibiene  şi  diac.  asistent  V.  Leb,  pr.  V.  Constanti- 
nescu,  pr.  A.  Răduleţ.  diac.  A.  Băcilă  ş.a.  Astfel  de  articole  semnează  şi  alţi  preoţi 
din  Arhiepiscopie,  ca  de  exemplu:  I.  Jurca  (Coveş),  pr.  I.  Bercu  din  Tg.  Secuiesc, 
pr.  Gh.  Răţulea  (Băcel),  pr.  I.  Cucu  (Sf.  Gheorghe)  ş.a.,  asemenea  materiale  de  altfel 
fiind  semnate  şi  de  unii  autori  laici,  lucru  extrem  de  îmbucurător,  „Politica  în  şcoli 
a  dat  rezultate  cunoscute  de  toţi.  Dar  mai  ales  lipsa  religiei  a  năruit  timp  de  45  de 
ani  multe  puncte  de  sprijin  moral,  tot  ceea  ce  era  mai  curat  şi  mai  bun  în  noi,  dar 
mai  ales  în  aceşti  copii,  crescuţi  într-un  univers  ostil  şi  rece“,  scrie  o  învăţătoare  în 
hr.  32/1990  al  Dimineţii. 

Consemnăm  totodată  şi  faptul  că  tot  în  presa  sibiană  au  apărut  discuţiile 
care  au  loc  la  o  „masă  rotundă-  pe  tema:  Libertate  —  Democraţie  —  Religie .  cu 
participarea  reprezentanţilor  unor  culte  din  Sibiu,  din  partea  Bisericii  noastre 
luînd  cuvântul  cu  edificatoare  contribuţii  pr.  prof.  V.  Mihoc,  pr.  A.  Răduleţ,  pr. 
N.  Todor,  pr.  L.  Moisiu  ş.a. 

Foarte  ziditoare  articole  cu  caracter  religios-moral  şi  istoric-bisericesc 
întîlnim  şi  în  presa  centrală  din  Bucureşti,  ziare  independente  acum,  cu  deosebire 
în  suplimentul  de  Duminică  al  cotidianului  „România  liberă-,  intitulat  chiar:  „Lu¬ 
mea  creştină 44 ,  articole  semnate  de  P.  C.  pr.  prof.  onor.  Dr.  Dumitru  Stăniloae, 
P.  C.  pr.  prof.  Dr.  C.  Galeriu,  P.  Cuv.  arhim.  B.  Anania,  P.  C.  pr.  prof.  Dr.  M. 
Păcurariu,  P.  Cuv.  protos.  Dr.  D.  Ciobotea  ş.a. 

Este  adevărat  că,  semnate  de  persoane  laice,  ba  chiar  şi  de  o  faţă  biseri¬ 
cească  (pr.  Boris  Rădulescu),  găsim  şi  unele  articole,  puţine,  este  adevărat,  pline 
de  săgeţi,  unele  destul  de  otrăvitoare,  îndreptate  împotriva  Bisericii  noastre,  a 
ierarhiei  şi  preoţimii  ei,  care,  de  altfel,  lovesc  şi  în  fiinţa  poporului  nostru  creş¬ 
tin  ortodox  de  cînd  se  ştie,  împotriva  unora  dintre  aceste  articole  preoţimea  din 
Arhiepiscopia  Sibiului  şi  desigur  şi  din  alte  eparhii,  conştientă  de  ceea  ce  a  în¬ 
semnat  munca  ei  în  timpul  dictaturii,  a  luat  atitudine,  protestînd  in  corpore,  cum 
a  fost  cazul  de  pildă  la  prot.  Agnita,  în  ziua  de  31  ianuarie  a.c. 

In  declaraţiile  sale  apărute  în  România  liberă  din  7  februarie  1990,  sub  ti¬ 
tlul:  „O  politică  de  regenerare  morală*4,  Domnul  Ministru  al  Cultelor,  Dr.  Nicolae 
Stoicescu,  arâtînd  multele  probleme  care  stau  şi  în  faţa  acestui  Minister,  subli- 
hiind  şi  rolul  deosebit  de  important  jucat  în  decursul  istoriei  de  Biserica  Orto¬ 
doxă  în  viaţa  poporului  român,  a  specificat  şi  următoarele:  „Esenţialul  mi  se  pare 
acum  să  apăr  Biserica  de  învinuirile  care  i  se  aduc,  dintre  care  multe  sînt  ne¬ 
drepte-. 

O  asemenea  atitudine,  onorantă  şi  demnă  de  bunul  nume  al  autorului  ei,  P. 
Cuv.  arhim.  B.  Anania,  găsim  şi  în  suplimentul  României  libere  de  Duminică, 
4  februarie  1990,  apărută  sub  titlul:  „In  numele  păcătoşilor ",  din  care  reţinem  şi 
următoarea  frază:  „Se  afirmă  că  în  anii  grei  ai  dictaturii,  Biserica  a  fost  absentă. 
Şi  totuşi  —  şi  totuşi!  —  Biserica  (înţelegând  prin  ea  nu  numai  pe  cea  Ortodoxă)  a 
fost  singura  instituţie  care  a  propovăduit  deschis  —  prin  viu  grai,  prin  scrieri 
şi  prin  actul  liturgic  —  o  altă  ideologie  decît  cea  impusă  şi  promovată  de  regi¬ 
mul  ateu,  aşa  cum  n-au  fâcut-o  nici  Academia,  nici  Universitatea,  nici  Şcoala-. 

Pe  această  linie  de  idei  apreciem  că  este  potrivit  să  aducem  în  atenţia  citi¬ 
torilor  revistei  noastre  şi  un  fragment  din  articolul:  „O  revoluţie  spirituală*4 ,  sem¬ 
nat  de  P.  Cuv.  arhim.  Roman  Braga,  apărut  in  revista  „Solia-  —  The  Herald,  edi- 

tată  de  Episcopia  ortodoxă  română  di.n  America,  articol  care  parcă  ne  dă  sănă¬ 
tate  în  învălmăşeala  acestor  zile,  rugînd  pe  Dumnezeu  să-i  dea  sănătate  şi 
autorului,  în  care,  fâcîndu-se  referiri  la  factorul  religios  al  Revoluţiei  române 
din  Decembrie  1989,  se  spune  între  altele:  „Biserica.  Noi  >am  fugit,  ne-am  pus  la 
adăpost  vieţile,  dar  ei  au  rămas  şi  au  suferit.  Noi  nu  avem  dreptul  să  criticăm  pe 
ierarhii  români  pentru  compromisul  inteligent  în  care  au  sacrificat  anumite  forme 
externe  pentru  a  salva  esenţa.  Cînd  Mohamet  a  cucerit  Constantinopolul,  patriar¬ 
hul  Ghenadie  a  semnat  o  constituţie  de  compromis,  prin  care  se  interzicea  suna¬ 
rea  clopotelor,  procesiunile  religioase  pe  stradă,  pelerinajul  cu  Sf.  Moaşte...  etc. 
Frumuseţea  cultului  bizantin  a  fost  redus  la  minimum.  Lumea  credea  că  patriar¬ 
hul  s-a  turcit.  In  enciclica  sa  către  călugării  fanatici,  Sf.  Ghenadie  zicea:  „Va 
veni  vremea  cînd  Biserica  va  renunţa  la  toate  formele  exterioare,  pentru  salva¬ 
rea  esenţialului,  care  este  Sf.  Euharistie4*.  Oamenii  l-au  criticat  pe  patriarh,  însă 
Biserica  l-a  pus  în  rîndul  sfinţilor. 

Nimeni  nu-şi  poate  închipui  contorsiunile  diplomatice  ale  Sinodului  Român 
pentru  a  menţine  bisericile  deschise,  în  care  poporul  să  se  roage,  să-şi  spove¬ 
dească  păcatele,  să-şi  spună  durerile,  să  se  unească  cu  Hristos  în  Taina  Euharistiei, 
sâ  fie  botezaţi  şi  cununaţi.  In  biserică  oamenii  se  simţeau  liberi.  Rugăciunea  ne-a 
adus  izbăvirea.  Pastorul  Billy  Graham  s-a  exprimat  că  în  nici  o  ţară  din  lume 
nu  a  găsit  credinţă  ca  în  România  —  ori  asta  se  datorează,  în  parte,  clerului  şi 
ierarhiei  bisericeşti,  activităţii  lor  politice,  într-o  ţară  comunistă,  în  care  Biserica 
era  cînd  tolerată,  cînd  persecutată.  Totuşi,  ei  au  fost  în  stare  să  menţină  9  semina- 
rii  (în  realitate  6,  n.n.),  2  Facultăţi  de  Teologie,  6  tipografii  bisericeşti  (în  reali¬ 
tate  4,  nm.)  în  care  se  tipăresc  10  reviste  creştine  şi  se  tipăresc  Sf.  Părinţi,  pînă 
acum  peste  100  volume  (prevăzute  dar  netipârite  decît  în  parte,  n.n.). 

Noi  însă  ce  am  făcut  pentru  eliberarea  lor?  Nimic.  Toţi  am  fugit  în  alte  ţări, 
ne-am  pus  la  adăpost.  Ei  au  rămas  acolo,  chinuiţi  şi  flâmînzi,  unii  au  murit  în 
închisori,  pe  canale,  iar  „cînd  a  venit  plinirea  vremii44  şi-au  sacrificat  viaţa  cu 
zecile  de  mii,  scuturând  jugul  tiraniei.  Nu  sîntem  vrednici  să  le  sărutăm  picioa- 
rele“. 

Vineri,  12  ianuarie  1990,  zi  de  doliu  naţional  în  memoria  celor  căzuţi  pen¬ 
tru  libertatea,  dreptatea  şi  demnitatea  poporului  român,  cu  care  prilej  în  toate 
bisericile  din  Patriahia  Română  s-au  săvîrşit  parastase  întru  pomenirea  tuturor 
acestor  fii  şi  fiice,  fraţi  şi  surori  şi  părinţi  de-ai  noştri. 

înconjuraţi  de  un  sobor  de  preoţi  şi  diaconi,  un  asemenea  parastas  s-a  să¬ 
vârşit  şi  în  catedrala  mitropolitană  din  Sibiu,  arhiplină  de  credincioşi,  de  către 
I.  P.  S.  Mitropolit  Antonie  al  Ardealului,  care,  la  sfîrşit,  a  evocat  evenimentele 
din  zilele  fierbinţi  de  la  sfîrşitul  lui  Decembrie  1989,  cu  sublinierea  importanţei 
jertfei  celor  care  şi-au  dat  viaţa,  cu  braţele  goale,  în  acele  zile  şi  pentru  credinţa 
în  Dumnezeu,  ca  martirii  de  altă  dată.  Ziua  de  astăzi,  declarată  ca  zi  de  doliu 
naţional,  va  rămîne  în  istorie,  a  reliefat  între  altele  I.  P.  S.  Sa,  ca  una  dintre 
marile  zile  al  Istoriei  poporului  nostru,  de  care  ne  vom  aminti  aşa  cum  ne  a- 
mintim  de  cei  ce  ne-au  păstrat  credinţa  şi  limba  şi  neamul  şi  faţă  de  care  se 
cuvine  să  ne  fie  mereu  vie  recunoştinţa  noastră  şi  pe  care  să-i  pomenim  mereu 
în  rugăciunile  noastre.  I.  P.  S.  Sa  a  îndemnat,  în  încheiere,  la  muncă  susţinută  pen¬ 
tru  a  „construi  o  Patrie  a  binelui,  a  libertăţii  şi  a  dragostei44. 

Gînduri  calde  de  recunoştinţă  pentru  cei  dispăruţi,  de  întărire  şi  mîngîiere 
pentru  familiile  lor  a  rostit  apoi  P.  C.  pr.  prof.  D.  Abrudan,  prorectorul  Insti¬ 
tutului  Teologic  Universitar  din  Sibiu. 

Paralel,  un  asemenea  parastas  s-a  săvîrşit  şi  în  Piaţa  Libertăţii  din  centrul 
oraşului  Sibiu,  după  care  P.  C.  pr.  prof.  Ilie  Moldovan  a  rostit  un  cuvânt  de  cin¬ 
stire  a  eroilor  noştri,  răpuşi  asemenea  pruncilor  nevinovaţi  din  vremea  Naş¬ 
terii  Domnului  de  acum  aproape  2000  de  ani. 

Luni,  15  ianuarie  1990,  în  vremea  prînzului,  cu  prilejul  reluării  cursurilor, 
încolonaţi  în  faţa  catedralei  mitropolitane  din  Sibiu,  studenţii  şi  profesorii  In¬ 
stitutului  Teologic  Universitar  din  Sibiu,  împreună  cu  studenţii  şi  profesorii  de  la 
celelalte  instituţii  de  învăţămînt  superior  din  Sibiu,  s-au  deplasat  în  Piaţa  Li¬ 
bertăţii.  unde  s-a  săvîrşit  un  parastas  în  memoria  fiilor  poporului  nostru  căzuţi 
în  zilele  Revoluţiei  Române.  Răspunsurile  au  fost  date  de  corul  studenţilor  teologi. 

Despre  semnificaţia  ceremoniei  a  vorbit  la  sfîrşit  P.  C.  pr.  prof.  D.  Abrudan, 
prorectorul  Institutului  nostru  Teologic. 

♦ 

Dl.  vicecancelar  şi  ministru  de  externe  al  R.F.G.,  Hans-Dietrich  Genscher, 
a  fost,  în  16  ianuarie  1990,  şi  oaspetele  municipiului  Sibiu,  unde  i  s-a  făcut  o 
călduroasă  primire  de  cetăţenii  oraşului.  Cu  acest  prilej,  înaltul  oaspete  a  depus, 
în  cadrul  unei  scurte  ceremonii,  o  coroană  de  flori  la  monumentul  din  Piaţa  Li¬ 
bertăţii.  locul  unde  au  căzut  primele  victime  ale  Revoluţiei  împotriva  dictaturii 
ceauşiste. 

Au  fost  de  faţă  persoane  oficiale  de  la  conducerea  judeţului  şi  municipiului 
Sibiu,  şefi  de  culte  religioase  etc. 

La  ceremonie  a  participat  şi  I.  P.S.  Mitropolit  Antonie  al  Ardealului,  însoţit 

de  profesori  de  la  Institutul  Teologic  Univ.  Ortodox. 

* 

în  nr.  2  din  27  ianuarie  1990  al  revistei  „22“  este  consemnat  un  interviu  al 
domnului  Mihai  Şora,  ministrul  învăţămîntului,  în  care  face  unele  referiri  şi  la 
învâţâmîntul  religios,  în  legătură  cu  care  spune:  „Cum  învâţămîntul  urmează  să 
se  desfăşoare  în  viitor  pe  cinci  zile  în  săptămînă,  rămîne  o  zi  liberă  care  poate 
să  fie  ocupată,  printre  altele,  şi  cu  o  educaţie  religioasă.  Nimic  nu  împiedică  să 
fie  făcută  în  şcoală,  dar  cu  libertatea  ca  fiecare  confesiune  să-şi  aleagă  tipul  de 
invăţămint  care-i  convine.  Dar  nu-i  obligatoriu  să  fie  făcut  în  şcoală,  el  poate 
că  fie  făcut  pe  lingă  biserici  ca  o  cateheză  care  să  fie  una  graduată,  pe  grupe  de 
vîrste  şi  benevol ă“. 

Preoţii  noştri  au  şi  în  aceste  cuvinte  un  imbold  în  a  trece,  în  toate  paro¬ 
hiile,  cu  toată  rîvna,  dragostea,  priceperea  şi  responsabilitatea  la  îndeplinirea 

îndatoririlor  canonice  şi  de  conştiinţă  pe  care  le  .au,  în  a  vesti  şi  copiilor  şi  ti¬ 
nerilor  de  toate  vîrstele  cuvîntul  lui  Dumnezeu,  tezaurul  de  învăţături  religios- 
tnorale  ale  Bisericii,  în  care  scop  în  Arhiepiscopia  Sibiului  s-a  transmis  şi  un  or¬ 
din  circular,  precum  şi  materiale  ajutătoare,  cele  şapte  cărţi  de  religie  ale  ador¬ 
mitului  în  Domnul  pr.  prof.  Dumitru  Călugăr,  în  care  se  află  un  bogat  material 
catehetic.  Cu  ajutorul  Părintelui  nostru  ceresc  nădăjduim  ca  tot  în  acest  scop 
pînă  în  toamnă  preoţii  noştri  să  primească  şi  un  catehism  spre  a  le  fi  de  folos  în 
lucrarea  lor  catehetică  viitoare. 

* 

% 

La  sfîrşitul  lunii  ianuarie  şi  începutul  lui  februarie  a.c.  în  Arhiepiscopia 

Sibiului  au  -avut  loc,  potrivit  art.  126  din  Statutul  de  organizare  a  Bisericii  Orto¬ 
doxe  Române  şi  hotărîrii  Sf.  Sinod  din  18 — 19  ianuarie  a.c.,  alegeri  de  protopopi 
şi  anume:  In  24.1.  la  prot.  Sibiu,  unde  a  fost  reales  P.  C.  pr.  D.  Luca;  în  25.1. 

la  prot.  Braşov,  unde  a  fost  ales  P.  C.  pr.  Z.  Moşoiu;  în  26.1.  la  prot.  Făgăraş, 

unde  a  fost  reales  P.  C.  pr.  R.  Zaharie;  în  29.1  la  prot.  Mediaş,  unde  a  fost  reales 
P.  C.  pr.  I.  Găban;  în  31.1  la  prot.  Agnita,  unde  a  fost  reales  P.  C.  pr.  Gr.  Cer¬ 
nea  şi  în  1.  II.  1990  la  prot.  Rupea,  unde  a  fost  reales  P.  C.  pr.  Gh.  Opriş.  La 
toate  protopopiatele  alegerile  s-au  făcut  prin  vot  secret. 

Cu  acest  prilej  preoţimea  şi-a  exprimat  dorinţa  ca  protopopii  să  fie  aleşi 
pe  timp  limitat,  preoţii  să  fie  pensionaţi  cel  mai  tîrziu  la  70  de  ani,  iar  conduce¬ 
rea  bisericească  să  fie  mai  atentă  şi  mai  exigentă  cu  ţinuta  morală  a  unor  preoţi, 
inclusiv  la  problema  divorţurilor,  prea  multe  în  sînul  clerului. 

Cu  excepţia  prot.  Sibiu,  la  toate  celelalte  protopopiate  alegerile  s-au  desfăşu¬ 
rat  în  ordine  şi  disciplină,  preoţii  exprimînd,  între  altele,  şi  simţăminte  de  dra¬ 
goste  faţă  de  Arhipăstorul  de  la  Sibiu,  pe  care  îl  doresc  cît  mai  des  în  mijlocul 
lor. 

* 

Vineri,  2  februarie  1990,  Intîmpinarea  Domnului,  după  Sf.  Liturghie  din  ca¬ 
tedrala  mitropolitană  din  Sibiu,  soborul  slujitorilor  s-a  deplasat  în  Piaţa  Liber¬ 
tăţii,  unde  s-a  săvîrşit  un  parastas  la  40  de  zile  pentru  ostaşii,  eroii  şi  martirii 
care  s-au  jertfit  în  zilele  Revoluţiei  Române,  de  faţă  fiind  mulţi  cetăţeni  ai  Si¬ 
biului.  La  sfîrşit,  P.  C.  pr.  prof.  V.  Mihoc  a  rostit  un  ziditor  cuvînt  adecvat  mo¬ 
mentului. 

La  Centrul  eparhial  de  la  Alba  Iulia  a  apărut  Duminică,  11  februarie  1990, 
primul  număr  al  unei  noi  publicaţii  bisericeşti,  intitulată:  „Credinţa  străbună “,  cu 
subtitlul:  „Foaie  religioasă  editată  de  Episcopia  ortodoxă  română  de  Alba  Iulia44. 

Avînd  pe  prima  pagină  icoana  Sf.  Treimi  cu  cei  trei  tineri  de  la  Mamvri, 
emblema  vechii  mitropolii  a  Ardealului  cu  sediul  la  Alba  Iulia,  primul  număr  al 
publicaţiei  menţionate  debutează  cu  instructive  materiale  care  vin  în  întîmpi- 
narea  setei  religioase  a  credincioşilor  noştri,  ca  şi  în  ajutorul  preoţilor,  ca  de 
exemplu:  „Credinţa  străbună44,  „Necesitatea  educaţiei  religioase4*,  „Izvoarele  cate¬ 
hezei4*,  „Eroilor  veşnică  pomenire4*,  „Gînduri  de  libertate44  şi  alte  asemenea  „gîn- 
duri“  ziditoare,  prezentate  într-o  frumoasă  ţinută  grafică  şi  semnate  de  preoţi  din 
cadrul  Episcopiei  menţionate  şi  de  ostenitori  ai  Muzeului  Unirii  din  Alba  Iulia. 

In  editorialul  intitulat:  „Ce  ne  propunem ",  se  spune,  între  altele:  „Convinşi 
fiind  de  faptul  că  cea  mai  preţioasă  moştenire  pe  oare  am  primit-o  de  la  înain¬ 
taşii  noştri  este  credinţa  străbună,  primul  lucru  pe  care  ni-1  propunem,  sco- 
ţînd  această  foaie,  este  acela  de  a  o  face  cunoscută44. 

Felicităm  din  toată  inima  pe  confraţii  noştri  de  la  Alba  Iulia  şi  rugăm  pe 
bunul  Dumnezeu  să  le  ajute  in  acest  gînd  al  lor  de  vestire  în  lume  a  negrăitei 
comori  spirituale  pe  care  o  avem  şi  care  este  credinţa  noastră  străbună,  română 
ortodoxă. 

* 

Ziarul  „Dimineaţa44  din  21  februarie  1990  anunţă  pe  pagina  întîia  „primul 
botez  creştin  la  Leagănul  de  copii**  din  Sibiu,  informaţia  fiind  însoţită  de  o  ima¬ 
gine,  în  care  în  prim-plan  apare  P.  C.  pr.  N.  Todor  de  la  biserica  Sf.  Arhangheli 
Mihail  şi  Gavril  din  Sibiu,  procedînd  la  mirungerea  unuia  din  aceşti  micuţi  fără 
familie,  intraţi  acum  prin  Sf.  Taină  a  Botezului  în  marea  familie  a  Bisericii.  Va 
trebui  însă  şi  în  continuare  să  le  purtăm  de  grijă,  nu  numai  sub  raportul  tre¬ 
buinţelor  materiale,  ci  şi  pentru  a  le  umple  sufletele  cu  ideile  nobile  ale  Evan¬ 
gheliei  şi  ale  autenticelor  noastre  virtuţi  străbune. 

Doamne,  cît  avem  de  lucru!  Şi  ce  minunat  este  cînd  toţi  sîntem  la  posturi, 
mai  ales  acum  cînd  este  atîta  nevoie  de  aşezare  lăuntrică,  de  zidire  umană,  la 
toate  nivelurile. 

Tot  părintele  N.  Todor  a  ţinut  miercuri,  21  februarie  1990,  prima  lecţie  de 
religie  cu  clasa  a  5-a  de  la  una  din  şcolile  din  Sibiu,  la  care  au  participat  şi 
unele  cadre  didactice,  emoţia  fiind  evidentă  pentru  toţi.  iar  bucuria  lecţiei  de 
negrăit.  Doamne,  ajută-ne  să  aruncăm  lumina  Ta  cea  neapusă  în  cît  mai  multe 

suflete,  căci,  aşa  cum  ne  scria  de  curînd  un  cititor:  „Este  mare  sete  de  Hristos44. 

* 

Miercuri,  7  februarie  1990.  s-au  împlinit  8  ani  de  cînd  în  fruntea  Mitro¬ 
poliei  transilvane  se  află  I.  P.  S.  Dr.  Antonie  Plămădeală. 

Cu  acest  prilej,  permanenţa  Consiliului  arhiepiscopesc  Sibiu,  corpul  pro¬ 
fesoral  de  la  Institutul  Teologic  Universitar  Sibiu,  preoţii  din  protopopiatul  Agnita 
au  exprimat  I.  P.  S.  Sale  simţăminte  de  dragoste  şi  ascultare  filială,  precum  şi 
urări  de  sănătate  şi  mult  spor  în  munca  duhovnicească  de  mare  răspundere  pe 
care  o  desfăşoară.  Au  luat  cuvîntul  mai  mulţi  vorbitori,  iar  la  sfîrşit  a  răspuns 
I.  P.  S.  Sa. 

In  12  februarie  1990  a  avut  loc  o  nouă  şedinţă  a  Sf.  Sinod  al  Bisericii 
noastre,  în  preambulul  căreia  şi  cu  referire  la  care  I.  P.  S.  Mitropolit  Antonie  a 
acordat  un  interviu  Televiziunii  Române  Libere. 

Alături  de  membrii  Sf.  Sinod,  la  lucrări  au  luat  parte  Dl.  Gelu  Voican-Voi- 
culescu,  viceprim-ministru  al  guvernului,  şi  dl.  prof.  Nicolae  Stoicescu,  minis¬ 
trul  cultelor. 

In  noile  condiţii  create  de  Revoluţia  Română,  Sf.  Sinod  a  luat  unele  hotă- 
riri  deosebit  de  importante  şi  anume: 

—  Reînfiinţarea  Arhiepiscopiei  Tomisului,  cu  sediul  la  Constanţa,  şi  Epis¬ 
copiei  Argeşului,  vechi  scaune  episcoDale,  cu  profunde  rezonanţe  în  istoria  poporu¬ 
lui  român,  episcopi  de  Tomis  participînd  după  cum  ştim  la  Sinoadele  ecumenice. 

—  Reînfiinţarea  Episcopiei  Maramureşului  şi  a  Vicariatului  ortodox  ucrainian, 
cu  sediul  la  Sighet,  cu  jurisdicţia  directă  a  Patriarhiei  Române. 

De  asemenea,  au  fost  aleşi  patru  noi  episcopi-vicari  şi  arhierei- vicari  şi 
anume: 

—  Pr.  Dr.  Romul  Joantă,  duhovnic  la  Institutul  Teologic  Universitar  din  Sibiu, 
a  fost  ales  in  postul  de  episcop-vicar  al  Arhiepiscopiei  Sibiului; 

—  Protos.  Dr.  Daniel  Ciobotea,  consilier  patriarhal,  a  fost  ales  în  postul  de 
episcop-vicar  al  Arhiepiscopiei  Timişoarei  şi  Caransebeşului; 

—  Arhim.  Dr.  Casian  Crăciun,  inspector  patriarhal,  a  fost  ales  în  postul 
de  arhiereu-vicar  la  Centrul  eparhial  din  Galaţi; 

—  Pr.  Ioa/n  Andreicuţ,  vicar  administrativ  la  Centrul  eparhial  din  Alba 
Iulia,  a  fost  ales  în  postul  de  arhiereu-vicar  al  Episcopiei  Alba  Iulia. 

Pe  linie  de  învăţămînt  teologic,  Sf.  Sinod  a  luat  următoarele  hotărîri:  Insti¬ 
tuirea  unei  comisii  pentru  studierea  problemelor  referitoare  la  înnoirea  învâţâ- 
mîntului  teologic  şi  reînfiinţarea  Institutelor  teologice  universitare  din  Cluj  şi 
Iaşi. 

Sf.  Sinod  a  luat  act  totodată  de  contribuţia  de  pînă  acum  a  Patriarhiei  Ro¬ 
mâne  la  „Fondul  Libertatea  1989“  în  sumă  de  128  mii.,  realizată  prin  unităţile  sale 
bisericeşti  de  pe  tot  cuprinsul  ţării. 

Sf.  Sinod  a  aprobat  totodată  ca  pictorii  bisericeşti  şi  restauratori  de  monu¬ 
mente  istorice  bisericeşti,  autorizaţi  de  Patriarhia  Română,  să  cotizeze  la  Casa 
de  pensii  şi  ajutoare  a  Bisericii  Ortodoxe  Române,  începînd  cu  1  ianuarie  1990. 

In  încheierea  .lucrărilor,  membrii  Sf.  Sinod  şi-au  exprimat  speranţa  că  hotă- 
rîrile  adoptate  —  cu  deosebire  cele  privitoare  la  reînfiinţarea  unor  eparhii  şi 
la  primenirea  ierarhiei  cu  tineri  episcopi-vicari  şi  arhierei-vicari  —  vor  contribui 
la  reînnoirea  şi  revitalizarea  .lucrării  actuale  a  Bisericii  Ortodoxe  Române  în  sînul 
fiilor  ei  duhovniceşti. 

* 

Vorbind  la  Televiziunea  Română  Liberă,  în  numele  Asociaţiei  surzilor  din 
România,  vineri,  16  februarie  a.c.,  dl.  Florin  Barbu,  doctor  în  psihologie  şi 
membru  în  comitetul  Asociaţiei  menţionate,  a  spus  între  altele:  „Vrem  să  vă 
arătăm  că  în  curînd  va  apare  Dicţionarul  mimico-gestual  românesc,  prima  .carte 
de  acest  gen  din  România,  elaborată  la  Sibiu  de  d-na  Drăguţoiu  Iuliana,  cu 
sprijinul  moral  şi  material  al  I.  P.  S.  Dr.  Antonie  Plămădeală,  Mitropolitul  Ardea¬ 
lului.  Lucrarea  este  în  curs  de  tipărire  la  tipografia  Arhiepiscopiei  Sibiului.  Noi 
mulţumim  pentru  acest  dar  pe  care  ni-1  oferă  Biserica  Ortodoxă  Română,  pentru 
ca  surzii  din  ţara  noastră  să  aibă  un  limbaj  mimico-gestual  comun.  De  aseme¬ 
nea,  cartea  va  fi  utilă  pentru  părinţii  care  au  copii  surzi  ca  să  poată  comunica 
de  timpuriu  cu  ei,  pentru  profesorii  din  învăţâmîntul  special  şi  pentru  toţi  cei  care 
lucrează  cu  surzii**. 

* 

Tot  „unicat**  a  fost  declarat  în  revista  „Viaţa  Capitalei**,  nr.  6  din  15  februa¬ 
rie  a.c.,  sub  semnătura  M.N.R.,  albumul  color,  tipărit  de  curînd  de  Arhiepiscopia 
Sibiului  şi  intitulat:  „Maica  Domnului  in  40  de  ipostaze ",  de  renumitul  pictor  bise¬ 
ricesc  Gh.  Răducanu,  album  care,  pe  lîngă  cele  40  de  icoane  cu  Maica  Domnului 
şi  pruncul  Iisus,  lucrate  cu  multă  sensibilitate  artistică  şi  religioasă,  beneficiază 
şi  de  gîndurile  unor  personalităţi  religioase  şi  artistice  şi  anume:  Dr.  Antonie 
Plămădeală,  Mitropolitul  Ardealului,  pr.  prof.  Dr.  Dumitru  Popescu,  pr.  prof. 

Constantin  Galeriu,  arhim.  Dr.  Irineu  Cheorbeja,  prof.  Dr.  rVasile^JDrăguţ^  şi 

Vincenzo  Galizia,  critic  de  artă  din  Italia. 

Albumul  a  fost  primit  cu  un  deosebit  interes  şi  peste  hotare. 

* 

In  cadrul  vecerniei  de  sîmbâtă  seara,  17  februarie  1990,  săvîrşită  în  cate¬ 
drala  mitropolitană  din  Sibiu,  I.  P.  S.  Mitropolit  Antonie  a  tuns  în  monahism 
pe  pr.  Romul  Joantă,  duhovnic  la  Institutul  Teologic  Universitar  din  Sibiu,  care 
a  primit  numele  de  Serafim. 

Rugăm  pe  bunul  Dumnezeu  să-i  ajute  în  acestă  cale  grea  dar  onorantă, 
de  deplină  slujire  şi  dăruire  Lui,  cale  pe  care  s-a  angajat. 

Tot  cu  acest  prilej,  I.  P.  S.  Sa  a  hirotesit  întru  arhimandrit  pe  P.  Cuv.  Ioan 
Andreicuţ,  vicar  ad-tiv  la  Episcopia  de  Alba  Iulia. 

Răspunsurile  au  fost  date  de  un  grup  de  măicuţe  de  la  Mănăstirea  Rîmeţ, 
care  au  cîntat  îngereşte,  precum,  nădăjduim,  le  este  şi  viaţa. 

A  doua  zi.  Duminică,  18  februarie  a.c.,  în  cadrul  Sf.  Liturghii  săvîrşită  în 
catedraia  mitropolitană  din  Sibiu,  î.  P.  S.  Mitropolit  Antonie  a  rostit  un  cuvînt  de 
învăţătură,  axat  cu  deosebire  pe  existenţa  lui  Dumnezeu  şi  pe  Judecata  finală, 
cu  îndemnul  de  a  face  oamenilor  ceea  ce  dorim  să  ne  facă  Dumnezeu  nouă. 

La  sfirşitul  Sf.  Liturghii,  P-.  Cuv.  Serafim  Joantă  a  fost  hirotesit  arhimandrit. 

* 

Din  iniţiativa  corpului  profesoral  de  la  Institutul  nostru  Teologic  Univer¬ 
sitar,  la  casa  de  cultură  a  sindicatelor  din  Sibiu  a  fost  programat  un  ciclu  de 
conferinţe  pe  teme  cultural-teologice  de  larg  interes  pentru  obştea  cea  mare  a 
cetăţenilor,  dornici  de  cuvîntul  lui  Dumnezeu  şi  de  informaţii  legate  de  istoria  şi 
viaţa  Bisericii  in  general. 

Astfel,  Duminică,  18  februarie  a.c.,  P.  C.  pr.  prof.  Dr.  Ilie  Moldovan  a  vor¬ 
bit  despre:  Valenţe  europene  ale  spiritualităţii  ortodoxe  române. 

Miercuri,  21  februarie  1990,  P.  C.  pr.  prof.  Dumtiru  Abrudan,  despre:  Biblia 
—  Cartea  cărţilor,  Cartea  vieţii. 

Joi,  22  februarie  1990,  P.  C.  pr.  prof.  Mircea  Pâcurariu,  despre:  Biserica  Or¬ 
todoxa  Română  în  viaţa  poporului  român. 

Duminica,  25  februarie  1990,  P.  C.  pr.  prof.  Vasile  Mihoc,  despre:  Ţara  Bi¬ 
bliei  —  diapozitive. 

Conferinţele  au  fost  urmate  de  discuţii,  fiind  însoţite  şi  de  un  scurt  pro¬ 
gram  coral,  susţinut  de  studenţii  Institutului  Teologic. 

* 

Joi,  22  februarie  1990  —  cu  prilejul  împlinirii  a  două  luni  de  la  Victoria 
Revoluţiei  Române  împotriva  dictaturii,  de  la  dobîndirea  Libertăţii,  Dreptăţii 
poporului  român  —  în  Piaţa  Libertăţii  din  Sibiu  a  avut  loc  o  ceremonie,  la 
care  au  participat  persoane  oficiale  din  conducerea  judeţului  şi  municipiului  Si¬ 
biu,  din  conducerea  armatei  şi  poliţiei,  reprezentanţi  ai  unor  întreprinderi  şi  in¬ 
stituţii,  elevi  etc. 

A  participat  de  asemenea  I.  P.  S.  Mitropolit  Antonie  al  Ardealului,  însoţit 
de  profesori  şi  consilieri  de  la  Centrul  mitropolitan  din  Sibiu. 

Fanfara  militară  a  executat  „Imnul  naţional  —  Deşteaptă-te  române44  şi 
*Lmnul  eroilor44. 

în  continuare,  în  memoria  eroilor  căzuţi  pentru  libertate  s-a  săvîrşit  un  pa¬ 
rastas  de  către  I.  P.  S.  Mitropolit  Antonie,  înconjurat  de  un  sobor  de  preoţi  şi 
diaconi,  după  care  î.  P.  S.  Sa  a  rostit  un  scurt  cuvînt,  în  care,  după  ce  a  subli¬ 
niat  împlinirea  a  două  luni  de  la  „marea  revoluţie  şi  marea  jertfă44,  a  arătat  că 
toţi  cei  pentru  care  ne-am  rugat:  ostaşi,  eroi,  martiri  de  toate  vîrstele,  au  murit 
pentru  libertate,  cu  piepturile  deschise,  asemenea  martirilor  Bisericii. 

De  aceea,  a  reliefat  î.  P.  S.  Sa,  cînd  zicem  patrie,  toţi  aceşti  eroi  vor  fi  parte 
componentă,  cînd  zicem  libertate,  ei  vor  fi  temelia,  pentru  că  ei  ne-au  scăpat 
de  cea  mai  cruntă  dictatură  din  istoria  poporului  român,  ei  au  murit  ca  să  scă¬ 
păm  noi  de  frică,  de  frica  unuia  de  altul,  ba  chiar  şi  de  noi  înşine,  ei  au  murit 
să  scăpăm  de  schilodirea  sufletelor,  de  duplicitate,  ei  au  murit  ca  să  fim  oameni, 
oameni  adevăraţi,  nu  roboţi,  ei  au  murit  ca  să  ne  maturizăm,  să  înţelegem  demo¬ 
craţia,  să  înţelegem  libertatea. 

Să  cinstim  deci  sufletele  martirilor  noştri  printr-o  Românie  nouă,  printr-o 
vieţuire  superioară,  plină  de  dragoste,  de  înţelegere  şi  într-ajutorare;  să  presă- 
răm  pe  mormintele  lor  nu  numai  lacrima  durerii,  ci  şi  lacrima  învierii,  lacrima 
recunoştinţei,  a  spus  î.  P.  S.  Sa  în  partea  finală  a  cuvîntului  său. 

Corul  studenţilor  a  intonat  apoi  „Veşnica  lor  pomenire44. 

în  sunetul  fanfarei,  un  grup  de  ostaşi  a  defilat  prin  faţa  oficialităţilor  care 
au  primit  onorul. 

Pe  soclul  statuii  lui  Gh.  Lazăr,  devenit  altar  obştesc,  s-au  depus  coroane 
de  flori. 

Pomenirea  lor  din  neam  în  neam! 

în  cotidianul  bucureştean:  „Dimineaţa",  nr.  6  din  24  februarie  1990,  sînt  pu¬ 
blicate  unele  precizări  făcute  de  Domnul  Ministru  al  Cultelor,  prof.  Dr.  Nicolae 

Stoicescu,  sub  titlul:  „Ministerul  Cultelor  şi  Biserica  greco-catolică“.  In  acest 
material  este  cuprinsă  şi  o  telegramă  a  părintelui  Alexandru  Todea  de  la  Re¬ 
ghin,  în  care  Biserica  noastră  Ortodoxă  este  calificată  drept  o  Biserică  „trădă¬ 
toare  de  neam  în  momentele  grele  ale  istoriei . .  .M 

Cuvintele  sînt  deosebit  de  grave,  ele  sfidează  şi  batjocoresc  un  întreg  neam 
şi  o  întreagă  istorie  românească,  în  contextul  în  care,  se  ştie,  că  de  pildă  multe 
parohii  foste  greco-catolice  din  judeţele  Covasna  şi  Harghita  sînt  complet  ma¬ 
ghiarizate. 

Sînt  deci  cît  se  poate  de  îndreptăţite  aprecierile  Domnului  ministru  al  Cul¬ 
telor  din  precizările  menţionate,  că  afirmaţii  ca  cele  de  mai  sus  sînt  „jignitoare 
pentru  noi,  care  sîntem  ortodocşi  şi  periculoase  „în  raport  cu  misiunea  pe  care 
Biserica  trebuie  să  şi-o  asume  pe  plan  moral  şi  spiritual  în  România  acestor 
frămîntate  zile  ale  devenirii  sale  întru  libertate**. 

„In  ce  mă  priveşte  —  subliniază  Domnul  ministru  al  Cultelor  —  cred  că 
tocmai  atitudinea  refractară  la  orice  negociere  şi  reglementare  legală  a  situaţiei 
(adoptate  de  Cultul  greco-catolic,  prin  conducerea  lui . . .  reprezintă  o  trădare 
â  ceea  ce  neamul  nostru  creştin  a  avut  şi  are  mai  sfînt,  comuniunea  spirituală, 
untiatea  de  credinţă ,  elemente  care  l-au  salvat  în  trecut  de  la  dezbinare  şi  dez¬ 
naţionalizare.  Dacă  n^am  pierit  în  aceşti  45  de  ani  de  dictatură  şi  teroare  exer¬ 
citată  în  toate  domeniile  vieţii  noastre  —  cu  atît  mai  mult  în  cel  al  religiei  — 
ce  datorează  în  primul  rînd  Bisericii  (ortodoxe,  şi  unite,  care  a  fost  subsumată 
celei  dintîi,  fiiind  implicată  deci  atît  în  meritele,  cît  şi  în  „cedările**  regretabile  ale 
«acesteia),  care  a  strîns  în  jurul  ei  poporul  în  rugăciunile  sale  pentru  salvarea 
ţării**. 

„A  dezbina  —  continuă  cu  bun  temei  dl.  ministru  Stoicescu  —  a  sfîşia  din 
nou  acest  suflet  românesc  în  numele  unor  pătimiri  —  care  n-au  exceptat  nici  pe 
slujitorii  Bisericii  Ortodoxe  şi  pe  credincioşii  ei  —  înseamnă  a-1  trăda  fundamen¬ 
tal,  în  clipele  în  care  singura  instituţie  care  are  datoria  sfîntă  de  a-1  ocroti,  ară- 
tîndu-i  calea  dreaptă  a  moralei  creştine,  strămoşeşti  (chiar  dacă  nu  vă  place  tre¬ 
buie  să  recunoaşteţi  că  noi,  românii  —  deci  şi  dumnevoastră!  —  am  fost  cu  toţii, 
înainte  de  1700,  creştini  ortodocşi!)  este  Biserica**. 


Arhid.  Gh.  Papuc 


Însemnări,  note,  comentarii 


DIN  ACTUALITATEA  ECUMENICĂ  ŞI  PANORTODOXÂ 

A  doua  sesiune  a  dialogului  oficial  între  Bisericile  ortodoxe 
calcedoniene  şi  neocalcedoniene  (vechi  orientale) 


Cu  o  întîrziere  de  doi  ani,  a  doua  reuniune  în  plen  a  Comisiei  mixte  de 
dialog  teologic  între  Bisericile  Ortodoxe  chacedoniene  şi  Bisericile  vechi  orien¬ 
tale  nechalcedoniene  şi-a  desfăşurat  lucrările  între  20 — 24  iunie  1989  în  Egipt,  la 
mănăstirea  coptă  Amba  Bishoy  (Ava  Paisie)  din  celebrul  deşert  al  Skitului  Nitriei 
(azi  Wadi-el-Natrun)  al  Patericului  egiptean. 

Pregătit  îneepînd  din  anii  60  prin  4  consultaţii  teologice  neoficiale:  Aarhus, 
1964;  Bristol,  1967;  Geneva,  1970;  Addis  Abeba,  1971  —  vezi  importantele  texte 
ale  Declaraţiilor  de  acord  semnate  de  acestea  în  „Ortodoxia44  nr.  1/1972,  p.  104 — 
111;  trad.  I.V.  Paraschiv  —  de  2  consultaţii  ale  Bisericilor  din  Orientul  Mijlociu 
şi  2  sesiuni  pregătitoare  ale  Comisiei  teologice  interortodoxe  (Addis  Abeba,  aug. 
1971;  Chambesy,  febr.  1979;  vezi  „Biserica  Ortodoxă4'  nr.  9 — 10/1971  şi  „Ortodoxia44 
nr.  2/1979),  dialogul  teologic  oficial  între  cele  două  familii  de  Biserici  Ortodoxe  şi 
vechi  orientale  (coptă,  etiopiană,  armeană,  siro-indiană)  despărţite  între  ele  de 
înţelegerea  formulei  dogmei  hristologice  de  la  Chalcedon  (451)  a  fost  inaugurat  în 
decembrie  1985  odată  cu  prima  reuniune  în  plen  a  Comisiei  mixte  de  dialog  des¬ 
făşurate  între  10 — 15  dec.  1985  la  Centrul  ecumenic  al  Patriarhiei  ecumenice  de 
la  Chambesy  (lîngă  Geneva)  (vezi  pr.  prof.  D.  Radu,  Le  dialogue  officiel  entre 
l'Eglise  Ortodoxe  et  Ies  Eglises  Orientales  nonchalcedoniennes" ,  „Rormanian  Or- 
thodox  Church  News44  nr.  3 — 4/1985,  p.  96 — 101).  La  această  primă  reuniune,  Co¬ 
misia  mixtă  a  stabilit  ca  temă  de  studiu  a  acestei  prime  faze  a  dialogului,  tema: 
„Spre  o  hristologie  comună 44  divizată  în  4  subteme:  1.  probleme  de  terminologie; 
2.  enunţuri  sinodale  în  hristologie;  3.  factori  istorici;  şi  4.  interpretarea  dogmei 
hristologice  astăzi.  Comisia  urma  să  se  întrunească  în  sesiuni  plenare  o  dată  la 
2  ani  şi  să  discute  textele  comune  elaborate  în  răstimp  pe  aceste  subteme  de  o 
subcomisie  pregătitoare  de  6  (3  +  3)  membri.  Conform  planului  stabilit  în  dec. 
1985,  cea  de-a  2-a  reuniune  plenară  a  Comisiei  stabilită  pentru  1987  trebuia  să 
discute  primele  două  subteme,  iar  cea  de-a  3-a  programată  pentru  1989,  urma  să 
abordeze  ultimele  2  subteme. 

Diferite  motive  legate  de  situaţia  încordată  din  Orientul  Apropiat  au  întîr- 
ziat  şi  modificat  punerea  în  practică  a  acestui  plan  de  dialog.  Astfel  cea  de-a 
2-a  reuniune  plenară  a  Comisiei  s-a  putut  întruni  abia  acum  în  iunie  1989.  Cei 
23  de  delegaţi  reuniţi  la  Amba  Bishoy  au  reprezentat  majoritatea  Bisericilor 
Ortodoxe  chalcedoniene  şi  nechalcedoniene  (Patriarhia  Ecumenică,  Patriarhia  or¬ 
todoxă  a  Alexandriei,  Patriarhia  Rusă,  Patriarhia  Sîrbă,  Patriarhia  Bulgară,  Bi¬ 
serica  Greciei,  Biserica  Ciprului,  Biserica  Ortodoxă  a  Cehoslovaciei,  Biserica  Or¬ 
todoxă  a  Finlandei;  şi,  respectiv,  Biserica  coptă,  Biserica  etiopiană  şi  Biserica 
Siro-indiană).  Din  diferite  motive  au  lipsit  de  la  reuniune  reprezentanţii  Biserici¬ 
lor  ortodoxe  ale  Antiohiei,  Ierusalimului,  României,  Poloniei  şi  Georgiei,  ca  şi 
ai  Bisericilor  armeană  şi  siro-iacobită  antiohiană.  înainte  de  inaugurarea  oficială 
a  lucrărilor,  Comisia  interortodoxă  a  ales  într-o  reuniune  separată  un  nou  pre¬ 
şedinte  în  persoana  mitropolitului  Damaskinos  Papandreou  al  Elveţiei,  reprezen¬ 
tant  al  Patriarhiei  ecumenice. 

Adresîndu-se  Comisiei  în  şedinţa  inaugurală,  gazda  reuniunii  Papa  şi  Pa¬ 
triarhul  Biserici  copte,  Shenouda  III,  a  reafirmat  substanţa  credinţei  hristologice 
a  Bisericilor  orientale  necalcedoniene  în  formulele  tradiţionale  verbal  „monofizite* 
(pseudo-atanasiene  şi  chiriliene):  Iisus  Hristos  e  Dumnezeu  desăvârşit  şi  om  desă¬ 
vârşit;  El  a  unit  în  Persoana  Sa  divină  divinitatea  şi  umanitatea  în  mod  neames¬ 
tecat  şi  neschimbat  şi  nedespărţit  astfel  că  după  această  unire  nu  se  mai  poate 
Vorbi  de  două  naturi  (poziţia  lui  Dioscor  al  Alexandriei  şi  Sever  al  Antiohiei: 
Hristos  este  din  două  naturi,  nu  însă  şi  în  două  naturi  cum  a  precizat  Chalce- 
donul),  ci  de  o  „unică  natură  întrupată  a  lui  Dumnezeu  CuvîntuT  (formula  chi- 
riliană,  pseudo-atanasianâ)  în  acelaşi  sens  în  care  natura  umană  uneşte  întru  sine 
cele  două  naturi  deosebite  ale  trupului  şi  sufletului.  Dat  fiind  că  Bisericile  orien¬ 
tale  necalcedoniene  condamnă  explicit  ca  eretici  atît  pe  Nestorie  cît  şi  pe  Eutihie 
(partizanul  monofizitismului  propriu-zis),  chestiunea  hristologică  disputată  între 
teologii  celor  două  familii  de  Biserici  e  una  pur  lingvistică  şi  terminologică,  ceea 
ce  permite  obiectiv  găsirea  unei  formule  hristologice  acceptate  în  comun  de  am¬ 
bele  Biserici.  Fapt  care  le-ar  permite  să  abordeze  unite  multiplele  probleme,  nu 
mai  puţin  grave  şi  serioase  decît  cea  a  Chalcedonului  şi  care  frâmîntă  lumea 
creştină  actuală:  prozelitismul  musulman  şi  sectar  —  iehovist  şi  adventist  — ,  teo¬ 
logia  feministă  şi  aberaţiile  „limbajului  inclusiv44  şi  hirotoniei  femeilor,  imorali¬ 
tatea  şi  homose'xualitatea.  Atrăgînd  atenţia  asupra  dificultăţilor  deosebite  create 
de  contextele  specifice  în  care  se  găsesc  Bisericile  vechi  orientale  din  Orientul 
Mijlociu,  şi  care  întîrzie  foarte  mult,  şi  adeseori  imprevizibil,  desfăşurarea  sesiu¬ 
nilor  prezentului  dialog,  patr.  Shenouda  III  a  făcut  un  apel  participanţilor  să  nu 
se  piardă  în  discuţii  inutile  care  să  întîrzie  ani  de  zile  soluţionarea  vechilor  di¬ 
ferende  teologice,  căzute  de  altfel  în  desuetudine,  oi  să  facă  tot  posibilul  să  solu¬ 
ţioneze  cît  mai  grabnic  chestiunile  abordate.  Unirea  Bisericilor  ortodoxe  şi  vechi 
orientale  ar  permite  o  rezolvare  în  cooperare  a  tuturor  problemelor  actuale  cu 
bune  rezultate  în  explicarea  adevăratei  teologii,  a  adevăratelor  dogme,  a  ade¬ 
văratei  exegeze  a  Scripturii,  mai  ales  că  acordul  în  substanţa  credinţei  hristolo¬ 
gice  este  deplin,  ambele  părţi  mărturisind  atît  deplina  divinitate  şi  umanitate 
(a  lui  Hristos  cît  şi  faptul  că  Fecioara  Maria  e  „Theotokos44. 

Râspunzînd  din  partea  ortodoxă,  mitrop.  Damaskinos  a  reamintit  mai  întîi 
evaluarea  pozitivă  şi  perspectivele  pline  de  speranţă,  prioritatea  ecleziologică, 
necesitatea  istorică  şi  oportunitatea  pastorală  a  dialogului  între  cele  două  fa¬ 
milii  de  Biserice,  exprimate  în  rezoluţiile  celei  de-a  IlI-a  Conferinţe  panortodoxe 
presinodale  (Chambesy,  1986).  După  care,  a  subliniat  importanţa  pe  care  o  are 
pentru  dialogul  în  curs  pe  tema  hristologiei,  „valoarea  de  exemplu  a  smereniei  şi 
înaltului  simţ  de  responsabilitate44  ale  Sf.  Chirii  al  Alexandriei  (t  444),  Părintele 
comun  al  celor  două  Biserici,  care  în  reconcilierea  lui  din  433  cu  episcopii  Orien¬ 
tului  conduşi  de  Ioan  al  Antiohiei  „nu  a  insistat  pe  prioritatea  formulelor  sale 
teologice,  după  ce  s-a  convins  că,  în  spatele  diferenţelor  terminologice,  se  afla  o 
credinţa  identică44.  Azi  mai  mult  ca  oricînd  e  nevoie  de  a  continua  acest  „etos44 
alexandrin  autentic  ecumenic,  reprezentant  nu  numai  de  actul  reconcilierii  hristolo¬ 
gice  cu  antiohienii  din  433  dar  şi  mai  înainte  de  reconcilierea  celor  două  tradi¬ 
ţii  şi  formule  triadologice  vechi-niceeană  (occidentală  şi  alexandrină)  şi  neo- 
niceeană  şi  (orientală,  capadociană)  întreprinsă  de  Sf.  Atta/nasie  cel  Mare  la  Si¬ 
nodul  mărturisitorilor  din  Alexandria  (363),  unde  acesta  din  urmă  a  accentuat  fap¬ 
tul  că  expresiile,  totdeauna  secundare  în  raport  cu  realităţile,  trebuie  să  stea  în  ser¬ 
viciul  exprimării  esenţei  lucrurilor  care  are  întotdeauna  prioritate  asupra  formule¬ 
lor  verbale. 

Se  poate  spune  că,  într-adevăr,  acest  spirit  a  dominat  toate  lucrările  Co¬ 
misiei  mixte  de  la  Amba  Bishoy  care  a  avut  pe  ordinea  de  zi  examinarea  şi  dis¬ 
cutarea  textului  pregătit  anterior  de  subcomisia  mixtă  asupra  primei  subteme 
stabilite  în  dec.  1985  la  Chambesy,  cea  privitoare  la  „terminologia  hristologică44. 

La  încheierea  lucrărilor,  Comisia  a  dat  publicităţii  un  Comunicat  oficial  în 
*  cuprinsul  căruia  este  inclusă  o  importantă  Declaraţie  hristologică,  cea  mai  com¬ 
pletă  şi  precisă  din  cîte  au  fost  semnate  la  nivel  oficial  în  cadrul  dialogurilor  în 
care  se  află  angajate  Bisericile  vechi-orientale.  Ea  marchează  un  progres  decisiv 
faţă  de  succinta  formulă  de  acord  hristologic  din  textul  primei  Declaraţii  comune 

semnate,  pentru  prima  dată  de  'la  ruptura  din  sec.  V,  de  4  Patriarhi  *  aparţinând 
celor  două  familii  de  Biserici  —  Shenouda  III,  Patr.  Bis.  copte;  Parthenios  III, 
Patr.  ort.  al  Alexandriei;  Ignatie  IV  Hazim,  Patr.  ort.  al  Antiohiei  şi  catolicosul 
armean  Karekin  II  de  Cilicia  din  Liban,  şi  la  care  şi-a  dat  adeziunea  şi  Ignatie 
Zakka  I  Iwas,  Patr.  Bis.  siro-iakobite  a  Antiohiei  —  cu  ocazia  primei  reuniuni  a 
Consiliului  Bisericilor  din  Orientul  Apropiat  din  nov.  1987  (Amba  Bishoy)  („Proche 
Orient  Chretien44  nr.  1 — 2/1988,  p.  134;  trad.  rom.  „Mitropolia  Ardealului14  nr.  3/ 
1988,  p.  117 — 118);  ca  şi  din  textul  Comunicatului  comun  din  12  febr.  1988  prin 
care  se  relansa  dialogul  oficial  între  Biserica  coptă  şi  Biserica  romano-catolică 
iniţiat  din  1973  („Proche  Orient  Chretien44  nr.  1 — 2/1988,  p.  131)  precum  şi  din  textul 
Declaraţiei  comune  semnate  de  Patr.  Shenouda  III  şi  arhiep.  de  Canterbury  R. 
Runcie,  cu  ocazia  vizitei  ultimului  în  Egipt  din  sept. — oct.  1988  (ibidem,  p.  132). 
Formulele  de  acord  hristologic  cuprinse  în  toate  aceste  declaraţii  oficiale  menţio¬ 
nează  numai:  desâvîrşirea  şi  deplinătatea  divinităţii  şi  umanităţii  lui  Iisus  Hris- 
tos,  Cuvântul  lui  Dumnezeu  întrupat,  şi  respectiv  unirea  fără  amestec,  schimbare 
Sau  alterare,  ca  şi  fără  separare  sau  împărţire  a  celor  două  firi  în  Hristos.  Faţă 
de  această  scurtă  formulă  mai  degrabă  rezumativă  şi  incompletă,  declaraţia  de  faţă 
menţionează  —  fapt  foarte  important  —  pe  lingă  cele  4  adverbe  negative  şi 
„unicul  ipostas44  ale  Chalcedonului,  nu  numai  proprietăţile  (idiotetai)  şi  funcţiile 
(leitourgiai)  celor  două  naturi,  ci,  explicit,  şi  „voinţa  şi  energia  naturală”  a  uma¬ 
nităţii  în  Hristos,  pe  lîngâ  cele  ale  Divinităţii.  Dacă  Bisericile  vor  ratifica  a- 
ceastâ  formulă  de  acord,  aceasta  înseamnă  că,  exceptînd  uzul  diferit  al  terme¬ 
nilor  „ physis “  şi  „hypâstasis",  nu  mai  există  o  problemă  hristologică  reală  între 
cele  două  familii  de  Biserici  care  au  ţinut  totodată  să-şi  exprime  acordul  lor  şi 
în  importanta  problemă  a  purcederii  Duhului  Sfînt  din  Tatăl  nu  şi  de  la  Fiul. 

Iată,  în  continuare,  în  traducere  textul  COMUNICATULUI  COMUN  (după 
„Episkdpsis44  nr.  422,  1  iulie  1989,  p.  10 — 13)  semnat  de  cei  doi  copreşedinţi  — 
mitrop.  Damaskinos  din  partea  ortodoxă  şi  episcopul  Bishoy  de  Damietta,  secre¬ 
tarul  Sf.  Sinod  al  Bisericii  copte,  din  partea  vechi  orientală  —  şi  de  cei  doi  se¬ 
cretari  ai  Comisiei  mixte  —  prof.  VI.  Phidas  (Atena)  din  partea  ortodoxă  şi  mi¬ 
trop.  Paulos  Mar.  Gregorios  de  New  Delhi  şi  dl.  Joseph  Moris  Faltas  din  partea 
Vechiorientală: 


Comunicat 

# 

„Cea  de  a  Il-a  reuniune  plenară  a  Comisiei  mixte  de  dialog  teologic  între 
Biserica  Ortodoxă  şi  Bisericile  ortodoxe  vechi-orientale  a  avut  loc  între  20 — 24 
iunie  1989  la  mănăstirea  Amba  Bishoy,  Wadi-El-Natroun,  din  Egipt. 

Reprezentanţii  oficiali  ai  celor  două  familii  de  Biserici  s-au  reunit  vreme  de 
patru  zile  într-o  atmosferă  de  caldă  cordialitate  şi  frăţie  creştină  în  casa  rezer¬ 
vata  invitaţilor  din  reşedinţa  patriarhală  din  aceeaşi  mănăstire,  şi  au  apreciat 
ospitalitatea  generală  şi  solicitudinea  papei  şi  patriarhului  copt  al  Alexandriei, 
Shenouda  III.  şi  a  Bisericii  sale. 

Sanctitatea  Sa  papa  şi  patriarhul  Shenouda  a  pronunţat  în  şedinţa  inaugu¬ 
rală  a  reuniunii  o  alocuţiune  invitînd  pe  participanţi  să  găsească  mijloace  pentru 
Restaurarea  comuniunii  depline  între  cele  două  familii  de  Biserici  aflate  în  dia¬ 
log.  In  răspunsul  său  dat  papei  Shenouda,  mitropolitul  Damaskinos  de  Tranou- 
polis  (Elveţia;  Patriarhia  ecumenică)  a  lansat  un  apel  participanţilor  pentru  a  de¬ 
păşi  dificultăţile  cauzate  de  diferenţe  de  formulare  a  dogmei  hristologice.  Cu¬ 
vintele,  a  spus  el,  trebuie  să  servească  şi  să  exprime  esenţa  lucrurilor,  care  tre¬ 
buie  să  rămînă  mereu  căutarea  noastră,  a  mai  spus,  este  o  anomalie,  o  plagă 
sângerândă  în  Trupul  lui  Hristos,  o  plagă  care,  după  voia  Sa,  pe  care  o  slujim 
cu  umilinţa,  trebuie  să  fie  vindecată. 

Participanţii  au  plecat,  apoi,  la  Cairo  pentru  a  asculta  omilia  pe  care  papa 
Shenouda  o  adresează  în  fiecare  sâptâmînă  miilor  de  credincioşi  adunaţi  în 
enorma  catedrală  a  oraşului.  După  care  participanţii  au  fost  primiţi  de  papa 
•Shenouda  la  reşedinţa  Sa. 

Cei  23  de  delegaţi  au  venit  din  13  ţări  şi  au  reprezentat  13  Biserici.  Tema 
principală  a  discuţiilor  a  fost  raportul  subcomisiei  mixte  compuse  din  6  teologi 

asupra  problemelor  de  terminologie  şi  interpretare  actuală  a  dogmelor  hristo- 
logice.  Şedinţele  au  fost  coprezidate  de  Eminenţele  lor,  mitropolitul  Damaskinos 
de  Tranoupolis  şi,  respectiv,  de  episcopul  Bishoy  de  Damietta. 

Un  mic  grup  de  redactare,  format  din  mitropolitul  Faulos  Mar  Gregorios  de 
New-Delhi,  prof.  Vlassios  Phidas,  păr.  prof.  Ioannis  Romanidis,  prof.  Ioan  Dimi- 
trov  şi  domnul  Joseph  Moris  Faltas,  a  redactat  o  scurtă  declarţie  de  credinţă 
bazată  pe  raportul  subcomisiei  mixte,  In  care  au  fost  exprimate  convingerile  hris- 
tologice  comune  ale  celor  două  părţi.  După  cîteva  modificări,  această  declaraţie  a 
fost  adoptată  de  Comisia  mixtă.  Ea  va  fi  transmisă  Bisericilor  noastre  pentru  a 
fi  aprobată  ca  expresie  a  credinţei  noastre  comune  pe  calea  spre  restaurarea  co¬ 
muniunii  depline  între  cele  două  familii  de  Biserici  ale  noastre. 

Declaraţie  aprobată 

De  la  Părinţii  noştri  în  Hristos  am  moştenit  o  credinţă  unică  şi  Tradiţia 
apostolică  deşi,  ca  Biserici,  am  fost  separaţi  de  secole.  Ca  două  familii  de 
Biserici  ortodoxe  care  nu  se  mai  bucură  de  multă  vreme  de  comuniune  reciprocă, 
rugăm  acum  pe  Dumnezeu  în  Care  ne  punem  încrederea  noastră,  să  restaureze 
această  comuniune  pe  baza  credinţei  apostolice  comune  a  Bisericii  nedivizate  a 
primelor  veacuri,  credinţă  pe  care  o  mărturisim  în  Crezul  nostru  comun.  Ceea  ce 
urmează  e  o  simplă  declaraţie,  redactată  într-un  spirit  de  evlavie,  a  ceea  ce 
noi  credem  aflaţi  fiind  pe  calea  restaurării  comuniunii  între  cele  două  familii  de 
Biserici  ortodoxe  ale  noastre. 

De-a  lungul  discuţiilor  noastre  ne-am  găsit  terenul  de  înţelegere  în  formula 
Părintelui  nostru  comun,  Sf.  Chirii  al  Alexandriei:  „ mia  phys  tou  Theou  Ldgcm 
sesarkomâne “  („o  singură  fire  întrupată  a  lui  Dumnezeu  Cuvîntul44),  ca  şi  în  afir¬ 
maţia  lui  că  „e  de  ajuns  pentru  mărturisirea  credinţei  noastre  adevărate  şi  ire¬ 
proşabile  faptul  de  a  zice  şi  mărturisi  că  Sfînta  Fecioară  este  Născătoare  de 
Dumnezeu  ( Theotdkos )"  (Hom.  15;  cf.  Ep.  39).  ^ 

Cu  adevărat  mare  este  minunata  taină  a  Tatălui,  Fiului  şi  Sfîntului  Duh: 
Un  singur  Dumnezeu  adevărat,  o  singură  fiinţă  (ousîa)  în  Trei  Ipostasuri  sau  Trei 
Persoane.  Fie  Numele  Domnului  nostru  binecuvîntat  de  acum  şi  pînă  în  veac! 

La  fel  de  mare  este  şi  taina  negrăită  a  întrupării  Domnului  nostru  Iisus 
Hristos  pentru  noi  şi  pentru  a  noastră  mîntuire. 

Logosul,  Cuvîntul  lui  Dumnezeu  din  veşnicie  consubstanţial  cu  Tatăl  şi  cu 
Duhul  Sfînt  în  Divinitatea  Sa,  s^a  făcut  trup  în  zilele  cele  mai  de  pe  urmă  de  la 
Duhul  Sfînt  şi  din  Prea  Fericita  Fecioară  Maria,  Născătoare-de-Dumnezeu  (Theo¬ 
tdkos),  şi  s-a  făcut  astfel  om,  consubstanţial  cu  noi  în  umanitatea  Sa,  dar  fără  de 
păcat.  El  este  în  acelaşi  timp  Dumnezeu  adevărat  şi  Om  adevărat,  desăvîrşit  în 
Divinitatea  Lui,  desăvîrşit  şi  în  umanitatea  Lui.  Pentru  faptul  că  Cel  pe  care  L-a 
purtat  In  pîntecele  ei  era  în  acelaşi  timp  Dumnezeu  deplin  şţ  om  deplin,  pe  Prea 
Fericita  Fecioară  o  numim  „ Theotdkos "  (Născătoare-de-Dumnezeu). 

Cînd  vorbim  despre  Ipostasul  unul  şi  compus  (synthetos)  al  Domnului  nostru 
Iisus  Hristos,  nu  vrem  să  spunem  că  în  El  se  unesc  un  ipostas  divin  şi  un  ipostas 
uman.  Vrem  să  spunem  că  Ipostasul  unde  şi  veşnic  al  celei  de-a  Doua  Persoane  a 
Sfintei  Treimi  a  asumat  natura  noastră  umană  creată  printr-un  act  care  a  unit-o 
cu  propria  Lui  natură  divină  necreată  pentru  a  forma  împreună  o  fiinţă  divino- 
umană  reală  unită  în  mod  nedespărţit  şi  neamestecat,  naturile  neputîndu-se  dis¬ 
tinge  una  de  alta  decît  numai  printr-o  considerare  intelectuală  (theorta). 

Ipostasul  Logosului  dinainte  de  întrupare  nu  este,  evident,  compus,  nici 
chiar  cu  propria  Lui  natură  divină.  Acelaşi  Ipostas,  distinct  de  natură,  al  Logo¬ 
sului  întrupat  nu  este  nici  el  compus.  Persoana  (prdsopon)  teandrică  unică  a  lui 
Iisus  Hristos  este  un  Ipostas  veşnic  Care  a  asumat  natura  umană  prin  întrupare. 
Numim  acest  Ipostas  „compus44  pentru  naturile  care  sînt  unite  în  El  spre  a  forma 
o  unitate  compusă.  Adevărata  problemă  nu  este  de  a  şti  dacă  Părinţii  noştri  uti¬ 
lizau  întotdeauna  termenii  ftphysisu  şi  „ hypdstasis "  în  mod  iroterşanjabil  şi  îi  con¬ 
fundau  unul  cu  altul,  căci  termenul  „ hypdstasis **  poate  fi  utilizat  pentru  a  de¬ 
semna  iaitît  persoana  distinctă  de  natură  cît  şi  persoana  împreună  cu  natura,  căci 
nu  există  ipostas  fără  natură. 

însuşi  acest  I poştaş  al  celei  de-a  Doua  Persoane  a  Sfintei  Treimi,  născut  din 
veşnicie  din  Tatăl,  se  face  în  zilele  cele  mai  de  pe  urmă  om  şi  se  naşte  din  Prea 
Fericita  Fecioară  Maria.  Aici  e  taina  unirii  ipostatice  pe  care  o  mărturisim  cu 

umilă  adorare  —  unirea  reală  a  divinului  cu  umanul,  cu  toate  însuşirile  proprii 

(proprietăţile)  şi  toate  funcţiile  naturii  divine  necreate,  inclusiv  voinţa  naturală  şi 
energia  naturală,  unite  în  mod  nedespărţit  şi  neamestecat  cu  natura  umană  creată 
cu  toate  însuşirile  (proprietăţile)  şi  funcţiile  ei  proprii,  inclusiv  voinţa  naturală 
şi  energia  naturală,  Logosul  întrupat  fiind  subiectul  întregii  „voiri*  şi  întregii 
„lucrări*  a  lui  Iisus  Hristos. 

Sintem  de  acord  în  a  condamna  ereziile  nestorianâ  şi  ©utihiană.  Nu  sepa¬ 
răm  nici  nu  divizăm  In  Hristos  natura  umană  de  natura  Sa  divină,  nici  nu  gîndim 

că  cea  dintîi  a  fost  absorbită  de  cea  din  urmă  şi  ar  fi  încetat,  astfel,  să  mai 

existe. 

Cele  patru  expresii  folosite  pentru  a  descrie  tema  unirii  ipostatice  —  neames¬ 
tecat  (asynchytâs),  neschimbat  (atreptds),  neîmpărţit  (achdristds)  şi  nedespărţit 
(adiairetos)  —  aparţin  tradiţiei  noastre  comune.  Cei  dintre  noi  care  vorbesc  de 
„două  naturi*  în  Hristos  nu  neagă  prin  aceasta  unirea  lor  inseparabilă  şi  indivi- 
zabilâ;  iar  cei  dintre  noi  care  vorbesc  de  „o  singură  natură  divino-umană*  unită 
în  Hristos  nu  neagă  prin  aceasta  prezenţa  dinamică  continuă  în  Hristos  a  divi¬ 
nului  şi  umanului  fără  schimbare  nici  amestecare. 

Acordul  nostru  reciproc  nu  se  limitează  la  hristologie,  ci  îmbrăţişează  în¬ 
treaga  credinţă  a  Bisericii  celei  una  şi  nedespărţite  a  primelor  veacuri.'  Sintem 
de  asemenea  de  acord  asupra  modului  de  a  înţelege  Persoana  şi  Lucrarea  lui 
Dumnezeu  Duhul  Sfînt  Care  purcede  din  Tată  singur,  fiind  întotdeauna  închinat 
şi  mărit  împreună  cu  Tatăl  şi  cu  Fiul. 

Comisia  mixtă  a  numit  de  asemenea  şi  o  subcomisie  pentru  problemele  pas¬ 
torale,  compusă  din  următoarele  zece  persoane:  mitrop.  Damaskinos  şi  ep.  Bishoy 
corespondenţi  din  oficiu);  prof.  VI.  Phidas  şi  ep.  Mesrop  Krikorian  (cosecretari 
din  oficiu),  mitrop.  Georges  Khodr  (Liban);  mitrop.  Petru  de  Aksoum;  prof.  Stoyan 
Gossevic  (Serbia);  prof.  dr.  K.M.  Georges  (India);  un  delegat  al  patriarhului  Ig- 
natie  Zakka  Iwas  al  Syriei;  şi  mitrop.  Gregorios  de  Shoa.  Această  subcomisie 
îşi  va  ţine  prima  şedinţă  între  5 — 9  decembrie  anul  curent  la  mănăstirea  Amba 
Bishoy  şi  va  pregăti  un  raport  pentru  viitoarea  reuniune  a  Comisiei  mixte  de 
dialog. 

S-a  decis  ca  viitoarea  reuniune  a  Comisiei  mixte  să  se  ţină  în  septembrie 
1990  la  Chambesy,  Geneva,  cu  scopul  de  a  examina: 

a)  raportul  subcomisiei  mixte  pentru  problemele  pastorale; 

b)  formule  şi  anateme  sinodale  (păr.  prof.  Ioannis  Romanidis  şi  mitrop.  dr. 
Paulos  Mar  Gregorios); 

c)  factori  istorici  (prof.  VI.  Phidias  şi  păr.  Tadros  Y.  Malaty); 

d)  interpretarea  dogmei  hristologice  astăzi  (mitrop.  Georges  Khodr,  ep.  Mes- 
rob  Krikorian  şi  domnul  Joseph  Moris  Faltas). 

e)  etapele  viitoare. 

S-a  decis  de  asemenea  că  numele  Comisiei  mixte  va  fi:  „Comisia  mixtă  a 
Bisericii  Ortodoxe  şi  a  Bisericilor  Ortodoxe  orientale*. 


O  nouă  etapă  în  dialogul  oficial  ortodoxo-anglican 

Intre  20 — 26  iunie  1989  au  avut  loc  la  mănăstirea  ortodoxă  Uusi  Valamo  din 
Finlanda,  aceeaşi  în  care  în  vara  anului  trecut  (19 — 27  iulie  1988)  s-au  desfăşu¬ 
rat  lucrările  celei  de-a  IV-a  reuniuni  a  Comisiei  mixte  de  dialog  ortodoxo-cato- 
lic,  prima  reuniune  plenară  a  Comisiei  mixte  de  dialog  teologic  între  Bisericile 
Ortodoxe  şi  Bisericile  aparţinînd  Comuniunii  anglicane  din  ultimii  patru  ani, 
reuniune  al  cărei  scop  principal  a  fost  acela  de  a  stabili  temele  şi  obiectivele  noii 
faze,  cea  de-a  treia,  a  dialogului  teologic  între  cele  două  Biserici.  Din  partea 
Bisericii  Ortodoxe  Române  a  luat  parte  ca  delegat  oficial,  P.  S.  Nifon  Ploieştea¬ 
nul,  Episcop  vicar  patriarhal  (a  se  vedea  reportajul  P.  S.  Sale  din  „Telegraful 
Român*  nr.  39 — 40/1989). 

Declanşat  în  1973,  dialogul  teologic  oficial  ortodox-nnglican  a  cunoscut  pînă 
acum  două  etape,  încheiate  fiecare  prin  semnarea  unei  Declaraţii  comune  de  acord 
teologic:  % 

a)  etapa  1973 — 1976  finalizată  prin  semnarea  Declaraţiei  de  la  Zagorsk  (aug. 
1976)  asupra  următoarelor  chestiuni:  1.  cunoaşterea  lui  Dumnezeu;  2.  inspiraţia  şi 
autoritatea  Sf.  Scripturi;  3.  Scriptura  şi  Tradiţia;  4.  Autoritatea  Sinoadelor;  5. 
Clauza  „Filioque**;-  6.  Biserica  ca  şi  comunitate  euharistică;  7.  invocarea  Sf.  Duh 
la  Euharistie  (vezi  „Biserica  Ortodoxă  Română“  nr.  9 — 10/1982;  prof.  N.  Chiţescu). 

b)  etapa  1976 — 1984,  finalizată  prin  semnarea  Declaraţiei  de  la  Dublin  (aug. 
1984);  alcătuită  din  3  părţi:  I.  Misterul  Bisericii;  II.  Credinţă  şi  Sf.  Taine;  şi  III. 
Cultul  şi  Tradiţia,  ea  concentrează  convergenţa  realizată  în  cele  7  probleme  dis¬ 
cutate  la  Odessa  (sep.  1983):  1.  mărturisire,  evanghelizare,  slujire;  2.  primatul;  3. 
Filioque;  4.  rugăciune  şi  sfinţenie;  5.  icoanele;  6.  către  un  ascetism  contemporan; 
şi  7.  cultul  familial  (vezi  „B.O.R.*4  nr.  9 — 10/1982,  Chiţescu-Nifon;  şi  „Telegraful 
Român44  nr.  39 — 42/1982,  Nifon). 

Din  1984  încoace,  două  evenimente  au  arătat  voinţa  ortodocşilor  de  a  nu 
întrerupe  acest  dialog  în  pofida  gravelor  dificultăţi  şi  probleme  puse  de  purcede- 
rea  începînd  din  1975 — 1976  a  unei  serii  de  Biserici  anglicane  a  hirotonirii  de  fe¬ 
mei  în  treapta  preoţiei  iar  începînd  din  febr.  1989  şi  în  episcopat  (ultima  acţiune 
determinînd  ca  reacţie,  hotărîrea  Sf.  Sinod  al  Bisericii  Ortodoxe  a  Greciei,  luată 
la  18  mai  1989  pe  baza  urnii  raport  al  prof.  C.  Skouteris,  Atena,  membru  în  Co¬ 
misia  mixtă  de  dialog,  de  a  se  retrage  din  dialogul  cu  anglicanii,  cf.  „Orthodoxes 
Typos44  nr.  839,  26  mai  1989,  p.  1,  4).  Este  vorba  de  vizita  Patriarhului  Ecumenic 
Dimitrkxs  I  în  8 — 10  dec.  1987  la  Ganiterbury  şi  de  importantul  discurs  de  răspuns 
rostit  la  cea  de-n  XH-a  Conferinţă  Lambeth  din  iul. — aug.  1988  de  mitropolitul  Per- 
gamului,  Ioan  Zizioulas  (vezi,  Mitrop.  Ardealului*4  nr.  2/1989,  p.  115 — 120). 

In  intervalul  care  a  trecut  de  la  reuniunea  Comisiei  mixte  de  la  Dublin,  fos¬ 
tul  copreşedinte  ortodox  al  Comisiei,  arhiep.  grec  al  Marii  Britanii,  Methodios 
Foyas,  a  fost  înlocuit  de  mtitirop.  Ioan  Zizoulas,  de  partea  anglicană  preşedinţia 
fiind  asumată  din  nou  de  episcopul  canadian  Henry  Hill.  Cele  două  Biserici  au 
căzut  de  acord  să  limiteze  numărul  membrilor  Comisiei  mixte  la  14  de  fiecare 
parte  şi  să  nu  mai  existe  subcomisii  speciale  pentru  pregătirea  defalcată  a  sub- 
temelor  discutate,  ci  numai  reuniuni  plenare  ale  Comisiei.  Toate  acestea  repre¬ 
zintă  măsuri  menite  să  faciliteze  desfăşurarea  lucrărilor  dialogului,  lucrări  în¬ 
greunate  în  trecut  de  existenţa  a  3  subcomisii  mixte  pregătitoare  care  discutau 
şi  elaborau  separat  părţi  ale  proiectului  de  acord  final  ce  urmau  să  fie  sinteti¬ 
zate  de  întreaga  Comisie  mixtă  în  sesiunile  ei  plenare. 

Noua  Comisie  mixtă  a  decis  o  reorientare  de  ansamblu  a  dialogului  teologic 
anglicano-ortodox,  stabilind  ca  obiectiv  principal  al  acestei  noi  etape  care  va 
fceoperi  cel  puţin  6  ani.  să  fie  ecleziologia.  S-au  fixat  totodată  6  subteme  spe¬ 
ciale,  toate  chestiuni  principiale  de  ecleziologie  fundaimnetală,  menite  a  fi  discu¬ 
tate  în  detaliu.  Anul  viitor  Comisia  va  trebui  să  abordeze  studiul  înrădăcinării 
ecleziologiei  în  viaţa  Sf.  Treimi  (primele  3  subteme)  după  care  va  trece  la  discu¬ 
tarea  relaţiei  hristologiei  (celelalte  3  subteme).  sperîndu-se  să  se  ajungă  în  de- 
burs  de  3  ani  la  redactarea  unui  text  comun  asupra  acestor  puncte.  Abia  într-o  a 
doua  fază  .a  acestei  etape,  după  clarificările  de  principiu  asupra  fundamentelor 
bcleziologiei.  se  va  trece  la  studiul  problemelor  specifice  mai  concrete,  ca  d.p. 
bea  a  hirotoniei  femeilor,  care  va  fi  situată  astfel  în  contextul  mai  larg  al  stu¬ 
diilor  care-1  vor  preceda. 

Redăm,  în  continuare,  în  traducere  textul  COMUNICATULUI  COMUN  dat 
publicităţii  la  încheierea  lucrărilor  Comisiei  mixte  de  la  Valamo  (după  „Irenikon** 
nr.  2/1989  p.  228 — 230),  Comunicat  semnat  de  cei  doi  copreşedinţi  ai  Comisiei:  mi¬ 
tropolitul  Ioan  Zizoulas  al  Pergamului  din  partea  ortodoxă  şi  episcopul  Henry 
Hill  din  partea  anglicană: 

„Cu  mare  bucurie  şi  mulţumire  faţă  de  Domnul  nostru  membrii  Comisiei 
mixte  de  dialog  între  Bisericile  Ortodoxe  şi  Comuniunea  anglicană  recent  recon¬ 
stituită,  s-au  întîlnit  la  Mănăstirea  Valamo  (Finlanda)  ca  oaspeţi  ai  Patriarhiei 
ecumenice  şi  Bisericii  Ortodoxe  a  Finlandei.  Ortodocşi  şi  anglicani  veniţi  din  lumea 
întreagă,  ne-am  reunit  în  speranţa  unui  lucru  în  comun  fructuos  care  să  promo- 

veze  creşterea  spre  unitate  a  Bisericilor  ortodoxă  şi  anglicană  permiţîndu-ne  să 
ne  înţelegem  mai  bine  unii  pe  alţii  şi  să  ajungem  la  o  înţelegere  comună  a  ade¬ 
vărului  Evangheliei  şi  voinţei  lui  Dumnezeu. 

De  la  ultima  reuniune  plenară  a  Comisiei  din  1984,  importante  schimbări  au 
avut  loc  în  compoziţia  ei.  Comisia  cuprinde  acum  de  fiecare  parte  cîte  14  mem¬ 
bri  şi  un  secretariat  administrativ.  Au  fost  numiţi  noi  membri  aşa  că  unii  dintre 
noi  au  luat  parte  la  lucrările  Comisiei  pentru  prima  dată. 

Au  apărut,  în  plus,  noi  probleme,  mai  cu  seamă  de  la  Conferinţa  Lambeth 
din  iulie — august  trecut,  şi  care  reclamă  un  studiu  aprofundat. 

Comisia  a  luat  în  considerare,  de  asemenea,  din  nou  metoda  şi  materia  dis¬ 
cuţiilor  ei,  recunoscînd  că  ele  au  produs  deja  un  volum  de  lucru  impresionant 
atît  prin  cantitatea  cît  şi  prin  calitatea  lui.  Printre  roadele  acestui  lucru  trebuie  no¬ 
tate  mai  cu  seamă  Declaraţiile  comune  de  la  Moscova  din  1976  şi  de  la  Dublin  din 
1984.  Aceste  declaraţii  constituie  o  mină  de  reflecţie  teologică  care  arată  întinde¬ 
rea  credinţei  comune  pe  care  o  împărtăşesc  cele  două  Biserici  în  pofida  diferen¬ 
ţelor  lor  în  numeroase  puncte.  Comisia  a  căzut  de  acord  asupra  faptului  că,  Ln 
stadiul  prezent  al  dialogului  ce  urmează  a  fi  declanşat,  lucrul  ei  trebuie  organizat 
in  mod  sistematic.  După  discuţii  pe  un  anumit  număr  de  chestiuni  fundamentale, 
s-a  căzut  de  acord  asupra  faptului  că  Comisia  va  trebui  să  lucreze  asupra  ecle- 
ziologiei.  Ca  primă  etapă  s-a  convenit  ca  ea  să-şi  concentreze  eforturile  asupra 
înţelegerii  fundamentelor  teologice  ale  ecleziologiei.  La  viitoarea  noastră  reuniune 
din  1990  vom  începe  prin  a  discuta  următoarele  subiecte: 

1.  Imagine,  simbol  şi  limbaj  în  legătură  cu  Sfînta  Treime; 

2.  Sfînta  Treime  ca  şi  comuniune; 

3.  Filioque  în  legătură  cu  Treimea  imanentă. 

Vom  continua  apoi  cu  o  discuţie  asupra  temelor: 

1.  Hristos  şi  Duhul; 

2.  Hristos,  creaţia  şi  umanitatea; 

3.  Hristos  şi  Biserica. 

Ca  întotdeauna  la  reuniunile  Comisiei,  ne-am  rugat  împreună  dimineaţa  şi 
seara  în  slujbe  alternative,  ortodoxe  şi  anglicane,  celebrate  în  Biserica  mănăstirii. 
Ne-am  bucurat  de  ospitalitatea  arhiepiscopului  Ioan  de  Karelia  şi  al  întregii  Fin¬ 
lande,  a  episcopului  Ambrozie  de  Joensuu  şi  a  arhimandritului  Pantelimon,  egu¬ 
menul  mănăstirii,  ca  şi  de  primirea  călduroasă  care  ni  s-a  făcut  la  Mănăstirea 
Lintula.  Sîntem  recunoscători  pentru  ocazia  care  ni  s-a  dat,  prima  pentru  mulţi 
dintre  noi,  de  a  veni  în  Finlanda  şi  de  a  ne  bucura  de  amabilitatea  locuitorilor 
ei,  de  frumuseţea  ei  naturală,  de  pacea  ei  şi  de  splendida  lumină  a  lungilor  ei 
zile  de  vară. 

Credem  că  speranţa  cu  care  am  luat  parte  la  această  reuniune  a  fost  rea¬ 
lizată  in  mare  măsură.  Lucrind  împreună  în  armonie  cu  un  sentiment  de  verita¬ 
bilă  afecţiune  creştină  unii  pentru  alţii,  am  împlinit  cu  succes  sarcina  pentru  care 
ne-am  adunat  urmînd  să  continuăm  cu  .încredere  munca  noastră  anul  viitor". 


Declaraţia  ortodocşilor  la  San  Antonio 

» 

Intre  22  mai — 1  iunie  1989  a  avut  loc  la  San  Antonio  (S.U.A.),  cea  de-a 

X-a  Conferinţă  mondială  a  mişcării  comisiei  Consiliului  Ecumenic  al  Bisericilor 

„ Misiune  şi  Evanghelizare 44  (prima  a  avut  loc  în  1910  la  Edinburgh,  ultimele  trei, 

posterioare  afilierii  în  1961  a  Consiliului  Mondial  al  Misiunilor  la  C.E.B.,  au  avut 
loc  astfel:  1963  Mexico,  1972  Bangkok  şi  1980  Melboume,  ultima  ayînd  tema  gene¬ 
rală  „Vină  împărăţia  TaP).  Tema  generală  a  Conferinţei  de  la  San-Antonio  a 
fost:  „ Fie  voia  Ta!  Misiune  la  modul  lui  Hristos “.  Au  participat  760  de  delegaţi 
din  100  de  ţări  reprezentând  diferitele  Biserici  creştine  membre  ale  Consiliului 
Ecumenic,  la  care  s-au  alăturat  şi  reprezentanţi  ai  Bisericii  romano-catolice. 

Au  fost  prezentate  4  expuneri  de  bază  de  către  Emilio  Castro,  secretarul 

general  al  C.E.B.;  Eugen  Stockwel,  preşedintele  Comisiei  „Misiune  şi  Evangheli¬ 
zare";  episcopul  Anastasios  Yannoulatos,  preşedinte  al  Comisiei,  profesor  de  mi- 

siune  la  facultatea  de  teologie  din  Atena  şi  responsabil  al  diocezei  ortodoxe  din 
Kenya;  şi  Sylvia  Talbot,  vicepreşedinte  al  C.E.B. 

Lucrările  Conferinţei  s-au  desfăşurat  în  sesiuni  plenare  şi  în  grupe  de  lucru 
restrînse,  care  au  aprofundat  cele  4  teme  propuse  de  Comisia  pregătitoare: 
1.  Întoarcere  spre  Dumnezeul  Cel  viu;  2.  Participarea  la  suferinţe  şi  lupta;  3.  Pd- 
mîntul  e  al  Domnului ,  şi  4.  Spre  comunităţi  înnoite  în  misiune.  Din  lipsă  de  timp, 
Conferinţa  n-a  putut  discuta  şi  aproba  rapoartele  celor  patru  secţiuni,  emiţînd 
doar  un  „mesaj “  şi  o  serie  de  „acte  de  fidelitate*4  asupra  principalelor  probleme 
discutate  şi  a  situaţiilor  de  criză  din  lumea  actuală  (Liban,  Palestina,  Namibia, 
fete.). 

Potrivit  serviciului  de  presă  al  Conferinţei,  fără  a  fi  fost  planificată  sau 
prevăzută  în  program,  o  temă  crucială  a  revenit  mereu  în  cursul  discuţiilor. 
Ea  se  referă  la  înţelegerea  misiunii  In  lumea  actuală:  dialog  sau  evanghelizare  a 
credincioşilor  de  alte  religii  şi  convingeri?  Mulţi  participanţi  au  aprobat  poziţia 
susţinută  de  pastorul  Benebo  Fubara  Manuel  din  Nigeria  care  a  concluzionat: 
„Iisus  Hristos  este  singura  cale  de  mîntuire.  Această  afirmaţie  poate  părea  aro¬ 
gantă  dar  ea  este  scrip turistică**.  Acestuia  i-a  replicat  Wesley  Ariarajah,  director 
al  programului  C.E.B.  pentru  „Dialog  cu  celelalte  religii**,  care  a  spus:  „Există 
seminţe  ale  lui  Hristos  şi  în  celelalte  religii  şi  culturi  (...).  A  spune  că  Iisus 
e  singura  Revelaţie,  finală  şi  absolută,  nu  ne  ajută  cu  nimic.  Acesta  a  fost  un 
limbaj  de  polemică  şi  putere,  ce  exclude  apropierea  de  celelalte  religii.  Avem 
nevoie  de  un  alt  limbaj  de  o  altă  hristologie*4.  Iar  Leslie  Newbigin,  fost  episcop 
al  Bisericii  Indiei  de  Sud  şi  fost  director  al  Comisiei  „Misiune  şi  Evanghelizare**, 
a  cerut  ca  „fiecare  religie,  inclusiv  creştinismul,  să  rămînă  ea  însăşi,  fără  a-şi 
modifica  credinţa  ei  fundamentală**,  ceea  ce  ar  fi  „una  din  condiţiile  dialogului**. 

Mulţi  delegaţi  au  rămas  perplecşi  în  faţa  unor  luări  de  «poziţie  radicale  ale 
unor  responsabili  ai  Comisiei  „Misiune  şi  Evanghelizare**.  De  o  largă  audienţă 
s-a  bucurat  alocuţiunea  episcopului  ortodox  Anastasos  Yannoulatos  care  a  arătat, 
în  sens  şi  în  spirit  ortodox,  că  misiunea  înseamnă  de  fapt  participare  la  trimiterea 
şi  lucrarea  lui  Hristos  trimis  în  lume  de  Tatăl  pentru  mintuirea  întregii  creaţii 
şi  în  care  Crucea  şi  Kenoza  ocupă  locul  central  descoperind  prin  înviere  în  Duhul 
Sfînt  iubirea  Sfintei  Treimi  şi  forţa  Kenozei,  sacrificiului1  şi  smereniei.  Doar  aşa 
misiunea  Bisericii  va  fi  conformă  lui  Hriotos. 

Reacţionînd  la  anumite  tendinţe  teologice  şi  ideologice  care  s-au  afirmat  în 
cadrul  Conferinţei,  cei  o  sută  de  reprezentanţi  ai  Bisericilor  ortodoxe  şi  vechi- 
Orientale  (necalcedoniene)  au  prezentat  la  31  mai,  în  public,  prin  episcopul  copt 
Morkos,  secretarului  general  al  C.E.B.,  Emilio  Castro,  o  Declaraţie  privitoare  la 
credinţa  în  Sfînta  Treime,  la  mîntuirea  în  Hristos  şi  la  hirotonia  femeilor.  In 
discuţia  vie  care  a  urmat  cu  privire  la  hirotonia  femeilor,  episcopul  Morkos  a 
precizat  că  ortodocşii  nu  intenţionează  să  rănească  şi  jignească  pe  nimeni,  ci 
îşi  manifestă  numai  obligaţia  de  a-şi  exprima  clar  credinţa  ortodoxă,  cu  atît  mai 
mult  cu  cît,  d.p.,  mesajul  Conferinţei  evită  în  cuprinsul  lui  vocabularul  trinitar 
scripturistic  consacrat,  cu  privire  la  Dumnezeu.  Iată  textul  acestei  DECLARAŢII 
ORTODOXE  (după  „Episk6psis“,  nr.  421,  15  iunie  1989  şi  „Irenikon**  nr.  2/1989, 
236 — 239). 

„Noi,  reprezentanţii  ortodocşi  la  această  Conferinţa,  bărbaţi  şi  femei  din  toate 
Bisericile  ortodoxe  din  lume,  ne  exprimăm  unanim  bucuria  noastră  de  a  fi  trăit 
această  experienţă  şi  de  a  fi  putut  aprofunda  conceptul  de  evanghelizare  şi  sensul 
misiunii  la  modul  lui  Hristos. 

Mulţumim  din  adîncul  inimii  tuturor  celor  ce  şi-au  dat  atîta  osteneală  şi 
au  contribuit  ca  această  Conferinţă  să  devină  un  important  eveniment  ecumenic. 

Cu  toate  acestea,  dorim  să  vă  atragem  atenţia  asupra  unor  probleme  de  im¬ 
portanţă  capitală:  • 

a)  Am  constatat  în  anumite  documente  ale  Conferinţei  ca  şi  în  cultul  prac¬ 
ticat  aici  o  alterare  a  Constituţiei  C.E.B.,  ca  şi  a  unor  învăţături  fundamentale 
ale  credinţei  creştine. 

b)  Credinţa  în  Dumnezeul  Treimic  constituie  Baza  C.E.B.  Mărturisirea  Sfîn- 
tului  Nume  al  Tatălui,  a  divinităţii  Fiului  şi  a  existenţei  Sfîntului  Duh  ca  iposta- 

suri  (distincte),  ca  şi  mărturisirea  unităţii  lor  esenţiale  în  unica  fiinţă  a  lui  Dum¬ 
nezeu,  e  o  condiţie  „sine  qua  nonu  a  prezenţei  ortodocşilor  în  C.E.B. 

c)  Declarăm  fără  ocolişuri  că  Iisus  Hristos  este  Dumnezeul  şi  Mîntuitorul 
nostru.  El  este  „Calea,  Adevărul  şi  Viaţa"  (în  14,  6).  El  este  Cel  ce  ne  mîntuieşte 
şi  conduce  spre  unitate. 

d)  Nu  admitem  nici  o  alterare  a  limbajului  Sfintei  Scripturi  ca  şi  nici  o 
tentativă  de  a  o  rescrie  în  scopul  de  a  o  ajusta  convingerilor  sau  ideologiei  unei 
culturi,  a  unei  confesiuni  sau  a  unei  mişcări  date.  • 

e)  Sintem  pentru  faptul  că  o  participare  mai  activă  a  femeilor  la  viaţa 
Bisericii  să  facă  obiectul  unui  studiu  în  cadrul  C.E.B.  Dimpotrivă,  hirotonia  femei¬ 
lor  în  treapta  preoţiei  este  pentru  noi  în  afară  de  orice  discuţie,  ca  una  contrară 
bristologiei,  ecleziologiei,  Tradiţiei  şi  practicii  Bisericii  vechi  de-a  lungul  veacu¬ 
rilor. 

Prezenta  Declaraţie  este  făcută  într-un  spirit  de  iubire  spre  binele  frater¬ 
nităţii  noastre  şi  a  participării  noastre  fără  obstacole  la  Consiliul  Ecumenic  al 
Bisericilor  (C.E.B.)M. 


Vechii-catolici  sărbătoresc  100  de  ani  de  la  Utrecht.  Poziţia  ortodoxă 
faţă  de  situaţia  actuală  a  dialogului  şi  relaţiilor  bilaterale 

Biserica  vechllor-catolici,  una  din  cele  mai  mici  comunităţi  creştine  din 
lume,  a  sărbătorit  între  22 — 24  septembrie  1989  la  Utrecht  în  Olanda,  cu  mari 
festivităţi,  cea  de  a^lOO-a  aniversare  a  organizării  ei  actuale. 

Uniunea  vechilor-catolici  de  la  Utrecht  grupează  dioceze  din  Olanda,  Elveţia, 
R.F.G.,  Austria,  S.U.A.,  Canada  şi  Polonia,  însumînd  un  număr  de  cca.  500  000 
de  credincioşi..  Deşi  de  orientare  vechi-catolică,  Biserica  Independentă  din  Fili- 
pine,  ce  grupează  4,5  milioane  de  membri,  nu  este  membră  a  Uniunii. 

Trei  curente  protestatare  din  catolicismul  sec.  XVIII — XIX  s-au  aflat  la 
originea  vechilor-catolici:  o  dizidenţă  din  catolicismul  olandez  constituită  .la  înce¬ 
putul  sec.  XVIII;  „catolicismul  naţional"  din  Elveţia,  Germania  şi  Austro-Ungaria 
care  s-a  opus  proclamării  dogmei  infailibilităţii  papale  în  1870  (Conciliul  I.  Va¬ 
tican);  şi  o  dizidenţă  din  catolicismul  american  (S.U.A.)  de  la  sf.  sec.  XIX  gru- 
pind  în  principal  membrii  de  origine  poloneză. 

Uniunea  de  la  Utrecht  a  luat  fiinţă  la  24  septembrie  1889  prin  semnarea  de 
către  un  număr  de  episcopi  vechi-catolici  din  Olanda,  Elveţia,  Germania  şi  Austro- 
Ungaria,  a  unei  declaraţii  de  fidelitate  faţă  de  credinţa  şi  constituţia  Bisericii 
nedivizate  din  primul  mileniu  creştin,  aşa  cum  este  ea  formulată  în  Simboalele 
de  credinţă  şi  hotărîrile  Sinoadelor  Ecumenice  ale  Bisericii  vechi.  Declaraţia  avea 
drept  ,.motto"  cunoscuta  definiţie  a  Tradiţiei  dată  de  monahul  Vicenţiu  din  Lerini 
(insulă  din  sudul  Galiei)  trăitor  în  veacul  V  în  al  său  „Commonitoriun":  Jd  tenea- 
mus  quod  ubique,  quod  semper,  quod  ab  omnibus  creditam  est;  hoc  est  enim 
vere  proprieque  catholicum “. 

Ca  urmare  a  unui  acord  semnat  in  1931  la  Bonn,  Biserica  Vechi-catolică 
se  află  în  comuniune  deplină  cu  Biserica  Anglicană.  Excepţie  face  Biserica  cato¬ 
lică  naţională  poloneză  din  S.U.A.,  cea  mai  numeroasă  Biserică  vechi-catolică,  care 
a  întrerupt  la  mijlocul  anilor  70  intercomuniunea  cu  Biserica  anglicană  episcopa- 
liană  din  S.U.A.  şi  Biserica  anglicană  din  Canada,  ca  urmare  a  faptului  că  aces¬ 
tea  au  trecut  pe  scară  largă  la  hirotonia  femeilor  ca  preoţi.  In  Biserica  vechi-cato¬ 
lică  se  practică  hirotonia  femeilor  însă  numai  în  treapta  de  diacon  nu  şi  de  preot. 
Recent  însă.  în  luna  mai,  dioceza  vechi-catolică  din  R.F£L  s-a  declarat  în  favoa¬ 
rea  hirotoniei  femeilor  şi  în  treapta  de  preot.  Aceeaşi  diocezâ  vechi-catolică  din 
R.F.G.  în  urma  Declaraţiei  Sinodului  din  15 — 19  iunie  1987  (vezi  „Ortodoxia" 
nr.  1/1988,  p.  19 — 21)  a  încheiat  o  serie  de  acorduri  privind  „ospitalitatea  euha- 
ristică"  reciprocă  cu  o  serie  de  Biserici  locale  (Landeskirchen)  protestante  (lute¬ 
rane.  reformate  şi  „unierte")  din  cele  două  Germanii,  decizie  viu  criticată  de 
vechii-catolici  din  alte  părţi,  mai  ales  din  America  de  Nord  şi  Polonia. 

Biserica  vechi-catolică  a  întreţinut  în  ultimii  15  ani  un  susţinut  dialog  teo¬ 
logic  cu  Biserica  ortodoxă.  Intr-o  serie  de  7  întilniri  ale  Comisiei  mixte  de  dia¬ 
log  (Chambesy  1975  şi  1977;  Bonn  1979;  Zagorsk  1981;  Chambesy  1983,  Amersfort 
1985;  şi  Kavala  1987)  s-au  adoptat  19  documente  comune  privind:  1.  Sf.  Treime; 
2.  Revelaţia  şi  transmiterea  ei;  3.  Canonul  Scripturii;  4.  întruparea  Cuvîntului; 
5.  Unirea  ipostatică;  6.  Născătoarea  de  Dumnezeu;  7.  Fiinţa  şi  însuşirile  Bisericii; 
8.  Unitatea  Bisericii  şi  Bisericile  locale;  9.  Limitele  Bisericii;  10.  Autoritatea 
Bisericii;  11.  Infailibilitatea  Bisericii/  12.  Sinoadele  Bisericii;  13.  Necesitatea  suc¬ 
cesiunii  apostolice;  14.  Capul  Bisericii;  15.  Opera  mîntuitoare  a  lui  Hristos;  16.  Lu¬ 
crarea  Sf.  Duh  şi  Biserică  şi  însuşirea  mîntuirii;  17.  Cele  7  Taine;  18.  Eshatolo- 
gia;  19  Intercomuniunea  (vezi  textele  lpr  traduse  de  păr.  prof.  Şt.  Alexe  în  „Orto¬ 
doxia"  nr.  1—2/1978;  2/1979;  3/1980;  4/1981;  2/1984;  2/1986;  1/1988).  Cu  aceasta, 
lucrările  Comisiei  mixte  au  luat  sfirşit,  teologii  celor  două  Biserici  apreciind  că 
s-a  realizat  un  acord  deplin  în  chestiunile  fundamentale,  acord  care  ar  putea 
duce  la  o  viitoare  stabilire  a  comuniunii  între  ele,  dacă  n-ar  exista  obstacolele 
puse  de  practica  „intercomuniunii44  vechilor-catolici  cu  protestanţii  anglicani,  lute¬ 
rani  sau  reformaţi  şi  de  atitudinea  oscilantă  a  unor  vechi-catolici  privind  hiro¬ 
tonia  femeilor  în  treapta  de  preot. 

La  festivităţile  de  la  Utrecht  prezidate  de  primatul  de  onoare  al  ierarhiei 
vechi-catolice,  arhiepiscopul  de  Utrecht  Antonius  Jan  Glazemaker,  şi  care  au  in¬ 
clus  şi  o  conferinţă  a  teologilor,  un  seminar  pentru  femei  şi  o  întîlnire  a  tinere¬ 
tului  vechi-catolici,  s-a  anunţat  întrunirea  celui  de-al  25-lea  Congres  interna¬ 
ţional  a!  vechilor  catolici  la  Geneva  pentru  27 — 31  august  1990. 

In  discursul  său  festiv,  episcopul  elveţian  Hans  Gerny,  secretarul  Confe¬ 
rinţei  internaţionale  a  episcopilor  vechi-catolici,  a  reamintit  faptul  că  crearea 
Uniunii  vechi-catolici  a  însemnat  de  fapt  o  luptă  pentru  libertatea  şi  autonomia 
Bisericii  împotriva  subordonării  ei  dominaţiei  papale,  o  luptă  a  sinodalităţii  îm¬ 
potriva  monarhiei  absolute  a  Vaticanului,  luptă  pe  care  au  plătit-o  însă,  împo¬ 
triva  voinţei  lor,  cu  excomunicarea  din  partea  Romei.  El  a  subliniat  că,  în  con¬ 
cepţia  vechi-catolică  „tot  ceea  ce  priveşte  Bisericile  împreună  trebuie  hotărîte 
[3 rin  consensul  reciproc  al  tuturor44.  Referdndu-se  la  „chestiunile  controversate41, 
actualmente  între  vechi i-catolici,  mai  cu  seamă  „problema  nerezolvată  privind 
rolul  femeilor  în  Biserică . . .  care  e  de  o  importanţă  centrală14,  episcopul  Gerny 
a  spus  că  cei  ce  se  ocupă  cu  această  problemă  „nu  trebuie  să  pretindă  că  ştiu 
dinainte  ce  e  bine  şi  ce  e  rău44,  ci  „trebuie  să  fie  gata  să  pornească  pe  un  drum 
lung  cu  toţi  cei  interesaţi,  drum  al  cărui  eventual  capăt  nu-1  ştie  nimeni.  Vor  fi 
necesare  răbdare  şi  reflecţie,  abandonarea  chiar  a  poziţiilor  proprii  fiecăruia  şi 
înţelegerea  celor  ce  gîndesc  diferit44.  Declaraţii  nu  lipsite  de  un  echivoc  al  cărui 
scop  nu  este  prea  greu  de  sesizat:  hirotonia  femeilor  ca  preoţi  la  vechi-catolici 
este  posibilăl 

în  mesajul  trimis  din  partea  Consiliului  Ecumenic  al  Bisericilor  de  secre¬ 
tarul  general  adjunct,  Todor  Sabev  (B.  O.  Bulgară),  s-a  exprimat  „profunda  apre¬ 
ciere  şi  gratitudine44  a  Consiliului  pentru  „valorosul  serviciu  şi  fidelul  angaja¬ 
ment  ecumenic  al  Bisericilor  vechi-catolice44. 

Printre  oaspeţii  prezenţi  la  festivităţi  s-au  numărat  delegaţi  din  partea  Vati¬ 
canului,  a  arhiepiscopului  de  Canterbury,  a  Patriarhiilor  ortodoxe  Ecumenică  şi 
Rusă  şi  ai  mai  multor  biserici  protestante  din  Olanda.  Au  fost  prezenţi  şi  condu¬ 
cători  ai  Bisericii  independente  din  FLlipine  şi  ai  Bisericii  poloneze  mariavite, 
şi  ele  de  orientare  vechi-catolică  dar  care  n-au  semnat  încă  Declaraţia  de  la 
Utrecht  ca  să  facă  parte  integrantă  din  Uniune. 

Cel  mai  important  discurs  ecumenic  din  cadrul  festivităţilor  de  la  Utrecht 
a  fost  cel  al  mitropolitului  ortodox  Damaskinos  ,al  Elveţiei,  copreşedintele  Comi¬ 
siei  mixte  de  dialog  ortodox-vechi-catolic,  care  a  vorbit  despre  „ Importanţa 
Uniunii  de  la  Utrecht  din  punct  de  vedere  ortodox Referindu-se  la  acordurile 
teologice  încheiate  în  cursul  întrunirilor  din  1975 — 1987,  el  a  spus  că  ele  „au  sta¬ 
bilit  o  bază  teologică  acceptabilă  pentru  stabilirea  comuniunii  eclesiale44.  Pe  de 
altă  parte.  însă.  el  a  subliniat  că  declaraţia  Conferinţei  internaţionale  a  teologilor 
vechi-catolici  din  1988  cum  că  comuniunea  deplină  existentă  între  Biserica  vechi- 
catolică  şi  cea  anglicană  „nu  constituie44  din  punct  de  vedere  vechi-catolic  „un 

obstacol  pentru  comuniunea  cu  Biserica  Ortodoxă44,  este  „unilaterală44  şi  „de  ne¬ 
susţinut44  dat  fiind  că,  pentru  Tradiţia  şi  teologia  ortodoxă  această  comuniune 
Constituie  un  obstacol  în  calea  continuării  procesului  de  unificare  a  Bisericilor 
Ortodoxă  şi  vechi-catolică44.  Mitropolitul  Damaskinos  a  scos  în  evidenţă  faptul  că 
teologia  cuprinsă  în  documentele  de  acord  teologic  semnate  de  Comisia  mixtă 
de  dialog  ortodoxo-catolică  „se  deosebeşte  clar  în  parte  în  chestiuni  importante44 
de  poziţiile  teologice  anglicane,  ceea  ce  face  ca  comuniunea  dintre  anglicani  şi 
vechii-catolici  să  fie  „problematică  în  măsura  în  care  premisele  ei  sînt  neclare44. 
El  a  sugerat  ca  vechii-catolici  să-şi  „revizuiască  serios44  relaţiile  Iot  cu  angli¬ 
canii;  pe  de  o  parte  „ea  nu  trebuie  ruptă  fără  a  fi  necesar,  dar  pe  de  altă  parte, 
voinţa  de  a  menţine  nu  trebuie  să  ducă  fca  o  reprimare  a  problemelor  pe  care 
ea  le  pune44. 

In  esenţă,  apelul  mitropolitului  Damaskinos  adresat  vechilor  catolici,  apel 
care  poate  fi  rezumat  pe  scurt  şi  în  formula  ultimativă:  „alegeţi  între  noi  şi  an¬ 
glicani,  între  ortodocşi  şi  protestanţi!44,  nu  este  însă  decît  un  apel  .la  clarificarea 
poziţiilor  şi  opţiunilor  ecleziologice  ale  vechilor-catolici  lăsate  într-o  voită  nede¬ 
terminare  şi  ambiguitate  care  trădează  înclinaţia  clară  a  unei  părţi  dintre  ei  (din 
fericire  nu  a  majorităţii)  mai  degrabă  spre  protestantism  decît  spre  Biserica 
nedivizată  a  primului  mileniu  al  creştinităţii  aşa  cum  proclama  Declaraţia  de  la 
Utrecht  din  1889. 

într-o  declaraţie  care  a  urmat  discursului  mitropolitului  Damaskinos,  epis¬ 
copul  vechi-catolic  Hans  Gerny  a  arătat  că  ea  pune  o  problemă  „dificilă44,  întrucît 
vechii-catolici,  din  Europa  mai  ales,  nu  par  dispuşi  să  sacrifice  relaţiile  de  comu¬ 
niune  deplină  pe  care  le  au  încă  din  1931  cu  anglicanii,  'de  dragul  unirii  cu  orto- 
tocşii  (după  „Ecumenical  Press  Service44  nr,  33  şi  34,  21 — 30  septembrie,  1 — 7  oc¬ 
tombrie  1989  poziţiile  89.09.70;  89.10.02  şi  89.10.03). 

Pe  de  altă  parte,  însă,  nici  ortodocşii  nu  se  mai  arată  dispuşi  să  accepte 
ambiguităţile  ecleziologice  care  se  ascund  în  spatele  „intercomuniunii44  vechilor 
catolici  cu  anglicanii  şi  a  „ospitalităţii  euharistice44  reciproce  practicate  tot  mai 
intens  in  Germania  între  vechii-catolici  şi  protestanţii  luterani  sau  calvini.  In 
orice  caz,  vechii-catolici  nu  se  arată  pregătiţi  să  aprecieze  semnificaţia  ecleziolo- 
gică  şi  teologică  implicată  în  actul  intrării  in  comuniune  cu  ortodocşii,  ceea  ce 
i-ar  fixa  şi  mai  bine  în  Tradiţia  primului  mileniu  creştin  din  care  se  revendică, 
şi  pe  care  o  abandonează  o  relativizează  atît  de  uşor  punînd-o  în  cumpănă 
cu  tradiţiile  protestante  ale  ultimelor  cinci  sute  de  ani,  ba  chiar  şi  a  celor  protes¬ 
tante*  de  ultimă  oră,  cum  ar  fi  preoţia  femeilor.  Dimpotrivă! 


Patriarhia  Ierusalimului  se  retrage  din  toate  dialogurile  ecumenice 

In  şedinţa  lui  din  9  iunie  1989,  Sfîntul  Sinod  al  Patriarhiei  ortodoxe  a  Ieru¬ 
salimului,  în  frunte  cu  patriarhul  Diodor  I,  a  luat  în  discuţie  evoluţia  dialogu¬ 
rilor  ecumenice  duse  de  Ortodoxie  şi  repercusiunile  negative  pe  care  ele  le  au 
asupra  credinţei  şi  poporului  ortodox.  In  comunicatul  dat  publicităţii,  se  spune: 
„Biserica  noastră  ortodoxă  crede  în  mod  ferm  că  ea  posedă  întreg  adevărul,  că 
ea  este  Biserica  una,  sfîntă,  sobornicească  şi  apostolească  şi  depozitara  harului 
şi  adevărului.  Ea  este  arca  sigură  în  care  sînt  cuprinse  cu  o  claritate  ce  le  garan¬ 
tează  caracterul  lor  mîntuitor,  învăţăturile  credinţei  noastre  fără  de  pată  şi  Pre- 
daniile  noastre  sfinte44.  Plecînd  de  la  acest  principiu,  Sfîntul  Sinod  al  Patriarhiei 
Ierusalimului  constată  faptul  că  participarea  ortodoxă  la  dialogurile  ecumenice 
atrage  cu  sine  consecinţe  nefaste  asupra  credinţei  şi  poporului  ortodox,  mai  cu 
seamă  la  Locurile  Sfinte  unde  ea  este  folosită  în  scop  prozelitist,  mai  ales  de 
către  romano-catolici.  Din  acest  motiv  Patriarhia  Ierusalimului  declară  că  nu  mai 
doreşte  să  participe  la  nici  un  dialog  ecumenic  cu  nici  o  altă  confesiune  creştină 
şi  cheamă  toate  Bisericile  ortodoxe  să  se  întrunească  într-o  conferinţă  panorto- 
doxâ  la  nivel  înalt  care  să  reconsidere  radical  şi  din  temelii  participarea  ortodoxă 
in  mişcarea  ecumenică,  (după  „Episk<§psis,  nr.  429,  15  noiembrie  1989,  p.  4.). 

Redacţia 


Documente  ecumenice 

„PACE  CU  DREPTATE  PENTRU  ÎNTREAGA  CREAŢIE" 

MESAJUL  ŞI  DOCUMENTUL  FINAL  AL  ADUNĂRII  ECUMENICE 

EUROPENE 

Basel,  15 — 21  mai  1989 
I. 


Prezentăm  mai  jos,  în  traducere,  Mesajul  şi  Documentul  final  al  Adu¬ 
nării  Ecumenice  Europene  „ Pace  cu  Dreptate  pentru  întreaga  creaţie “  desfăşurat 
între  15 — 21  mai  1989  ,1a  Basel  (Elveţia).  Deşi  Biserica  Ortodoxă  Română  a  fost 
prezentă  la  această  Adunare  cu  o  delegaţie  reprezentativă  în  frunte  cu  I.  P.  S.  An¬ 
tonie,  Mitropolitul  Ardealului,  din  motive  lesne  de  dedus  din  cuprinsul  însuşi  al 
Documentului  (mai  cu  seamă  capitolele  V  şi  VI  în  care  se  oferă  o  imagine  de  per¬ 
spectivă  -a  Europei  de  mîine  ca  şi  „casă  comună44  a  tuturor  popoarelor  europene), 
el  nu  a  putut  fi  publicat  pînă  acum  la  noi  datorită  politicii  sistematice  de  izolare  • 
a  României  şi  boicotare  a  procesului  general  post-Helsinki  de  Securitate  şi  Coo¬ 
perare  în  Europa  (C.S.C.E.)  promovate  cu  obstinaţie  în  ultimii  ani  (să  ne  gîndim 
numai  la  obstrucţia  delegaţiei  române  la  semnarea  Actului  final  al  Conferinţei 
de  la  Vdena,  febr.  1989)  de  regimul  dictatorial  eeauşist. 

Organizată  în  comun  de  Conferinţa  Bisericilor  Europene  (K.E.K.)  şi  Consi¬ 
liului  Conferinţelor  Episcopale  xomano-catolice  Europene  (C.C.E.E.)  sub  egida 
motto-ului  biblic  din  Ps.  85,  11:  „Dreptatea  şi  pacea  s-au  îmbrăţişat44,  Adunarea 
Ecumenică  Europeană  de  la  Basel  din  mai  1989  se  înscrie  ca  o  contribuţie  regio¬ 
nală  şi  o  etapă  importantă  în  procesul  ecumenic  actualmente  în  desfăşurare 
pentru  „ Dreptate ,  Pace  şi  Integritatea  Creaţiei 44  (Justice,  Peace  and  Integrity  of 
Creation;  J.P.I.C.),  proces  declanşat  la  Vancouver  (1983)  şi  urmînd  să  cunoască 
o  primă  evaluare  globală  în  Adunarea  mondială  pentru  Dreptate,  Pace  şi  Integri¬ 
tatea  Creaţiei  aflată  actualmente  în  curs  de  desfăşurare  la  Seoul  (5 — 13  martie 
1990).  Nu  se  poate  spune,  însă,  că  Adunarea  de  la  Basel  ar  fi  fost  numai  o  simplă 
conferinţă  regională  pregătitoare;  ea  a  reprezentat  un  eveniment  special  şi  unic, 
dat  fiind  în  primul  rînd  faptul  că  o  dată  cu  ea  în  Europa  a  apărut  şi  se  dezvoltă 
un  alt  tip  de  conlucrare  ecumenică  a  Bisericilor,  deosebit  de  cel  la  nivel  mon¬ 
dial.  Prin  mărime,  tematică  şi  scopul  ei,  Adunarea  de  la  Basel  a  reprezentat  o 
veritabilă  „aventură  ecumenică44  (E.  Castro),  fără  precedent,  fiind  vorba,  între 
altele,  de  prima  adunare  reprezentativă  generală  a  creştinilor  din  Europa  de  după 
marile  diviziuni  confesionale  ale  continentului  ce  au  urmat  Reformei  secolului 
XVI.  Nu  întîmplător,  ea  a  fost  convocată  tocmai  la  Basel,  oraşul  conciliului  din 
1431,  în  care  s-a  încercat  un  dialog  cu  buşiţii  şi  ortodocşii,  oraşul  în  care  a  activat 
mult  timp  şi  în  a  cărui  catedrală  e  înmormîntat  celebrul  umanist  Erasmus  din 
Rotterdam,  oraşul  în  care  în  1912  Internaţionala  socialistă  a  proclamat  „război 
t-âzboiului44,  în  care  au  activat  şi  sînt  îngropaţi  cunoscuţi  teologi  de  faimă  mon¬ 
dială:  K.  Barth  (ref.)  (1886 — 1968)  şi  Hans  Urs  von  Balthasar  (rom.-cat.)  (1903 — 
1987),  şi  unde  în  noiembrie  1986 c  a  avut  loc  şi  un  grav  accident  la  o  fabrică  chi¬ 
mică  care  a  dus  la  poluarea  dezastruoasă  a  întregului  curs  al  Rinului. 

Cei  cca.  650  de  delegaţi  invitaţi  veniţi  din  30  de  ţâri  europene  —  ierarhi 
şi  teologi,  laici  şi  femei,  membri  ai  unor  diferite  organizaţii  creştine  etc.  —  au 
reprezentat  în  mod  egal  (jumătate  şi  jumătate)  cele  120  de  Biserici  membre  ale 

K.E.K.  şi  cele  25  de  Conferinţe  episcopale  romano-catolice  membre  ale  C.C.E.E., 
la  care  s-au  adăugat  şi  delegaţii  fraterne  din  partea  Consiliilor  naţionale  ale  Bise¬ 
ricilor  lui  Hristos  şi  Conferinţelor  episcopale  şi  din  S.U.A.  şi  Canada,  dînd  ima¬ 
ginea  unei  adevărate  Conferinţe  „Helsinki"  bisericeşti.  La  aceştia  s-au  adăugat 
un  număr  aproape  egal  de  ziarişti  şi  observatori  din  toată  lumea. 

Nici  numai  reuniune  de  experţi  în  teologie,  nici  numai  congres  bisericesc 
interconfesional,  Adunarea  de  la  Basel  a  reţinut  şi  reunit  elemente  din  ambele 
aceste  forme  de  întîlniri  ecumenice,  distingîndu-se  în  acelaşi  timp  de  ele  în 
sensul  lor  strict.  Ca  o  apreciere  globală,  trebuie  reţinut  aspectul  subliniat  de  un 
observator  experimentat  că:  „la  Basel  în  prim-planul  scenei  a  trecut  ecumenis- 
mul  bazei44,  această  reprezentare  a  bazei  Bisericilor  „constituind  un  fapt  ecume¬ 
nic  rtouu  (Jan  Grootaers,  Băle  mai  1989  Une  conference  oecumenique  pas  comme 
Ies  autres ,  „Irenikon44  nr.  2/1987,  p  147 — 171  aici  p.  148).  Şi,  într-adevâr,  „în  vreme 
ce  de  20  de  ani  ecumenismul  oficial  a  devenit  din  ce  în  ce  mai  mult  afacerea 
ierarhilor  şi  a  „profesioniştilor44,  lucrarea  pentru  unitatea  creştină  s-a  îndepărtat 
de  Bisericile  locale.  în  acelaşi  timp,  însă,  în  numeroase  ţări  europene  a  apărut 
b  reţea  de  iniţiative  şi  grupuri  de  la  baza  Bisericilor  creştine,  în  legătură  directă 
cu  marile  mişcări  sociale  şi  civile  ale  momentului:  pacifismul,  feminismul,  ecolo¬ 
gia,  drepturile  omului,  non-violenţa,  etc.  Aceste  iniţiative  devin  formele  contem¬ 
porane  ale  unui  angajament  creştin  şi  ecumenic.  Apelul  de  la  Vancouver  pentru 
declanşarea  unui  proces  pentru  „dreptate,  pace  şi  integritatea  creaţiei44  a  găsit  un 
ocou  deosebit  tocmai  în  ţările  unde  aceste  mişcări  sînt  cele  mai  vii  atît  în  Europa 
occidentală  cît  şi  în  cea  orientală.  „Kairos44-ul  Basel-ului  este  rezultatul  întâlnirii 
instanţelor  oficiale  ale  ecumenismului  şi  mişcările  de  la  bază44  (p.  151 — 152).  Intre 
aceste  mişcări  de  la  bază,  un  rol  deosebit  în  pregătirea  şi  reuşita  Adunării  l-au 
avut  mişcările  feminine  şi  feministe  (mai  ales  „Forumul  ecumenic  al  femeilor 
breştine  ale  Europei44)  şi,  mai  ales,  „ The  Ecumenical  NetWork  for  Peace  in  Europe 44 
«„Reţeaua  ecumenică  pentru  pace  în  Europa44),  reţea  de  comunităţi  de  bază  ce 
caută  să  cristalizeze  şi  consolideze  mişcările  de  democratizare  din  Estul  Europei 
în  legătură  cu  curentele  de  opinie  din  Europa  occidentală;  preocuparea  lor  domi¬ 
nantă  este  aceea  de  a  restaura  ţesutul  societăţii  civile  distrus  fie  de  dictatura 
de  stat  şi  de  partid  (Europa  de  Est)  fie  de  influenţa  unei  societăţi  de  consum 
neînfrînate  (Europa  de  Vest),  în  ambele  cazuri  fiind  vorba  de  restabilirea  unei  so¬ 
cietăţi  civile  bazate  pe  afilieri  şi  aderări  independente,  ca  Bisericile,  mişcările, 
sindicatele  etc. 

Pentru  mulţi  participanţi  şi  observatori  ai  Adlmării,  evenimentul  Basel  ar 
putea  marca  „o  primă  tentativă  de  a  face  ca  mişcarea  ecumenică  să  iasă  din  ceea 
ce  actualmente  este  resimţit  ca  un  impas,  o  tentativă  încă  incipientă  şi  poate  pro¬ 
vizorie  dar  reală44  (p.  167).  Ar  putea  marca  eşecul  ecumenismului  celor  tari ,  adică 
ăl  ierarhiei  şi  experţilor,  forţa  celor  slabi,  adică  a  mişcărilor  de  la  baza  Biseri¬ 
cilor  şi  a  structurilor  regionale  fără  autoritate  sau  pondere  deosebită,  cum  sînt 
K.E.K.  şi  C.C.E.E.  (p.  166).  Din  păcate,  aşa  cum  a  declarat  la  încheierea  lucrărilor 
Adunării  cardinalul  Carlo  Martini,  Conferinţele  episcopale  romano-catolice  care 
tau  participat  cu  iniţiativă  la  Basel  n-au  nici  o  competenţă  în  ce  priveşte  Adunarea 
mondială  de  la  Seoul,  care  cade  în  responsabilitatea  exclusivă  a  Vaticanului  şi, 
care,  precum  comenta  cunoscutul  fizician  C.  F.  von  Weizsăcker,  unul  din  inspira¬ 
torii  şi  promotorii  acestei  Adunări,  ar  fi  acceptat  poate  să  fie  printre  co-invitaţii 
de  la  Seoul  dacă  ar  fi  avut  drept  parteneri  bisericile  membre  ale  C.E.B.  şi  nu 
C.E.B.-ul  ca  atare. 

In  ce  priveşte  lucrările.  Adunarea  Ecumenică  europeană  de  la  Basel  s-a 
desfăşurat  public  în  4  cercuri  concentrice  ( ibidem  p.  154 — 157): 

—  la  periferie  s-a  situat  enormul  „tîrg  comercial44  intitulat  Zukunft  Werkstatt 
Europa  („atelierul  pentru  viitorul  Europei44)  cu  120  standuri  şi  buticuri  în  care  au 
fost  reprezentate  mişcări  politice,  şi  sociale  alternative  cu  acţiuni  tangente  cu  te¬ 
matica  generală  a  Adunării:  militanţi  pentru  pace,  ecologişti,  grupuri  de  solidari¬ 
tate  internaţională,  diverse  firme  şi  întreprinderi,  etc. 

—  un  evantai  de  30  de  „audieri44  (hearings)  pe  chestiuni  de  mare  actualitate 
cum  ar  fi:  comunitatea  de  bărbaţi  şi  femei  în  Biserică,  abolirea  non-violentâ  a 
apartheidului,  riscul  schimbărilor  climatice  globale,  suprimarea  datoriei  ţărilor 

celor  mai  sărace,  manipularea  genetică  în  industrie  şi  -agricultură,  cultura  şi  etica 
în  faţa  noilor  tehnologii  în  Europa,  procesul  fconciliar  la  baza  Bisericilor,  vinde¬ 
carea  rănilor  istoriei  în  Europa,  marginalizarea  tinerilor  în  Biserică  şi  socie¬ 
tate,  etc. 

—  20  de  comisii  consacrate  studiului  biblic  şi  conţinutului  însuşi  al  tema¬ 
ticii  Adunării; 

—  şi  în  fine,  sesiunile  plenare  —  epicentrul  Adunării  —  în  care  s-a  ascultat, 
dezbătut  şi  votat  Documentul  final  şi  care  au  dat  dovadă  de  multă  energie,  des¬ 
chidere  de  spirit,  echilibru  şi  măsură  în  deciziile  ei.  Ca  regulă  generală  delegaţii 
au  vorbit  pe  propria  lor  răspundere  şi  nu  potrivit  apartenenţei  lor  la  Biserici 
sau  ţâri.  Adunarea  nu  a  putut  vorbi  sau  decide  şi  în  numele  Bisericilor  partici¬ 
pante;  fără  să  pretindă  direct  autoritatea  acestor  Biserici,  ea  face  apel  la  respon¬ 
sabilitatea  acestor  Biserici.  Iar  Documentul  final  al  Adunării  este  adresat  Biseri¬ 
cilor,  nu  însă  în  numele  Bisericilor. 

Un  rol  important  l-au  deţinut  şi  cele  9  expuneri  principale  făcute  în  plen 
de  diferite  personalităţi  creştine,  politice  şi  bisericeşti,  care  au  reflectat  din  per¬ 
spectivă  creştină  asupra  ameninţărilor  care  apasă  actualmente  în  Europa  asupra 
dreptăţii,  păcii  şi  integrităţii  mediului  înconjurător,  între  care  impresia  cea  mai 
profundă  au  produs-o  primele  două  din  aceste  expuneri  susţinute  de  arhiepiscopul 
ortodox  rus  Kiril  de  Smolensk  („Ecologia  Spiritului")  şi  cardinalul  /?.  Etchegaray, 
preşedintele  Comisiei  „Justiţia  et  Paxtt. 

Una  din  principalele  sarcini  ale  Adunării  a  fost  aceea  de  a  definitiva  şi 
adopta  un  Document  final  care  să  sintetizeze  aprecierile  şi  consensul  Adunării  în 
chestiunile  discutate.  De  la  început  trebuie  subliniat  faptul  că  nici  o  declaraţie 
ecumenică  europeană  n-a  fost  elaborată  pornind  de  la  un  atît  de  amplu  proces 
de  consultare  şi  discuţie.  Un  prim  proiect  redactat  cu  8  luni  înainte  de  Adunare 
(oct.  1988)  a  fost  larg  difuzat  şi  supus  unei  ample  dezbateri  pregătitoare  în  toate 
mediile  interesate,  primindu-se  cca.  600  de  răspunsuri.  Pe  baza  acestor  propu¬ 
neri,  critici  şi  sugestii,  în  aprilie  1989  s-a  redactat  o  a  doua  versiune  radical  mo¬ 
dificată  şi  revizuită  şi  a  documentului,  în  şase  capitole  ordonate  potrivit  celor 
trei  etape  ale  procesului:  „a  vedea"  (cap.  I — II),  „a  judeca"  (cap.  III — IV)  şi  „a 
acţiona"  (V — VI).  în  cursul  Adunării  un  Comitet  de  redactare  şi  revizuire  finală 
alcătuit  din  10  membri  a  asimilat  într-o  şedinţă  „maraton"  de  25  ore  (17  mai 
seara — 18  mai  după-amiază),  nu  mai  puţin  de  300  de  pagini  de  propuneri  din  par¬ 
tea  delegaţiilor  şi  100  de  pagini  de  amendamente  din  partea  celor  20  de  comisii, 
pe  baza  următoarelor  principii:  ideile  celei  de-a  doua  versiuni  a  proiectului  de 
document  trebuie  menţinute  cu  orice  preţ;  propunerile  colective  prevalează^  asupra 
celor  individuale  şi  cele  scrise  asupra  celor  orale;  iar,  atunci  cînd  un  grup  pro¬ 
pune  amendamente  cu  titlul  de  indispensabile  pentru  adeziunea  lor,  cererea  lor 
trebuie  luată  în  serios,  astfel  ca  fiecare  să  se  regăsească  în  textul  final,  deşi  în 
Chestiunile  controversate  s-a  urmărit  ca  tendinţele  diverse  să  se  manifeste  la  un 
minimum  posibil. 

Aşa  cum  remarca  acelaşi  observator  citat,  „merită  subliniat  aportul  deosebit 
al  participanţilor  ortodocşi.  Propoziţiile  de  origine  ortodoxă  cele  mai  importante 
privesc  cap.  III  al  Documentului  („credinţa  pe  care  o  afirmăm").  Unii  protestanţi 
au  reacţionat  critic.  Dar  trebuia  acceptat  un  dialog  în  trei  şi  ifij  numai  în  doi,  aşa 
cum  a  declarat-o  explicit  dr.  A.  Papaderos.  Ortodocşii  s-au  referit  la  conferinţa 
pe  care  o  consacraserâ  temei  Creaţiei  din  perspectivă  ortodoxă  ,1a  Sofia  în  1986 
şi  cea  de  la  Minsk  (mai  1989)  consacrată  „perspectivelor  ortodoxe  asupra  Drep¬ 
tăţii  şi  Păcii".  Reacţiile  negative  pe  care  ortodocşii  le-au  avut  faţă  de  cea  de-a  . 
doua  versiune  au  riscat  la  început  să  blocheze  munca  de  revizuire.  Au  trebuit  să 
admită  că  răgazul  de  numai  o  lună,  în  care  se  putuseră  introduce  propuneri  de 
amendament,  a  expirat.  Era  prea  tîrziu  la  17  mai  pentru  a  lua  în  considerare  re¬ 
dactarea  unui  nou  document.  însă,  atît  în  comisii  cit  şi  în  comitetul  de  redacţie, 
prezenţa  activă  şi  uneori  radicală  a  gîndirii  ortodoxe  a  constituit  o  surpriză,  mai 
întîi,  şi  o  descoperire  mai  apoi,  pentru  un  mare  număr  de  participanţi  occidentali 
care  nu  aveau  experienţa  unui  contact  cu  Ortodoxia.  Mulţi  dintre  noi  au  luat  hq- 
tărîrea  de  a  studia  mai  atent  modul  destul  de  derutant  în  care  teologia  ortodoxă 
concepe  raporturile  între  Evanghelie  şi  etica  socială"  (p.  159 — 160). 

Principalele  amendamente  acceptate,  din  care  se  pot  deduce  şi  principalele 
linii  de  forţă  ale  dezbaterilor  de  la  Basel,  sînt  următoarele:  în  cap.  III:  §§  22 — 23 
referitoare  la  antropologia  hristologică  şi  cosmică  a  Părinţilor  greci  (amendament 
introdus  de  mitrop.  Damaskinos  al  Elveţiei  şi  susţinut  de  toţi  ortodocşii),  §  32: 
accentuarea  valorii  nonviolenţei,  §  38 — 39:  valorizarea  unităţii  baptismale  funda¬ 
mentale  a  tuturor  creştinilor  separaţi  încă  în  ce  priveşte  comuniunea  euharis- 
ticâ;  ambele  amendamente  au  venit  din  R.D.G.:  primul  de  la  H.  Falcke  (prot.)  şi 
celălalt  de  la  dr.  Ulrich  (cat.).  In  cap.  IV  s-a  adăugat  la  apelul  la  conversiune  adre¬ 
sat  europenilor  faptul  ca  occidentalii  să  nu  se  considere  stâpîni  ai  Europei,  menişi 
în  fortăreaţa  prosperităţii  lor  economice.  Capitolul  V  privitor  la  viziunea  asupra 
Europei  de  mîine  a  fost  considerabil  lărgit,  amplificînd  preocuparea  pentru  soli¬ 
daritatea  şi  reconcilierea  necesare  între  Europa  de  Est  şi  de  Vest  (§§  5,  54  şi  55) 
şi  sprijinul  drepturilor  minorităţilor  etnice  şi  culturale  (§  52).  Capitolul  VI  con¬ 
sacrat  propunerilor  şi  recomandărilor  concrete  a  făcut  obiectul  propunerilor  celor 
mai  numeroase  (70  în  total)  care  au  fost  inserate  în  majoritate  în  corpul  §§  84, 
96  şi  87.  Din  cele  40  de  amendamente  ultime  propuse  în  ultima  şedinţă  plenară,  a 
votului,  s-au  acceptat  numai  12,  Adunarea  dînd  dovadă  de  o  bună  moderaţie 
(atunci  cînd  era  vorba  de  chestiuni  controversate,  respingînd  propunerile  unilate¬ 
rale  şi  preferind  formulele  de  compromis  ale  comitetului  de  redactare.  Astfel  au 
fost  respinse:  propunerea  protestantă  de  a  se  elimina  viziunea  antropologică  din 
§  22,  fapt  care  ar  fi  putut  duce  la  respingerea  documentului  în  ansamblul  lui  de 
către  ortodocşi;  s-a  respins  şi  propunerea  unor  protestanţi  italieni  de  a  se  eli¬ 
mina  „protejarea  vieţii  dinainte  de  naştere*  care  ar  fi  putut  crea  un  impas  in 
aripa  catolică,  ca  şi  propunerea  condamnării  radicale  a  oricărei  descurajări  nu¬ 
cleare  care  ar  fi  pus  în  dificultate  responsabili  ai  Bisericilor  din  Anglia,  Franţa, 
R.F.G.  In  ultimul  moment  textul  a  mai  fost  ameliorat  prin  accentuarea  egalităţii 
femeilor  şi  bărbaţilor  în  dreptul  lor  de  a  participa  la  instanţele  de  decizie  ale 
Bisericilor  şi  îmbunătăţirea  tratării  problemei  demografice  la  nivel  mondial  (§  16). 

Independent  de  orice  alte  considerente,  meritul  pozitiv  principal  al  docu¬ 
mentului  final  constă,  pe  de  o  parte  în  circumscrierea  realistă  şi  obiectivă  destul 
de  exactă  a  amplorii  crizei  actuale  care  confruntă  astăzi  Europa  şi  întreaga  uma¬ 
nitate  in  toate  domeniile  fundamentale  ale  existenţei  umane:  economic,  social- 
palitic,  şi  ecologic,  înţelese  în  interdependenţa  lor  (cap.  II),  obiectivitate  rezultată 
din  dialogul  susţinut  purtat  cu  faptele  prezentate  de  specialişti,  oameni  de  ştiinţă 
şi  politicieni;  iar  pe  de  altă  parte,  în  realizarea  unui  larg  şi  detaliat  consens 
creştin  european  în  ce  priveşte  dimensiunile  generale  concrete  ale  angajamentului 
social-politic  şi  ecologic  actual  al  creştinilor  din  Europa  în  cadrul  unei  strategii 
de  ansamblu  comune  (cap.  V — VI),  ele  urmînd  a  fi  particularizate  şi  concretizate 
practic  de  fiecare  Biserică  şi  comunitate  creştină  în  parte. 

Discutabil  şi  criticabil  a  fost  şi  continuă  să  fie  nu  numai  în  ce  priveşte 
Baselul  ci,  în  genere,  procesul  ecumenic  „Dreptate,  Pace  şi  Integritatea  Creaţiei*, 
nu  atît  angajamentul  social-politic  şi  ecologic,  cît  „ conceptul  lui  religios “,  funda¬ 
mentarea  teologică  a  acestui  angajament,  acuzate  nu  fără  temei  de  „ sincretism 
teologic  şi  interreligios “  (Informationsbrief  nr.  135,  August  1989,  der  Bekenntnis- 
bewegung  „kein  anderes  Evanghelium*  (Gal.  1,  6),  p.  21 — 24).  Sincretismul  teologic 
interconfesional  (vizibil  mai  ales  în  cap.  II  al  Documentului  final  consacrat  răs¬ 
punsului  credinţei  creştine  la  provocarea  crizei  actuale  globale  care  confrunt^ 
Europa  şi  umanitatea)  se  manifestă  în  amalgamarea  exterioară,  neunificată  siste- 
hiatic  dogmatic,  a  unor  concepte  teologice  şi  moral-umaniste  de  provenienţe  dife¬ 
rite,  prezentate  ca  momente  diferite  ale  unui  acelaşi  adevăr  creştin  integral.  Con¬ 
ceptul  biblic  vechi-testamentar  de  „şalomw,  antropologia  patristică,  o  hristologie 
şi  soteriologie  obiectivă  deficitare,  o  ecleziologie  minimală,  sînt  juxtapuse  fără 
D  legătură  organică  vizibilă  cu  drepturile  omului,  solidaritatea  universală,  etc., 
în  cadrul  unei  scheme  generale  dominată  de  ideea  reformatorică  a  mărturisirii  păca¬ 
tului  şi  vinovăţiei  ca  temei  al  iertării  lui  Dumnezeu  din  care  se  naşte  speranţa. 
Prezenţa  sincretismului  interreligios  şi  panuman  a  fost  acuzată  în  special  în 
discursul  arhiepiscopului  Kiril  de  Smolensk  despre  „ecologia  spiritului*,  căruia 
i  s-a  reproşat  pe  de  o  parte,  tendinţa  de  a  relativiza  absolutul  creştinismului  prin 
considerarea  religiilor  lumii  ca  moduri  de  trăire  şi  cunoaştere  diferite  ale  unui 
Adevăr  unic  ce  trebuie  descoperit  printr-o  „căutare  comună  lipsită  de  premize 

absolute44,  iar  pe  de  altă  parte,  încercarea  de  determinare  a  unui  nucleu  comun 
tuturor  religiilor,  ba  chiar  şi  tuturor  oamenilor,  dincolo  de  distanţa  ce  separă 
pe  credincioşi  de  necredincioşi,  în  etică,  în  „valorile  morale  general  umane  cu 
semnificaţie  absolută  şi  ne  trecătoare44.  In  acest  sens,  arhiep.  Kiril  a  cerut  elabo¬ 
rarea  „pe  baza  unui  larg  dialog44,  a  unui  „catehism  etic  universal  al  secolului 
XXI44  care  să  unească  pe  toţi  oamenii  fără  deosebire  „într-un  consens  global44,  şi 
care  să  atragă  religiile  într-o  competiţie  etică;  în  loc  de  a 'discuta  la  nesfîrşit  în 
numele  unui  pretins  „adevăr44  el  ar  trebui  să  se  străduiască  mai  bine  pentru  efi¬ 
cienţa  morală  a  credinţelor  lor.  Nu  este  greu  de  observat,  însă,  că  desprinse  de 
referinţa  lor  fundamentală,  hristologică,  conceptele  biblice  de  „dreptate,  pace  şi 
Integritate  a  creaţiei44  îşi  pierd  uşor  relevanţa  originară  devenind  elemente  ale 
unei  religii  universale  cu  conţinut  pur  etic,  care  sacrifică  adevărul  doctrinar  rele¬ 
vanţei  umane,  ceea  ce  trădează  o  hristologie  şi  o  soteriologie  obiectivă  proprie 
protestantismului  liberal  de  la  începutul  secolului  (Troeltsch,  Harnack). 

Inregistrînd  aceste  limite  în*  planul  doctrinar,  nu  trebuie  uitat  faptul  că 
Documentul  final  rezultă  dintr-un  prim  consens  general,  după  450  de  ani,  al  unor 
reprezentanţi  ai  tuturor  tradiţiilor  creştine  ale  Europei;  că  el  nu  este  adresat  în 
numele  Bisericilor,  ci  este  adresat  Bisericilor  în  numele  delegaţilor  doar;  că,  în 
Ultimă  instanţă,  evenimentul  şi  documentul  de  la  Basel,  care  n-au  decît  autori¬ 
tatea  relativă  a  participanţilor  şi  autorilor  lui  fac  parte  dintr-un  proces  şi  că  nu 
doresc  altceva  decît  să  „adreseze  un  apel  presant  teologilor  obligîndu-i  să  apro¬ 
fundeze  teologia  dreptăţii,  păcii  şi  creaţiei,  şi  să  degajeze  perspectivele  semnifi¬ 
cative  care  le  leagă  pe  acestea  între  ele.  Baselul  este  adresat  Bisericilor.  Bisericile 
se  găsesc  acum  înaintea  acestui  apel44  (Jan  Grootaers,  ibidem.  p.  170 — 171).  Ele 
trebuie  să  înveţe  să  gîndească  global  şi  să  acţioneze  local  într-un  moment- 
cheie,  decisiv,  al  istoriei  europene. 

Evenimentul  Basel  în  sine  şi  procesul  de  „recepţie44  pe  care  el  vrea  să-l  de¬ 
clanşeze  în  întreaga  creştinătate  europeană,  sînt  o  mare  şansă  ca  Bisericile  să 
devină  un  factor  pozitiv  esenţial  în  reconfigurarea  Europei  de  mîine  —  a  unei 
Europe  care  evoluează  din  ce  în  ce  mai  hotărît  în  cadrul  unui  model  integrator 
oferit  de  ideea  conducătoare,  sprijinită  atît  din  Vest  cît  şi  din  Est,  a  unei  „case 
comune  europene44  (şi  să  nu  uităm  că  ideea  de  „casă44,  greceşte  „ozfcos44  se  află  la 
originea  a  trei  preocupări  şi  discipline  esenţiale  pentru  supravieţuirea  umani¬ 
tăţii:  ecumenism,  ecologie,  economie).  „Dreptatea,  pacea  şi  integritatea  creaţiei44 
în  înţelesul  dat  lor  în  termenul  credinţei  şi  speranţei  creştine  comune  încă  tutu¬ 
ror  popoarelor  Europei,  pot  servi  drept  regulă  şi  norme  generale  fundamentale  de 
locuire  şi  convieţuire  umană  autentică  în  „casa  comună  europeană44,  ea  însăşi  parte 
integrantă  a  „satului  mondial44  (the  European  House  in  the  Global  Village),  şi  în 
care  Bisericile  şi  poporul  român  doresc  acum  să  revină  neîntîrziat  recăpătîndu-şi 
fcît  mai  deplin  locul  pe  care  şi-l  merită  de  drept  atît  prin  poziţia  geografică  cît  şi 
istoria  şi  contribuţia  lui  culturală  şi  spirituală  general  recunoscută  la  patrimo¬ 
niul  de  valori  european  şi  mondial.  Traducerea  documentului,  pe  care  o  redăm  în 
continuare,  s-a  făcut  după  „Documentation  cathoLique44,  1989,  6/20  august, 

p.  742—759. 


II. 

MESAJUL  ADUNĂRII  ECUMENICE  EUROPENE 


Basel,  21  mai  1989 


Iubiţi  fraţi  şi  surori , 

1.  Pentru  prima  dată ,  delegaţi  ai  tuturor  Bisericilor  Europei  s-au  reunit 
împreună,  venind  din  Est  şi  din  Vest ,  din  Nord  şi  din  Sud,  dincolo  de  frontiere 
confesionale  şi  politice  ce  păreau  pină  nu  demult  încă  insurmontabile .  Oricît  de 
adinei  au  fost  rănile  trecutului  Europei ,  legăturile  care  ne  unesc  în  Hristos  s-au 
dovedit  mai  tari .  O  comuniune  este  pe  cale  de  a  se  naşte  care  ne  umple  de 
speranţă  şi  recunoştinţă. 

2.  „Dreptatea  şi  pacea  se  îmbrăţişează *.  Acest  cuvînt  al  Psalmistului  a  con¬ 
stituit  ideea  directoare  a  Adunării  noastre.  Dar  cît  de  departe  sîntem  de  această 
făgăduinţă!  Milioane  de  bărbaţi ,  femei  şi  copii  sînt  victime  ale  sărăciei ,  foamei,  şi 
războiului.  Drepturile  fundamentale  ale  omului  sînt  violate  în  mod  constant. 
Specii  animale  şi  vegetale  dispar  definitiv.  Viaţa  noastră  a  tuturor  şi  cea  a  gene¬ 
raţiilor  ce  vor  veni  sînt  puse  astăzi  în  chestiune. 

3.  Ce  ne  spune  Evanghelia,  în  acest  ceas  nouă ,  creştinilor  Europei?  Prima 
condiţie  a  oricărei  mărturii  creştine  credibile  e  întoarcerea  ( conversiunea ):  întoar¬ 
cere  către  Creatorul  Care,  în  iubirea  Lui.  poartă  de  grijă  de  fiecare  din  creatu¬ 
rile  Lui;  întoarcere  către  Jisus  Hristos,  Fiul  lui  Dumnezeu,  Care  ne-a  dat  exem¬ 
plul  umanităţii  autentice ;  întoarcere  către  Duhul  Sfînt,  izvor  de  viaţă  nouă.  Ca 
şi  creştini  europeni ,  participăm  în  largă  măsură  la  cauzele  crizei  actuale.  Pentru 
aceasta  cerem  lui  Dumnezeu  să  ne  ierte  greşelile  noastre  şi  să  ne  dea  puterea  de 
a  ne  întoarce  spre  El  ( converti )  cu  scopul  de  a  deveni  instrumente  ale  păcii  Lui. 

4.  Planul  lui  Dumnezeu  pentru  umanitate  rămîne  în  cele  din  urmă  un  mister 
pe  care  nimeni  nu-l  poate  sonda.  Dar,  încrezători  în  Evanghelie,  sîntem  siguri  că 
Dumnezeu  va  conduce  creaţia  Lui  la  izbăvire.  Plini  de  această  certitudine,  rezis¬ 
tăm  oricărui  fatalism.  Ca  şi  Apostolul  Pavel,  sîntem  însărcinaţi  astăzi  să  trans¬ 
mitem  şi  noi  invitaţia:  „împâcaţi-vă  cu  Dumnezeu /“  Dar  a  te  împăca  cu  Dumnezeu 
înseamnă  în  acelaşi  timp  a  rezista  puterilor  distrugerii  şi  morţii! 

—  Orice  fiinţă  umană,  independent  de  sexul,  rasa.  naţiunea  şi  limba  ei,  poartă 
in  ea  chipul  lui  Dumnezeu  şi  este,  prin  urmare,  membru  cu  parte  întreagă  al 
societăţii.  Să  dăm  mărturie  în  mod  clar  că  Hristos  Însuşi  este  Cel  ce  suferă  în 
cei  a  căror  demnitate  e  călcată  în  picioare.  Să  urmăm  exemplul  Lui  atunci  cînd 
se  ţinea  de  partea  celor  oprimaţi,  a  celor  lipsiţi  de  drepturile  lor,  a  victimelor  tor¬ 
turii.  Vrem  să  afirmăm  dreptul  refugiaţilor  şi  ne  angajăm  să  edificăm  o  comuni¬ 
tate  în  care  bărbaţii  şi  femeile  au  responsabilităţi  egale. 

—  Sărăcia  şi  foamea  sînt  un  semnal  care  nu  trebuie  să  ne  lase  nici  o  odihnă. 
Ne  angajăm  pentru  partaj,  atît  la  nivel  mondial  cît  şi  în  mediile  noastre  respec¬ 
tive,  şi  vom  susţine  orice  măsură  proprie  să  uşureze  povara  datoriei  de  care  suferă 
atîtea  ţări  ale  lumii  a  treia. 

—  Trebuie  depăşit  războiul  ca  mijloc  de  soluţionare  al  conflictelor.  Fiecare 
în  ţările  noastre,  vom  pine  totul  în  lucrare  ca  să  se  realizeze  viziunea  unei  secu¬ 
rităţi  comune.  Ne  angajăm  astăzi  să  cerem  mai  presus  de  frontiere  un  climat  de 
încredere  în  care  să  poată  creşte  voinţa  de  a  se  ajunge  la  dezarmare  atît  nucleară 
cît  şi  chimică  şi  convenţională.  Mărturia  non-violenţei  face  parte  în  mod  ineluc¬ 
tabil  din  mersul  spre  reconciliere. 

—  Să  luptăm  împotriva  iluziei  că  exploatarea  naturii  e  fără  limite.  Relaţiile 
paşnice  cu  natura  presupun  renunţarea  la  structurile  care  ameninţă  viaţa  în 
economie  şi  societate.  Am  constatat  în  mod  clar,  încă  o  dată,  în  cursul  zilelor 
scurse  că  consumarea  actuală  a  resurselor  şi  energiei  trebuie  să  fie  redusă  în 
mod  hotărît.  Aceasta  pretinde  de  la  noi  toţi  un  stil  de  viaţă  simplu,  radical  trans¬ 
format. 

5.  Avem  nevoie  unii  de  alţii  pentru  a  împlini  sarcina  care  ne-a  fost  încre¬ 
dinţată.  Legămîntul  ( alianţa )  lui  Dumnezeu  în  Hristos  este  un  fapt  real.  Tari  în 
această  făgăduinţă,  vrem  să  rămînem  în  comunitate  fraternă  şi  solidaritate. 
Transformările  politice  şi  sociale  care  se  produc  în  Europa  astăzi  constituie  pen¬ 
tru  noi  motive  de  speranţă.  Vrem  să  contribuim  împreună  ca  dreptatea,  voinţa 
de  dialog  şi  respectul  darurilor  creaţiei  să  se  impună  mereu  mai  evident.  Aşa 
cum  criza  trece  dincolo  de  frontierele  naţionale,  aşa  şi  comuniunea  noastră  tre¬ 
buie  şi  ea  să  le  depăşească.  Ea  trebuie  să  fie  deschisă  prieteniei  şi  colaborării 

%  cu  toţi  cei  care  caută  pacea  şi  dreptatea,  oricare  ar  fi  religia  sau  convingerile 

lor.  Numai  aşa  ea  va  deveni  un  semn  de  speranţă  într-o  lume  ameninţată  şi 

divizată. 

Duhul  lui  Dumnezeu  Care  ne-a  adunat  aici  va  lucra  mereu  mult  dincolo 

de  aşteptările  noastre.  Credem  că  El  este  în  lucrare,  lucrează,  pentru  a  face  să 

răsară  grăuntele  care  a  fost  semănat.  Aceasta  este  speranţa  noastră.  Aceasta  e 
rugăciunea  noastră. 


DOCUMENTE  ECUMENICE 


97 


DOCUMENTUL  FINAL 
Cuvînt  înainte 

în  octombrie  1988,  Conferinţa  Bisericilor  Europene  (K.E.K.)  şi  Consiliul  Con¬ 
ferinţelor  episcopale  romano -catolice  europene  (C.C.E.E.)  au  publicat  un  proiect 
de  document  de  lucru  pentru  Adunarea  ecumenică  europeană  „Pace  cu  Drep- 
tate *.  Acest  proiect  preliminar  a  servit  drept  bază  pentru  o  discuţie  deschisă 
în  Biserici  şi  între  creştini.  Numeroase  Biserici  şi  numeroase  grupuri  ecumenice 
Ce  lucrează  pentru  dreptate,  pace  şi  salvgardarea  creaţiei,  parohii,  mişcări  şi  gru¬ 
puri  de  acţiune  au  răspuns  pozitiv  la  cererea  care  le-a  fost  făcută  de  a  lua  pozi¬ 
ţie.  Organizatorii  Adunării  ecumenice  europene  au  primit  circa  600  de  răspunsuri 
din  majoritatea  ţărilor  Europei.  în  mai  multe  cazuri,  aceste  reacţii  sînt  fructul 
unui  proces  ecumenic  conciliar.  Pe  baza  acestor  600  de  răspunsuri,  un  comitet 
mixt  de  redactare  format  din  membrii  K.E.K.  şi  C.C.E.E.  au  redactat  în  martie 
1989  un  al  doilea  proiect  al  documentului  de  lucru.  Acest  text  a  fost  trimis ,  la 
începutul  lui  aprilie  1898,  Bisericilor  membre  K.E.K.  şi  C.C.E.E.,  tuturor  dele¬ 
gaţilor  şi  tuturor  celor  care  au  reacţionat  la  primul  proiect.  Acest  al  doilea  pro¬ 
iect  a  servit  drept  document  de  pregătire  şi  drept  text  de  bază  pentru  lucrul 
Adunării.  Ca  prim  rezultat  al  lucrului  pregătitor  au  fost  primite  din  partea  dele¬ 
gaţilor  şi  delegaţiilor  64  de  răspunsuri  cuprinzînd  circa  500  de  propuneri  de  amen¬ 
damente  însumînd  circa  300  pagini.  Numeroase  alte  propuneri  au  fost  făcute  de 
cele  20  de  grupe  de  lucru  în  cursul  primei  jumătăţi  a  Adunării,  însumînd  alte 
100  de  pagini. 

Grupul  de  redactare  al  Documentului  a  elaborat  proiectul  versiunii  defini¬ 
tive  a  Documentului  Adunării  ecumenice  europene  în  cursul  unei  lungi  sesiuni 
de  lucru  „ maraton “  care  a  ţinut  din  seara  zilei  de  17  mai  pină  în  după-masa 
zilei  de  18  mai.  Membrii  grupului  de  redactare  a  Documentului  au  fost:  a)  pentru 
Conferinţa  Bisericilor  Europene  episcopul  dr.  Bela  Harmati ;  dr.  Alexandros  Papa - 
deros;  prof.  Konrad  Raiser;  d-na  Helena  Tuomi;  dr.  Roger  Williamson  (pre¬ 
şedinte);  b )  pentru  Consiliul  Conferinţelor  Episcopale  Europene:  prof.  Ferenc 
Bucar;  d-na  Vera  Maria  Candau;  prof.  Rend  Coste;  prof.  Ernst  Josef  Nagel;  prof. 
Joe  Selling.  Profesorul  Hermann  Goltz,  pastorul  Volkmar  Deile  şi  trei  stewards 
tiu  constituit  personalul  afectat  grupului  de  redactare. 

Sîmbătă,  20  mai  1989,  Adunarea  s-a  reunit  în  sesiune  plenară  pentru  a  dis¬ 
cuta  şi  adopta  textul.  Sesiunea  a  fost  prezidată  de  canonicul  John  Amold  şi  dez¬ 
baterea  purtată  după  regulamentul  stabilit  pentru  Adunare  de  K.E.K.  şi  C.C.E.E. 

Documentul  a  fost  adoptat  de  majoritatea  zdrobitoare  a  delegaţilor  pre¬ 
zenţi.  Din  cele  504  de  voturi  primite,  48  au  fost  pentru.  12  contra  şi  ll  abţineri. 
Cele  95,4%  procente  favorabile  depăşeau  de  departe  cele  75%  cerute  prin  regu¬ 
lament. 

Se  poate  afirma  că  acest  Document  este  fructul  unui  proces  de  participare 
fără  precedent  în  sinul  Bisericilor  europene.  El  reprezintă,  de  asemenea,  obiectivul 
Adunării  de  la  Basel,  cel  al  unui  text  de  consens.  îl  recomandăm  acum  Bisericilor 
Europene  pentru  studiu  şi  acţiune. 

Semnat:  din  partea  K.E.K.:  mitropolitul  Alexei  de  Leningrad,  preşedinte,  şi 
Jean  Fisher,  secretar  general;  din  partea  C.C.E.E.:  cardinalul  Carlo  Maria  Martini , 
preşedinte,  şi  Ivo  Fiirrer,  secretar  general.  Geneva  şi  Saint  Gali,  iunie  1989 . 


I.  ADUNAREA  ECUMENICA  EUROPEANĂ 
„PACE  CU  DREPTATE  PENTRU  ÎNTREAGA  CREAŢIE4* 

1.  Ne-am  reunit  la  Basel  pentru  a  asculta  împreună  ce  spune  Duhul  Sfînt 
Bisericilor  astăzi.  Sîntem  conştienţi  de  ameninţările  de  moarte  care  apasă  actual¬ 
mente  asupra  umanităţii.  Dar  Dumnezeul  nostru  e  un  Dumnezeu  al  vieţii  care 
nu-şi  părăseşte  lucrul  mîinilor  Sale.  Acest  Dumnezeu  ne  spune  să  renunţăm  la 
nedreptate,  la  violenţă  şi  la  exploatare.  Chemarea  Lui  la  întoarcere  e  poarta  vieţii . 


7  —  Mitropolia  Ardealului 

2.  Mulţumim  lui  Dumnezeu,  Creatorul  a  toate ;  lui  Dumnezeu  Fiul,  Care  a 
împăcat  lumea  cu  Tatăl  şi  Care  oferă  mîntuirea  tuturor  fiinţelor  omeneşti,  atît 
individual  cît  şi  împreună ;  lui  Dumnezeu  Duhul  Sfînt,  Care  dă  viaţă,  le  face  pe 
toate  desăvîrşite .  Aşteptăm  venirea  Împărăţiei  lui  Dumnezeu  în  care  dreptatea 
şi  pacea  se  vor  îmbrăţişa  şi  în  care  întreaga  creaţie  va  fi  făcută  nouă.  Mulţumim 
pentru  toate  semnele  împărăţiei  lui  Dumnezeu  prezente  în  mijlocul  nostru. 

3.  Adunarea  Ecumenică  Europeană  „Pace  cu  Dreptate  pentru  întreaga  crea¬ 
ţie*  care  s-a  ţinut  la  Basel  din  15  până  la  21  mai  1989,  a  fost  un  jalon  important 
în  cooperarea  ecumenică.  Decizia  de  a  ţine  Adunarea  Ecumenică  Europeană  a  fost 
luată  la  cea  de-a  IX-a  Adunare  Generală  a  K.E.K.  din  1986.  Noi,  cei  700  de  dele¬ 
gaţi  ai  celor  120  de  Biserici  membre  ale  Conferinţei  Bisericilor  Europene  (K.E.K.) 
şi  ai  celor  25  de  Conferinţe  episcopale  ale  Consiliului  Conferinţelor  Episcopale 
Europene  (C.C.E.E.),  ne  bucurăm  că  Bisericile  şi  popoarele  Europei  au  fost  atît 
de  larg  reprezentate,  notînd,  însă,  cu  regret  că  nici  un  creştin  din  Albania  n-a 
putut  participa  la  Adunare.  Decizia  K.E.K.  dădea  urmare  apelului  Adunării  gene¬ 
rale  de  la  Vancouver,  în  1983,  a  Consiliului  Ecumenic  al  Bisericilor,  care  cerea 
Bisericilor  membre  să  intre  „într-un  proces  conciliar  de  angajare  reciprocă 
ialliance)  pentru  Dreptate,  Pace  şi  Integritatea  Creaţiei Majoritatea  Bisericilor 
membre  ale  K.E.K.  consideră  Adunarea  de  la  Basel  ca  o  contribuţie  la  acest  „ pro¬ 
ces  conciliar “.  Alte  Biserici  participante  la  această  Adunare  preferă  să  nu  vor¬ 
bească  de  un  „ proces  conciliar*.  Dar  toate  Bisericile  prezente  sînt  gata  să  se  anga¬ 
jeze  într-un  proces  ecumenic  în  favoarea  Dreptăţii,  Păcii  şi  Integrităţii  Creaţiei. 

4.  Pentru  noi  Adunarea  a  fost  ocazia  de  a  ne  ruga  împreună,  de  a  ne  con¬ 
sulta  unii  cu  alţii  şi  de  a  face  declaraţii  comune,  în  speranţa  că  Duhul  Sfînt  se 
va  servi  de  eforturile  noastre  pentru  a  realiza  împăcarea,  înnoirea  şi  transfor- 
Ynarea  Bisericilor,  pentru  a  le  conduce  mai  aproape  de  adevărul  Evangheliei  şi 
a  aprofunda  solidaritatea  şi  iubirea  lor  reciprocă.  Sîntem  convinşi  că  creştinii 
trebuie  să  se  întîlnească  la  toate  nivelele  vieţii  Bisericilor,  pentru  a-şi  coordona 
răspunsurile  lor  în  faţa  ameninţărilor  care  apasă  asupra  viitorului  umanităţii. 
Mărturia  şi  viaţa  lor  vor  fi  decisive.  Ne  bucurăm  de  numeroasele  forţe  vii  care 
lucrează  deja,  în  Bisericile  şi  societăţile  noastre,  pentru  dreptate,  pace  şi  un  res¬ 
pect  mai  profund  al  drepturilor  tuturor  creaturilor.  Ne  bucurăm  de  faptul  că  nu 
sîntem  singuri  în  această  luptă.  Angajamentul  nostru  e  întemeiat  pe  credinţa  în 
Iisus  Hristos,  dar  vrem  de  asemenea  să  dialogăm  şi  cu  cei  de  alte  religii  sau  con¬ 
vingeri  care  împărtăşesc  aceleaşi  preocupări.  Calea  spre  un  viitor  viabil  nu  poate 
fi  trasată  decît  printr-un  efort  comun. 

5.  Am  fost  convocaţi  de  K.E.K.  şi  C.C.E.E.  Vorbim  ca  delegaţi  ai  Bisericilor 
Europei.  Chiar  dacă  Bisericile  noastre  nu  sînt  încă  în  deplină  comuniune  între 
ele,  vrem  să  aducem  o  mărturie  comună  a  credinţei  din  care  trăim  ca  şi  creştini. 
Textul  următor  se  adresează  în  principal  Bisericilor,  membrilor  lor,  grupurilor 
şi  persoanelor  individuale  deopotrivă.  Scopul  nostru  este,  înainte  de  toate,  de 
a  da  un  răspuns  creştin  nou  semnelor  vremii  noastre.  Iar,  prin  Bisericile  noastre, 
ne  adresăm  guvernelor  şi  societăţii. 

6.  Structura  acestui  document  corespunde  celor  trei  etape  succesive:  „a  vedea, 
a  judeca,  a  acţiona".  Textul  începe  printr-o  descriere  a  situaţiei  (cap.  II).  Capito¬ 
lele  următoare  tratează  despre  credinţa  şi  întoarcerea  (conversiunea)  noastră  co¬ 
mună  (cap.  III  şi  IV).  Textul  se  termină  printr-o  viziune  a  viitorului  Europei  şi 
prin  afirmaţii ,  recomandări  şi  angajamente  concrete  (cap.  V  şi  VI). 

7.  Interesul  şi  angajamentul  care  se  manifestă  în  Biserici  pentru  problemele 
dreptăţii,  păcii  şi  integrităţii  creaţiei,  ca  şi  în  alte  grupuri  ale  societăţii  preocupate 
de  aceste  probleme,  sînt  pentru  noi  o  sursă  de  speranţă  şi  încurajare. 


II.  PROVOCĂRILE  DE  ÎNFRUNTAT 


8.  Ne  izbim  astăzi  de  un  întreg  ansamblu  de  probleme  interdependente  care 
pun  în  pericol  supravieţuirea  umanităţii  şi  care  sînt  manifestarea  unei  crize  glo¬ 
bale.  Ele  pot  fi  regrupate  sub  temele  Dreptăţii,  Păcii  şi  Integrităţii  Creaţiei.  Sîn - 

tem  mereu  conştienţi  de  urgenţa  şi  corelarea  lor.  Dacă  nu  intervin  schimbări 
profunde,  criza  riscă  să  se  intensifice  in  anii  care  vor  veni.  Ceea  ce  pentru  noi 
e  o  criză  ameninţătoare  va  deveni  pentru  copiii  şi  nepoţii  noştri  o  veritabilă 
catastrofă. 


2.1.  Ameninţările  asupra  Dreptăţii 

9.  Mai  mult  de  950  de  milioane  de  fiinţe  omeneşti  nu-şi  pot  satisface  astăzi 
nevoile  elementare  ale  vieţii.  Milioane  sint  victime  ale  violenţei,  războaielor  civile 
şi  dispreţului  celui  mai  total  sau  mor  de  foame  şi  de  absenţa  asistenţei  medicale. 
Peste  tot  în  lume  caracterul  sacru  al  vieţii  este  ameninţat  în  multe  feluri.  Multe 
naţiuni  sărace  nu  pot  satisface  nevoile  elementare  ale  cetăţenilor  lor.  Chiar  şi 
în  ţările  industrializate,  numărul  oamenilor  ce  trăiesc  sub  nivelul  subzistenţei 
sporeşte  neîncetat.  Criza  datoriilor  este  probabil  exemplul  cel  mai  spectaculos  al 
Nedreptăţii  economice.  Drepturile  omului  sînt  masiv  violate  atît  cele  economice , 
sociale,  culturale  şi  religioase,  cit  şi  cele  civile  şi  politice. 

10.  Naţiunile  nu  pot  depăşi  prin  ele  însele  problemele  nedreptăţii  şi  sără - 
ciei.  Este  necesară  instaurarea  unei  noi  ordini  internaţionale  in  care  drepturile 
omului  să  fie  efectiv  recunoscute,  legislaţia  internaţională  să  fie  întărită  şi  pusă 
în  aplicare  prin  instrumente  adecvate  şi  în  care  să  fie  stabilite  relaţii  econo¬ 
mice  juste. 


22.  Ameninţările  asupra  Păcii 

11.  Din  1945  încoace,  în  perioada  eronat  numită  „post-belică" ,  au  avut  loc 
mai  mult  de  100  de  războaie,  care  au  provocat  hecatombe  (de  victime  umane). 
Enormele  arsenale  de  arme  nucleare,  clasice  şi  altfel  constituie  o  ameninţare 
pentru  întreaga  rasă  umană.  Lumea  devine  din  ce  în  ce  mai  conştientă  de  faptul 
că  o  descurajare  întemeiată  pe  armele  de  distrugere  în  masă  nu  poate  salvgarda 
pacea,  riscul  permanent  de  derapaj  este  în  sine  un  motiv  suficient  pentru  depă¬ 
şirea  principiului  descurajării.  Cheltuielile  făcute  pentru  înarmare  în  lume  con¬ 
sumă  resurse  imense,  necesare  dezvoltării  şi  protecţiei  mediului  înconjurător.  Răz¬ 
boiul  şi  ameninţările  cu  războiul  sint  trăsături  care  caracterizează  încă  lumea 
modernă.  împiedicarea  războiului  este  una  din  datoriile  politice  cele  mai  urgente 
laie  guvernelor.  Mijloacele  naţionale  de  apărare  nu  pot  garanta  securitatea  lumii 
moderne ,  trebuie  abolit  războiul  ca  instituţie.  Trebuie  instaurată  o  ordine  a  păcii 
internaţionale. 


2.3,  Ameninţările  asupra  mediului  Înconjurător 

12.  Mii  de  specii  vegetale  şi  animale  au  dispărut  de  pe  pămînt.  E  evident 
că  umanitatea  a  cauzat  pagube  ireparabile  naturii.  In  cursul  ultimilor  20  de  ani, 
rapoarte  ştiinţifice  au  atras  neîncetat  atenţia  asupra  efectelor  nocive,  în  plan 
ecologic,  ale  industriei  şi  agriculturii  societăţii  tehnologice. 

13.  Problemele  energetice  sînt  imense.  Ţările  bogate  ale  Nordului  se  găsesc 
în  faţa  necesităţii  de  a-şi  schimbă  modul  lor  de  consum  al  energiei.  Efectul  de 
seră  şi  deteriorarea  stratului  de  ozon  reclamă  măsuri  urgente  şi  coordonate  pe 
plan  mondial.  Nu  ştim  cum  să  controlăm  anumite  dezvoltări  ştiinţifice  discutabile , 
Ca  manipularea  genetică.  Accidente  şi  catastrofe,  ca  cele  de  la  Cemobîl  şi  Bhopal, 
ca  şi  poluarea  Rinului  (Schweizerhalle)  au  trezit  în  mod  brutal  conştiinţele  faţă 
de  problemele  ecologice.  Arborii  şi  pădurile  care  mor,  rîurile ,  fluviile  şi  mările 
otrăvite  sînt  semne  vizibile  ale  poluării  care,  prin  apă  şi  prin  aer,  trece  peste 
toate  frontierele  naţionale.  Problemele  mediului  înconjurător  nu  pot  fi  rezolvate 
de  guverne  pe  plan  naţional.  Trebuie  instaurată  o  nouă  ordine  ecologică  inter¬ 
naţională. 

2.4.  Interdependenţa  dimensiunilor  crizei 

14.  ttteva  exemple  permit  ilustrarea  interdependenţei  diferitelor  aspecte  ale 
crizei.  Primul  exemplu  ales  e  relaţia  între  nedreptatea  economică  şi  despădurirea 
amazoniană.  Brazilia  este  serios  afectată  de  datoria  ei  externă  datorată  în  mare 
parte  faptului  că  vechiul  regim  militar  utiliza  banii  împrumutaţi  pentru  dezvol¬ 
tarea  industriei  lui  de  armament.  Săracii  sînt  cei  ce  suferă  cel  mai  mult  de  efor¬ 
turile  făcute  pentru  rambursarea  datoriei.  Cum  n-a  fost  efectuată  nici  o  reformă 
agrară .  coloniştii  se  instalează  în  pădurea  tropicală  bulversînd,  şi  punînd  în  peri¬ 
col  stilul  de  viaţă  al  populaţiei  autohtone.  Pe  de  altă  parte ,  societăţi  transnaţio¬ 
nale  au  achiziţionat  vaste  suprafeţe  de  pădure  pentru  a  le  defrişa.  Aceasta  a  con¬ 
dus  la  o  sărăcire  a  patrimoniului  genetic.  Arderea  lemnului  aref  apoi,  la  rindul 
ei,  efecte  nefaste  asupra  atmosferei  terestre. 

15.  Un  al  doilea  exemplu *  e  problema  refugiaţilor,  problemă  care  atinge  mi¬ 
lioane  de  fiinţe  omeneşti  în  lume.  Numeroşi  sînt  cei  ce  au  trebuit  să  fugă  din 
ţările  lor  din  cauza  războaielor.  Războaiele  civile  au  promovat  deplasări  interne 
ale  populaţiei.  In  Cornul  Africii,  războiul  şi  degradarea  mediului  înconjurător  au 
distrus  baza  de  viaţă  pentru  vaste  sectoare  ale  populaţiei.  Ţările  învecinate,  ele 
însele  sărace,  au  fost  obligate  să  primească  sute  de  mii  de  refugiaţi.  In  compa¬ 
raţie  cu  aceasta,  ţările  europene  nu  au  primit  decît  un  număr  foarte  mic  de 
refugiaţi. 

16.  Problema  demografică  e  un  alt  exemplu  al  acestei  interdependenţe.  O  creş¬ 
tere  şi  o  repartiţie  demografică  dezechilibrată  şi  instabilă  amplifică  sărăcia  şi  foa¬ 
metea.  conflictele  sociale  şi  deteriorarea  mediului  înconjurător.  în  vreme  ce  au 
o  populaţie  relativ  stabilă,  ţările  bogate  consumă  cea  mai  mare  parte  a  resurselor 
energetice  disponibile.  Ţările  sărace,  a  căror  populaţie  creşte  rapid,  suferă  de  o 
acută  penurie  de  resurse  energetice  şi  sînt  forţate  să  facă  faţă  nevoilor  lor  prin 
metode  prejudiciabile  mediului  înconjurător.  Soluţia  problemelor  creşterii  demo¬ 
grafice  trebuie  să  ţină  seama  în  mod  responsabil  în  acelaşi  timp  de  conştiinţa 
persoanelor  şi  de  dimensiunile  sociale  şi  ecologice  ale  acestor  probleme. 

17.  In  sfîrşit,  mai  trebuie  subliniat  încă  un  alt  aspect  al  problemei:  nedrep¬ 
tatea,  războiul  şi  degradarea  mediului  înconjurător  afectează  femeile  mai  direct 
fci  mai  violent  decît  bărbaţii.  Femeile  constituie  această  jumătate  a  umanităţii 
care  suferă  cel  mai  mult  de  pe  urma  crizei  actuale.  Copiii  sînt  şi  ei  victimele  ei 
cele  mai  grav  afectate.  S-a  închis  ochii  într-un  mod  şi  un  grad  alarmat  asupra 
problemei  opresiunii  femeilor  şi  violării  drepturilor  lor.  Femeile  sînt  marginali- 
zate  şi  excluse  din  structurile  de  luare  a  deciziilor.  Sexismul  face  parte  şi  el  din 
această  criză  mondială.  Termenul  „feminizarea  sărăciei “  spune  clar  pînâ  la  ce 
punct  preţul  sărăciei  este  repartizat  şi  el  în  mod  inechitabil.  Pentru  femeile  din 
ţările  Sudului  care  trăiesc  la  limita  nivelului  subzistenţei,  aceasta  este  realmente 
o  chestiune  de  viaţă  şi  de  moarte. 

I 


2.5.  Cauzele  profunde  ale  crizei 

18.  Cum  am  ajuns  aici?  Care  sînt  cauzele  profunde  ale  ameninţărilor  care 
apasă  asupra  noastră?  Pentru  mulţi  răspunsul  pare  evident:  sînt  imensele  mij¬ 
loace  şi  posibilităţi  pe  care  ştiinţa  şi  tehnologia  le-au  pus  în  mîinile  omului. 
Schimbările  fundamentale  în  structurile  sociale  şi  relaţiile  cu  lumea  naturală 
i şi  au  originea  lor  în  expansiunea  nemaivăzută  a  cîmpului  acţiunii  umane.  Eco¬ 
nomia  de  astăzi  e  întemeiată  pe  mijloacele  de  producţie  modeme  care  dau  posibi¬ 
lităţi  de  exploatare  necunoscute  pînă  acum.  Tehnologia  a  modificat  natura  războ¬ 
iului  şi  a  furnizat  regimurilor  autoritare  noi  mijloace  de  control  şi  represiune. 
Utilizarea  abuzivă  a  tehnologiei  e  responsabilă  de  exploatarea  cresdndă  şi  degra¬ 
darea  inevitabilă,  în  caz  că  nu  e  frînată,  a  mediului  înconjurător.  Tehnologia  a 
adus  numeroase  binefaceri,  dar,  în  loc  de  a  fi  în  serviciul  umanităţii,  ea  a  devenit 
o  ameninţare  pentru  viitorul  ei.  Ea  a  creat  un  astfel  de  ansamblu  de  sisteme 
incit  cea  mai  mică  eroare  umană  riscă  să  antreneze  o  catastrofă. 

19.  Dar  adevăratele  cauze  ale  crizei  actuale  trebuie  căutate  In  inima  omului, 
în  atitudinile  şi  mentalităţile  umane.  Există ,  astfel,  iluzia  că  omul  poate  modela 
'lumea  după  bunul  lui  plac,  aroganţa  care  supraestimează  rolul  omului  în  raport 
cu  totalitatea  vieţii,  o  ideologie  a  creşterii  constante,  fără  referire  la  valorile 
etice,  care  e  baza  sistemelor  economice  atît  ale  Vestului  cit  şi  Estului,  convinge¬ 
rea  că  lumea  creată  a  fost  pusă  în  mîinile  noastre  ca  să  o  exploatăm  în  loc  de 
a  o  cultiva  şi  a-i  purta  de  grijă,  şi,  în  fine,  încrederea  oarbă  în  noile  descoperiri 
care  ar  rezolva  problemele  şi  riscurile  la  care  ele  ne  expun  pe  măsură  ce  apar. 

20.  Desigur,  pentru  viitorul  nostru  avem  nevoie  de  resursele  ştiinţei  şi  tehno¬ 
logiei.  Dar  dacă  vrem  să  servim  cauza  dreptăţii,  păcii  şi  mediului  înconjurător , 
va  trebui  să  reexaminăm  în  mod  fundamental  speranţele  pe  care  ele  le-au  făcut 
să  se  nască.  Ca  şi  creştini,  nu  ne  putem  da  fără  o  analiză  critică  sprijinul  nostru 
unei  oricărei  ideologii  care  nu  ţine  seama  în  mod  suficient  de  totalitatea  persoa¬ 
nei.  Prin  urmare,  nu  putem  împărtăşi  încrederea  oarbă  in  reuşitele  umane.  Dar 
refuzăm,  în  acelaşi  timp,  să  urmăm  celor  ce  se  abandonează  sentimentului  de 
neputinţă,  resemnării  sau  disperării.  Pentru  noi,  speranţa  creştină  e  o  mişcare  de 
rezistenţă  împotriva  fatalismului.  Credem  că  întoarcerea  la  Hristos  ne  va  releva 
sensul  vieţii  în  întreaga  ei  plenitudine. 


HI.  CREDINŢA  PE  CARE  O  AFIRMAM 

3.1.  Temeiul  responsabilităţii  noastre. 

21.  Ne  datorăm  viaţa  lui  Dumnezeu  Creatorul,  Dumnezeului  treimic  —  Tatăl, 
Fiul  şi  Sfîntul  Duh  —  Care.  în  milostivirea  Sa,  S-a  descoperit  omenirii  în  lisus 
Hristos.  Dincolo  de  diferenţele  noastre  confesionale  care  persistă  încă,  toţi  împăr¬ 
tăşim  această  credinţă. 

22.  Dumnezeu  Şi-a  arătat  iubirea  Lui  infinită  în  modul  în  care  a  desâvîrşit 
întreaga  creaţie:  „Şi  a  privit  Dumnezeu  tot  ceea  ce  făcuse.  Şi  iată  erau  bune 
foarte “  (Fac.  1,  31).  Dumnezeu  ne-a  creat  pe  toţi  ca  fiinţe  umane  unice  după 
chipul  Său,  ca  fraţi  şi  surori,  ca  parte  a  creaţiei,  într-o  relaţie  de  profundă  de¬ 
pendenţă  cu  întreaga  creaţie.  Ne-a  chemat  la  o  viaţă  în  iubire  —  la  stabilirea  în¬ 
tre  noi  a  unor  relaţii  şi  structuri  de  iubire.  Comunitatea  umană  trebuie  să  fie 
după  chipul  acestei  iubiri  infinite  care  leagă  Cele  Trei  Persoane  divine  în  Treime; 
de  aceea  ea  trebuie  să  fie  o  „ comuniune “  (koinonia)  de  iubire.  Caracterul  sacru 
îtZ  persoanei  umane  are  un  loc  central  în  misterul  Iconomiei  mîntuirii.  „Creato¬ 
rul  l-a  pus  pe  om  pe  pămînt  ca  pe  o  altă  lume.  mare  în  micimea  ei,  ca  pe  un  nou 
înger,  un  închinător  compus,  privitor  al  creaţiei  văzute  şi  iniţiat  în  cea  lume  inte¬ 
ligibilă,  împărat  asupra  întregului  pămînt,  dar  supus  împăratului  Celui  de  Sus , 
pămîntesc  şi  ceresc,  vremelnic  şi  nemuritor,  văzut  şi  spiritual  (nevăzut,),  la  mijloc 
între  măreţie  şi  smerenie,  acelaşi  duh  şi  trup;  vieţuitor  format  aici,  dar  stră¬ 
mutat  altundeva,  şi,  drept  capăt  al  misterului,  îndumnezeit  prin  înclinarea  spre 
Dumnezeu "  (Sf.  Grigorie  de  Nazianz,  Oratio  45,  7;  P.  G.  36,  63,).  Creaţia  e  înteme¬ 
iată  şi  recapitulată  în  întruparea  Cuvântului  (Logosul)  lui  Dumnezeu  şi  îndum- 
nezeirea  omului.  „Hristos  a  făcut  nou  pe  omul  cel  vechiu  (Hipolit,  Contra  haeres, 
10,  34;  P.  G.  16,  3454). 

23.  Aşa  cum  întregul  neam  omenesc  exista  deja  în  Adam  cel  vechi,  tot  aşa  a 
fost  recapitulată  în  Adam  cel  Nou,  Domnul  lisus  Hristos.  „Pentru  noi  creştinii 
du  există  decît  o  singură  umanitate,  neamul  omenesc  în  totalitatea  luiM  (Sf.  Gri¬ 
gorie  de  Nazianz,  Oratio  31,  15;  P.  G.  36,  149). 

24.  Dar  noi  am  păcătuit  împotriva  planului  lui  Dumnezeu.  Căderea  (Fac.  3) 
a  făcut  ca  umanitatea  să  piardă  pacea  şi  dreptatea  divină  şi  a  adus  atingere  în¬ 
tregii  creaţii.  Pierderea  păcii  şi  dreptăţii  divine  a  fost  cauza  pierderii  dreptăţii 
şi  păcii  şi  în  relaţiile  umane,  cum  o  arată  relatarea  despre  omorîrea  lui  Abel 
(Fac.  4,  1 — 6).  Căderea  a  perturbat  însă,  nu  numai  comunitatea  umană,  ci  a  avut 
consecinţe  negative  şi  pentru  m-eaţia  lui  Dumnezeu:  „cînd  vei  lucra  pământul,  el 
nu-ţi  va  mai  da  tăria  luiM,  spune  Dumnezeu  lui  Cain  (Fac.  4,  12). 

25.  Intemeindu-ne  pe  mărturia  biblică,  afirmăm  că  Dumnezeu  rămîne  fidel, 
deşi  umanitatea  s-a  înstrăinat  de  izvorul  întregii  ei  vieţi.  Mereu  din  nou  El  redă 
speranţă  stabilind  şi  reînnoind  legămîntul  divin  cu  umanitatea.  Biblia  ne  vor¬ 
beşte  de  o  întreagă  succesiune  de  legâminte  (alianţe),  de  la  Noe  (Fac.  9)  la  Avraam 
(Fac.  12),  la  Moise  şi  poporul  Israel.  Dumnezeu  caută  comuniunea  cu  umanitatea. 
Pentru  a  se  bucura  de  darul  vieţii,  poporul  trebuie  să  râmînă  fidel  lui  Dumne¬ 
zeu.  Dar  istoria  mîntuirii  ne  arată  că  poporul  era  mereu  gata  să  rupă  legămîntul 
neascultînd  de  Creatorul  Lui;  nedreptatea  şi  inechitatea  domneau  în  sinul  lui 
(Is.  1,  4).  De  aceea  Dumnezeu  a  trimis  Profeţi  pentru  a-l  readuce  la  el,  schimbîn - 
du-i  inima  şi  mintea. 

26.  Legămîntul  lui  Dumnezeu  cu  umanitatea  a  fost  definitiv  stabilit  în  Iisus 
Hristos.  Prin  El,  umanitatea  a  fost  împăcată  cu  Creatorul  ei:  „ Căci  în  El  a  bine¬ 
voit  Dumnezeu  să  sălăşluiască  toată  plinătatea,  şi  să  împace  cu  Sine  printr-însul 
toate,  cele  de  pe  pămînt  şi  cele  din  ceruri,  fdcînd  pace  prin  sîngele  Crucii  Sale " 
(Col.  1,  19 — 20).  în  Hristos,  Cel  răstignit  şi  înviat,  umanitatea  căzută  îşi  poate 
regăsi  pacea  cu  Dumnezeu  şi  in  sinul  Lui  (In.  14 — 27)  dreptatea  lui  Dumnezeu 
( Mt .  6 ,  33)  iar,  în  cele  din  urmă,  plinătatea  mîntuirii  împreună  cu  întreaga  crea¬ 
ţie,  după  cum  ne  spune  Sf.  Apostol  Pavel:  „Deci,  dacă  este  cineva  în  Hristos,  este 
făptură  nouă ;  cele  vechi  au  trecut,  iată  toate  s-au  făcut  noi“  (II  Cor.  5,  17).  Aici 
e  o  făgăduinţă  pentru  întreaga  creaţie.  Lucrarea  creatoare  a  lui  Dumnezeu  nu  e 
terminată  încă.  Dumnezeu  continuă  să-şi  exercite  puterea  Sa  creatoare  în  lume, 
cum  spune  şi  Iisus:  „Tatăl  Meu  pînă  acum  lucrează,  şi  Eu  lucrezil  (In  5,  17). 

27.  împăcarea  în  Hristos  deschide  porţile  vieţii  veşnice.  Plinătatea  binecu- 
vîntării  se  va  descoperi  la  venirea  împărăţiei  lui  Dumnezeu,  împărăţie  care  e 
„dreptate,  pace  şi  bucurie  in  Duhul  Sfînt "  (Rom.  14,  17).  Împreună  cu  întreaga 
creaţie  aşteptăm  descoperirea  acestei  slave  viitoare,  şi  ştim  că  numai  atunci  con¬ 
diţia  noastră  păcătoasă  prezentă  va  fi  definitiv  depăşită.  In  acelaşi  timp,  însă, 
afirmăm  că  acest  viitor  se  manifestă  deja  aici  şi  acum  în  viaţa  noastră  pămîn- 
tească.  De  aceea ,  destinul  suprem  al  umantiăţii  este  de  a  căuta  în  această  lume 
fi  încă  din  prezent,  pacea  şi  dreptatea  divină  cu  conştiinţa  solidarităţii  noastre 
cu  întreaga  creaţie  a  lui  Dumnezeu. 

3  2.  Evanghelia  Păcii 

28.  Intemeindu-ne  pe  această  credinţă,  vestim  Evanghelia  păcii.  în  Noul  Tes¬ 
tament,  vestea  cea  bună  a  descoperirii  lui  Dumnezeu  umanităţii  şi  a  mîntuirii 
ei  în  Iisus  Hristos  este  numită  „Evanghelia  Păcii"  (Ef.  6,  15).  Pacea  cu  Dumne¬ 
zeu  e  izvorul  păcii  adevărate  şi  autentice  între  oameni.  Iisus  Hristos  este  temeiul 
comuniunii  restaurate  între  ei.  Ceea  ce  El  a  spus  ucenicilor  Lui  se  adresează  şi 
nouă:  „Pacea  Mea  dau  vouă,  pacea  Mea  las  vouă.  Nu  cum  o  dă  lumea  o  dau  Eu 
vouă "  (In.  14,  27). 

29.  Pacea  (şalom)  e  o  noţiune  centrală  şi  în  Vechiul  Testament.  Termenul 

„şalom"  are  o  semnificaţie  mult  mai  bogată  decît  cea  pe  care  o  asociem  normal 
cu  termenul  „pace".  El  înseamnă  armonie  şi  integralitate,  ca  şi  sănătate  şi  dez¬ 
voltare  deplină  a  persoanei.  El  înglobează  toate  dimensiunile  vieţii  —  dimensiu¬ 

nea  pesonală  şi  familială,  ca  şi  dimensiunile  sociale,  naţionale  şi  internaţionale. 
El  desemnează  mai  mult  decît  securitatea  pur  publică  pe  care  o  numim  în  mod 
curent  „paceu.  „Şalom"  este  această  realitate  divină  care  cuprinde  dreptatea,  pa¬ 
cea,  integritatea  creaţiei  şi  interdependenţa  lor,  care  sînt  daruri  ale  lui  Dumne¬ 
zeu.  Pentru  profetul  Isaia  nu  există  pace  demnă  de  acest  nume  fără  dreptate 
(Is.  9,  7);  iar  pacea  care  va  domni  in  popor  va  fi  însoţită  de  bucurie  şi  va  face  să 
{ nflorească  deşertul  şi  pustia  (Is.  35,  1 — 2).  Nu  e  deloc  surprinzător  că  „şalom" 
e  termenul  prin  excelenţă  pentru  descrierea  făgăduinţelor  mesianice. 

30.  Aceste  făgăduinţe  mesianice  au  fost  împlinite  de  Domnul  şi  Mîntuitorul 

nostru  Iisus  Hristos,  Care  a  stabilit  legămîntul  cel  nou  şi  veşnic  al  lui  Dumnezeu 
cu  umanitatea:  El  este  „şalom"-ul  nostru.  Legămîntul  (alianţa)  este  iniţiativa  lui 
Dumnezeu,  dar  ea  presupune  doi  parteneri.  Dumnezeu  invită  pe  oameni  să  tră¬ 
iască  în  comuniune  cu  El  şi  unii  cu  alţii.  In  milostivirea  Sa,  Dumnezeu  ne  face 

partenerii  şi  colaboratorii  Săi. 

31.  Dumnezeul  Dreptăţii:  afirmăm  că  Dumnezeu  Creatorul,  Dumnezeu  eli¬ 
beratorul  e  şi  Dumnezeul  dreptăţii.  In  Iisus  Hristos  sîntem  îndreptaţi  de  către 
milostivul  Dumnezeu  şi  chemaţi  să  lucrăm  pentru  dreptatea  Lui.  Exigenţa  drep¬ 
tăţii  este  pusă  in  evidenţă  de-a  lungul  întregului  Nou  Testament.  Caracteristica  ei 
dominantă  e  slujirea  şi  protejarea  săracilor  şi  străinilor ,  apărarea  şi  promovarea 
drepturilor  lor,  ca  şi  conceptul  şi  practica  împărţirii  (bunurilor).  Mesajul  profe¬ 
tic  al  dreptăţii  e  un  apel  la  transformarea  totală  a  structurilor  şi  comportamen¬ 
telor  nedrepte.  Să  ne  amintim  că,  în  continuitatea  credinţei  de  care  da  mărturie 
Vechiul  Testament,  Iisus  şi-a  înţeles  şi  trăit  chemarea,  vocaţia  Lui  mesianică  ca 
pe  o  misiune  (trimitere)  de  mîntuire  pentru  toţi,  de  eliberare,  a  săracilor,  opri¬ 
maţilor  şi  a  celor  ce  suferă:  „Duhul  Domnului  este  peste  Mine,  pentru  care  M-a 
trimis  să  binevestesc  săracilor.  M-a  trimis  să  vindec  pe  cei  zdrobiţi  cu  inima;  să 
propovăduiesc  robilor  dezrobirea  şi  celor  orbi  vederea;  să  slobozesc  pe  cei  apă¬ 
saţi,  să  vestesc  omul  plăcut  Domnului "  (Lc.  4,  18 — 19  citat  din  Is.  61,  1 — 2).  A - 
ceastă  eliberare  e  declanşată  în  istoria  prezentă  şi  e  desăvîrşită  la  înviere  (I.  Cor. 
15,  42 — 57).  în  Noul  Testament,  mesajul  profetic  al  dreptăţii  e  amintit  şi  lărgit 
în  cele  două  Fericiri  asupra  dreptăţii  (Mt.  5,  6,  10)  şi  în  calitatea  dreptăţii  pe  care 
o  invocă  Predica  de  pe  munte  (Mt.  5,  20;  6,  33). 

32.  Dumnezeul  Păcii  şi  împăcării:  Împăcarea  cu  Dumnezeu  este  parte  in¬ 
tegrantă  din  Evanghelia  Păcii  (Rom.  5,  1).  Biserica  e  chemată  să  dea  mărturie 
despre  împăcarea  lui  Dumnezeu.  Intrucît  Hristos  ne-a  adus  această  împăcare,  tre¬ 
buie  să  fim  şi  noi  mesageri  ai  împăcării  în  lume:  „căci  El  este  pacea  noastră.  El 
care  a  făcut  din  cele  două  lumi  —  una,  adică  a  surpat  peretele  cel  din  mijloc 
al  despărţiturii,  desfiinţînd  vrăjmăşia  în  trupul  Lui . . .,  ca  şi  să  întemeieze  pacea. 
Şi  sâ-i  împace  cu  Dumnezeu  pe  amîndoi,  uniţi  într-un  singur  trup,  prin  Cruce, 
omorînd  prin  ea  vrăjmăşia.  Şi  venind  a  vestit  pace,  nouă  celor  de  departe  şi  pace 
celor  de  aproape “  (Efes.  2,  14 — 17).  Iubirea  milostivă  a  lui  Dumnezeu  Care  dă  oa¬ 
menilor  iertarea  păcatelor  este  temeiul  iubirii  noastre  faţă  de  prietenii  ca  şi  faţă 
de  vrăjmaşii  noştri.  Potrivit  Evangheliei,  căutarea  păcii  comportă  luptă .  sufe¬ 
rinţă  şi  rezistenţă  activă.  Adevărata  pace  este  întotdeauna  o  pace  în  dreptate. 
Pacea  şi  dreptatea  trebuie  înţelese  şi  interpretate  fiecare  în  lumina  celeilalte.  In¬ 
sistenţa  Profeţilor  pe  dreptate  ne  pune  în  gardă  împotriva  oricărei  resemnări  faţă 
de  nedreptate,  împotriva  oricărei  complicităţi  cu  ea,  împotriva  pasivităţii  care  nu 
e  aecit  laşitate,  compromis  sau  grijă  de  a  ne  păstra  propria  noastră  pace  pe 
semna  altora,  mat  cu  seamă  a  celor  slabi  care  nu  au  nici  putere  nici  glas  pentru 
a-şi  apăra  demnitatea  şi  drepturile.  Ca  şi  creştini,  credem  că  adevărata  pace 
ni  se  dă  urmînd  lui  Hristos,  chiar  dacă,  adeseori,  refuzăm  să-L  urmăm  pînă  la 
capăt.  Renunţarea  Lui  la  violenţă  derivă  din  această  iubire  care  vine  în  întîm- 
pinarea  duşmanului  pentru  a-l  transforma  şi  a  depăşi  atît  ostilitatea  cît  şi  vio¬ 
lenţa.  Această  iubire  e  gata  să-şi  asume  suferinţa  în  mod  activ.  Ea  denunţă  ca¬ 
racterul  nedrept  al  violenţei ,  face  responsabili  pe  cei  ce  au  recurs  la  ea  şi  con¬ 
duce  pe  duşman  la  o  relaţie  paşnică  (Mt.  5,  38 — 48;  In.  18,  32).  Iisus  asigură  căii 
non-violenţei  făgăduinţa  păcii  pe  pămînt  (Mt.  5,  5).  Recunoscînd  problema  legi¬ 
timei  apărări  şi  datoria  statului  de  a-şi  proteja  cetăţenii,  rămînem  nu  mai  pu¬ 
ţin  statornic  şi  mereu  interpelaţi  de  viaţa,  învăţătura  şi  exemplul  lui  Iisus 
Hristos. 

33.  Dumnezeul  Creaţiei.  In  fine  afirmăm  că  Dumnezeu  Creatorul  susţine  şi 
iubeşte  toate  creaturile  Lui.  De  aceea  ele  au  toate  dreptul  la  viaţă.  Creatorul  a 
dat  omului  un  loc  special  în  sinul  creaţiei:  „ Domnul  Dumnezeu  a  luat  pe  om  si 
l-a  aşezat  în  grădina  Edenului  ca  să  o  muncească  şi  să  o  păzească *  (Fac.  2,  15; 
1,  28).  în  lumea  lui  Dumnezeu ,  noi  trebuie  să  fim  iconomi  (administratori,  inten¬ 
denţi).  lconomatul,  intendenţa  nu  înseamnă  posesiune.  Dumnezeu  Creatorul  ră¬ 
mâne  singurul  posesor,  în  sensul  deplin  al  cuvîntului,  al  întregii  creaţii.  Cum 
spune  Psalmistul:  „Al  Domnului  este  pămîntul  şi  plinirea  lui;  lumea  şi  toţi  cei  ce 
locuiesc  în  ea.  Acesta  pe  mări  l-a  întemeiat  pe  el  şi  pe  valuri  l-a  aşezat  pe  el* 
(Ps.  23,  1 — 2).  Pentru  a  înţelege  rolul  special  al  omului  ca  şi  creatura  cea  mai 
privilegiată,  trebuie  să  ne  aducem  aminte  că  întreaga  creaţie  e  rînduită  în  ve¬ 
derea  slavei  lui  Dumnezeu.  El  este  centrul  şi  apogeul  întregii  creaţii  şi  al 
întregii  istorii:  „Eu  sînt  Alfa  şi  Omega,  Cel  ce  este,  era  şi  vine,  Atotţiitorul * 
(Apoc.  1,  8). 

34.  Ne  revine,  deci,  obligaţia  de  a  reconsidera  etica  care  a  predominat  în 
cursul  secolelor  care  s-au  scurs  pinâ  acum  şi  care,  în  contradicţie  cu  sensul  real 
al  cuvîntului  lui  Dumnezeu,  a  autorizat  umanitatea  să  „stăpânească*  creaţia  pentru 
propriile  ei  scopuri,  în  vreme  ce,  din  contră,  umanitatea  trebuie  să  fie  iconomă 
şi  slujitoare  in  acelaşi  timp  atît  al  lui  Dumnezeu  cît  şi  a  creaţiei  înseşi.  Prin 
urmare,  umanitatea  are  datoria  de  a  conserva  şi  promova  integritatea  creaţiei  în 
tescuit  are  de  Dumnezeu  şi  spre  binele  generaţiilor  viitoare.  Adevărat  chip  ( icoană ) 
a  lui  Dumnezeu,  Domnul  creaţiei,  Hristos  ne  arată  cum  să  ne  împlinim  misiu¬ 
nea  in  ascultare  faţă  de  planul  creator  al  lui  Dumnezeu. 


3.3.  Speranţa  de  care  dăm  mărturie. 

35.  Speranţa  de  care  dăm  mărturie  se  sprijină  pe  convingerea  că  voia  lui 
Dumnezeu  este  ca  toţi  oamenii  să  se  mîntuiască  (I.  Tim.  2,  4)  şi  El  să  le  dea 
darul  suprem  al  vieţii  veşnice.  „Iar  dacă  nădăjduim  în  Hristos  numai  în  viaţa 
aceasta,  sîntem  mai  de  plîns  decît  toţi  oamenii *  (I.  Cor.  15,  27).  Aşteptăm  „un  cer 
nou  şi  un  pămînt  nou*  (A poc.  21,  1).  Cu  alte  cuvinte,  sperăm  în  transformarea 
tau  prefacerea  ( înnoirea )  creaţiei:  „Iată,  Eu  le  fac  pe  toate  noi!*  (Apoc.  21,  5). 
Creaţia  cea  nouă  e  împlinirea  definitivă  a  împărăţiei  lui  Dumnezeu:  planul  lui 
Dumnezeu  pentru  umanitate  va  fi  realizat  printr-un  act  de  înviere:  „După  aceea 
va  veni  sfîrşitul,  cînd  Domnul  va  preda  împărăţia  lui  Dumnezeu  Tatăl,  după  ce 
va  desfiinţa  orice  domnie  şi  orice  stăpînire  şi  orice  putere.  Căci  El  trebuie  să 
împărtăşească  pină  cînd  va  pune  pe  toţi  vrăjmaşii  Lui  sub  picioarele  Sale.  Iar 
vrăjmaşul  cel  din  urmă  care  va  fi  nimicit,  este  moartea . . .  Iar  cînd  toate  vor  fi 
supuse  Lui,  atunci  şi  Fiul  Însuşi  se  va  supune  Celui  ce  i-a  supus  lui  toate,  cu 
Dumnezeu  să  fie  totul  în  toate  (I.  Cor.  15,  24 — 20). 

36.  Speranţa  împărăţiei  şi  domniei  ultime  a  lui  Dumnezeu  nu  ne  scuteşte, 
insă,  de  responsabilităţile  noastre  actuale.  Dimpotrivă,  speranţa  creştină  e  forţa 
cea  mai  dinamică  care  ne  dă  curajul  şi  ardoarea  de  a  face  să  domnească  în  sinul 
comunităţii  mai  multă  pace,  mai  multă  dreptate,  mai  multă  iubire,  şi  pentru  a 
face  pe  oameni  mai  conştienţi  de  responsabilitatea  lor  de  iconomi  ai  creaţiei  spre 
binele  tuturor .  bărbaţi  şi  femei,  şi  spre  viitorul  unei  creaţii  trăind  într-o  solida¬ 
ritate  universală.  Dumnezeu  ne  cheamă  să  facem  din  iubire  o  realitate,  slujind  în 
mod  concret  pe  fraţii  şi  surorile  noastre  (Lc.  10,  37),  chiar  dacă  sînt  duşmanii 
noştri  (Mt.  5,  43 — 48).  Fericirile  predicii  de  pe  munte  se  raportează  în  acelaşi 
timp  la  prezent  şi  la  viitor  (Mt.  5,  1 — 12).  Iisus  indică  condiţia  indispensabilă 
pentru  intrare  în  împărăţie  „căci  vă  zic  vouă  de  nu  va  prisosi  dreptatea  voas¬ 
tră  mai  mult  decît  a  cărturarilor  şi  fariseilor,  nu  veţi  intra  în  împărăţia  lui  Dum¬ 
nezeu*  (Mt.  5,  20).  Faptele  şi  învăţătura  lui  Iisus  arată,  în  acelaşi  timp  ce  este 
adevărata  iubire  de  Dumnezeu  şi  aproapele,  aici  şi  acum.  Speranţa  creştină  e  un 
apel  la  acţiune  căci  ea  ne  îndeamnă  să  slujim  pe  Dumnezeu,  şi  pe  fraţii  şi  su¬ 
rorile  noastre  (Mt.  27,  21).  Cu  cît  e  mai  mare  speranţa  noastră  creştină,  cu  atît 
mai  frecvent  şi  eficace  va  fi  efortul  nostru  de  a  ameliora  situaţia  actuală  a 
omenirii. 


3.4.  Biserica  —  Popor  al  .lui  Dumnezeu  şi  Trup  al  lui  Hristos  in  puterea 

Sfîntului  Duh. 

37.  Credem  că,  dintru  început.  Dumnezeu  a  ales  şi  chemat  pe  oameni  ca  să 
constituie  poporul  Lui  pentru  a  da  mărturie  de  iubirea  şi  de  milostivirea  Lui  în 
lume.  Dumnezeu  a  stabilit  un  Leqămînt  cu  poporul  lui  Israel  pe  care  l-a  ales 
dintre  neamuri  ca  să  fie  al  Lui  (cf.  Ies.  19,  1 — 25;  24,  8),  ca  să  fie  binecuvîntare 
pentru  toate  neamurile  potrivit  făgăduinţei  făcute  de  Dumnezeu  lui  Avraam  (Fac. 
12,  2  ş.u.).  Cu  toată  neascultarea  poporului  Lui,  Dumnezeu  a  rămas  credincios  şi  a 
făgăduit  un  nou  Legămînt.  (Ier.  31,  1 — 34).  Acest  nou  Legâmînt  e  stabilit  defi¬ 
nitiv  in  Iisus  Hristos  (cf.  I.  Cor.  11,  25;  Mc.  14,  24;  Evr.  8,  1 — 13)  şi  este  deschis 
tuturor  (cf.  I.  Tim.  2,  4  ş.u.). 

38.  Prin  credinţă  şi  Botez  devenim  fii  şi  fiice  ale  lui  Dumnezeu.  Graţie  a- 
cestei  noi  creaţii  dăruite  în  Iisus  Hristos  (II  Cor.  5,  17;  Gal.  6,  15 ),  „nu  mai  e  nici 
iudeu,  nici  elin,  nici  rob,  nici  om  liber,  nici  bărbat,  nici  femeie,  pentru  că  voi 
toţi  una  sînteţi  în  Hristos  Iisus "  (Gal.  3,  28).  In  puterea  Duhului  Sfînt,  Biserica 
este  Trupul  lui  Hristos  prezent  în  lume:  „Pentru  că  într-un  Duh  ne-am  botezat 
noi  toţi,  ca  să  fim  un  singur  trup,  fie  iudei,  fie  elini,  fie  robi,  fie  liberi,  şi  toţi 
la  un  Duh  ne-am  adăpat *  (I.  Cor.  12,  13).  Ca  şi  Trup  al  lui  Hristos,  Biserica  este 
„viziunea  păcii “  (Origen,  Or.  9,  2;  P.G.  13,  349)  ce  poate  deveni  reală  şi  univer¬ 
sală  numai  dacă  se  înţelege  că  pacea  şi  dreptatea  sînt  sinonime  (Clement  Alexan¬ 
drinul,  Stromate,  4,  25). 

39.  Deşi  sîntem  mădularele  Trupului  lui  Hristos,  aparţinem  unor  Biserici 
şi  comunităţi  ecleziale  diferite.  Prin  Botezul  nostru  şi  răspunsul  credinţei  noastre 
la  Cuvîntul  lui  Dumnezeu,  sîntem  deja  una  în  Hristos ,  deşi  nu  sîntem  încă,  în 
comuniune  deplină  unii  cu  alţii.  Ne  străduim  însă  să  depăşim  diferenţele  care 
există  în  doctrina  şi  practica  noastră  în  vederea  ajungerii  la  această  comuniune. 
In  acest  efort,  întrevedem  o  comuniune  in  care  diferitele  tradiţii  nu  vor  mai  fi 
Ynotive  de  separaţie  ci  îmbogăţiri  reciproce.  Toate  Bisericile  sînt  deja  conştiente 
că  calea  spre  această  comuniune  trebuie  parcursă  împreună.  In  căutarea  şi  ac¬ 
ţiunea  noastră  comună  pentru  dreptate,  pace  şi  integritatea  creaţiei,  separaţia  Bi¬ 
sericilor  devine  cu  deosebire  dureroasă  la  Masa  Domnului,  căci  aici  primim  noi 
şi  celebrăm  Noul  Legămînt  care  e,  de  asemenea,  legămîntul  pentru  dreptate,  pace 
şi  integritatea  creaţiei. 

40.  Astfel,  Euharistia  pe  care  o  celebrăm  aici,  la  Basel,  separat ,  ne  incită 
la  căutarea  unităţii  Bisericii  şi  a  umanităţii:  „Euharistia  îmbrăţişează  toate  aspec¬ 
tele  vieţii.  Ea  este  o  ofrandă  şi  o  mulţumire  în  numele  întregii  lumi.  Celebrarea 
euharistică  pretinde  să  existe  împăcare  şi  părtăşie  intre  toţi  fraţii  şi  surorile 
unicei  familii  a  lui  Dumnezeu,  este  o  provocare  constantă  în  căutarea  de  relaţii 
juste  în  viaţa  socială,  ecumenică  şi  politică  (Mt.  5,  23  ş.u .;  I.  Cor.  10,  16,  ş.u.;  11, 
20 — 22;  Gal.  3,  28).  Toate  formele  de  nedreptate,  rasism,  separaţie  şi  absenţa  a  li¬ 
bertăţii  sînt  radical  supuse  provocării  atunci  cînd  împărţim  Trupul  şi  Sîngele 
Domnului *  (Botez,  Euharistie,  Ministeriu,  cap.  „Euharistieik  §  20).  Faptul  se  aplică 
oricărei  forme  de  discriminare.  împăcarea  lui  Dumnezeu  se  va  manifesta  cel  mai 
clar  într-o  comunitate  în  care  antagonismul  între  rase,  clase  şi  sexe  va  fi  în  în¬ 
tregime  depăşit. 

(urmarea  în  numărul  viitor) 
Traducere  şi  prezentare 
Pr.  Prof.  Ioan  I.  Ică 

S-a  scurs  puţină  vreme  de  la  trecerea  la  cele  veşnice  a  unuia  dintre  cei  pe 
care  i-am  cunoscut  şi  mai  ales  a  unuia  dintre  cei  de  care  ne-am  simţit  apro¬ 
piaţi,  mitropolitul  Nicoiae  Mladin.  Socotim  ca  potrivit  să  facem  un  popas  de  gind 
în  legătură  cu  cel  ce  a  fost  omul  deosebit,  creştinul  dreptmâritor,  profesorul  de 
Teologie  şi  teologul  distins,  scriitorul  şi  predicatorul  talentat  şi,  mai  apoi,  mitro¬ 
politul  stimat  şi  iubit,  Nicoiae  Mladin. 

L-am  cunoscut  în  vara  anului  1948.  Mă  pregăteam  să  studiez  Teologia.  în 
vederea  împlinirii  dorinţei  mele,  în  situaţia  mea  specială  de  nevăzător,  îmi  era 
necesară  aprobarea  mitropolitului  Nicoiae  Bălan,  care  conducea  pe  atunci  Mi¬ 
tropolia  Ardealului.  Vrednicul  de  pomenire,  mitropolitul  Nicoiae  Mladin,  în  acea 
Vreme  profesor  la  Institutul  Tologic  din  Sibiu,  m-a  însoţit  în  audienţă  la  mitro¬ 
politul  Nicoiae  Bălan,  de  la  care  am  obţinut  aprobarea  trebuitoare.  In  felul  a- 
Cesta,  „Părintele  Mladin4',  —  cum  îl  ştiau  şi  îl  numeau  toţi,  —  s-a  integrat  în 
propria  mea  fiinţă,  s-a  împlinit  în  tot  ce  a  urmat  şi  a  depins,  în  viaţa  mea,  de 
faptul  de  a  fi  studiat  Teologia.  Şi  e  important  să  se  ştie  că  ziua  în  care  „m-a  dus 
de  mină4*  în  faţa  mitropolitului  Nicoiae  Bălan  era  chiar  ziua  în  care  ne-am  cu¬ 
noscut.  In  aceeaşi  zi,  a  primei  noastre  întîlniri,  cu  o  bunăvoinţă  pe  care  n-o  voi 
uita  niciodată,  m-a  prezentat,  în  curtea  Institutului  Teologic  din  Sibiu,  arhiereu- 
lui-vicar  Teodor  Scorobeţ,  ca  pe  un  „candidat  la  Teologie,  lipsit  de  vedere44,  cu 
o  înţelegere  care  l-a  impus  în  atenţia  mea  pentru  veşnicie,  ca  pe  „un  om  de 
inimă44,  a  zis:  „Dă  Dumnezeu  alte  daruri44.  Părintele  Mladin  m-a  invitat  apoi  la 
masă,  —  prilej  cu  care  am  stat  mult  de  vorbă.  Intîlneam  în  el  nu  numai  pe  omul 
despre  care  ştiam  că,  pînă  la  acea  vreme,  a  scris  mai  multe  cărţi  de  zidire  sufle¬ 
tească,  nici  numai  pe  profesorul  şi  predicatorul  despre  care  vorbeau  mulţi  cu 
admiraţie,  ci  mai  ales  pe  „omul  binevoitor44,  cu  o  fire  deschisă,  gata  să  răspîn- 
dească  în  jurul  său  bucurie  şi  veselie.  Mi-au  plăcut  întotdeauna  oamenii  bine¬ 
voitori  şi  înţelegători,  oamenii  deschişi  la  suflet  şi  veseli,  de  aceea  nu-i  de  mi¬ 
rare  că  a  intrat  de  la  început  în  lumea  mea  de  gînd,  în  lumea  mea  interioară. 
L-am  păstrat  la  loc  de  cinste  în  sufletul  meu,  cu  atît  mai  mult  cu  cît  a  avut  şi 
rol  de  ctitor  la  fiinţa  mea,  nu  numai  prin  aceea  că  mi-a  fost  profesor,  ci  şi  prin 
faptul  că  m-a  îndemnat  şi  a  Insistat  să  scriu,  să  colaborez  la  publicaţiile  biseri¬ 
ceşti,  ceea  ce  am  şi  făcut,  după  modestele  mele  posibilităţi.  Cele  dintîi  gînduri 
scrise  de  mine,  după  îndemnul  dînsului,  mi  le-a  publicat  el  însuşi,  în  Telegraful 
Român,  al  cărui  redactor  era. 

îmi  amintesc,  cu  bucurie,  că  am  fost  învrednicit  de  Dumnezeu  să  iau  parte 
şi  la  hirotonia  întru  preot  a  părintelui  Mladin,  la  sărbătoarea  adormirii  Maicii 
Domnului,  15  august,  din  anul  1949,  în  Mănăstirea  Brîncoveanu  de  la  Sîmbăta  de 
Sus,  unde  mă  găseam  şi  eu,  ca  închinător.  Cu  acel  prilej,  mitropolitul  Nicoiae 
Bălan,  care  l-a  hirotonit  preot,  în  cuvîntul  său  de  învăţătură,  a  spus  că  .l-a  hi¬ 
rotonit  preot  pe  „distinsul  profesor  de  la  Institutul  Teologic  din  Sibiu,  pe  Nico¬ 
iae  Mladin44.  Era  o  confirmare  de  preţuire  din  partea  mitropolitului,  preţuire  pe 
care  o  aveau  faţă  de  noul  hirotonit  toţi  cei  ce  l-au  cunoscut  şi  l-au  stimat,  pen¬ 
tru  darurile  cu  care  l-a  înzestrat  Dumnezeu,  pentru  învăţăturile  sfinte,  pe  care 
le-a  râspîndit  cu  cuvîntul  scris  şi  vorbit,  pentru  firea  sa  odihnitoare  şi  pentru 
bunăvoinţa  care  l-a  caracterizat  totdeauna. 

Cînd  a  venit  vremea  ca,  prin  voinţa  lui  Dumnezeu,  părintele  Mladin  să 
ajungă  mitropolit,  îmi  dădeam  seama  că  nu  mai  pot  adăuga  nimic  la  respectul 

şi  dragostea  pe  care  i  le  purtam,  deoarece  îi  oferisem  tot  respectul  şi  toată  dra¬ 
gostea  de  care  eram  în  stare.  Din  acest  punct  de  vedere,  aş  putea  spune  că 
pentru  mine  a  fost  mitropolit  înainte  de  a  fi  ajuns  mitropolit  şi  de  fapt.  Şi,  la 
drept  vorbind,  mitropolitul  Nicolae  Mladin,  chiar  şi  ca  mitropolit,  a  fost  şi  a 
rămas  ceea  ce  era  înainte,  adică  omul  bun  şi  binevoitor,  deschis,  comunicativ  şi 
apropiat  de  toţi,  omul  odihnitor  şi  revărsător  de  dragoste  şi  de  bucurie;  a  fost 
„omul  de  care  s-au  bucurat  mulţitt. 

Şi  intr-adevăr  se  poate  spune,  fără  putinţă  de  tăgadă,  că  de  cel  ce  a  fost  mi¬ 
tropolitul  Nicolae  Mladin  „s-au  bucurat  mulţiw.  S-au  bucurat,  de  el,  în  copilăria 
lui,  părinţii  săi,  pentru  care  el  a  fost  o  adevărată  cunună  şi  o  adevărată  binecu- 
vîntare,  fiind  un  copil  înzestrat  de  Dumnezeu,  un  copil  care  promitea  mult  pentru 
viitor,  un  copil  ascultător  şi  sîrguincios,  care  a  făcut  totdeauna  cinste  familiei 
în  care  a  venit  pe  lume.  S-au  bucurat  de  el  colegii,  prietenii  şi  cunoscuţii,  toţi 
care  au  venit  în  legătură  cu  el,  pentru  firea  lui  deschisă,  veselă  şi  binevoitoare, 
care  îi  antrena  pe  toţi  la  bună  dispoziţie.  Bucurie  au  avut  din  existenţa  lui  de 
profesor  de  Teologie  şi  de  teolog  distins  toţi  studenţii,  care  au  apreciat  la  justa 
lor  valoare  cursurile  instructive,  interesante,  profunde  şi  atractive,  pe  care  le 
ţinea  şi  pe  care  studenţii  le  aşteptau  cu  nerăbdare  şi  le  ascultau  cu  multă  plă¬ 
cere  şi  cu  mult  folos.  De  cel  ce  a  fost  scriitorul  şi  predicatorul  stimat  şi  talen¬ 
tat  Nicolae  Mladin,  s-au  bucurat  cititorii  şi  ascultătorii  predicilor  sale,  care  au 
fost  totdeauna  antrenante  şi  angajate.  Şi  s-^au  bucurat  de  mitropolitul  Nicolae 
Mladin  toţi  care  au  primit,  prin  el,  de  la  Dumnezeu,  harul  preoţiei,  dar  nu  nu¬ 
mai  aceştia,  ci  şi  mulţimile  de  credincioşi,  care  s-au  împărtăşit  de  binecuvîntârile 
sale  arhiereşti,  cu  feluritele  prilejuri,  cînd  mitropolitul  Nicolae  Mladin  slujea  sau 
participa  la  sfintele  slujbe,  în  rostul  lui  de  arhipăstor  al  clerului  şi  al  credin¬ 
cioşilor,  ce  i-au  fost  încredinţaţi  de  Dumnezeu. 

Acum,  cînd  gîndul  ne  poartă  spre  el,  nu  ne  rămîne  decît  să-i  păstrăm  în 
sufletele  noastre  locul  pe  care  şi  l-a  cîştigat  şi  pe  care  l-a  avut  şi  să-l  recoman¬ 
dăm  lui  Dumnezeu,  prin  -rugăciunile  noastre,  ca  pe  „omul  de  care  s-au  bucurat 
mulţi",  iar  noi  înşine  să  ne  silim  să-i  urmăm  bunătatea  şi  bunăvoinţa,  dragostea  şi 
bucuria  şi  mai  ales  să  ne  silim  să  fim  şi  noi  oameni  de  care  să  se  bucure  oa¬ 
menii. 

Arhim.  Teofil  Părăian 


ÎN  AMINTIREA  CELUI  CE  A  FOST  ARHIMANDRITUL 

IOAN  DINU 

Anul  acesta,  în  luna  decembrie,  se  împlinesc  zece  ani  de  cînd  a  trecut  la 
cele  veşnice  cel  ce  a  fost  Arhimandritul  Ioan  Dinu.  El  s-a  mutat  din  această 
viaţă  la  scurtă  vreme  după  ce  a  împlinit  virsta  de  88  de  ani.  Dintre  cei  88  de 
ani  de  viaţă,  ultimii  27  de  ani  i-a  petrecut  la  Mănăstirea  Brîncoveanu  de  la 
Sîmbăta  de  Sus,  unde  s-a  stabilit  în  toamna  anului  1952,  ca  pensionar.  Timp  de 
mai  bine  de  15  ani  (mai  1955  —  octombrie  1971),  Arhimandritul  Ioan  Dinu  a 
fost  stareţul  Mănăstirii  Brîncoveanu. 

Părintele  Ioan,  —  cum  obişnuia  să  se  prezinte,  cînd  făcea  o  nouă  cunoş¬ 
tinţă,  —  a  venit  la  Mănăstirea  de  la  Sîmbăta  cînd  şi-a  încheiat  activitatea  pu¬ 
blică,  pensionîndu-se  din  postul  de  vicar  administrativ  al  Arhiepiscopiei  de  Iaşi. 
Mitropolitul  Sevastian,  care  dorea  să-l  aibă  şi  pe  mai  departe  colaborator,  l-a  în¬ 
trebat  pe  cel  care  ne  este  acum  luarea  aminte,  de  ce  ţine  să  se  pensioneze.  El  a 
răspuns  zicînd  că,  pe  lîngă  faptul  că  a  ajuns  la  vîrsta  pensionării  (avea  60  de 
ani  împliniţi),  se  gîndeşte  că  „postul  pe  care  îl  deţine  conferă  multă  cinste  celui 
ce  îl  ocupă"  şi  că  doreşte  „ca  şi  altul  să  se  învrednicească  de  cinstea  pe  care  a 
avut-o  el". 

„Părintele  Dinu",  cum  îl  ştiau  şi  îl  numeau  cei  mai  mulţi  dintre  cunoscuţii 
lui,  sau  „Prea  Cuviosul",  —  cum  îl  numeam  noi,  cei  de  la  mănăstire,  cînd  vor¬ 
beam  despre  el,  —  şi-a  început  activitatea  publică,  în  anul  1911,  ca  învăţător, 
în  Cetatea  de  Baltă,  judeţul  Alba,  unde  a  lucrat  doar  un  an  şcolar.  In  următorul 
an  şcolar,  1912 — 1913,  a  fost  învăţător  în  localitatea  Drăguş,  din  părţile  Făgâra- 

şului.  După  aceea  a  prestat  serviciul  militar  fiind  repartizat  la  şcoala  de  ofiţeri, 
dar  în  anul  1914  a  fost  trimis  pe  front,  în  primul  război  mondial,  unde,  în  pri¬ 
mele  luni  de  front,  a  căzut  rănit  şi  a  fost  luat  prizonier.  S-a  întors  în  ţară  abia  în 
anul  1921.  Intre  anii  1921 — 1925,  a  studiat  teologia,  în  Sibiu,  la  Academia  Andre- 
ianâ,  Institutul  Teologic  de  azi.  Ca  absolvent  de  teologie,  în  anul  1925,  a  fost 
hirotonit  diacon,  treaptă  în  care  a  slujit  vreme  de  13  ani.  Din  1925,  pînă  la  ple¬ 
carea  la  Oradea  (1937),  Părintele  Dinu  a  avut  mai  multe  îndatoriri,  între  care  pe 
cea  de  catehet,  la  mai  multe  şcoli  din  Sibiu  şi  pe  cea  de  director  al  internatului 
de  -fete  de  la  şcoala  normală,  îndatoriri  pe  care  şi  le-a  îndeplinit  cu  cinste  şi 
cu  demnitate.  La  Oradea,  vreme  de  zece  ani,  —  pînă  în  anul  1948,  —  a  fost  vica¬ 
rul  episcopiei,  rămînînd  chiar  conducătorul  administrativ  al  eparhiei,  pe  timpul 
fcelor  patru  ani  de  ocupaţie  străină.  A  fost  tuns  în  monahism  în  4  octombrie 
1938,  iar  in  ziua  următoare,  a  .fost  hirotonit  preot.  Hirotesia  de  arhimandrit  a 
primit-o  la  sărbătoarea  Bunei- Vestiri,  în  anul  1943.  între  anii  1948 — 52,  a  îndeplinit 
rostul  de  vicar  administrativ  ,1a  Episcopia  din  Constanţa  şi  Galaţi  şi  Ia  Arhiepis¬ 
copia  de  Iaşi. 

La  Mănăstirea  de  la  Sîmbăta,  Părintele  Ioan  a  venit  cu  a  bogată  experienţă, 
cu  nişte  concluzii  bine  stabilite,  cu  un  orizont  larg  şi  cu  nişte  vederi  pe  care 
numai  un  om  cu  experienţa  lui  putea  să  le  aibă.  Era  de  o  legalitate  dusă  la 
extrem.  Avea  o  conştiinţă  ecleziastică  bine  conturată,  se  ştia  membru  al  Bise¬ 
ricii,  se  simţea  subordonat  Ierarhiei  Bisericeşti.  „La  locul  competent"  şi  „în  forma 
reglementară44  erau  expresii  pe  care4  le  folosea  adeseori  vădind  prin  aceasta  pre¬ 
ocupările  pe  care  le  avea  în  perspectiva  legalităţii. 

Ca  slujitor  la  altar,  avea  o  prestanţă  care  impunea  respect.  Se  vedea  inte¬ 
resat  pentru  o  atmosferă  proprie  cu  sfînta  slujire.  Avea  o  dicţiune  remarcabilă 
şi  un  recitativ  liturgic  expresiv  şi  didactic. 

De  la  Părintele  Dinu  ne-au  rămas  şi  unele  cuvinte  de  învăţătură,  precum  şi 
unele  amintiri,  care  ne  însoţesc  de-a  lungul  anilor  noştri  de  viaţă.  De  ;la  el  ne-a 
rămas  cuvîntul  că  „smerit  este  acela  care  îşi  ţine  locul44,  cu  explicaţia  că  „dacă 
cineva  nu-şi  ţine  locul,  nici  cel  de  lîngă  el  nu  ştie  unde  să  se  aşeze  şi  nu  ştie  ce 
are  de  făcut44.  De  la  el  ştim  că,  cu  prilejul  sfinţirii  catedralei  din  Sibiu,  în  anul 
1907,  fiind  invitat  şi  istoricul  Nicolae  Iorga  şi  neavînd  autorizaţia  să  vorbească 
celor  ce  erau  de  faţă,  a  spus  doar  atît:  „Acest  popor  este  vrednic  de  o  dragoste 
fără  hotare!44  E  semnificativ  şi  felul  cum  şi-a  încheiat  Părintele  Ioan  cuvîntarea 
de  Anul  Nou,  din  1948,  la  două  zile  după  instaurarea  republicii,  căci  a  spus:  „O, 
Doamne  Sfinte,  Ceresc  Părinte,  susţine  cu  a  Ta  mînă  Republica  Populară  Ro¬ 
mână44.  Vorbea  cu  plăcere  despre  evenimente  din  vremea  copilăriei  sale.  Pome¬ 
nea  adeseori  de  orele  de  Limba  Română  de  la  Liceul  Gheorghe  Lazăr,  din  Sibiu, 
unde  a  urmat  gimnaziul,  liceu,  pe  atunci,  cu  limbă  de  predare  maghiară.  Orele  de 
limba  română  erau  facultative,  dar  la  ele  participau  toţi  elevii  români.  Profe- 
Gorul  rrfaghiar  le  citea  elevilor  poezii  scrise  de  poeţi  români  şi  spunea:  „Cît  e  de 
frumos!44 

Ne-a  rămas  de  la  Prea  Cuviosul  Ioan  Dinu  şi  cuvîntul,  pe  care  îl  repeta 
adeseori,  că  „sănătatea  o  avem  de  la  Dumnezeu,  prin  părinţi44.  Avea  adeseori  şi 
prilejul  să  spună  că  „ce  este  între  soţ  şi  soţie,  numai  ei  şi  Dumnezeu  ştie44. 

Astfel  de  gînduri  îmi  vin  în  minte  acum,  cînd,  la  zi  comemorativă,  facem 
pomenirea  celui  ce  a  fost  Arhimandritul  Ioan  Dinu,  Părintele  Dinu,  Părintele 
Ioan,  Prea  Cuviosul,  rugind  pe  bunul  Dumnezeu  să-l  odihnească  cu  drepţii  şi  cu 
sfinţii  şi  să-d  facă  veşnică  pomenire.  Pomenirea  lui  să  fie  din  neam  In  neam. 


Arhimandritul  Teofil  Pdrăian 

SFÎNTUL  IOAN  GURA  DE  AUR  (Scrieri,  partea  a  doua) 

OMILII  LA  FACERE  (II),  Traduse  de  prof.  D.  FECIORU,  Bucureşti  1989, 

360  pagini. 


După  cum  reţinem  din  „Cuvîntul  înainte*  al  Prea  Fericitului  Patriarh,  cu 
care  începe  acest  al  doilea  volum  din  operele  Sfîntuiui  Ioan  Gură  de  Aur,  acest 
„neegalat  orator  bisericesc  explică  Sfînta  Scriptură,  în  mod  sitematic  dar  în  ace¬ 
laşi  timp  revarsă  îmbelşugate  comori  de  înţelepciune  şi  de  sfaturi  practice  pentru 
viaţa  zilnică  a  credincioşilor  de  pretutindeni  şi  din  totdeauna,  râmînînd  astfel 
permanent  actuală*. 

Şi  intr-adevăr,  ca  şi  în  cei  unsprezece  ani  de  preoţie  în  Antiohia,  Sfîntul 
Ioan  râmîne  mare  mai  ales  prin  cele  două  calităţi  ale  sale,  de  tălmaci  al  Sfin¬ 
tei  Scripturi  şi  a  învăţăturii  creştine,  pe  de  o  parte,  şi  de  moralizator  sau  de  edu¬ 
cator  de  conştiinţă,  pe  de  altă  parte.  Şi  trebuie  spus  că  îmbinarea  acestor  două 
aspecte  ale  activităţii  sale  pastorale  nu-i  deloc  uşoară,  iar  pentru  actualitatea 
lor  astăzi  cu  atît  mai  puţin  dacă  nu  ţinem  seama  atît  de  un  aspect,  cît  şi  de 
celălalt.  Atît  la  rostirea  predicilor  sale,  cît  şi  azi  la  citirea  lor,  Sfîntul  Ioan  a  dat 
dovadă,  poate  mai  mult  decît  alţi  scriitori  bisericeşti,  de  un  ton  deosebit  de  cald 
şi  familiar,  cam  aşa  cum  vorbeşte  un  tată  cu  fiii  lui.  In  cele  ce  urmează  ne  luăm 
permisiunea  de  a  exemplifica  această  metodă  de  lucru,  prin  care  şcoala  catehetică 
antiohiană  şi-a  cîştigat  în  mai  mare  măsură,  prin  condeiul  Sfîntuiui  Ioan,  un  me¬ 
rit  neîntrecut  de  „apostol  al  dragostei  creştine*  în  care,  intrupînd  pe  Hristos  în 
fiecare  sărac,  ne-ar  fi  putut  vorbi  cam  aşa:  „de  bună  seamă  că  m-aş  fi  putut 
hrăni  singur,  dar  prefer  să  rătăcesc  ca  oricare  dintre  cerşitori,  să  întind  mîna  la 
uşa  casei  tale  ca  să  fiu  hrănit  de  tine.  Din  dragoste  faţă  de  tine,  fac  lucrul  aces¬ 
ta*.  „Aud  că  vrei  să  dai  libertate  sclavilor  tăi*,  zice  El  în  continuare  la  comentariul 
Epistolei  către  Romani:  „Eliberează-mi  şi  pe  Hristos  de  foame,  de  temniţă,  de  go- 
lătate!*  „Dragostea  e  cea  mai  mare  dintre  bucurii:  pune-o  In  lucrare  şi  atunci 
nici  Petru  şi  nici  Pavel  cu  minunile  lor  nu  ne  vor  întrece!*  Şi  să  nu  credem  că 
sfîntul  Ioan  vorbea  teoretic  atunci  cînd  spunea  astfel  de  vorbe:  se  ştie  că,  prin 
apostolatul  lui,  el  a  ajuns  să  hrănească  mii  de  săraci  pe  fiecare  zi,  căci  Harul  lui 
Dumnezeu  s-a  dovedit  deosebit  de  lucrător  în  el. 

Iată,  de  pildă,  în  prima  pagină  din  acest  al  doilea  volum  cum  vorbea  Sf. 

Ioan: 

„Aţi  aflat  ieri,  iubiţilor,  de  smerenia  cea  mare  a  patriarhului  Avraam,  aţi 
văzut  covîrşitoarea  .lui  bunătate.  N-a  fost  puţin  lucru  ca  bâtrînul  Avraam,  omul 
care  a  făcut  atîta  bine,  care  se  bucura  de  atît  de  mare  preţuire  din  partea  Stă- 
pînului  universului,  să  dea  atîta  cinstire  unui  tînâr,  nepotului  său  Lot  (Fac.  13, 
14 — 15),  încît  să-i  cedeze  pămîntul  cel  mai  bun,  iar  el  să  aleagă  pe  cel  mai  prost. 
N-a  fost  puţin  lucru  să  accepte  orice,  numai  să  stingă  războiul  şi  să  îndepărteze 
orice  pricină  de  ceartă*. 

Şi  iată  cum  argumentează  Sfîntul  Ioan  teza  sa: 

„Să  ne  străduim  cu  toţii  să  facem  la  fel  ca  şi  Avraam;  să  nu  căutăm  să  ne 
înălţăm  în  paguba  semenilor  noştri  şi  nici  să  ne  lăudăm . . .  Nimic  nu  aduce  atîta 
odihnă  şi  linişte  sufletului  nostru  ca  bunătatea  şi  smerenia.  Poate  fi,  oare,  un 

om  mai  fericit  decît  cel  care  se  vede  scăpat  de  războiul  ce  se  naşte  înăuntrul 
sufletului  său?44 

Iar  fâcînd  recapitularea  la  această  primă  omilie  (din  cele  33  cîte  6e  cuprind 
aici  in  „Cartea  Facerii44),  Sfîntul  Ioan  constată: 

„Ce  dragoste  vrednică  vom  putea,  deci,  arăta  noi  Celui  ce  ne-a  iubit  atît 
de  mult!  El,  Stâpin  fiind,  a  primit  să  moară  pentru  robi  şi  nu  pentru  nişte  robi 
simpli,  ci  pentru  nişte  robi  nerecunoscători,  Care-I  purtau  neîmpăcată  vrăjmăşie; 
El,  luîndu-ne-o  înainte,  ne-a  făcut  atîtea  binefaceri  nouă,  unor  oameni  nevred¬ 
nici,  unor  oameni  căzuţi  în  mii  şi  mii  de  păcate.  Toate  faptele  noastre,  bune, 
dacă  le  facem,  sînt  o  răsplată  şi  o  datorie,  iar  tot  ce  face  El  pentru  noi  este  har, 
binefacere,  dar  măreţ44. 

S-a  spus  despre  Sfîntul  Ioan  Gură  de  Aur  că  n-a  excelat  prin  adîncime  de 
cugetare  dogmatica.  E  drept  acest  lucru,  dar  numai  pînâ  la  un  loc.  Se  ştie  că 
el  a  trăit  cu  vreo  20  de  ani  după  ce  pătimaşele  confruntări  ale  arianismului  amu¬ 
ţiseră  în  urma  hotăririi  Sinodului  II  ecumenic  din  anul  381.  Dar  cind  ne  gindim  la 
minunata  scriere  îndreptată  de  Sfîntul  Ioan  tocmai  împotriva  ereziei  eunomiene 
sub  titlul:  „Despre  incomprehensibilitatea  lui  Dumnezeu44  credem  ca  el  n-a  vrut 
să  se  avinte  prea  mult  în  discuţii  dogmatice  (deşi  el  se  provoacă  adeseori  împo¬ 
triva  multora  dintre  cei  care  nu  înţeleg  corect  credinţa  creştină);  în  schimb  cînd 
era  vorba  de  adîncimea  cugetării  morale,  el  ne  impresionează  şi  azi  cînd  afirmă, 
de  pildă,  aici,  în  omilia  a  35-a:  „adevărata  virtute  e  numai  aceea  care  e  împreu¬ 
nată  cu  smerenia.  Prin  smerenie  a  primit  şi  patriarhul  Avraam  atît  de  mari  fă¬ 
găduinţe  de  la  Dumnezeu44.  Şi  voi  toţi  cîţi  citiţi  cu  rîvnă  dumnezeieşti  le  Scripturi 
puteţi  afla  lucrul  acesta.  Că  Stăpînul  nostru  cel  iubitor  de  oameni,  cînd  ne  vede 
că  dispreţuim  pe  cele  din  lumea  aceasta,  ne  dă  cu  dărnicie  şi  pe  cele  de  aici  şi 
ne  pregăteşte  şi  desfătarea  bunătăţilor  celor  veşnice.  Şi  putem  vedea  că  se 
întîmplâ  asta  şi  cînd  e  vorba  de  bani  şi  cînd  e  vorba  de  slava  lumii  acesteia  şi 
cind  e  vorba  de  toate  cele  trecătoare . . .  iar,  „dorinţa  după  cele  de  aici,  ca  o 
ceaţă  pusă  pe  ochii  trupului,  îi  întunecă  mintea  şi  nu-1  lasă  să  vadă  ceva  din 
cele  ce  trebuie.  Şi  iarăşi,  cel  care  se  doreşte  după  bunătăţile  cele  veşnice  şi  ne¬ 
pieritoare,  acela  nu  poate  dori  pe  cele  pieritoare44  (p.  27). 

In  omilia  37  ni  se  vorbeşte  despre  cercetarea  Sfintelor  Scripturi  în  astfel  de 
cuvinte:  „întreaga  Scriptură  este  altfel  alcătuită  decît  cărţile  înţelepciunii  ome¬ 
neşti.  Şi  acum,  îţi  voi  spune  eu!  In  cele  ale  înţelepciunii  omeneşti,  toată  străda¬ 
nia  stă  în  alcătuirea  frazelor;  în  Scriptură  cu  totul  dimpotrivă.  în  ea  nici  nu-i 
vorba  de  frumuseţea  cuvintelor  şi  de  alcătuirea  frumoasă  a  frazelor,  pentru  că 
Scriptura  are  frumuseţea  ei  proprie  pentru  că  în  ea  înfloreşte  harul  cel  dum¬ 
nezeiesc.  In  cărţile  înţelepciunii  omeneşti  abia  de  poţi  scoate  o  idee  după  o  în¬ 
tinsă  şi  bogată  vorbărie;  în  Scriptură,  după  cum  ştiţi,  adeseori  un  scurt  cuvînt 
e  îndestulător  pentru  ca  să  ţesem  o  întreagă  învăţătură.  Asta  e  pricina  că  ieri 
V-am  pus  înainte  cuvintele  citite  din  Scriptură  (Fac.  15,  5),  dar  n-am  tîlcuit  decît 
cuvintele  de  la  început,  pentru  că  am  găsit  atîta  de  mare  bogăţie  de  idei,  încît 
n-am  mai  putut  merge  mai  departe,  ca  să  nu  îngreunez  mintea  voastră  cu  mul¬ 
ţimea  lor  spre  paguba  celor  spuse  pînă  acum44. 

Mai  departe,  Sf.  Ioan  tîlcuieşte  cuvintele  Domnului:  „Eu  sînt  Cel  ce  te-a 
scos  din  pâmîntul  Haldeilor44  (Fac.  15,  6),  cu  care  ocazie  ne  pune  in  lumină 
„marea  purtare  de  grijă  a  Providenţei44.  După  cum  se  ştie  (p.  40 — 41),  omilia  se 
termină  cu  un  cald  apel  de  a  fugi  de  lăcomie  şi  de  lux,  aducîndu-ne  aminte  oa¬ 
recum  că  mătasea  adusă  din  China  a  găsit  în  Antiohia  şi  Beirut  locuri  de  mare 
prelucrare  a  ei:  „de  cită  pedeapsă  nu  sînt  vrednici  cei  care  ţin  cu  orice  chip  să  se 
îmbrace  în  mătăsuri,  să  se  grozăvească  cu  ele  în  oraş,  să  aibă  pe  ei  haine  ţesute 
cu  fire  de  aur,  haine  cu  fel  de  fel  de  flori,  iar  pe  Hristos  nici  să  nu-L  vadă  că 
umblă  gol,  că  n-are  nici  pîinea  cea  de  toate  zilele I . .  uitînd  că  rîvna  pentru  îm¬ 
podobirea  trupului  vădeşte  tocmai  urîţenia  sufletului?44  (p.  48 — 49). 

De-a  dreptul  impresionant  e  începutul  omiliei  41,  în  legătură  cu  arătarea 
Domnului  la  stejarul  Mamvri  (Fac.  18,  1):  „Preget  şi  şovăi  dacă  trebuie  să  vă  mai 
tîlcuiesc  sau  nu  Scriptura.  Mă  gîndesc  că  vă  învăţ  în  fiecare  zi,  vă  îndemn  şi  vă 
întind  această  duhovnicească  masă  şi  totuşi  mulţi  din  cei  ce  vin  aici  şi  iau  parte 
la  această  învăţătură  şi  la  masa  cea  înfricoşătoare  şi  cutremurătoare,  stau  toată 

ziua  în  hipodrom  şi  n-au  nici  un  cîştig  de  pe  urma  strădaniei  mele ...  Cu  ce 
inimă  să  mai  predic  unor  oameni  care  nu  vor  să  cîştige  nimic  din  cuvintele 
mele?  . . .  Cei  care  învaţă  pe  copii  carte,  cî-nd  văd  că  elevii  lor  au  uitat  lecţiile 
de  mai  înainte,  adesea  îi  lasă  cu  nădejdea  că  aceasta  să  le  lecuiască  trîndă- 
via ...  Eu  însă  intrecind  pe  toţi,  sînt  gata  să  arăt  dragostea  părintească  celor  ce 
au  greşit14  (p.  79). 

Iată,  apoi,  cît  de  apropiat  şi  de  realist  e  prezentată  vieţuirea  în  curăţe¬ 
nie  a  dreptului  Lot.  „Trebuie  să  ne  minunăm  tare  mult  de  virtutea  acestui  drept, 
că  nu  numai  că  n-a  ajuns  un  păcătos,  deşi  a  trăit  în  mijlocul  aftitor  călcători  de 
lege  (în  Sodoma),  ci  dimpotrivă  a  ajuns  încă  şi  mai  virtuos.  Unde  sînt  cei  ce  spun 
că  nu-i  cu  putinţă  să  fii  virtuos  trăind  în  mijlocul  oraşului,  ci  trebuie  să  ieşi 
din  lume,  să  trăieşti  în  munţi?  Unde  sînt  cei  care  spun  că  nu-i  cu  putinţă  cînd 
eşti  tata  de  familie,  cînd  ai  soţie  şi  cînd  trebuie  să  ai  grijă  de  copii?  Să  se  uite 
la  dreptul  acesta!  Avea  soţie,  copii,  slugi,  trăia  în  oraş,  între  atîţia  răi,  şi  totuşi 
strălucea  ca  o  scînteie,  ba  strălucea  şi  mai  puternic . . .  Am  vrut  prin  asta  să 
arăt  că  oraşul  nu-d  o  piedică  pentru  cel  ce  vrea  să  fie  virtuos  şi  treaz  la  minte, 
după  cum  nici  pustia  nu  poate  fi  de  folos  celui  nepăsător  şi  leneş . . .  Or,  dacă 
nu  ne  apucăm  acum,  cît  mai  sîntem  în  arenă,  de  ostenelile  virtuţii,  mai  tîrziu  de¬ 
geaba  ne  învinuim.  Cîtă  vreme  mai  sîntem  încă  în  viaţa  de  aci,  este  cu  putinţă  să 
avem  cîştig  de  pe  urma  pocăinţei . . .“  (p.  106). 

In  tîlcuirea  omiliei  48,  în  legătură  cu  alegerea  soţiei,  Sf.  Ioan  scria:  „Aţi 
văzut  cum  căutau  cei  vechi  să  da  femei  copiilor  lor?  Căutau  nobleţe  sufletească 
înainte  de  a  căuta  bani.  Nicăieri  la  cei  vechi  nu  era  vorba  de  acte  de  dotă  ori 
de  alte  învoieli,  care  se  fac  azi . . .  Actul  cel  mai  sigur  era  purtarea  fetei.  Nu 
erau  cîntece,  dansuri44,  (p.  164). 

Vorbind  despre  relaţiile  dintre  Isav  şi  Iacob  (Fac.  25,  29 — 31),  Sf.  Ioan  în¬ 
treabă:  „Pentru  ce  ne  înnebunim  de  pofta  după  bani,  cînd  ne  stau  în  faţă  împără¬ 
ţia  cerurilor  şi  bunătăţile  acelea  nespuse?  . . .  Nu  ştii  oare  că  adaosul  de  avere  nu 
aduce  altceva  decît  adaos  de  griji,  bătaie  de  cap  şi  privegheri?**  (p.  175). 

La  un  moment  dat,  la  sfîrşitul  omiliei  56,  predicatorul  declară:  „Ca  să  nu 
obosesc  dragostea  voastră,  lungind  prea  mult  cuvîntul,  dacă  vreţi  mă  voi  opri 
aici  păstrînd  pentru  mai  tîrziu  ce  mai  am  de  spus.  Un  singur  sfat  am  să  dau 
acum  dragostei  voastre:  să  vă  aduceţi  aminte  de  cele  ce  am  grăit!  Să  rîvniţi 
virtutea  oamenilor  din  vechime;  să  vă  creşteţi  ca  ei  copiii,  ca  şi  ei  să  faceţi  nun¬ 
ţile,  pentru  ca  tot  ca  şi  ei  să  atrageţi  asupra  voastră,  prin  virtutea  voastră,  dra¬ 
gostea  lui  Dumnezeu...  Nu-i  om  mai  fericit  ca  omul  ajutat  de  mîna  de  sus... 
Viaţa  de  toate  zilele  tne-o  arată  din  destul.  In  fiecare  zi  vedem  schimbări  neaş¬ 
teptate.  Toate-s  nestatornice!  Omul,  care  pînă  mai  ieri  se  bucura  de  cea  mai 
mare  fericire,  ajunge  dintr-odată  aruncat  jos  la  „pâmînt,  lovit  de  mari  nenorociri, 
îndurînd  adesea  osîndă  de  ocnaş44. 

Iată  ce  îndemn  frumos  se  desprinde  din  omilia  a  65-a:  „Dacă  vrem  să  fim  în¬ 
vredniciţi  de  bunăvoinţa  lui  Dumnezeu  (ca  patriarhul  Iacob  şi  ca  fiii  Iui),  să  nu 
ne  descurajăm  în  încercări,  nici  să  ne  supărăm  cînd  vin  necazuri  peste  noi,  ci 
mai  curînd  să  ne  bucurăm  şi  să  ne  veselim,  întăriţi  în  credinţă.  Să  fim  încredin¬ 
ţaţi  că  mai  cu  seamă  atunci  ne  bucurăm  de  marea  purtare  de  grijă  a  lui  Dum¬ 
nezeu,  cînd  îndurăm  toate  cu  mulţumire44  (p.  322). 

Iar,  drept  încheiere,  să  nu  uităm  cele  spuse  de  Sfîntul  Ioan  în  cea  din  urmă 
omilie  de  la  Cartea  Facerii:  „Poate  că  am  vorbit  mult,  dar  iertaţi-mâ.  Acum 
cînd  am  ajuns  la  sfîrşitul  cărţii,  aş  vrea  ca  azi,  sfîrşind  de  tîlcuit  cartea,  să  vă 
fac  obişnuita  mea  rugăminte:  să  vă  aduceţi  aminte  de  cele  spuse;  să  imitaţi  vir¬ 
tutea  acestor  drepţi  (despre  care  v-am  grăit).  Cu  astfel  de  virtuţi  a  atras  dreptul 
Iosif  asupra  lui  bunăvoinţa  cea  atît  de  mare  a  Iui  Dumnezeu.  Deci  dacă  vrem 
şi  noi  să  atragem  asupră-ne  ajutorul  cel  de  sus,  să  căutăm  să  fim  virtuoşi**. 

Intr-adevăr,  simplă,  dar  măreaţă  a  fost  harisma  de  adevărat  apostol  cea 
propovăduită  de  Sfîntul  cu  gura  de  aur.  Să  recitim  şi  să  ne  adîncim  sufleteşte 
şi  noi  în  duhul  şi  în  slujirea  lui.  Căci  e  cu  mare  folos  tot  ce  ne-a  lăsat  prin  slo¬ 
vele  lui. 


Prof.  T.  Bodogae 

Wilhelm  Nyssen,  FLACÂRA  MÎNTUIRII, 

Traducere  de  Ioan  ALEXANDRU,  Bucureşti  1986 

(Frescele  bisericii  ortodoxe  Sf.  Ioan  Botezătorul  —  Ferentari 

din  Bucureşti) 


Părintele  Wilhelm  Nyssen,  un  admirator  al  arhitecturii  şi  picturilor  din  mă¬ 
năstirile  şi  bisericile  noastre,  după  mai  multe  lucrări  închinate  picturii  bizantine 
(„începuturile  picturii  bizantine**,  Bucureşti  1975;  „Pămînt  cîntînd  în  imagini**,  Bucu¬ 
reşti  1978,  „Die  Ikone“,  Viena  1982),  frapat  de  pictura  Părintelui  Arhimandrit  Gheor- 
ghe  Firmilian  Giobanu,  aduce  în  lumina  tiparului  cartea  cu  titlul  de  mai  sus, 
„Flacăra  mîntuirii**,  titlu  sugestionat  de  simţămîntul  plin  de  flacăra  credinţei,  pri¬ 
vind  pictura  bisericii  Ferentari,  închinată  Sfintului  Ioan  Botezătorul,  pictată  de 
pictorul  citat  mai  sus. 

Cartea  este  tradusă  In  româneşte  de  Ioan  Alexandru. 

La  început,  prinţ r-un  Cuvînt  înainte  al  Pr.  Dr.  Sabin  Verzan  —  parohul 
acestei  biserici  —  schiţează  pe  scurt  istoricul  acestei  parohii,  legată  de  numele 
marelui  voievod  Mihai  Viteazul  care  printre  oştenii  ce  au  luptat  la  Câlugăreni, 
recrutase  şi  credincioşi  ai  acestei  parohii.  Tot  în  acest  Cuvînt  se  scoate  în  evi¬ 
denţă  faptul  că  „impresia  care  o  creează  ansamblul  acestei  picturi  este  copleşi¬ 
toare**  şi  se  citează  un  text  dintr-o  lucrare  a  Pr.  Prof.  Stăniloae,  privind  această 
pictură,  cu  titlul:  „O  pictură  bisericească  contemporană*4,  un  comentariu  îmbo¬ 
găţit  al  dogmelor  ortodoxe  din  B.  O.  R.  nr.  3 — 4/1983,  .p.  184,  în  care  se  spune: 
„pictura  e  o  interpretare  lărgită  a  momentelor  mîntuirii,  o  punere  în  evidenţă 
a  multora  din  sensurile  mîntuirii,  şi  totul  e  întemeiat  pe  o  luare  în  considerare 
a  multor  amănunte  din  textul  Sfintei  «Scripturi,  trecute  adeseori  cu  vederea44  (p.  6). 

Cît  despre  autorul  lucrării  se  menţionează  că:  „înţelegerea  pe  care  o  dove¬ 
deşte  părintele  Nyssen  faţă  de  pictura  şi  iconografia  românească  îşi  are  obîr- 
şia  în  dragostea  sa  faţă  de  ţara  noastră  şi  de  poporul  român,  despre  a  cărui 
originalitate,  credinţă  şi  generozitate  ctitoricească  vorbeşte  chiar  în  cartea  de 
faţă**  (p.  7). 

Privitor  la  carte,  în  Cuvîntul  înainte  se  mai  spune  că:  „este  un  ghid  de 
spiritualitate  şi  de  evidenţiere  a  unei  realizări  şi  a  unei  epoci  în  care  puterea  de 
creaţie  a  poporului  nostru  s-a  putut  exprima  deplin44  (p.  7). 

După  acest  Cuvînt  înainte  urmează  studiul  autorului  care  de  la  început 
ţine  să  menţioneze  pe  scurt  istoricul  acestei  biserici  închinată  Sf.  Ioan  Boteză¬ 
torul,  adăugind:  „Este  neîndoielnic  că  acest  pictor,  doctorand  în  teologie,  cunos¬ 
cător  al  moştenirii  Sfinţilor  Părinţi,  nu  a  avut  în  vedere  decît  un  singur  lucru: 
să  reveleze  din  nou,  prin  imagini,  flacăra  mîntuirii,  după  programul  întregii  struc¬ 
turi  a  credinţei44  (p.  11). 

Iar  despre  credinoiosul  ce  îşi  îndreaptă  paşii  spre  această  biserică,  autorul 
zice  că:  „fără  să  presimtă  ce-1  aşteaptă,  are  impresia  că  e  atins  de  o  flacără 
care-1  face  să  participe  prin  mijlocirea  ochiului  la  evenimentele  luminoase  ale 
realităţii  mîntuirii,  înfăţişate  în  chip  material  şi  în  acelaşi  timp  spiritual44  (p.  12) 
şi  adaugă  mai  departe:  „Pentru  credinciosul  care  se  roagă  şi-i  priveşte,  sfinţii 
devin  semne  ale  chemării  pe  drumul  mîntuirii,  căci  prin  ei  ne-a  venit  credinţa, 
de  vreme  ce  ei  înşişi  ajunseră  la  chipul  de  lumină  rîvnit  al  transfigurării44  (p.  13). 
Reiese  din  această  afirmaţie  rostul  şi  folosul  pe  care  îl  au  icoanele  în  Biserica 
Ortodoxă  şi  argumentul  practic  a  exemplului  atîtor  martiri  creştini  care  şi-au 
dat  chiar  şi  viaţa  pentru  apărarea  învăţăturii  dreptei  credinţe,  privind  cultul 
sfintelor  icoane. 

După  ce  autorul  prezintă  în  mare  scenele  pictate  pe  pereţii  acestei  biserici, 
prezintă  amănunţit,  în  parte,  unele  din  cele  mai  principale  scene  legate  de  isto¬ 
ria  bisericească  a  mîntuirii  noastre.  Cartea  are  şi  scurte  rezumate  în  limbile  en¬ 
gleză.  franceză  şi  germană. 

Prezentarea  icoanelor  esenţiale  este  însoţită  de  cîteva  ilustrate.  Astfel,  în 
planşa  1  este  prezentată  „Jertfa  Patriarhului  Avraam44,  preînchipuind  Jertfa  MLn- 

tuitorului,  jertfa  lui  Isaac  este  mişcătoare.  Despre  această  jertfă  autorul  aduce  un 
citat  din  Meliton  de  Sardes  care  zice  că:  „Isaac  n-a  suferit,  pentru  că  era  numai 
o  preînchipuire  a  lui  Hristos.  Dar  chiar  şi  cel  ce  preînchipuia  numai  pe  Hristos, 
a  trezit  în  oameni  cutremur  şi  frică.  Fiindcă  li  se  dădea  să  privească  o  taină 
nouă:  „cum  un  fiu  a  fost  adus  pe  munte  spre  junghiere  de  către  tatăl  său*  (p.  46). 

Planşa  2  prezintă  Bunavestire,  pe  fondul  unui  cer  albastru  închis  încărcat 
de  stele.  Autorul  citează  pe  Iacob  din  Vatme  care  cîntă  evenimentul  Buneivestiri 
astfel:  „A  fost  un  moment  minunat,  acela  cînd  Maria  stătea  de  vorbă  cu  Gavriii. 
Fiica  smerită  şi  săracă  şi  îngerul  s-au  întîlnit  şi  au  avut  o  convorbire  cu  totul 
neobişnuită.  Fecioara  curată  şi  îngerul  strălucitor  au  purtat  minunatul  dialog 
care  aducea  însăşi  pacea  între  cer  şi  pămînt*  (p.  48). 

Planşa  3  prezintă  Naşterea  Domnului.  „întreaga  boltă  a  absidei  de  miazăzi 
e  un  fond  albastru  înstelat  .alcătuit  dintr-o  stîncă  luminoasă,  în  chipul  crucii, 
in  mijlocul  căreia  se  află  peştera  cu  ieslea,  strălucind  ca  o  flacără  şi  Maria  în¬ 
grijorată*  (p.  50).  Alături  de  planşă  este  dat  un  citat  din  Imnele  Naşterii  ale  Sfîn- 
tului  Efrem  Şirul,  în  următoarele  cuvinte  ale  Născătoarei:  „In  ziua  în  care  a  in¬ 
trat  Gavril  la  Mine  sărmana,  m-a  f^put  într-o  clipă  stăpînă  şi  roabă,  căci  sînt 
roaba  dumnezeirii  Tale,  dar  şi  maica  omenităţii  Tale,  o  Domnul  şi  Fiul  meul" 
(p.  50). 

Planşa  4,  Fuga  în  Egipt,  e  alături  de  scena  Buneivestiri.  Intre  aceste  două 
scene,  aflate  în  aceeaşi  arcadă,  pluteşte  acelaşi  porumbel  al  Duhului  dumnezeiesc, 
în  octogonul  unei  stele.  Citatul  ce  însoţeşte  scena  este  tot  din  Sf.  Efrem  Şirul 
care  pune  în  gura  Născătoarei  de  Dumnezeu,  următoarea  exclamare:  „Cu  Tine 
vreau  să  fug,  ca  să  cîştig  în  Tine  viaţa  în  tot  locul.  Unde  eşti  Tu,  închisoarea  în¬ 
cetează  să  fie  închisoare.  Căci  în  Tine,  omul  urcă  la  cer.  Mormîntul  încetează  să 
fie  mormînt,  căci  Tu  eşti  învierea  întîi  şi  apoi  pâmîntul*  (p.  52). 

Planşa  5,  Botezul  lui  Iisus  în  Iordan.  Autorul  menţionează  următoarele:  „In 
vreme  ce  Apusul  aproape  că  a  pierdut  taina  sărbătorii  Botezului  lui  Iisus,  acesta 
a  rămas  pentru  întreg  Răsăritul  creştin  evenimentul  epifanic  propriu-zis,  ca  o 
Vestire  a  mîntuirii  în  faţa  creaturii  şi  a  oamenilor*  (p.  54).  In  •  icoana  Botezului 
se  vede  negrăita  smerenie  a  Domnului  care  S-a  coborît  în  apă,  ca  să  se  lase 
botezat  de  Ioan,  în  timp  oe  îngerii  se  veselesc  de  această  plinire  a  sfatului  Ta¬ 
tălui,  fapt  pentru  care  Sf.  Efrem  Şirul  II  laudă  zicînd:  „Lăudat  fie  Cel  ce  s-a 
coborît  şi  s-a  botezat  în  Iordan  şi  a  întors  popoarele  de  la  rătăcire*  (p.  54). 

Planşa  6,  Iisus  umblă  pe  mard.  Icoana  ne  prezintă  mai  mult  decît  ceea  ce 
se  istoriseşte  în  Sfînta  Scriptură.  Iisus  domină  tot  ce  apare  în  prim-plan.  înfă¬ 
ţişarea  Lui  se  îndreaptă  spre  întreaga  lucrare  mîntuitoare  pentru  care  a  venit. 
Chiar  şi  apele  ascultă  de  El.  Petru  devine  un  simbol  al  tuturor  credincioşilor 
care  sînt  cuprinşi  de  frică  şi  de  îndoială,  oricare  ar  fi  treapta  pe  care  se  află  în 
slujbele  şi  dregătoriile  lor*  (p.  56).  Sfîntul  Ioan  Gură  de  Aur  ţine  să  comenteze 
această  întîmplare  zicînd:  „Pentru  ce  n-a  poruncit  Domnul  vîntului  să  se  opreas¬ 
că,  ci  şi-a  întins  El  însuşi  mîna  şi  l-a  prins  pe  Petru?  Pentru  că  avea  trebuinţă 
de  credinţa  lui  Petru.  Domnul  arată,  aşadar,  că  nu  puterea  vîntului  ci  puţinătatea 
credinţei  lui  Petru  e  vinovată  şi  este  pricina  scufundării  lui.  Lasă  vîntul  să  sufle 
mai  departe  ca  să  arate  că  el  nu  poate  aduce  nici  o  vătămare  celui  în  care  cre¬ 
dinţa  este  puternic  înrădăcinată*  (p.  56). 

Planşa  7.  Banul  dajdiei.  Pictorul  se  pare  că  s-a  oprit  la  răspunsul  dat  de 
Iisus:  „Daţi  cezarului  ce  este  al  cezarului  şi  lui  Dumnezeu  ce  este  al  lui  Dum¬ 
nezeu*.  Icoana  prezintă  două  figuri  îngenuncheate  care  poartă  ca  un  jug  pe  spate 
un  ban  uriaş,  cu  chipul  cezarului,  adică  banul  care  trebuie  dat  cezarului.  Iar  lui 
Dumnezeu?  Chipul  lui  Dumnezeu  întipărit  numai  în  om. 

Planşa  8.  Iisus  şi  femeia  păcătoasă.  Şi  în  această  scenă,  care  încheie,  în  par¬ 
tea  de  apus,  ca  ultimă  revărsare  a  milei  dumnezeieşti,  şirul  tainelor  mîntuirii,  se 
înfăţişează  ca  o  tîlcuire  a  cuvîntului  biblic  în  duhul  Părinţilor.  Femeia  apare  în 
prim-plan,  îngenunchiată,  acoperită  doar  cu  cîteva  zdrenţe,  ca  o  podoabă  a  ace¬ 
lora  care  voiesc  să-i  aplice  pedeapsa  lui  Moise . . .  „El  nu  o  osîndeşte  ci  îi  cere 
să  nu  mai  păcătuiască,  adică  o  cheamă  pe  calea  dumnezeiască  arătată  prin  veni¬ 
rea  Lui*  (p.  60). 

Planşa  9.  Parabola  feoioarelor  înţelepte  şi  a  celor  nebune.  Sfînta  cetate  ce¬ 
rească  apare  strălucitoare,  pe  fundalul  întunecat  al  bolţii  înstelate;  porţile  ei  sînt 

păzite  de  îngeri,  iar  Hristos  într-o  întreită  rază,  stînd  în  picioare  pe  un  nor  lu¬ 
minos,  cheamă  ia  ospăţul  de  nuntă  pe  fecioarele  ce  au  vegheat  şi-şi  au  can¬ 
delele  pregătite.  Fecioarele  nebune,  care  nici  nu  mai  poartă  candele,  sînt  deja  scu¬ 
fundate  pe  jumătate  in  întuneric.  N-au  avut  grijă  să  privegheze  şi  să  se  ţină 
aprinse  cu  duhul44  (p.  62).  Metodiu  de  Olimp  ţine  să  adauge,  pentru  cei  ce  o  pri¬ 
vesc,  un  îndemn:  „Chemarea  mea  este  să  port  candelele  luminii  neapropiate44  (p.  62). 

Planşa  10.  Schimbarea  la  faţă  a  lui  Hristos.  Mîn  tui  torul  este  înfăţişat  între 
Moise,  cel  ajuns  la  cunoştinţă,  şi  proorocul  Ilie,  cel  încercat  de  suferinţe.  Lumina 
le  străluceşte  atît  de  puternic,  încît  Apostolii  îngenuncheaţi  la  picioarele  Lui  sînt 
orbiţi  de  ea,  dar  în  acelaşi  timp  privesc  şi  ar  dori  să  râmînă  acolo44  (p.  64). 

După  învăţătura  Sf.  Macarie  Egipteanul  „aşa  cum  a  fost  slăvit  trupul  Dom¬ 
nului  şi  a  intrat  în  slavă  dumnezeiască  şi  s-a  prefăcut  în  lumină  nesfîrşită,  cînd 
s-a  suit  In  munte,  aşa  vor  fi  slăvite  şi  vor  străluci  şi  trupurile  noastre44  (p.  64). 

Planşa  11.  Răstignirea  lui  Iisus.  In  această  icoană  „se  înfăţişează  fulgerător 
vederii,  mult  în  faţa  celor  doi  tîlhari,  evenimentul  morţii  lui  Hristos,  străpunge¬ 
rea  coastei  prin  suliţa  ostaşilor,  deschiderea  izvorului  de  viaţă  dătător  aşteptat 
de  credincioşi.  în  acest  timp,  pe  margine,  JVţaria  şi  Ioan  sînt  deja  afundaţi  cu  totul 
în  acea  cunoaştere  care  în  toată  durerea  pămîntească  este  totuşi  atinsă  şi  trans¬ 
figurată  de  aşteptarea  tainei  de  peste  noapte  a  acestui  eveniment44  (p.  66). 

Planşa  12.  Coborîrea  la  iad,  ca  icoană  a  învierii.  în  această  scenă,  în  vreme 
ce  Hristos  cel  înviat  prinde  pe  Eva  de  încheietura  mîinii,  lui  Adam  şi  drepţilor 
le  arată  potirul  Sfintei  Euharistii,  pentru  a  le  împărtăşi  şi  lor  din  rodul  jertfirii 
Sale  „leacul  nemuririi*4  (p.  68).  S-a  socotit  această  icoană  a  învierii  reprezentând 
trecerea  de  la  moarte  la  viaţă,  nu  numai  a  Mîntuitorului  ci  şi  a  întregii  omeniri, 
ca  o  readucere  acasă. 

Planşa  13.  Plini  de  Duhul  Sfînt,  Apostolii  aşteaptă  a  doua  venire  a  Dom¬ 
nului.  In  această  imagine  „sînt  înfăţişate  chipuri  de  Apostoli,  care  din  originile 
lor  ţărăneşti  ca  şi  din  sinceritatea  de  nezdruncinat  a  structurii  lor  create,  devin 
fiinţe  strălucind  aievea  ca  şi  cum  ar  fi  străbătuţi  de  un  foc  lăuntric4*  (p.  70).  Se 
aduce,  spre  o  mai  largă  înţelegere  a  icoanei,  un  text  din  cîntările  cultice  de  la 
Rusalii:  „Izvorul  Domnului  s-a  arătat  celor  de  pe  pâmînt  şi  s-a  împărţit  în  chip 
minunat  în  nuri  de  foc  şi  a  rourat  pe  Apostoli  luminîndu-i44  (p.  70). 

Planşa  14.  Cei  trei  îngeri  ca  reprezentare  a  Sf.  Treimi.  „Pictorul  a  zugrăvit 
aici,  în  mijlocul  cetelor  îngereşti,  o  masă  în  formă  triunghiulară  pe  care  o  ating 
cei  trei  îngeri  cu  vîrful  aripilor  lor“  ...  şi  se  continuă  „Dacă  în  cei  trei 
îngeri  adunaţi  aici  la  o  masă  se  înfăţişează  aşadar  Sfânta  Treime,  ca  temeiul 
de  viaţă  cel  mai  lăuntric  al  întregii  creaţii,  ei  înfăţişează  şi  sfatul  privitor 
la  mîntuire,  căci  potirul  de  pe  masă  arată  limpede  că  mântuirea  lumii,  prin 
Fiul  îşi  are  izvorul  în  comuniunea  lăuntrică  de  dragoste  a  fericitei  Treimi,  ca 
ultim  fundament  al  lumii  şi  al  omului  şi  al  oricărei  destăinuiri44  (p.  72). 

Planşa  15.  Hristos  tronând  în  braţele  Maicii  Sale  pe  chivotul  Legământului, 
tn  această  icoană  apar  trei  altare  suprapuse:  „sus,  tronul  plin  de  har  al  Fecioarei 
cu  Pruncul,  dedesubt,  Cortul  mărturiei  din  Vechiul  Testament,  cu  dverele  heru¬ 
vimilor  şi,  de-abia  sub  acestea,  altarul  Euharistiei,  umbrit  de  baldachin,  avînd 
de-o  parte  şi  de  alta  pe  Hristos  care  împărtăşeşte  pe  Apostoli  cu  pîinea  şi  po¬ 
tirul  euharistie44  (p.  74).  Icoana  vrea  să  reprezinte  drumul  întreg  al  mîntukli  din 
Vechiul  Testament  şi  pînă  în  actualitate. 

Planşa  16.  împărtăşirea  Apostolilor.  Fondurile  de  culoare  „sînt  alternate  de 
aşa  manieră,  prin  contrast,  încît  chipurile  strălucesc,  ca  personaje  dintr-o  proce¬ 
siune.  Prin  aceasta  se  arată  din  ce  putere  s-au  hrănit  începătorii  credinţei  noas¬ 
tre,  adică  Apostolii,  pentru  a  duce  pînă  la  marginile  lumii  credinţa  în  Domnul  Cel 
întrupat  şi  înălţat  (p.  76).  Deci  o  succesiune,  atît  prin  învăţătură  cît  şi  prin  har. 

Planşa  17.  Parabola  bogatului  nemilostiv  şi  a  săracului  Lazăr.  Pictorul,  în¬ 
trebat  de  ce  a  zugrăvit  această  icoană  ca  formă  a  judecăţii  de  apoi,  a  răspuns: 
„Preoţii  înşişi  trebuie  să  privească,  în  vremea  cuvîntării,  la  această  parabolă  a 
Domnului.  La  ce  le-ar  folosi  lor  înşişi  cuvintul  propovăduirii,  dacă  după  Liturghie 
mănincă  asemenea  bogatului  nemilostiv,  iar  poporul  lui  Dumnezeu  rabdă  şi  nu  are 
nimic,  sau  numai  ceea  ce  este  strict  de  trebuinţă?44  (p.  78). 

Autorul,  contrar  ospăţului  bogatului,  aduce  un  episod  al  lui  Isac  al  Antio- 
hiei,  despre  ospăţul  credinţei  zic  în  d:  „Credinţa  m-a  poftit  să  mă  dosfătez  cu  bo- 

găţiile  ei,  m-a  poftit  să  stau  la  masa  ei  şi  mi-a  adus  în  faţă  roadele  Duhului, 
mi-a  netezit  calea  către  -uşa  ei,  ca  să  pot  să  umblu  cu  ea  nestingherit.  Ea  m-a 
însoţit  pe  cărarea  cea  dreaptă,  ca  să  nu  rătăcesc  în  greşeli  vrednice  de  osîndă. 
Am  intrat  cu  ea  în  locuinţa  ei  şi  am  ajuns  la  locul  odihnei.  Acolo  am  văzut  toate 
bogăţiile  pe  care  le-.a  pregătit  celor  poftiţi  de  eau  (p.  78). 

Planşa  18.  Iisus  Hristos  Pantocratorul,  în  mijlocul  cetelor  de  îngeri.  Icoana 
Pantocratorului  este  zugrăvită  între  două  pătrate  suprapuse  „în  care  El  apare, 
ll  fac  să  strălucească,  pe  fondul  cu  opt  unghiuri*  (p.  80).  Sf.  Macarie,  referitor  la 
Împăratul  ceresc,  zice:  „Dacă  oamenii  trupeşti  doresc  aşa  de  mult  să  vadă  stră¬ 
lucirea  unui  rege  pâmîntesc,  cu  cît  mai  mult  trebuie  oare  să  se  simtă  atraşi 
spre  măreţia  necuprinsă  a  adevărului  şi  veşnicului  împărat  Hristos,  cei  In  care  au 
pătruns  picăturile  Duhului  vieţii  dumnezeieşti*  (p.  80). 

în  concluzie,  chiar  dacă  pentru  unii  pictura  Pr.  Arhim.  Gheorghe  Ciobanu 
de  la  biserica  Ferentari  este  mai  greu  de  acceptat,  poate  pentru  faptul  că  e  greu 
de  înţeles,  ea  rămîne  o  pictură  ziditoare  pentru  cei  ce  se  străduiesc  să-i  înţe¬ 
leagă  sensul  legat  de  învăţătura  dogmatică  ce  duce  la  mîntuirea  sufletelor  noas¬ 
tre,  iar  girul  marelui  specialist  în  pictura  bizantină,  Prof.  Wilhelm  Nyssan  în¬ 
tăreşte  cele  susţinute  în  cartea  prezentată. 

P.  S.  Episcop  Ioan  Mihălţan 


Gh.  I.  Brătianu  „O  ENIGMA  ŞI  UN  MIRACOL  ISTORIC: 

POPORUL  ROMAN" 

Editura  Ştiinţifică  şi  Enciclopedică,  Bucureşti,  1988,  212  pagini. 

Intre  lucrările  de  referinţă,  cu  caracter  istoric,  menite  să  ofere  o  mai  bună 
cunoaştere  a  faptelor,  evoluţiei  istorice  a  poporului  român,  se  înscrie,  în  mod  stră¬ 
lucit,  cartea  apărută  recent  în  Editura  Ştiinţifică  şi  Enciclopedică  aparţinînd  lui 
G.  I.  Brătianu.  Lucrarea  se  înscrie  într-o  dezbatere  ce  a  mobilizat  energiile  me- 
dievisticii  europene  pe  o  perioadă  ce  se  întinde  pe  mai  bine  de  un  secol  şi  jumă¬ 
tate,  în  momentul  apariţiei  ei  —  problema  continuităţii  daco-iramane  pe  terito¬ 
riul  patriei  noastre. 

Spre  sfîrşitul  secolului  al  XVIII-lea,  intelectualii  români  din  Transilvania, 
preocupaţi  de  soarta  poporului  lor  aflat  sub  stâpînirea  .imperiului  habsburgic, 
a  nobilimii  maghiare  şi  a  patriciatului  săsesc,  transformă  teza  continuităţii  româ¬ 
nilor  în  vechea  Dacie  într-un  instrument  fundamental  al  luptei  de  emancipare 
socială  şi  naţională.  In  1781  apărea  prima  carte,  scrisă  de  un  oarecare  Sulzer  care 
expunea  teoria  imigraţionistă  —  expresie  a  intereselor  naţiunilor  maghiare,  să¬ 
seşti  şi  secuieşti  privilegiate  din  Transilvania.  Originea  sud-dunăreană  a  româ¬ 
nilor  a  început  să  placă  tot  mai  mult  tuturor  celor  care  doreau  să-şi  exercite 
supermaţia  asupra  românilor  transilvăneni.  Acesta  era  un  pretext  în  susţinerea 
politicilor  reacţionare.  Teoria  imigraţionistă  a  început  să  fie  îmbrăţişată  pe  rînd 
de  alţi  „pseudo-istorici*,  culminînd  cu  Robert  Roesler. 

Lucrarea  lui  Gheorghe  Brătianu  expune  elocvent  toate  aceste  probleme, 
reuşind  să  dovedească  netemeinicia  afirmaţiilor  cercetătorilor  străini.  La  origine, 
această  carte  apare  ca  un  răspuns  oferit  de  autor  eminentului  său  profesor  de 
istorie  medievală  de  la  Sorbona  Ferdinand  Lot  (1866 — 1952)  care,  de  pe  cu 
totul  alte  poziţii  decît  istoricii  maghiari,  a  optat,  totuşi,  pentru  teza  imigraţionistă. 
însuşi  titlul  lucrării  a  fost  preluat  de  istoricul  român  din  titlul  unui  capitol  al 
lucrării  lui  Lot,  consacrată  marilor  migraţii. 

Considerăm  potrivită  expunerea  sumară  a  contextului  social -ds  toric-cultural 
în  care  a  apărut  lucrarea  la  care  ne  referim.  Cartea  era  publicată  în  1942,  an  cînd 
Europa  sîngera  pe  cîmpurile  de  luptă  ale  celui  de-al  doilea  război  mondial,  iar 
România,  după  ee-şi  înfăptuise  unitatea  naţională,  era  sfîşiată  la  toate  fruntariile 
sale,  sfidîndu-se  astfel  voinţa  poporului  român  şi  litera  tratatelor  internaţionale. 
Istoriografia  românească  trăia  acum  o  schimbare  de  generaţii.  La  sfîrşitul  primu¬ 
lui  război  mondial  se  stinge,  pe  parcursul  a  numai  cîţiva  ani,  generaţia  ce  aşe- 

zase  fundamentele  ştiinţei  istorice  româneşti:  C.  Giurescu  în  1918,  I.  Bogdan  în 
1913,  A.  D.  Xenopol  în  1920,  P.  Onciul  în  1923,  V.  Pârvan  în  1927.  Doar  Nicolae 

larga  continua  să  desfăşoare  o  activitate  de  mare  amploare.  Apărea  noua  gene¬ 

raţie  de  istorici:  G.  I.  Brătianu,  C.  C.  Giurescu,  P.  P.  Panaitescu,  V.  Papacostea. 
Aceştia  vor  fi  ataşaţi  de  programul  şcolii  critice  de  la  sfîrşitul  sec.  al  XlX-lea, 
de  asemenea  faţă  de  direcţiile  „Noii  şcoli  critice44  din  România  care  prelua  di¬ 
recţia  istoriografiei  europene  născute  prin  „Şcoala  analelor44.  De  pe  aceste  pozi¬ 

ţii,  formindu-se  şi  la  şcoala  de  prestigiu  de  la  Sorbona,  Ghe.  Brătianu  îşi  elabo¬ 
rează  lucrarea  într-un  mod  ştiinţific  evident. 

Cartea  este  alcătuită  din  şase  capitole,  fiecare  tratînd  aspecte  deosebit  de 
semnificative,  originale  şi  interesante  în  acelaşi  timp  pentru  studiul  continuităţii 
daco-romane.  De  la  lecturarea  primelor  pagini,  cititorul  poate  observa  un  stil 
propriu,  nemaiîmtîlnit  la  majoritatea  celorlalţi  istorici.  Tot  ce  e  scris  e  pătruns 
de  multă  obiectivitate.  Autorul  expune  la  început  opiniile  şi  mărturiile  istoricilor 
adversari  ai  continuităţii.  Punîndu-le  faţă  în  faţă,  comparîndu-le  cu  un  spirit 
critic  aparte,  le  dovedeşte  netemeinicia.  Maniera  analizei  e  deosebit  de  atrăgă¬ 
toare,  forţa  de  presuasiune  a  ideilor,  spiritul  profund,  angajant,  te  predispun 
total  pentru  lectură. 

După  ce  în  primul  capitol  autorul  prezintă  poziţia  lui  Ferdinand  Lot  în 
problema  continuităţii,  în  cel  de-al  doilea  capitol  expune  teoria  imigrării  în  lu¬ 
crările  străine  contemporane  lui.  L.  Tâinaş,  istoric  maghiar,  afirmă  foarte  categoric 
imigrarea  daco- romanilor  în  sudul  Dunării.  Populaţia  romanizată  s-ar  fi  întors 
pe  pămînturile  de  azi,  cel  mai  devreme  după  sec.  X.  E  menţionat  apoi  un  istoric 
bulgar,  P.  Mutafciev,  care  afirmă  cu  certitudine  că  „în  epoca  slavo-bulgară  pri¬ 
mitivă  nu  exista  o  populaţie  romanică  în  regiunile  limitrofe  ale  Dunării*4.  Ru- 
bruck  şi  Roger  Bacon  îşi  închipuiau  că  românii  provin  din  Asia  sau  din  stepele 
Rusiei  medievale.  Un  alt  istoric  însă,  Iacob  Bromberg,  emigrant  basarabean,  vine 
să  demonstreze  în  lucrarea  sa  că  de  fapt  Basarabia  este  leagănul  istoric  al  lu¬ 
mii  slave.  După  cum  se  poate  observa  pînă  aici,  din  lucrările  acestor  istorici  se 
neagă  formarea  poporului  român,  atît  în  Transilvania  rit  şi  în  sudul  Dunării  sau 
în  Basarabia.  Mutafciev  ajunge  să  considere  că  leagănul  primitiv  al  românilor 
s-a  aflat  în  zona  Serbiei,  Herţegovinei  şi  a  Muntenegrului.  Regiunea  aceasta  geo¬ 
grafică  este  însă,  după  opinia  cehului  Constantin  Jirecek,  „patria  cea  mai  veche  şi 
mai  stabilă  a  poporului  sîrb44.  Se  poate  uşor  constata  că  fiecare  opinie  se  contra¬ 
zice  cu  cealaltă,  dovedindu-se  astfel  netemeinicia  lor. 

In  cel  de-al  treilea  capitol,  autorul  prezintă  părăsirea  Daciei,  făcînd  însă 
apel  la  unele  argumente  logice-istorice  foarte  interesante.  Populaţia  daco-romană 
n-ar  fi  avut  nici  un  interes  să  treacă  Dunărea  ca  să  se  aşeze  pe  malul  ei  drept. 
Nu  era  cu  nimic  mai  eficientă  această  situaţie.  Autorul  apelează  apoi  la  asemă¬ 
narea  situaţiei  de  pe  teritoriile  noastre  cu  situaţia  altor  ţări  ca  Britania,  Bavaria, 
Alsacia  care  au  cunoscut  şi  ele  o  retragere  a  administraţiei  romane,  prezenţa 
populaţiei  autohtone  nefiind  însă  pusă  în  discuţie.  înseşi  permanentele  migraţii 
peste  Dunăre  „au  generat  unitatea  poporului  .român  şi  a  limbii  sale  precum  şi 
poziţia  sa  geografică  actuală44. 

In  capitolul  IV,  autorul  analizează  amănunţit  aspectele  limbii  române,  evo¬ 
luţia  ei,  ajungînd  la  confirmarea  continuităţii  daco-romane  pe  acest  teritoriu. 
Fondul  de  bază  latin  al  limbii  române,  care  denotă  direct  existenţa  primară  a 
unei  populaţii  romanizate  care  a  asimilat  apoi  pe  imigratori,  e  analizat  doar 
sumar.  Autorul  încearcă  însă  altceva,  o  analiză  a  celor  patru  dialecte:  dacoro¬ 
mân,  aromân,  istroromân  şi  meglenoromân.  Ajunge  la  ideea  formării  limbii  ro¬ 
mâne  atît  în  vechea  Dacie,  rit  şi  în  provinciile  trace  şi  ilirice  din  Peninsula  Bal¬ 
canică,  de  asemenea  la  distingerea  a  două  perioade  în  evoluţia  limbii:  prima  în¬ 
cheiată  odată  cu  invazia  slavilor  în  Balcani,  cea  în  care  centrul  de  gravitaţie  al 
lumii  romanice  răsăritene  în  formare  se  găsea  evident  la  sud  de  Dunăre,  acolo 
unde  imperiul  şi-a  putut  păstra  cetăţile,  tîrgurile,  episcopiile,  a  doua,  cînd  avea 
de-a  face  cu  o  limbă  nouă  conţinînd  elemente  slave  în  dialectele  dinspre  nord 
şi  cu  o  primă  separare  a  graiurilor  romanice  din  această  parte  a  Europei,  împinse 
spre  sud-vest  sau  nord  de  slavi.  Referitor  la  obiecţia  că  nu  s-a  păstrat  nici  un 
nume  de  oraş  din  perioada  romană,  toate  acestea  fiind  de  origine  slavă,  autorul 
indică  faptul  că  ar  trebui  să  se  ţină  seama  de  traducerea  numelor  de  locuri. 

Slavii  nu  fac  altceva  decît  să  preia  în  limba  lor  vechile  denumiri.  Ca  exemple 
sînt  aduse  satul  Petra  din  epoca  romană  care  a  devenit  Cameniţa,  care  înseamnă 
acelaşi  lucru  în  limba  slavă,  ş.a. 

Capitolul  al  V-lea  este  consacrat  izvoarelor  istorice  privitoare  la  daco-ro- 
mani.  Prin  argumente  concludente  se  ajunge  la  concluzia  că  izvoarele  istorice 
medievale  erau  interesate  a  menţiona  doar  pe  stăpînitorii  locurilor,  căpeteniile, 
clasele  conducătoare.  Era  firesc  ca  în  această  situaţie  populaţia  aservită  să  nu  fie 
pomenită.  Chiar  şi  rarele  informaţii  referitoare  direct  la  populaţia  autohtonă,  o 
prezintă  cu  un  nume  străin  etniei  sale.  Numele  etnice  nu  desemnează  atît  popu¬ 
laţia  majoritară  cît  pe  stâpînitori.  De  aici  diversitatea  denumirilor:  huni,  gepizi, 
barbari,  sciţi,  sarmaţi,  unguri  etc.  Mai  tîrziu  apar  de-abia  termenii  vlah  şi  ro¬ 
mân.  Documentele  italieneşti  de  la  sfîrşitul  evului  mediu  îi  prezintă  spre  exem¬ 
plu  pe  românii  care  veneau  la  tîrgurile  din  Crimeea  sub  numele  de  „unguri44. 
Erau  românii  din  provinciile  asupra  cărora  regatul  Ungariei  îşi  afirma  pretenţii 
de  suzeranitate.  Autorul  conchide  deci  că  izvoarele  istorice  nu  tac.  Ele  vorbesc. 
Trebuie  găsite  însă  modalităţile  necesare  descifrării  lor.  O  importanţă  aparte  i  se 
conferă  termenului  de  „rumân44.  Poporul  însuşi  şi-a  atribuit  acest  nume.  In  se¬ 
colele  XVI — XVIII  avea  un  sens  peiorativ:  „ţăran  legat  de  glie“.  Termenul  denotă 
desigur  situaţia  anterioară  a  populaţiei  romanizate,  de  dominaţie  din  partea  mi¬ 
gratorilor.  El  poartă  însă  cu  sine  şi  ideea  de  stabilitate.  „Romanus44  reprezenta 
pentru  invadatorii  germanici  şi  slavi  numele  colonului  dependent  de  un  domeniu 
funciar. 

Capitolul  VI  este  rezervat  (arheologiei.  Autorul  intră  mai  în  profunzimi.  A- 
junge  la  concluzia  că  dovezile  arheologice  aparţinînd  secolelor  IV — VI  au  stil 
straniu,  nespecific  locurilor  acestora.  Se  poate  ajunge  la  conferirea  unei  origini 
străine.  Totuşi  el  ţine  să  amintească  un  obicei  foarte  răspîndit  în  Evul  Mediu  în 
întreaga  Europă.  Exista  peste  tot  ideea  preluării  modei  clasei  stăpînitoare.  In 
acest  caz  dovezile  existente  ar  fi  autohtone  dar  cu  influenţă  străină. 

Cuprinsul  capitolului  VII  £1  constituie  unele  observaţii  asupra  istoriei  ro¬ 
mânilor  începînd  din  secolul  al  XlII-lea  pînă  la  Marea  Unire  din  1  decembrie 
1918. 

După  „Concluziile44  autorului,  care  doreşte  să  arate  că  „problema  părăsirii 
Daciei44  nu  trebuie  judecată  numai  în  virtutea  unui  singur  text,  oi  conform  ansam¬ 
blului  de  fapte  şi  realităţi  istorice,  în  carte  sînt  consemnate  observaţiile  pe  care 
F.  Lot  de  la  Sorbona  ţine  să  le  facă  la  adresa  acestei  lucrări.  Acestea  vin  parcă 
să  încoroneze  toată  munca  ştiinţifică  a  istoricului  român.  Cu  cîteva  .reţineri  Lot 
ajunge  să  accepte  ca  întru  totul  valabilă  teoria  continuităţii.  Acest  medievist  de 
formaţie  istorică  foarte  solidă,  retractează,  în  urma  apariţiei  cărţii  lui  Brătianu, 
poziţia  sa  anterioară.  F.  Lot  afirmă  în  finalul  observaţiilor  sale:  „Totuşi,  unde  ar 
trebui  să-i  plasăm  pe  daco-romani?  Ungurii,  sîrbii,  bulgarii  şi  grecii  sînt  de 
acord  că  ei  n-au  ce  căuta  cu  nici  un  preţ  nici  în  Transilvania,  nici  în  Serbia, 
nici  în  Bulgaria,  nici  în  Macedonia  sau  în  Pind.  Ei  n-au  căzut  totuşi  din  cer  şi 
n-au  venit  nici  din  fundul  iadului.  Această  unanimitate  împotriva  românilor  incită, 
prin  urmare,  la  adoptarea  tezei  cu  privire  la  dăinuirea  daco-romanilor  la  nordul 
Dunării44. 

Lucrarea  istoricului  G.  I.  Brătianu  arată  încă  din  primele  pagini  o  aciivie, 
o  seriozitate  deplină,  un  spirit  critic  obiectiv,  desăvîrşit.  Autorul  e  un  istoric  care 
dovedeşte  o  pregătire  profesională  deosebită,  de  mari  dimensiuni.  Alătură  toate 
informaţiile  una  lîngă  cealaltă  lăsîndu-le  pe  ele  singure  sau  să  se  anuleze  sau  să 
prindă  viaţă.  Putem  să  considerăm  cartea  aceasta  o  lucrare  de  căpătîi,  de  refe¬ 
rinţă  pentru  formaţia  oricărui  istoric,  dar  şi  pentru  formaţia  intelectuală  a  noas¬ 
tră  a  tuturor  românilor,  mîndri  că  sîntem  urmaşi  ai  dacilor  şi  ai  romanilor. 

Cartea  este  tradusă  din  limba  fanceză  de  Marina  Rădulescu.  Cititorul  are  po¬ 

sibilitatea  de  a  raporta  rezultatele  investigaţiei  savantului  român  la  cîştigurile 
cercetării  istorice  contemporane  prin  notele  şi  comentariile  lămuritoare  care  apar¬ 
ţin  lui  Stelian  Brezeanu.  Acesta  semnează  şi  prefaţa  cărţii,  rezervînd  de  aseme¬ 

nea  un  capitol  formaţiei  istorice  a  lui  Gh.  I.  Brătianu,  contribuţiei  sale  la  stu¬ 
diile  medieviste  europene. 

Mihai  Săsăujan 

Student  teolog 


118 


MITROPOLLA  ARDEALULUI 


MONUMENTA  LINGUAE  DACOROMANORUM,  BIBLIA  1688, 

PARS  I,  GENESIS 

Iaşi,  1988,  554  p. 

4 

Cu  ocazia  împlinirii  a  300  de  ani  de  la  apariţia  primei  traduceri  integrale  în 
limba  română  a  Sfintei  Scripturi,  consemnăm  o  nouă  iniţiativă  remarcabilă  de  a 
reedita  textul  sacru  după  ediţia  princeps,  alături  de  cea  a  Bisericii  Ortodoxe  Ro¬ 
mâne,  concretizată  în  ediţia  jubiliară  (apărută  în  noiembrie  1988).  Această  ini¬ 
ţiativă  este  datorată  conlucrării  dintre  Universitatea  „Al.  I.  Cuza44  din  Iaşi  şi  Uni¬ 
versitatea  „Albert-Ludwig44  din  Freiburg  im  Breisgau  (R.F.G.). 

Conţinutul  acestui  prim  volum  apărut,  deocamdată,  se  limitează  la  prima 
carte  a  Bibliei  de  la  Bucureşti  (Biblia  de  la  1688  sau  Biblia  lui  Şerban  Cantacu- 
zino):  Facerea. 

Realizatorii  volumului  sînt:  Alexandru  Andriescu,  Vasile  Arvinte,  Ioan  Cap- 
roşu,  Elsa  Liider,  Paul  Miron,  Mircea  Roşian  şi  Marietta  Ujică. 

Monumentala  lucrare  se  deschide  cu  cîte  un  Cuvînt  înainte  al  celor  dai  rec¬ 
tori.  Prof.  dr.  Viorel  Barbu,  Rectorul  Universităţii  „Al.  I.  Cuza“  din  Iaşi,  accen¬ 
tuează  semnificaţia  acestui  „act  de  demnitate  naţională44,  care  a  fost  apariţia 
Bibliei  de  la  Bucureşti  în  1688  şi  evidenţiază  colaborarea  fructuoasă  a  celor  două 
Universităţi  pentru  realizarea  acestei  noi  ediţii  de  înaltă  ţinută  ştiinţifică,  la  în¬ 
tocmirea  căreia  au  participat  lingvişti,  istorici  literari,  informaticieni  şi  istorici, 
„ceea  ce  dă  o  conştiinţă  colectivă  a  acestei  importante  opere  [ . . .  ]  de  restituire 
culturală44.  Prof.  dr.  Christoph  Riichardt,  Rectorul  Universităţii  „Albert-Ludwig44 
din  Freiburg,  după  ce  face  o  scurtă  incursiune  în  trecutul  relaţiilor  dintre  cele 
două  instituţii  de  cultură,  menţionează  că  Universitatea  „Albert-Ludwig44  din  Frei¬ 
burg  „participă  cu  bucurie  [la  această  ediţie],  conştientă  că  opera  de  la  1688,  care 
le-a  chezăşuit  românilor  unitatea  graiului  şi  o  poziţie  de  valoare  deosebită  între 
popoarele  Ortodoxiei,  aparţine,  ca  un  bun  comun,  istoriei  şi  culturii  europene44. 

In  continuare,  în  studiul  intitulat  O  nouă  ediţie  a  Bibliei  lui  Şerban  (p.  3 — 6), 
prof.  Paul  Miron  prezintă  structurarea  textelor  din  volumul  de  faţă.  Astfel,  pe 
lîngă  textul  cu  slovă  chirilică  al  ediţiei  princeps  şi  transliterarea  lui  cu  caractere 
latine,  mai  sînt  reproduse  şi  cele  două  manuscrise,  netipărite  pînă  în  prezent:  ms. 
45  din  Biblioteca  Academiei  Române,  Filiala  Cluj  —  o  copie  după  traducerea  Ve¬ 
chiului  Testament  de  Spătarul  Milescu,  făcută  la  cererea  mitropolitului  Teodosie 
(1668 — 1672;  1679 — 1708),  cu  adaosuri  şi  îmbunătăţiri;  şi  respectiv  ms.  4389  din  Bi¬ 
blioteca  Academiei  Române,  o  altă  traducere  făcută  după  mai  multe  surse,  prin¬ 
tre  care  şi  Biblia  slavonă  de  la  Ostrog  (1581),  dar  care  foloseşte  şi  textul  spăta¬ 
rului  moldovean.  In  coloana  a  cincea,  în  paralel  cu  celelalte  patru,  se  face  o 
încercare  de  traducere  a  textului  biblic  al  Genezei,  ţinîndu-se  cont  atît  de  origi¬ 
nalul  masoret,  rit  şi  de  celelalte  traduceri  vechi  ale  Scripturii,  cea  greacă  şi  cea 
latină,  pentru  ca  „cititorul  să  poată  înţelege  mai  bine  care  au  fost  greutăţile  cu 
care  se  luptau  traducătorii  din  secolul  al  XVII-lea44. 

Urmează  un  istoric  al  traducerilor  şi  tipăririlor  textului  Sfintei  Scripturi 
—  parţial  sau  integral  —  în  spaţiul  european  cît  şi  la  noi,  necesar  pentru  o  mai 
bună  încadrare  a  măreţei  realizări  româneşti  din  vremea  domnitorului  Şerban 
Cantacuzino.  Prof.  Paul  Miron  remarcă  faptul  că  „gestul  larg  al  Bisericii  de  a 
dărui  poporului  Sfînta  Scriptură  în  limba  sa  a  conturat  şi  dimensiunea  unei  or¬ 
todoxii  [sic!]  româneşti,  străină  de  servitudini  de  primat  confesional,  împăciui¬ 
toare  şi  tolerantă44. 

După  aceasta,  Alexandru  Andriescu  înfăţişează  Locul  Bibliei  de  la  Bucureşti 
în  istoria  culturii ,  literaturii  şi  limbii  române  literare  (p.  7 — 45).  Autorul  susţine 
pe  baza  cercetării  celor  două  manuscrise  menţionate  —  manuscrise  de  oare  s-a 
ocupat,  în  special,  Virgil  Cândea  —  că  nu  mai  există  nici  un  dubiu  în  privinţa 
identificării  spătarului  Milescu,  ca  autor  al  traducerii  integrale  a  Vechiului  Tes¬ 
tament  din  Biblia  de  la  1688.  Astfel  revizorii  textului  lui  Nicolae  Milescu  preci¬ 
zează,  în  prefaţa  anonimă  a  ms.  45,  copiat  de  Dumitru  din  Cîmpulung  pentru  mi- 

tropolitul  Teodosie  al  Ungrovlahiei,  câ:  „Pentru  aceea,  preaiubite  cititoriule,  am  pus 
nevointa  aceasta  (vrînd  Dumnezău  pren  porănca  stăpînului),  de  am  scosu-o  pre 
limba  rumânească  den  dzvodul  lui  Necolae  cartea  aceasta  ce  să  chiamă  Biblia, 
adecă  «Făgăduinţa  veche**  şi-i  zic  Testament  pre  limba  letaniască,  iară  Biblie  să 
înţălege  elineşte  carte “  (p.  155  ed.  de  faţă).  Informaţia  aceasta  sumară  coroborat# 
cu  datele  mult  mai  precise  şi  mai  bogate  din  ms.  4389  (Cuvînt  înainte  către  ce¬ 
titor,  p.  163  ed.  de  faţă),  dezvăluie  identitatea  exactă  a  traducătorului:  „nevoi - 
tu-ne-am  a  prepune  această  sfîntă  şi  de  Dumnezeu  suflată  carte  carea  se  chiamă 
Biblia,  adecă  toată  cartea  legii  vechii  şi  cu  toţii  prorocii,  pre  limba  rumăineascâ 
carea  pînă  acum  într-această  limbă  a  noastră  rum[ănea]scă  nu  foarte  se-au  aflat 
p repusă,  fără  numai  un  izvod  scris  cu  mina,  p[re  c]are  .l-au  fost  prepus  Nicolae, 
spătariul  moldovean,  dascăl  şi  învăţat  in  limba  elinească,  care  ,1-au  izvodit  de  pre 
izvod ul  elinesc  ce  .se-au  fost  tipărit  în  Frangofort**. 

Alexandru  Andriescu  mai  notează  că  tipărirea  Bibliei  de  către  Şerban  Can- 
tacuzino  î-ntr-o  epocă  de  „occidentalizare  prin  cultură**  a  societăţii  româneşti  şi, 
în  acelaşi  timp,  de  încercare  a  întăririi  dominaţiei  otomane  în  cele  două  princi¬ 
pate  româneşti  —  tentativă  care  va  culmina  cu  instalarea  regimului  fanariot  — 
a  fost  un  act  de  „afirmare  a  unei  politici  creştine,  care  urmărea  scoaterea  ţârilor 
româneşti  de  sub  dominaţia  turcă “  (p.  8  sq). 

După  o  prezentare  a  filiaţiei  şi  circulaţiei  manuscriselor  în  Ţările  Române, 
autorul  se  opreşte  la  analiza  ms.  4389  şi  ms.  45.  Urmînd  pe  N.  A.  Ursu,  Al.  An¬ 
driescu  atribuie  ms.  4389  monahului  Daniil  Andrean  Panoneanul  (p.  14).  „încadrat 
in  tradiţia  slavonă  a  vechilor  traduceri  religioase  româneşti,  pusă  in  evidenţă  şi 
de  unele  similitudini  cu  Palia  de  la  Orăştie,  ms.  4389  îşi  mărturiseşte  totodată 
destul  de  clar  legăturile  cu  textul  .lui  Milescu-  (p.  15). 

Spre  deosebire  de  ms.  4389,  ms.  45  este,  de  fapt,  o  reproducere  revizuită  a 
traducerii  milesciene,  cum  .a  demonstrat  Virgil  Cândea  în  temeinicele  studii  pe 
care  i  le-a  consacrat  (vezi  Virgil  Cândea,  Raţiunea  dominantă.  Contribuţii  la  is¬ 
toria  umanismului,  Ed.  Dacia,  Cluj -Napoca,  1974). 

Al.  Andriescu  opinează  apoi,  cu  argumente,  că  prima  revizie  a  manuscri¬ 
sului  lud  Milescu  s-a  efectuat  în  Moldova,  după  anul  1668,  de  către  cei  cărora 
le-a  încredinţat  traducerea  Milescu  însuşi,  printre  care  se  va  fi  aflat  şi  mitropo¬ 
litul  Dosoftei  al  Moldavei  (p.  24).  O  a  doua  revizie  a  suferit  manuscrisul  lui  Mi¬ 
lescu  în  preajma  tipăririi  lud  în  Ţara  Românească.  Textul  Bibliei  de  la  Bucu¬ 
reşti  este  foarte  asemănător  în  partea  lui  cea  mai  întinsă  cu  textul  din  ms.  45. 
Diferenţele  sînt  datorate  celor  două  revizii.  Intre  revizorii  ediţiei  finale  se  nu¬ 
mără,  în  primul  rînd,  logofeţii  Radu  şi  Şerban  Grece  an  u,  apoi  Mitrofan,  fostul 
episcop  de  Huşi  (cu  munca  de  tipărire),  Ghermano  de  Nyssis,  episcop  şi  director 
al  Academiei  greceşti  din  Constantinopol  şi  al  celei  similare  din  Bucureşti.  Prin¬ 
tre  consultanţii  nemenţionaţi  sînt  şi  învăţatul  istolnic  Constantin  Cantacuzino,  cît 
şi  mitropolitul  ţării,  Teodosie,  mai  ales  în  probleme  de  exegeză  teologică. 

In  continuare,  analizînd  cu  exemple  concrete  diversele  opinii  pro  şi  contra, 
referitoare  la  contribuţia  Bibliei  de  la  1688  la  dezvoltarea  limbii  române  literare, 
Al.  Andriescu  conchide  că:  „Biblia  de  la  1688  n-a  fost,  poate  [s.n],  pentru  limba 
română  ceea  ce  fusese  pentru  limba  germană,  cu  mai  bine  de  un  secol  şi  jumă¬ 
tate  mai  înainte,  Biblia  lui  Luthor,  cu  care  a  fost  adeseori  comparată.  Dacă  multe 
din  normele  în  care  a  fost  scrisă  n-au  putut  fi  ratificate  de  limba  română  lite¬ 
rară  modernă,  această  traducere  a  îmbogăţit,  în  mod  cert,  exprimarea  artistică 
românească  cu  un  stil  care  merită  să  fie  privit  cu  toată  atenţia**  (p.  45). 

Urmează  un  amplu  şi  solid  Studiu  lingvistic  asupra  primei  cărţi  ( Facerea ) 
din  Biblia  de  la  Bucureşti  (1688),  în  comparaţie  cu  ms.  45  şi  ms.  4389  (p.  47 — 
121),  întocmit  de  Vasile  Arvinte. 

Cu  acribie  filologică  de  mare  profesionalitate,  Vasile  Arvinte  analizează 
particularităţile  lingvistice  ale  textelor  manuscriselor  menţionate,  concluzionînd 
că,  în  prima  ei  carte  (Facerea),  Biblia  de  la  Bucureşti  conţine  un  amestec  de  fe¬ 
nomene  literare  specifice  limbii  moldoveneşti,  reprezentate  în  special  de  ms.  45,  şi 
respectiv,  celei  munteneşti,  evidenţiată  mai  ales  în  ms.  4389. 

Selectarea  materialului  a  fost  facilitată  prin  punerea  la  dispoziţie  de  către 
Universitatea  din  Freiburg  —  pentru  textul  Bibliei  de  la  Bucureşti  —  a  unei 
liste  computerizate  a  tuturor  cuvintelor  din  cartea  Facerii,  în  scontextul  lor. 

După  Bibliografie,  Abrevieri  şi  Notă  asupra  ediţiei,  urmează  pe  cinci  coloane 
paralele,  textele  celor  cinoi  versiuni  româneşti  ale  cărţii  Facerii,  menţionate  mai 
sus,  transcrise  de  Ioan  Caproşu. 

După  note,  secţiunea  intitulată  Comentarii  (p.  327 — 363)  compară  textul  de 
la  Frankfurt  (1597)  cu  alte  ediţii  ale  Septuagintei,  explică  diverse  situaţii  din 
ebraică,  îmbogăţind  cunoştinţele  cititorului  Iade,  nef  amili  ar  izat  cu  o  serie  de  in¬ 
formaţii  utile,  mergînd  de  la  istorie  şi  geografie,  pînă  la  etnologie,  mitologie  şi, 
evident,  teologie;  se  indică  soluţii  de  redare  din  alte  limbi  sau  chiar  din  română, 
se  subliniază  pasajele  obscure,  se  semnalează  interferenţe  şi  posibile  căi  de  re¬ 
ceptare  (vezi  Paul  Miron,  art.  cit.,  p.  3). 

Indicele  oferă  echivalenţa  germană  şi  franceză  a  cuvintelor  folosite  în  tex¬ 
tul  cărţii  Facerii  al  Bibliei  din  1688,  foarte  necesară  pentru  includerea  studiului 
într-un  circuit  internaţional. 

Volumul  se  încheie  cu  reproducerea  fotocopiilor  celor  două  manuscrise 
(45  şi  4389)  care  conţin  Facerea.  Calitatea  reproducerii,  însă,  lasă  de  dorit. 

Iniţiativa  lăudabilă  a  distinşilor  cercetători  de  la  cele  două  Universităţi  nu 
poate  decît  să  bucure.  O  cercetare  critică  detaliată  a  lucrării  —  oare,  evident,  s-ar 
impune  —  depăşeşte  cadrul  unei  simple  prezentări. 

In  final,  dorim  să  urăm  succes  cercetătorilor  angajaţi  în  elaborarea  acestei 
preţioase  lucrări  ştiinţifice  de  restituire  culturală  a  monumentului  de  limbă  şi  cul¬ 
tură  românească  reprezentat  de  Biblia  de  la  Bucureşti,  întru  completarea  ei  cît 
mai  grabnică  cu  textele  şi  a  celorlalte  cărţi  pe  care  aceasta  le  conţine. 


Student  Lucian  Tuvcescu 


Treceri  la  cele  veşnice 


t  PREOTUL  IOAN  ZÂBAVA 


Victoria  revoluţiei  noastre  populare  a  fost  rodul  spiritului  de  sacrificiu  al 
maselor  populare  şi,  In  primul  rînd,  al  admirabilului  nostru  tineret  care  ne-a  res¬ 
tituit,  cu  preţul  sîngelui,  sentimentul  demnităţii  naţionale.  Un  merit  deosebit  îl 
au  cei  care  ani  de  zile  şi-au  pus  în  pericol  şi  viaţa,  protestînd  împotriva  tira¬ 
niei.  Intre  cei  care  au  îndurat  privaţiuni  şi  închisoare  sub  fostul  regim,  se 
numără  şi  preotul  Ioan  Zăbavă,  care  pe  ziua  de  24  decembrie  1989,  în  drum  spre 
împlinirea  unor  cerinţe  sufleteşti  ale  credincioşilor,  a  fost  rănit.  Internat  în  spital, 
în  scurt  timp  a  încetat  din  viaţă. 

Născut  în  satul  Simon-Bran,  jud.  Braşov,  la  4  aprilie  1914,  ca  fiu  al  cio¬ 
banului  Ioan  şi  soţia  Maria  Zăbavă,  regretatul  a  primit  o  educaţie  creştinească. 
A  urmat  şcoala  elementară,  5  clase,  în  Moeciul  de  Jos-Bran,  Liceul  Andrei  Şa- 
guna  —  Braşov,  7  clase,  şi  apoi  cursurile  Facultăţii  de  Teologie  Cernăuţi.  De  ase¬ 
meni  a  absolvit  Seminarul  Pedagogic  Universitar  din  Cluj  în  anul  1937. 

După  ce  a  ocupat  o  vreme  postul  de  profesor  de  religie  şi  educaţie  cetăţe¬ 
nească  în  Braşov,  la  liceele  comerciale  şi  şcolile  de  ucenici,  a  intrat  în  cler  în 
anul  1938,  la  parohia  Sohodol  —  Biserica  Veche,  protopopiatul  Braşov.  In  anul 
1960  s-a  transferat  la  parohia  Moeciul  de  Jos,  protopopiatul  Braşov,  iar  la  1  a- 
prilie  1973,  a  trecut  la  parohia  Braşovul  Vechi  I,  unde  a  slujit  pînă  la  data  de¬ 
cesului. 

Vreme  de  patru  decenii,  preotul  Ioan  Zăbavă  a  depus  o  activitate  gospodă¬ 
rească  şi  pastorală  deosebită,  îngrijind  de  bisericile  unde  a  slujit.  Astfel,  a  pictat 
biserica  din  Sohodol  şi  a  zidit  o  casă  parohială,  activitate  pentru  care  i  s-a  acor¬ 
dat  distincţia  de  iconom.  La  parohia  Moeciul  de  Jos  a  cumpărat  o  casă  parohială. 
Pe  lingă  acestea  s-a  ocupat  de  zidirea  sufletească  a  enoriaşilor  lui,  irăspunzînd  la 
toate  chemările  şi  slujind  cu  dăruire  la  toate  serviciile  religioase. 

Fiind  o  fire  deschisă,  a  fost  iubit  şi  apreciat  de  credincioşii  săi,  care  l-au 
sprijinit  în  toată  activitatea  sa.  Pentru  meritele  sale  duhovniceşti,  pastorale  şi 
gospodăreşti,  regretatul  a  fost  cinstit  şi  distins  cu  distincţia  onorifică  de:  „Ico¬ 
nom  stavrofor1'. 

Ceremonia  înmormîntării  a  avut  loc  în  ziua  de  27  decembrie  1989,  fiind  săvîr- 
şită  de  un  sobor  de  preoţi  în  frunte  cu  protopopul  Braşovului,  pr.  Vasile  Brodea. 

Colegul  de  altar,  P.  C.  pr.  iconom  stavrofor  Ioan  Comşa,  a  arătat  în  cuvîntul 
său  viaţa  şi  meritele  pr.  Zăbavă.  Au  mai  vorbit:  pr.  Viorel  Chiţu  şi  pr.  Andrei 
Sicoe. 

P.  C.  protopop  Vasile  Prodea  a  prezentat  activitatea  deosebită  a  pr.  Zăbavă, 
precum  şi  regretul  preoţimii  braşovene  pentru  pierderea  unui  bun  preot. 

De  asemenea,  a  transmis  condoleanţe  pentru  familia  îndoliată,  din  partea 
înalt  Prea  Sfinţitului  Mitropolit  Dr.  Antonie  Plămădeală,  al  Ardealului. 

La  încheierea  ceremoniei  religioase,  a  fost  ridicat  de  preoţi  şi  condus  spre 
locul  de  veşnică  odihnă,  în  preajma  Sfîntului  Altar  al  bisericii  la  care  a  slujit. 

Bunul  Dumnezeu  să^l  odihnească  ou  cei  drepţi. 


Br.  Vasile  Prodea 

t  PR.  OPREA  ARGHIR 

In  31  decembrie  1989,  a  trecut  la  cele  veşnice  vrednicul  preot  pensionar 
Oprea  Arghir  din  Mediaş,  prot.  Rupea,  după  ce  o  viaţă  întreagă  a  slujit  cu  multă 
râvnă  Biserica  străbună. 

S-a  născut  la  8  octombrie  1914  în  comuna  Micoşlaca,  jud.  Alba,  din  părinţi 
ţărani:  Ioan  şi  Victoria,  fiind  primul  născut  dintre  cinci  fraţi. 

A  urmat  şcoala  primară  în  satul  natal,  liceul  în  Aiud,  apoi  Academia  Teo¬ 
logică  ortodoxă  diin  Cluj,  absolvind-o  în  anul  1938  cu  calificativul  „F.  binett. 

In  anul  1939  s-a  căsătorit  cu  tînâra  învăţătoare  Pop  Olimpia  din  comuna 
Zagra,  jud.  Năsăud,  oare  i-a  dăruit  trei  fete:  DeLia,  Feliei-a  şi  Monica,  dintre  care 
mijlocia,  Felicia,  a  fost  luată  de  bunul  Dumnezeu  la  El  la  frageda  virstă  de 
14  ani. 

Activitatea  de  preot  a  început-o  în  parohia  Remetea,  jud.  Cluj,  unde  a  func¬ 
ţionat  un  an,  fiind  apoi  mutat  la  cerere  în  parohia  Cisteiul  de  Mureş,  aproape  de 
Micoşlaca,  satul  natal,  unde  era  tatăl  rămas  văduv  cu  2  copii  mici,  avînd  nevoie 
de  ajutor. 

Ca  păstor  al  parohiei  nou  înfiinţate,  a  depus  o  asiduă  activitate  pentru  con¬ 
solidarea  şi  organizarea  ei,  reuşind  să  pună  fundaţia  primei  biserici  ortodoxe  din 
această  parohie. 

Greutăţile  ivite  pe  parcurs;  copii  la  şcoală,  fără  casă  parohială,  salarii  mici, 
l-au  determinat  să  se  transfere  într-o  altă  parohie  din  episcopia  Clujului,  adică  la 
Pietriş,  jud.  Mureş,  în  anul  1947. 

Pe  parcursul  celor  13  ani  a  desfăşurat  o  frumoasă  şi  bogată  activitate  preo¬ 
ţească  pe  tărîm  pastoral,  religios-moral  şi  social. 

A  făcut  tot  ceea  ce  s-a  putut  face  din  punct  de  vedere  material,  într-o  ase¬ 
menea  parohie  mică,  cu  credincioşi  puţini,  însă  buni  creştini,  cu  inimi  largi  şi 
6incere. 

Insă  după  toate  aceste  rezultate  frumoase,  din  motive  independente  de  voinţa 
lui,  soţia  dată  afară  din  învăţămînt  după  20  de  ani  de  muncă  —  „fiind  soţie  de 
preot",  prieteni  şi  rude  condamnate  politic  —  care  au  atras  persecuţii  pentru  fa¬ 
milie,  a  cerut  Sf.  Mitropolii  din  Sibiu  să  fie  transferat,  în  anul  1960,  în  parohia 
Mateiaş,  jud.  Braşov,  unde  a  rămas  pînă  în  ultimele  clipe  ale  vieţii. 

Aici  de  la  început  a  muncit  mult  pe  tărîm  bisericesc  şi  a  realizat  multe  din 
cele  propuse  şi  planificate:  a  transformat,  renovat  şi  pictat  sf.  biserică  cu  aju¬ 
torul  harnicilor  credincioşi,  la  fel  casa  parohială,  a  amenajat  cimitirul  etc. 

Toate  acestea  le-a  făcut  cu  multă  dragoste,  devotament  şi  dăruire  sufle¬ 
tească  pînă  ,1a  pensionarea  din  1  decembrie  1985,  rămînînd  şi  după  această  dată 
alături  de  credincioşii  satului,  iar  acum  şi-a  găsit  odihna  trupului  alături  de  so¬ 
ţia  sa  Olimpia  în  cimitirul  bisericii  din  Mateiaş. 

* 

Slujba  înmormîntării  a  avut  loc  în  2  ianuarie  1990,  în  biserica  din  Ma¬ 
teiaş,  săvîrşită  de  către  un  sobor  de  preoţi,  în  frunte  cu  P.  C.  protopop  Gh.  Opriş 
de  la  Rupea.  In  cuvîntările  rostite,  s-au  evidenţiat  activitatea  şi  chipul  de  preot 
adevărat  al  adormitului  întru  Domnul. 

Veşnică  să-i  fie  pomenirea. 


Ptr.  Gh.  Opriş 

